
A 9-a ANIVERSARE A ELIBERĂRII PATRIEI NOASTRE 


Expunerea tovarăşului GH. GHEORGHIU-DEJ, 
Preşedintele Consiliului de Miniştri al R.P.R. şi Secretar general 
al C.C. al P.M.R. 


Tovarăşi, 


Sărbătorim astăzi cea de a 9-a aniversare a eliberării României de către 
eroica şi invincibila Armată Sovietică, ziua memorabilă a doboririi dictaturii 
fascisto-antonesciene de către forţele populare patriotice conduse de Partidul 
Comunist Român. 

Ziua de 23 August, cea mai mare sărbătoare a poporului român, marchează 
începutul unei cotituri radicale în viaţa ţării — dela regimul capitalisto-moşie- 
resc de sălbatică exploatare şi asuprire a masselor muncitoare la regimul demo- 
crat-popular, în care poporul muncitor este singurul şi adevăratul stăpân al 
ţării, constructorul noii vieţi socialiste. Au apus pe vecie vremurile când România 
era o semicolonie a capitalului internaţional, când dezvoltarea ei politică şi econo- 
mică era stabilită la Paris sau Berlin, la Londra sau Washington, când princi- 
palele bogății ale țării erau jefuite de trusturile străine. S'a înfăptuit țelul 
pentru care poporul nostru a dus lupte seculare, a prins viaţă visul marilor 
patrioți: România a devenit pentru prima dată în istoria sa o ţară cu ade- 
vărat independentă, un stat cu adevărat suveran, principalele bogății naţio- 
nale au trecut în stăpânirea poporului, care le foloseşte pentru a-şi clădi o 
viață mai bună. 

Niciodată nu se va şterge din amintirea poporului nostru recunoştinţa nemăr- 
ginită şi respectul cel mai profund față de poporul sovietic, față de vitezele sale 
forţe armate, care, sub conducerea gloriosului Partid Comunist al Un unii 
Sovietice, au salvat popoarele Europei şi Asiei de primejdia înrobirii fasciste 
şi şi-au vărsat sângele pentru eliberarea României şi a altor ţări de sub jugul 
imperialist. 

Noi suntem conştienţi de faptul că numai victoria socialismului asupra 
fascismului în cel de al doilea război mondial şi — ca urmare — creşterea şi 
întărirea forţelor socialismului şi slăbirea poziţiilor imperialismului şi reacţiunii 
au creat condiţiile istorice pentru desprinderea din sistemul capitalismului a 
unei serii de ţări — printre care şi România — în care s'a statornicit regimul 
democrat-popular. 

Acum nouă ani, ţara noastră se găsea într'o stare catastrofală. Criminalii 
fascişti, care jefuiseră şi însângeraseră ani de zile oraşele şi satele patriei noastre, 
au lăsat în urmă distrugeri şi stricăciuni considerabile, ruină şi haos economic. 

Distrugerile războiului agravate de seceta care a bântuit ogoarele patriei şi 
de sabotajul capitaliştilor, foametea şi inflația creaseră poporului o viaţă insu- 
portabilă. Indurând lipsuri grele, muncitorii erau încă jefuiți de patronii capi- 
talişti, ţăranii mai robeau pe moşiile boiereşti. 

Numai eroisinul poporului în frunte cu clasa muncitoare şi nestrămutata 
lui încredere în conducerea încercatului nostru partid au îngăduit înfrângerea 
acestor mari greutăţi, respingerea şi dejucarea uneltirilor reacţiunii sprijinite 
de cercurile agresive imperialiste. Poporul Român, plin de încredere în forțele 
sale creatoare, a păşii ferm pe calea democraţiei populare, pe calea socialismului. 


Tovarăşi, 


Un şir de mari realizări a fost obţinut în opera de dezvoltare a economiei 
țării pe calea socialismului. 

La baza acestor realizări, cu care poporul nostru se poate mândri pe drept 
cuvânt, stă munca devotată, plină de avânt patriotic, a clasei muncitoare, 
aliată cu țărănimea muncitoare, stă ajutorul continuu şi neprecupeţit al Uniunii 
Sovietice. 

In anii puterii populare, volumul producţiei industriale a întrecut cu mult 
cea mai înaltă producţie din timpul capitalismului. Volumul producției indus- 
Lriale în 1953 este de cca. 2,5 ori mai mare decât în 1938 şi de 3,5 ori mai mare 
decât în 1948. 

Baza dezvoltării întregii economii — industria grea — şi îndeosebi indus- 
tria construcţiei de maşini, creată în anii regimului de democraţie populară, 
este în continuă creştere. Ea produce utilaj petrolifer, minier şi de construcţii, 
maşini-unelte, tractoare, maşini agricole, electromotoare, turbine, rulmenţi, 
instalații industriale, utilaje pentru industria textilă şi alimentară. 

Pentru prima dată în ţara noastră, un mare număr de uzine şi fabrici a 
fost înzestrat cu utilaj şi echipament produs în țară de industria noastră socialistă. 

Industria petroliferă, care a fost exploatată în mod sălbatic de trusturile 
străine, a căpătat în anii puterii populare o deosebită dezvoltare. Rezervele 
cunoscule de petrol ale României au crescut considerabil şi sunt în continuă 
dezvoltare. In afară de bazinul petrolifer din Valea Prahovei, se dezvoltă un 
mare bazin petrolifer în Moldova. Au fost descoperite şi date în exploatare 
noi zăcăminte bogate de petrol în Oltenia, în regiunea Piteşti şi în alte regiuni 
ale țării. La sfârşitul anului 1953 extracția de țiței va atinge cca. 9,3 milioane 
tone, față de 8,6 în 1936 (producţie maximă atinsă sub regimul burghezo-mo- 
şieresc) şi faţă de 3,8 milioane tone în 1947 — ultimul an înainte de naționali- 
zare. La sfârşitul anului 1955 se vor extrage peste 11 milioane tone ţiţei. Au 
fost lărgite şi îmbunătăţite rafinăriile existente, se construesc noi rafinării 
moderne, de mare capacitate. 

In ce priveşte industria carboniferă, prin deschiderea de noi mine şi recon- 
struirea celor vechi, se va atinge în 1953 o producţie de 6,1 milioane tone cărbune, 
adică de 2,4 ori mai mult ca în 1938; la sfârşitul planului eincinal producţia . 
de cărbune va creşie la cca. 8,5 milioane tone. 

Electrificarea țării se înfăptueşte cu succes. Puterea instalată a termo şi 
hidrocentralelor electrice va creşte la sfârşitul acestui an cu 350 mii kW, atin- 
gând 1.050.000 kW., iar în 1955 cca. 1.380.000 kW faţă de 600.000 kW., cât 

avea România burghezo-moşierească. Industria electrotehnică este în plină 
dezvoltare, însuşindu-şi fabricarea de mecanisme şi agregate complexe. 

Ca urmare a reconstruirii şi lărgirii centrelor siderurgice, a construirii 
de noi furnale şi oţelării, producţia de oţel va atinge anul acesta 750.000 tone, 
de 4 ori mai mult decât în 1938, iar în 1955 va depăşi un milion tone oţel. 

Deasemeni, prin construirea de noi linii, a crescut considerabil producţia 
de ciment, atingând în 1953 peste 2 milioane tone, de 4,5 ori mai mult ca în 
1938. In 1955 producţia de ciment va creşte până la 2.700.000 tone. 

In anii puterii populare, pe baza resurselor bogate ale ţării în materii prime, 
s'a dezvoltat industria chimică. A crescut mult capacitatea de producţie a 
întreprinderilor chimice, s'au construit şi se construesc altele noi. 

Pădurile, marea noastră bogăţie naţională, sunt în mod mai raţional exploa- 
tate. In perioada 1948—53 s'a împădurit o suprafață de aproape !/, milion 
hectare. Industria forestieră şi-a mărit considerabil capacitatea de producţie, 
au fost create numeroase noi întreprinderi de exploatare a lemnului, se intro- 
duce pe scară largă mecanizarea. 

Petrolul, cărbunele, gazul metan, metalele şi alte bogății ale subsolului 
constitue o bază sigură pentru dezvoltarea industriei socialiste, 

Industria bunurilor de larg consum se dezvoltă deasemeni pe o linie ascen- 
dentă, producând astăzi cantităţi mult mai mari decât cele atinse în anul 1938. 
In 1952 s'au produs cu 90%, mai multe ţesături de bumbac, cu 110% mai multe 
ţesături de lână, cu 40% mai multe ţesături de mătase, cu 110% mai multe 
tricotaje de bumbac, cu peste 180% mai multe tricotaje de lână, cu 167% 
mai multă încălțăminte de piele decât în anul 1938. 

S'au construit noi filaturi de bumbac şi de in şi alte fabrici textile şi fabrici 
de confecții şi s'au reutilat şi dezvoltat fabricile existente. 

In industria alimentară s'au dezvoltat capacităţile la fabricile vechi şi 
s'au construit noi fabrici de pâine, de ulei, de paste de tomate, de fructe, de 
conserve de legume, de conserve de peşte, noi instalaţii frigotehnice. 

Se dezvoltă cu mari perspective industria locală, creşte producţia de bunuri 
de consum în industria locală. 

După cucerirea puterii de către oamenii muncii, țărănimea muncitoare, 
cu sprijinul frăţesc al clasei muncitoare, a obținut succese însemnate, partici- 
pând tot mai activ la construirea socialismului în ţara noastră. Starea materială 
şi culturală a ţărănimii muncitoare s'a îmbunătăţit. 

Ţăranii muncitori cu gospodării mici şi mijlocii au primit din partea statului 
sămânță selecționată, însemnate uşurări fiscale, ajutor agrotehnic, credite 
. pentru cumpărarea de vite, ceeace le-a permis să refacă şeptelul mult micşorat 
în timpul războiului. A crescut consumul propriu al gospodăriilor ţărăneşti. 
In satele noastre se înmulţesc şcolile, aşezămintele de cultură, instituţiile de 
sănătate. 

Pe baza liberului consimțământ, aproape 300.000 de familii de ţărani mun- 
citori au alcătuit peste 1980 gospodării colective (cuprinzând 732.000 ha.) 
şi aproape 2.000 întovărăşiri (cu o suprafaţă de cca 250.000 ha.). Mare parte 
dintre ele au bune rezultate pe calea întăririi lor organizatorico-economice, 
obţinând recolte bogate şi mărind veniturile ţăranilor colectivişti şi întovără- 
şiţi. 

Au fost înfiinţate 218 S.M.T.-uri, dispunând de 9,680 de tractoare, de 2.850 
semănători, 1.440 de secerători-legători, 2.970 cultivatoare, care deservesc 
gospodăriile colective, întovărăşirile şi pe ţăranii muncitori din unele regiuni. 

Gospodăriile agricole de stat, care deţin astăzi 4.400 tractoare precum şi alte 
maşini, au realizat în multe locuri recolte mari de cereale la hectar. 

Au crescut suprafeţele cultivate cu plante tehnice; s'au obţinut rezultate 
îndeosebi la bumbac, a cărui cultivare este însuşită de tot mai mulţi țărani 
muncilori. 

In anii puterii populare a crescut nivelul material şi cultural al oamenilor 
muncii. Clasa muncitoare a crescut numericeşte, s'a ridicat nivelul ei de cali- 
ficare, Trebue considerat ca unul din cele mai mari succese ale regimului demo- 
crat-popular lichidarea flagelului care bântuia în rândurile masselor munci- 
toare: şomajul — acest însoțitor permanent al modului de producţie capitalist. 
A dispărut cu desăvârşire spectacolul tragic şi degradant, pe care-l poţi vedea 
pe străzile oricăruj oraş din lumea capitalistă — al oamenilor care aleargă 
zadarnic în fiecare zi după lucru. In republica noastră, datorită avântului necon- 
teuit al economiei, avem deaface nu cu şomaj, ci cu nevoia crescândă de forţe 
de muncă. 

Cantitatea de mărfuri puse la dispoziţia celor ce muncesc este în creştere; 
prin comerţul de stat şi cooperatist se distribue în anul 1953 cu 54% mai multe 
mărfuri decât în anul 1950. 

In domeniul social-cultural s'au învestit în perioada 1949—1953 peste 3 
miliarde lei. S'au construit locuinţe cu o suprafață de 1.730.000 m?. Au fost 
ridicate numeroase construcții culturale: şcoli, institute, cămine culturale 
în orase şi sate, teatre, cinematografe, opera de stat, un combinat poligrafic 
ş. a. Noile construcţii culturale şi sportive, ridicate într'un timp scurt în Capitala 
patriei, slârnesc mândria legitimă a poporului nostru — popor constructor al 
vieţii noi. 

Pentru odihna oamenilor muncii, asigurări sociale, protecția muncii, sunt 
alocate anual sume importante. 

Faţă de un număr de 340.000 oameni ai muncii trimişi pe cheltuiala siatului 
şi a sindicatelor la odihnă şi cură în anul 1952, în anul acesta numărul celor 
trimişi la odihnă şi cură se va ridica la 443.000, dintre care 118.000 copii. In 
1954—1955 numărul oamenilor muncii trimişi la odihnă şi cură va depăşi 
o jumătate de milion anual. 

Insemnate îmbunătăţiri s'au obţinut în domeniul îngrijirii sănătăţii poporu- 
lui. S'au construit noi sanatorii, spitale şi alte instituţii pentru îngrijirea sănă- 
tății. Mortalitatea generală a scăzut dela 19,1 la mie în 1938, la 11,7 la mie în 
1952, iar mortalitatea infantilă dela 17,9 la sută la 10,5 la sută. 

A crescut numărul celor ce învaţă în şcoli elementare, medii, profesionale 
şi superioare, dublându-se față de 1938. Condiţiile de învățământ sunt radical 
schimbate, elevii şi studenţii bucurându-se de grija şi sprijinul statului. 

Ştiinţa, arta şi literatura sunt în plin avânt. 


II 
Tovarăşi, 


Plenara lărgită a C.C. al P.M.R., care a avut loc la 19 şi 20 August, ana- 
lizând rezultatele muncii partidului şi guvernului în domeniul economic, social, 
cultural, a constatat că, pe lângă realizările obţinute, am avut în politica noastră 
economică şi lipsuri serioase. Plenara a stabilit că lichidarea acestor lipsuri 
trebue să formeze pincipala preocupare a partidului şi guvernului nostru în 
etapa actuală. 

In primul rând a fost forţat ritmul de industrializare, mai ales în domeniul 
industriei grele, ceeace a dus la stabilirea unui volum prea mare de investiţii 
față de venitul naţional, depăşind chiar prevederile planului cincinal. 

Fără un studiu îndeajuns de aprofundat a fost lansată lozinca înfăptuirii 
planului de cinci ani în patru ani, necorespunzătoare posibilităţilor reale ale 
economiei naţionale. 

S'a creat o proporţie nejustă între cele două mari fonduri sociale în care se 
împarte venitul naţional: fondul de acumulare (care cuprinde investiţiile, 
rezervele de stat, fondurile cu care se dotează întreprinderile socialiste) şi fondul 
de consum, destinat satisfacerii nevoilor materiale şi culturale ale oamenilor 
muncii. Aceasta a avut ca urmare o creştere nesatisfăcătoare a nivelului de 
trai al oamenilor muncii, în raport cu dezvoltarea generală a economiei 
naţionale. 

In al doilea rând, modul în care s'a făcut repartiţia investiţiilor n'a corespuns 
pe deplin necesităţilor dezvoltării proporţionale a ramurilor economiei naţionale. 
Drept urmare a alocării de investiţii prea mari pentru industria grea şi pentru 
anumite lucrări de construcţii, agricultura — una din principalele ramuri ale 
economiei naţionale — cât şi industria bunurilor de consum nu au primit in- 
vestiţii în proporţiile necesare ceeace a avut ca rezultat rămânerea în urmă a 
producţiei agricole şi a producţiei mărfurilor de larg consum. 

Agricultura posedă mari rezerve şi posibilităţi de dezvoltare. Locul precumpă- 
nitor în agricultura ţării îl are, precum se ştie, mica producţie de mărfuri. 
Cu prilejul Congresului fruntaşilor din gospodăriile agricole colective (Mai 
1953) C.C. al P.M.R. a atras atenţia asupra rămânerii în urmă a dezvoltării 
agriculturii noastre faţă de dezvoltarea industriei. 

Gospodăriilor agricole individuale ale ţăranilor muncitori nu li s'a acordat 
atenţie, în măsura cuvenită, de către organele de partid şi de stat. Nu s'a ţinut 
seama de faptul că ele dau 75% din cantitatea totală de cereale-marfă. Gospodă- 
riile individuale mici şi mijlocii nu au primit în suficientă măsură credite pentru 
procurarea utilajului mărunt, materiale de construcţii, seminţe selecționate, 
animale de prăsilă, îngrăşăminte. 

Deşi, în genere, gospodăriile agricole colective au primit ajutor din partea 
statului, ele nu au fost suficient sprijinite în ceeace priveşte dezvoltarea bogăției 
obşteşti. Creditele ce le-au fost afectate nu au putut fi folosite în întregime din 
cauza repartiției insuficiente de materiale de construcţii pentru grajduri, ma- 
gazii -şi alte construcţii de interes obştesc. 

Gospodăriile agricole de stat folosesc în mod nesatisfăcător mijloacele me- 
canice de care dispun. Multe din ele suferă din cauza slabei organizări a muncii 
şi a proastei gospodăriri. 

Mult rămasă în urmă față de dezvoltarea celorlalte ramuri ale agriculturii 
este creşterea vitelor. Cu toate că şeptelul s'a refăcut treptat, atingând în 1952 
la principalele specii nivelul dinainte de război, totuşi cantitatea de carne şi de 
produse animale este cu totul insuficientă față de necesităţile crescânde de 
consum ale populației. Deasemeni există neajunsuri în întreţinerea şi dezvol- 
tarea fondului viticol şi pomicol. 

Există încă serioase slăbiciuni în ce priveşte asigurarea de către indusfria 
textilă, de tricotaje, de încălțăminte, de obiecte de uz casnic, alimentară, a 
sortimentelor de produse cerute de populaţie. 

Actualul volum al circulaţiei mărfurilor este încă nesatisfăcător, iar nume- 
roase neajunsuri organizatorice fac ca şi cantitățile de mărfuri puse la dispoziţia 

comerţului de stat şi cooperatist să nu ajungă întotdeauna la timp şi în bune 
condițiuni la consumator. 

Reţeaua comercială de stat şi cooperatistă este încă neîndestulătoare, în 
primul rând în acele raioane şi cartiere unde locueşte populația muncitoare. 
Reţeaua din sate este prea restrânsă şi neîndestulător aprovizionată. 

In privinţa construcţiei de locuinţe, spaţiul construit în ultimii ani nu a 
putut face faţă, mai ales în oraşe, nevoilor populaţiei muncitoare în continuă 
creştere. 

In domeniul învățământului, în urma creşterii rapide a numărului elevilor 
şi studenților, numărul de locuri în cămine, cantine, săli de clasă şi de cursuri 
a „devenit insuficient. 

Pentru ridicarea nivelului de trai al poporului este necesară îmbunătăţirea 
continuă a condiţiilor de locuit, a asistenţei medicale, lărgirea reţelei de şcoli 
şi aşezăminte culturale. 


III 
Tovarăşi, 


Acestea sunt neajunsurile şi lipsurile principale ce se manifestă pe tărâmul 
dezvoltării economiei şi culturii şi al ridicării nivelului de trai al oamenilor 
muncii. 

In vederea înlăturării hotărîte a acestor lipsuri şi a îmbunătăţirii într'un 
timp apropiat a condiţiilor de viaţă ale populaţiei muncitoare dela oraşe şi 
sate, trebue să luăm măsurile de îndreptare cuvenite, punând în centrul preo- 
cupărilor noastre lichidarea rămânerii în urmă a agriculturii, a producţiei indus- 
triei alimentare şi industriei uşoare, a producţiei de obiecte de menaj şi de alte 
bunuri de consum, pentru a obţine o abundență de produse. 

Indreptarea cursului politicii noastre economice trebue să însemne o re- 
glementare mai justă a mijloacelor materiale şi îndeosebi a investiţiilor şi des- 
voltarea armonioasă a tuturor ramurilor economiei naţionale. 

In acest scop, guvernul şi C.C. al partidului socotesc că este necesar ca pentru 
anii 1953—1955, fondul de acumulare să fie redus şi să reprezinte 27,8% din 
venitul naţional, iar fondul de consum destinat satisfacerii nevoilor materiale 
şi culturale ale oamenilor muncii să crească până la 72,2%. 

Din volumul total al investiţiilor urmează să se facă reduceri din fondurile 
alocate pentru industria grea şi alte lucrări şi să fie alocat un fond de 5 miliarde 
pentru dezvoltarea producţiei agricole, a industriei bunurilor de consum, a 
construcţiei de locuinţe şi altor lucrări social-culturale. Până în 1955, proporţia 
investiţiilor pentru industria bunurilor de larg consum şi pentru agricultură se 
va dubla faţă de 1953. 

Mijloacele şi fondurile de investiţii vor trebui folosite pentru înfăptuirea 
acelor lucrări care pot da în scurtă vreme rezultate în direcţia creşterii standar- 
dului de viaţă al poporului. 

Ritmul de industrializare şi creşterea producției în diferite ramuri indus- 
triale trebuesc stabilite corespunzător cu necesităţile dezvoltării proporţionale 
ale întregii economii naţionale. 

In ceeace priveşte industria grea se va da o atenţie deosebită acelor ramuri 
ale ei care posedă o bază sigură de materii prime. Vor fi lărgite bazele de materii 

Pentru industria alimentară se vor aloca pe anii 1953—1955 investiții de cca, 
1,8 miliarde lei, față de 980 milioane lei prevăzute în planul cincinal, sporindu-se 
producția industriei alimentare — carne, peşte, ulei comestibil, zahăr, — care 
va creşte în anul 1954 cu 40—60% față de 1953. Planul de producție la pâine 
se va suplimenta încă din trimestrul IV/1953. Se va mări în anii 1954—1955 
capacitatea de producție în industria de ulei comestibil, zahăr, conserve, peşte, 
spirt, bere. Se va asigura lărgirea şi îmbunătăţirea sortimentelor de mărfuri 
alimentare cerute de populaţie. 

Industriei textile şi de încălțăminte i se vor aloca investiții de cca. 1,2 mi- 
liarde lei, — până în anul 1955, dublându-se volumul prevăzut anterior. Aceste 
ramuri industriale trebue să producă, încă din trimestrul IV/1953, cantități 
sporite de ţesături, confecţii, încălțăminte, în sortimente mai variate şi îm- 
bunătățţite. 

Producţia de ţesături de bumbac să crească la cca. 210 milioane m.p. în 1954 
şi la 250 milioane m.p. în 1955; la ţesături de lână să atingă cca. 30 milioane 
in.p. în 1954 şi 32,5 milioane în 1955; la ţesături de mătase să atingă cca. 17 
milioane, respectiv 19 milioane m.p. 

Producţia de încălțăminte de piele să depăşească 10 milioane perechi 
în 1955, din care cca. 3 milioane pentru copii, iar încălțămintea de cauciuc 
să atingă 4 milioane perechi în 1955. 

In vederea asigurării acestei sporiri de producţie este necesară maxima 
folosire a capacităţii de producţie a întreprinderilor industriale, mobilizarea 
intensă a tuturor rezervelor interne pe care le posedă. 

Pentru stimularea producţiei industriei locale se vor lua măsuri de reechipare 
a unorramuri ale ei,i se vorrepartiza anumite cantităţi de materiale din fond cen- 
tralizat. 

Cooperația meşteşugărească, cooperația de consum (secţii de producție) şi mese- 
riaşii pot să aducă un aport considerabil la sporirea bunurilor de larg consum. 
Cooperativele meşteşugăreşti vor fi sprijinite prin credite de investiţii, prin asi- 
gurarea de materiale necesare executării investițiilor, prin repartizarea din fon- 
durile centrale a unei părţi însemnate din utilajele necesare cooperației meşte- 
şugăreşti. 

Meseriaşii vor fi sprijiniți prin credite pe termen lung ş cu dobândă redusă, 
precum şi cu posibilități de aprovizionare cu materii prime şi auxil are, în 
vederea sporirii producţiei mărfurilor de larg consum. 

Sfaturile populare au datoria să sprijine din toate puterile, din resurse 
şi mijloace locale, atât cooperativele meşteşugăreşt. cât şi pe meseriaşi. 


Tovarăşi, 


In scopul îmbunătăţirii aprovizionării populaţiei şi al asigurării industriei 
uşoare şi alimentare cu materii prime este necesară atingerea şi depăşirea nive- 
lului producţiei agricole dinainte de război şi creşterea simțitoare a producţiei 
de cereale panificabile, de porumb, cartofi, legume, furajere, carne, lapte. 
In centrul preocupărilor partidului şi guvernului în domeniul agriculturii trebue 
să stea problema pâinii. Pentru aceasta trebuesc asigurate condiţiile pentru 
sporirea continuă a randamentului la toate culturile agricole, în primul rând prin 
mecanizare, extinderea agrotehnicii avansate, pregătirea de cadre agrotehnice 

Pentru dezvoltarea producţiei agricole se prevăd, pe perioada anilor 1953— 
1954 1955, investiţii de cca. 6 miliarde lei, ceeace reprezintă mai mult decât 
dublul investițiilor realizate pe anii 1950—1951—1952. 

O permanentă atenție va îi acordată sporirii producţiei animale, creşterii 
bazei furajere, viticulturii şi pomiculturii. 

Pentru ridicarea producţiei agricole este necesar să se aco de gospodăriilor 
individuale ale țăranilor muncitori an ajutor mai mare decât până acum. Gos- 
podăriilor individuale ale ţăranilor muncitori li se vor acorda credite ieftine 
pentru cumpărare de vite, porci, cai, unelte necesare gospodăriei, ajutor zootehnic 
în scopul măririi şeptelului şi îmbunătăţirii soiului de vite. Gospodăriile ţărăneşti 
mici si mijlocii vor fi deservite cu tractoare şi alte maşini ale stati lui Țăranii 
muncitori vor fi sprijiniți pentru a-şi putea procura îngrăşăminte chimice 
pentru culturile contractate şi vor fi aprovizionaţi cu materiale de construcţie, 
Se vor reduce preţurile unor mărfuri la comerțul de intâmpinare. Taxa A.D.A.S. 
la clădirile ţărăneşti va fi redusă cu 50%. 

Toate acestea vor duce la sporirea veniturilor ţăranilor muncitori, la ridicarea 
gospodăriilor lor, la ridicarea nivelului lor de trai material şi cultural. 

Plenara C.C. al P.M.R. a subliniat că în desfăşurarea operei de transformare 
socialistă a agriculturii trebue acordată o neslăbită atenţie consolidării economico- 
organizatorice a gospodăriilor agricole colective şi înlovărăşirilor de lucrare în 
comun a pământului, în vederea transformării lor în adevărate centre de atragere 
a țărănimii muncitoare spre formele socialiste în agricultură şi a organizării de 
noi gospodării colective şi întovărăşiri, pe măsura creării condiţiilor tehnice, 
a pregătirii de cadre medii şi superioare şi a convingerii ţăranilor individuali asupra 
avantajelor agriculturii socialiste. 

Gospodăriile agricole colective şi întovărăşirile vor fi ajutate să devină 
mari producătoare de cereale-martă, precum şi de cartofi şi legume, să devină 
crescătoare de vite, porci, păsări, albine. 

In acest scop li se vor acorda credite pe termen lung şi cu o dobândă redusă 
pentru investiţii şi construcții. In 1954 li se vor acorda credite în valoare de 100 
milioane lei şi în 1955 de 200 milioane lei. In acelaşi timp li se vor asigura ma- 
terialele, maşinile şi instalaţiile necesare, pentru ca aceste credite să poată 
Îi efectiv folosite. 

Gospodăriile agricole colective vor fi treptat încadrate cu ingineri agronomi 
si zootehnicieni, cu socotitori şi contabili corespunzători. 

Se vor aloca, în 1953—1955, fonduri necesare în valoare de 350 milioane lei 
pentru efectuarea de lucrări de irigaţii în raioanele secetoase. 

Gospodăriile de stał trebue să devină gospodării agricole model, să fie pildă 
de gospodărire socialistă pentru gospodăriile colective, întovărăşiri şi gospo- 
dăriile individuale ale ţăranilor muncitori. 

Sarcina principală a gospodăriilor de stat să fie aceea de a asigura gospo- 
dăriilor colective, întovărăşirilor şi gospodăriilor ţăranilor muncitori individuali 
seminţe selecționate, animale de rasă, soiuri alese de viţe şi pomi fructiferi. 
Se vor organiza gospodării de stat specializate în producţia de cereale, legume şi 
cartofi, carne, lapte, lână şi altele. 

Este necesar ca la gospodăriile de stat să se asigure până în anul 1955 meca- 
nizarea recoltiării culturilor păioaselor, prăşitului porumbului, cositului şi strån- 
sului fânului. 

Pentru a mări rolul stațiunilor de maşini şi tractoare în mecanizarea muncilor 
agricole şi organizarea producţiei trebue asigurată în anii următori consolidarea 

stațiunilor de maşini şi tractoare existente prin înzestrarea lor cu maşini şi 
tractoare, prin efectuarea construcţiilor necesare şi înființarea de noi stațiuni 
complect înzestrate. 

In scopul asigurării agriculturii cu maşinile şi piesele de schimb de care are 
nevoie, uzina de tractoare va produce, pe lângă tractorul K.D.-35 pe şenile, 
şi tractorul cu roți, iar alte întreprinderi vor fi profilate pentru producerea 
în serie şi la un preţ de cost redus a maşinilor agricolg tractate şi a pieselor de 
schimb. 

Clasa muncitoare ajută țărănimea muncitoare în lupta ei împotriva exploa- 
tării chiabureşti. Continuând politica de îngrădire a chiaburimii, partidul şi 
guve. nul condamnă totodată actele de călcare a legalității populare, abuzurile 
si vârşite în aplicarea cotelor de colectare şi impozitelor, —abuzuri care duc 
la micşorarea producţiei agricole marfă, dăunând economiei naţionale. Partidul 
şi guvernul vor încuraja în mod multilateral acele gospodării ţărăneşti care, 
fără să exploateze mână de lucru străină, contribue la sporirea producției 
agricole. 

In domeniul colectărilor se vor prevedea avantaje la colectări care să sti- 
muleze creşterea vacilor cu lapte, a oilor cu lână fină, a porcinelor. 

Pentru cointeresarea țărănimii muncitoare în contractări, vor fi acordate 
avansuri sub formă de credite şi se vor lua măsuri pentru asigurarea cu materiale 
şi îngrăşăminte, pe credit, crearea unui sistem premial progresiv pentru depă- 
şirea producţiei prevăzute în contract, vânzarea de către contractanţi de produse 
industriale la prețuri preferenţiale, majorarea stimulentelor pentru gospodăriile 
colective şi întovărăşiri (premii şi cantități sporite de produse industriale), 
extinderea sistemului de contractare şi la animale, lapte, lână, vin. 

Grija principală în problema contractărilor o vor constitui contractele 
pentru creşterea şi îngrăşarea animalelor. Contractarea animalelor se va face 
plătindu-se sporul de carne la preţuri progresive. 


Tovarăşi, 


Creşterea producţiei de bunuri de consum alimentare şi industriale, sporirea 
producţiei-mariă în agricultură vor duce la o mai intensă circulaţie a mărfurilor, 
la o creştere însemnată a volumului de mărfuri în rețeaua comerţului de stat 
şi cooperatist — care va ajunge la peste 22 miliarde lei în 1954, iar în 1955 
la cca. 26 miliarde lei; va creşte comerţul gospodăriilor agricole colective, al 
colectiviştilor şi al producătorilor individuali. 

In vederea lărgirii circulaţiei mărfurilor alimentare, odată cu întărirea 
comerțului de stat şi cooperatist, trebue atras şi comerțul particular în ase- 
menea domenii cum sunt comerțul de legume, zarzavaturi, produse lactate, 
ouă, păsări, grăsimi, cofetărie-patiserie, alimentaţie publică, vânzarea produ- 
selor meşteşugarilor. 

Pentru ca toate aceste măsuri să aibă totodată ca rezultat creşterea sala- 
riului real al muncitorilor şi funcţionarilor este necesar să se ducă o luptă per- 
manentă pentru scăderea preţului de cost şi creşterea productivităţii muncii 
în toate ramurile producției. Cu cât se vor obţine mai mari succese în ridicarea 
productivităţii muncii în întreprinderi, cu cât va îi mai scăzut prețul de cost, 
cu atât mai simţitor vor scădea preţurile tuturor produselor şi mărfurilor, cu 
atât va fi mai ridicat nivelul de trai al poporului, cu atât va creşte salariul real 
al muncitorilor şi funcționarilor. 

In vederea sporirii puterii de cumpărare a oamenilor muncii, în domeniul 
muncii şi salarizării se va îmbunătăţi sistemul tarifar pe baza următoarelor 
principii: 

— justa aşezare a sistemului de salarizare în conformitate cu importanţa 
politico-economică a fiecărei ramuri în parte; 

— introducerea de noi reţele tarifare stimulative pentru muncitori, adaptate 
specificului fiecărei ramuri în parte, în special pentru muncitorii care lucrează 
în acord şi în condiţii vătămătoare, şi prin introducrea de noi indicatoare tarifare 
de calificare, stabilind încadrarea în raport cu calificarea, condiţiile de muncă 
şi gradul de răspundere. 

Până la sfârşitul anului 1953 se vor introduce treptat îmbunătățirile ne- 
cesare în ramurile: alimentară, textilă, mobilă, materiale de construcţie, pe- 
troliferă, (extinzându-se şi în activitatea geologică), minieră, energie electrică, 
chimie, telecomunicaţii, transport-auto, construcţii, hârtie. 

Se va lărgi aplicarea formelor stimulative de salarizare existente (acordul 
progresiv şi acordul premial). 

In domeniul social-cultural se vor lua în perioada 1953—1955 următoarele 
măsuri mai importante: 

Până la sfârşitul cincinalului vor fi construite de stat şi date în folosință 
locuinţe pentru peste 50.000 familii. In afară de aceasta se .vor putea construi 
locuinţe pe baza cooperării între locatari precum şi locuinţe individuale, sta- 
tul sprijinind aceste construcţii de locuinţe prin credite şi materiale de con- 
strucţii. 

Va fi îmbunătăţită asistenţa şi deservirea medicală, se vor reduce substanțial 
preţurile medicamentelor, se vor îmbunătăţi tarifele de salarizare ale personalului 
medico-sanitar. 

Va fi îmbunătăţită protecţia muncii, în special în industria extractivă, 
chimică, metalurgică, în agricultură (la S.M.T. şi gospodării de stat). 

Se va ridica limita minimă a pensiei şi se va îmbunătăţi regimul actual de 
pensionare. 

In cadrul gospodăriei comunale se vor lua măsuri pentru îmbunătăţirea 
alimentării cu apă şi a canalizării, pentru racorduri la liniile electrice de înaltă 
tensiune în diverse oraşe şi centre muncitoreşti, pentru îmbunătăţirea transpor- 
turilor in comun (tramvaie, autobuze, troleibuze) şi a aprovizionării cu com- 
bustibil (lemn, cărbune, păcură). E 

Deasemeni se vor reduce cu 25—30% taxele pentru servicii comunale 
(apă, canal, electricitate). 

In înv ți ânt se vor reduce taxele şcolare şi se va mări alocaţia pentru elevi 
şi studenți; se vor construi noi localuri pentru şcoli, cămine şi locuinţe pentru 
elevi şi studenți. 

Se va lărgi construirea de noi cluburi, cămine culturale, biblioteci, cine- 
matografe, teatre, baze sportive. 

Condiţiile materiale ale lucrătorilor ştiinţifici din institutele Academiei R.P.R. 
şi institutele ministerelor, cele ale lucrătorilor din presă şi radio şi ale oame- 
nilor de artă vor fi îmbunătățite. 

Pe baza Hotărîrii adoptate de plenară cu privire la « Sarcinile partidului 
în domeniul dezvoltării economiei naţionale şi ridicării continue a nivelului de 
trai material şi cultural al oamenilor muncii », Comitetul de Stat al Planificării, 
ministerele şi instituţiile economice centrale vor întocmi şi supune în cel mai 
scurt timp aprobării Consiliului de Miniştri proiecte de hotăriîri, cuprinzând 

măsuri practice în vederea realizării directivelor şi sarcinilor stabilite în 
plenară. 

Avem tot ce este necesar pentru a înfăptui aceste sarcini. Economia noastră 
națională merge cu paşi siguri pe calea avântului continuu. Rezultatele obţi- 
nute în domeniul industrializării țării, colaborarea economică cu ţările lagărului 
democratic şi îndeosebi ajutorul multilateral al*marii Uniuni Sovietice, spriji- 
nul activ şi iniţiativa creatoare a muncitorilor, țăranilor muncitori şi intelectua- 
lilor ne îndreptăţesc să considerăm că sarcina ridicării continue a nivelului 
de trai material şi cultural al oamenilor muncii va fi îndeplinită cu succes. 


Tovarăşi, 


Siguranţa că vom rezolva cu succes noile sarcini trasate de plenara C.C. 
îşi are izvorul în faptul că poporul nostru priveşte politica partidului drept 
propria sa politică, muncind cu hotărire şi energie neobosită pentru traducerea 
ei în viaţă. 

Forţa politicii partidului constă în justeţea ei, în faptul că partidul se că- 
lăuzeşte după măreaţa învăţătură a lui Marx-Engels-Lenin-Stalin, toate hotă- 
rîrile şi măsurile partidului fiind rodul muncii colective a Comitetului Central 
al partidului. 

In elaborarea politicii sale, partidul porneşte dela interesele fundamentale 
ale poporului şi se bizue pe sprijinul poporului. Practica arată că aplicarea prin- 
cipiului comunist al îmbinării experienţei conducătorilor cu experienţa masselor 
face ca politica partidului să reprezinte nu numai înțelepciunea şi voința par- 
tidului, ci şi înţelepciunea şi voinţa întregului popor muncitor. 

Spre deosebire de toate partidele şi statele burgheze, care îşi maschează 
adevăratele lor scopuri şi adevărata lor politică, scopurile şi politica partidelor 
comuniste şi muncitoreşti suni clar şi deschis arătate întregului popor. Viaţa 
demonstrează că cu cât oamenii muncii înţeleg mai bine, mai adânc, politica 
partidului, cu cât mai înaltă este conştiinţa lor, cu atât mai activ luptă pentru 
înfăptuirea ei, cu atât mai însemnate succese obţin în construirea noii economii 
şi culturi. 

Sarcina fundamentală a partidului este întărirea alianţei între clasa mun- 
citoare şi țărănimea muncitoare — temelia regimului democrat-popular. 

Acordând sprijin multilateral ţărănimii muncitoare prin credite, ajutor 
agrotehnic şi alte măsuri menite să sporească producţia ei agricolă şi veniturile 
ei, trimițând la sate mai multe mărfuri necesare ţăranilor, 'maşini şi une te 
trebuincioase gospodăriilor lor, consolidând şi dezvoltând cooperaţia de consum 
şi producție, intensificând schimbul între oraş şi sat, vom cimenta şi mai pu- 
ternic alianța între clasa muncitoare şi țărănimea muncitoare. Ţărănimea va 
putea la rândul ei să aprovizioneze într'o măsură şi mai mare industria cu 
materii prime vegetale şi anim:le, iar populația orăşenească cu produse 
alimentare. 

Intărirea alianţei între clasa muncitoare şi țărănimea muncitoare constitue 
chezăşia înaintării cu succes pe calea socialismului. Trebue mereu reamintită 
indicaţia marelui Lenin că socialismul nu se poate construi fără o trainică alianță 
cu milioanele de ţărani muncitori. A urma neabătut această politică leninistă 
încercată — iată datoria de căpetenie a partidului şi guvernului nostru. 

Pentru realizarea programului de măsuri economice adoptat de plenara C.C. 
al partidului, este necesară o serioasă îmbunătăţire a activităţii organizaţiilor 

de partid, a sindicatelor, a organizaţiilor de tineret, a sfaturilor populare în do- 
meniul economic, şi a muncii lor în vederea mobilizării masselor populare dela 
oraşe şi sate pentru realizarea sarcinilor planului de stat. 

In domeniul industriei, organizaţiile de partid au sarcina de a organiza 
lupta pentru descoperirea şi utilizarea inepuizabilelor rezerve interne pe care 
le posedă industria socialistă, pentru extinderea sistematică a metodelor avansate. 
Trebue combătută tendința manifestată de unele cadre de partid şi de stat, 
care în loc de a lupta pentru mărirea producţiei şi productivității muncii,pe seama 
unei folosiri mai bune a rezervelor interne ale întreprinderilor, cer ca statul 
să facă investiţii pentru construiri de noi şi noi întreprinderi. 

In domeniul agriculturii, organizaţiile de partid trebue să pună în centrul 
activităţii lor desfăşurarea unei intense munci politice şi organizatorice în massa 
ţărănimii, a colectiviştilor, a muncitorilor dela S.M.T.-uri şi gospodării de stat, 
pentru ridicarea producției agricole. 

Orânduirea democrat-populară din ţara noastră are imense posibilităţi 
pentru un nou avânt al economiei naţionale, pentru înflorirea culturii, pentru 
ridicarea continuă a bunei stări a poporului. 

Orânduirea noastră democrat-populară, puterea noastră populară, este 
cucerirea cea mai de seamă a poporului muncitor. Niciodată milioanele de oa- 
meni ai muncii din patria noastră nu s'au bucurat de asemenea drepturi şi 
libertăţi, de asemenea posibilităţi de a-şi desfăşura iniţiativa creatoare, talentele 
şi capacităţile lor, de a participa la conducerea, treburilor obşteşti, ca în anii 
puterii populare. 

Este sarcina partidului nostru să întărească continuu puterea populară, 
statul democrat-popular, principalul instrument al construirii socialis- 
mului. 

Organele de stat au datoria să slujească cu devotament poporul muncitor, 
să aibă o atitudine atentă faţă de nevoile oamenilor muncii, să vegheze la stricta 
respectare a legalității populare. 

Dezvăluirea curajoasă a lipsurilor şi criticarea lor deschisă în fața poporului 
constitue o caracteristică a partidului marxist-revoluţionar; noi vedem în cri- 
tică şi antocritică garanţia mersului nostru înainte, metoda încercată de lichidare 
a lipsurilor şi de îmbunătăţire a muncii de partid şi de stat, expresia vie a ne- 
ţărmuritei încrederi pe care o are partidul în popor. 

Problemele pe care şi le pune democraţia noastră populară sunt în contrast 
vădit cu preocupările statelor capitaliste. In aceste state, în timp ce marii 
monopolişti strâng profituri fabuloase din sângele şi sudoarea popoarelor, are 
loc pauperizarea crescândă a clasei muncitoare şi ruinarea în massă a țărănimii; 
orientarea economiei spre război sporeşte şomajul, aruncând pe drumuri milioane 
de muncitori cu familiile lor, adânceşte mizeria oamenilor muncii, le aruncă în 
spinare noi şi noi impozite insuportabile. 4 

Cu totul altele sunt problemele care stau în faţa noastră. Pe noi nu ne preo- 
cupă asemenea pobleme ca ieşirea din criza economică, şomajul, îngustarea 
pieţii interne — ci ridicarea economiei şi culturii, dezvoltarea armonioasă a 
tuturor ramurilor economiei naţionale, pentru a satisface nevoile crescânde 
materiale şi culturale ale populaţiei, pentru a întări şi mai mult patria noastră, 

Poporul nostru poate fi convins că Partidul Muncitoresc Român şi 
Guvernul Republicii Populare Române nu-şi vor cruța forţele pentru a-i 
asigura o viaţă fericilă, pentru a înfăptui măreţul ţel al constru rii societăţii 
socialiste în țara noastră. 

Tovarăşi, 


Sărbătorim cea de a noua aniversare a eliberării patriei în condiţiile suc- 
ceselor obţinute de întregul lagăr al păcii şi democraţiei în frunte cu Uniunea 
Sovietică, în lupta pentru destinderea internaţională, pentru pace, pentru preîn- 
tâmpinarea unui nou război mondial. d 

Noua iniţiativă de pace a Uniunii Sovietice a determinat în cele mai largi 
cercuri din întreaga lume deplasări adânci în favoarea destinderii internationale, 
a rezolvării problemelor litigioase pe calea tratativelor, a dezvoltării relaţiilor 
de afaceri între ţări. 

O mare victorie a lagărului păcii şi democraţiei o constitue încheerea armis- 
tițiului din Coreea. Această victorie demonstrează că voinţa de pace a popoarelor 
a devenit o forță atât de mare, încât până şi cei mai înverşunaţi duşmani ai 
păcii sunt siliți să bată în retragere în fața ei. 

Acum, când mult încercatul popor coreean a început munca pentru refa- 
cerea vieţii sale paşnice, poporul român, alături de marele popor sovietic şi 
de celelalte popoare ale lagărului democrat, este hotărît să-i acorde sprijinul 
său frăţesc pentru refacerea economiei distruse a Coreei. 

Dintre toate problemele internaţionale, problema a cărei rezolvare este 
astăzi cerută imperios de către popoare, este problema germană — una din 
problemele cheie ale păcii şi securităţii în Europa şi în lume. Toată lumea ştie 
că tocmai deaceea necesitatea transformării Germaniei întrun stat paşnic 
şi democratic a constituit obiectul unui angajament solemn luat de marile puteri 
la sfârşitul celui de al doilea război mondial. Cu toate acestea, deşi de atunci au 
trecut peste opt ani, Germania nu are încă un tratat de pace şi rămâne scindată, 
iar puterile apusene şi guvernul revanşarăd al lui Adenauer din Germania oc- 
cidentală manevrează din toate puterile pentru a adânci şi a definitiva această 
scindare. Calea pe care au păşit puterile occidentale duce la reînvierea milita- 
rismului german, la o şi mai mare accentuare a primejdiei unui nou război. 

Recenta notă a Guvernului Sovietic are o însemnătate excepțională prin 
faptul că aduce tocmai ceeace cer insistent popoarele în momentul de față: 
măsuri şi propuneri concrete în vederea realizării înțelegerii şi destinderii în 
relaţiile internaţionale. Poporul român şi guvernul său salută noile propuneri 
sovietice în vederea încheierii tratatului de pace cu Germania şi a reglementării 
problemei unificării Germaniei, deoarece ele răspund în întregime cerinţelor 
de securitate ale popoarelor europene, precum şi intereselor vitale ale poporului 
german. 

Incercând să împiedice opera de consolidare a păcii, forţele agresive, după 
eşecul aventurii fasciste dela Berlin, sunt preocupate în cel mai înalt grad de 
«războiul rece», de organizarea provocaţiilor internaționale, de activitatea 
subversivă în ţările lagărului democrat. Istoria relaţiilor internaţionale nu 
a cunoscut încă un amestec atât de brutal în treburile interne ale statelor. 

Cu dolarii alocaţi din bugetul de stat al S.U.A. sunt recrutate din drojdia 
societăţii bande diversioniste, se încearcă să se paraşuteze pe teritoriul ţării 
noastre sabotori şi terorişti, sunt strecurate hoţeşte noaptea avioane cu mani- 
feste provocatoare, într'un cuvânt metodele gangste ilor sunt ridicate la rangul 
de politică guvernamentală. 

Pentru a acoperi eşecurile înregistrate de faimoasa «politică de fo ţă», 
preconizată de cercurile agresive, calomniatorii şi fabricanţii de minciuni 
dela posturile de radio americane « Europa Liberă », « Vocea Americii » şi altele, 

scurg prin aceste canale murdare valuri de calomnii şi minciuni îndreptate 
împotriva țării noastre şi a altor țări democratice. 

Poporul român este perfect conştient de faptul că în dosul tuturor acestor 
incitații şi provocări se află bine cúnoscutele trusturi de petrol, de telefoane 
şi de alte branşe, care nici până astăzi nu s'au consolat de pierderea dreptului 
de a porunci şi jefui în România şi care, nici mai mult nici mai puțin vor să con- 
vingă pe muncitorii şi țăranii români să renunțe la cuceririle istorice obținute 
de dragul reinstaurării puterii moşierilor şi capitaliştilor. 

Este clar pentru oricine că aceste cercuri se pun pur şi simplu într'o situaţie 
ridicolă. 

Popoarele care au cunoscut adevărata libertate, care au învăţat să-şi cons- 
truiască fericirea nu vor admite niciodată să li se pună din nou pe grumaji 
jugul exploatatorilor ! 

Desigur, partidul şi guvernul nostru trebue să tragă învățăminte politice 
şi concluzii practice concrete din activizarea imperialiştilor şi a agenturii lor. 
Trebue să avem o grijă permanentă pentru capacitatea de apărare a ţării, 
pentru Forţele Armate ale Republicii. Vigilenţa partidului şi poporului trebue 
să fie mereu trează, pentru a zădărnici orice uneltiri ale duşmanilor. 

In cuvântarea sa la a 5-a sesiune a Sovietului Suprem al U.R.S.S., Preşe- 
dintele Consiliului de Miniştri al U.R.S.S., tovarăşul G. M. Malencov, a arătat 
că forţele imperialiste nu se mai pot juca acum cu soarta popoarelor care au 
pus capăt pentru totdeauna dependenţei lor față de imperialşti. 

« Trebue să se înţeleagă — a spus şeful guvernului sovietic — că în con- 
dițiile actualului raport de forțe, ale hotăririi ferme a Uniunii Sovietice şi 
a țărilor lagărului democratic de a-şi apăra interesele lor vitale pe arena interna- 
țională, promovarea politicii de coexistență paşnică a celor două sisteme cons- 
titue o datorie nu numai a ţărilor lagărului democratic, ci şi o datorie a tuturor 
țărilor. Deoarece orice altă cale este calea aventurilor zadarnice şi a eşecurilor 
inevitabile ». 

Raportul de forţe pe arena internaţională s'a schimbat după cel de al doilea 
război mondial în favoarea forțelor socialismului, în defavoarea forţelor capi- 
talismului. Situaţia internațională de după război se caracterizează prin con- 
tinua creştere a forțelor democrației şi socialismului şi continua slăbire a forţelor 
reacţiunii şi capitalismului. 

Uniunea Sovietică, marea putere socialistă, şi-a sporit de aproximativ 
două ori şi jumătate volumul producției industriale față de anul antebelic 
1940, iar în prezent îşi îndreaptă imensele ei forțe spre ridicarea considerabilă, 
n 2 3 ani, a nivelului asigurării populaţiei cu toate mărfurile de larg consum, 
oferind lumii întregi o nouă dovadă convingătoare.a superiorității sistemului 
socialist asupra sistemului capitalist. 

Succese de seamă au fost obţinute de țările de democrație populară, care 
merg cu fermitate pe drumul construirii socialismului. Marea Republică Populară 
Chineză se întăreşte continuu şi-şi dezvoltă economia. 

În rând cu celelalte ţări de democraţie populară țara noastră contribue 
la întărirea lagărului democratic prin fiecare succes repurtat în dezvoltarea eco- 
noniei naționale şi în consolidarea regimului democrat-popular. 

In ceeace priveşte situația din lagărul imperialist, evenimentele din ultima 
vreme au confirmat pe deplin aprecierea făcută de Congresul al XIX-lea al 
P.C.U.S. cu privire la continua adâncire a crizei generale a capitalismului şi 
ascuţirea contradicţiilor interne ale lumii capitaliste. Creşte mişcarea grevistă 

în numeroase ţări capitaliste, se intensifică lupta de eliberare naţională a popon- 
relor din ţările coloniale şi dependente. 

Ca urmare a politicii cercurilor agresive din S.U.A., economia Franţei, 
Italiei şi altor ţări participante ale aşa zisului Pact Atlantic a fost adusă într'o 
situație dezastruoasă. Politica de expansiune şi de cucerire a dominației mon- 
diale dusă de imperialismul american întâmpină o rezistență crescândă din 
partea popoarelor şi chiar din partea unor pături ale burgheziei şi a unor cercuri 
guvernante din ţările Europei occidentale. 

In timp ce lagărul imperialist este sfâşiat de contradicții şi lupte internu, 
lagărul democratic îşi trage forţa din unitatea de granit şi colaborarea frățească 
a ţărilor ce-l compun, în frunte cu marea Uniune Sovietică. Lagărul democratic, 
grupând o treime a omenirii, constitue un factor puternic de menţinere şi conso- 
lidare a păcii în lume. 

Eşecul şantajului american cu privire la bomba atomică şi bomba cu hi- 
drogen este menit să întărească şi mai mult încrederea şi speranța popoarelor 
în victoria forțelor păcii, în posibilitatea preîntâmpinării războiului. 

Lumea întreagă a salutat declarația cuprinsă în comunicatul guvernamental 
cu privire la experimentarea bombei cu hidrogen, prin care Guvernul Sovietic 
îşi afirmă din nou poziţia sa fermă în favoarea reducerii înarmărilor şi a inter- 
zicerii folosirii armei atomice şi a celorlalte tipuri de arme de exterminare în 
massă. 

Popoarele din lumea întreagă doresc pacea. Istoria n'a cunoscut o asemenea 
îorță uriaşă cum este mişcarea contemporană pentru pace. 

Cresc vigilența popoarelor şi hotărîrea lor de a face totul pentru a nu admite 
realizarea planurilor agresorilor. 

Poporul român şi guvernul său, profund ataşat cauzei păcii, dornic de a-şi 
putea consacra toate forţele construcției paşnice şi ridicării buneistări a po- 
porului, vor face tot ce le stă în puteri pentru a-şi da contribuţia la apărarea păcii. 


Tovarăşi, 


Infăptuirea sarcinilor trasate de partidul şi guvernul nostru va duce la o 
şi mai puternică dezvoltare a economiei naționale, la un avânt al buneistări 
a poporului, la întărirea patriei. 

Unitatea dintre partid, guvern şi popor este chezăşia mersului nostru înainte. 
Rolul conducător al partidului în stat, tăria şi forţa statului democrat-popular 
şi interesele poporului sunt de nedespărțit. 

Drumul nostru este luminat de măreața învățătură a lui Marx-Engels- 
Lenin-Sialin. 

Partidul nostru, scump tuturor oamenilor muncii, îi va conduce cu mână 
sigură spre victoria socialismului. 


Numeroase pasagii ale expunerii au fost călduros aplaudate. 

La sfârşitul expunerii publicul, în picioare, a aplaudat îndelung, 
ovaționând pentru Partidul îiuncitoresc Român, pentru Republica 
Populară Română şi pentru Uniunea Sovietică, marea noastră eli- 
beratoare şi sprijinitoare. 


(Din e Scânleia s Nr. 2748 din :3 August 1953) 


www.dacoromanica.ro 


www.dacoromanica.ro 


PENTRU ÎMBUNĂTĂȚIREA ACTIVITĂȚII CATEDRELOR 
DE ŞTIINŢE SOCIALE DIN ÎNVĂȚĂMÂNTUL SUPERIOR 


Partidul nostru se preocupă cu grijă de formarea şi pregătirea specialiştilor 
necesari în toate domeniile construcţiei socialiste; în această operă partidul 
se călăuzeşte cu fidelitate după teza potrivit căreia fiecare specialist, fiecare 
om de ştiinţă, în orice domeniu ar lucra, trebue să-şi însușească ştiinţa marxist- 
leninistă. Experienţa dovedeşte că însuşirea bazelor marxism-leninismului, 
cunoaşterea legilor desvoltării societăţii, ajută cadrelor de specialişti să se 
orienteze just şi să desfăşoare o activitate rodnică în domeniul specialităţii lor, 
să contribue cu mai mult succes la înfăptuirea politicii partidului de construire 
a socialismului, de ridicare continuă a nivelului de trai al celor ce muncesc. 

Partidul şi guvernul au creat condiţii tot mai bune pentru ca specialiştii 
să fie înarmaţi cu temeinice cunoştinţe profesionale, să-şi lărgească orizontul 
ideologic, pentru a putea aplica ereator învățătura marxist-leninistă în prac- 
tica construcţiei socialiste. In învățământul superior a fost introdus studiul 
ştiinţelor sociale — fapt care a pus baze temeinice înarmării studenţilor cu 
teoria marxist-leninistă şi a avut o însemnătate deosebită pentru ridicarea 
nivelului ştiinţific al întregului proces de învăţământ. 

Recent C.C. al P.M.R. a analizat activitatea catedrelor de ştiinţe sociale 
din învățământul superior. Hotărîrea luată constitue o nouă expresie a preocu- 
pării partidului pentru însuşirea ştiinţei marxist-leniniste de către viitoarele 
cadre de specialişti. 

Comitetul Central a constatat că în decursul celor cinci ani în care se predau 
în învățământul superior disciplinele de ştiinţe sociale s'au înregistrat o serie 
de succese. Pe baza îndrumărilor date de partid şi guvern şi folosind bogata 
experienţă a predării ştiinţelor sociale în U.R,S.S., Ministerul învățămân- 
tului superior a elaborat măsuri concrete pentru a asigura buna funcţionare a 
catedrelor de bazele marxism-leninismului, economie politică, materialism 
dialectic şi materialism istoric, istoria R.P.R. A crescut exigenţa unor cadre 
faţă de conţinutul şi nivelul teoretic şi politic al lecţiilor, seminariilor şi între- 
gului proces de învăţământ (Universitatea « C. I. Parhon », Institutul medico- 
farmaceutic Bucureşti etc.). A crescut vigilenţa revoluţionară şi combativitatea 
cadrelor în apărarea purității ideologice a teoriei marxist-leniniste, în lupta 
pentru îndeplinirea politicii partidului, care se călăuzeşte după ştiinţa marxist- 
leninistă, ceea ce îi dă posibilitatea să înţeleagă nu numai mersul evenimentelor 
în prezent, ci să şi prevadă cum şi încotro se vor desfăşura ele în viitor. Un număr 
de cadre didactice dela catedrele de ştiinţe sociale şi-au ridicat nivelul profesional 
şi ştiinţific în urma muncii desfăşurate de partid pentru îmbogățirea cunoştin- 

ţelor lor teoretice prin şcoli, cursuri şi seminarii speciale. Cele mai bune cadre 
didactice îşi perfecționează cunoştinţele pedagogice, expun lecţii vii, comba- 
tive, care cuprind datele noi ale ştiinţei (fizică, ştiinţele naturii etc.), leagă în 
nod convingător tezele marxism-leninismului cu sarcinile construirii socialis- 
mului în R.P.R. 

Pe baza unci astfel de munci unele catedre de ştiinţe sociale (de exemplu 
'catedra de economie politică dela Institutul de ştiinţe economice şi planificare 
« V. I. Lenin », catedra de bazele marxism-leninismului dela Institutul « Maxim 
Gorchi » etc.) au devenit catedre de frunte şi exercită o influență ideologică 
asupra întregului proces de învățământ în institutele respective. In universi- 
tăţi şi institute de învățământ superior creşte un tineret nou, educat în spiritul 
devotamentului față de poporul muncitor, în spiritul dragostei de patrie şi 
al frăţiei între popoare, un tineret care îşi însuşeşte ştiinţa, participă activ la 
viața social-politică, la lupta pentru pace şi se pregăteşte să devină constructor 
p-icepul al vieţii noi socialiste. 

Cu toate succesele obţinute, C.C. al P.M.R. constată că mai există o serie 
de lipsuri în activitatea catedrelor de ştiinţe sociale. 

Nivelul ideologic şi teoretic al activităţii unor catedre de ştiinţe sociale, 
calitatea predării continuă să rămână în urma condiţiilor Ceata pentru acest 
scop şi a cerințelor construirii socialismului. l 

Partidul Muncitoresc Român, avangarda clasei muncitoare, conducătorul 
şi îndrumătorul masselor largi populare din oraşe şi sate îşi îndeplineşte cu 
succes rolul de avangardă, înainte de toate mulțumită faptului că se călăuzeşte 
după învăţătura lui Marx-Engels-Lenin-Stalin. Marxism-leninismul, învă- 
ţătură yie, generalizează tot ce apare în viaţă, dă răspunsuri clare la noile 
probleme pc care le ridică desvoltarea societăţii, oglindeşte just năzuințele oame- 
nilor muncii, reprezentând o unitate de nedespărțţit între teorie şi practică. 
Cu toate acestea, multe lecţii şi seminarii nu dovedesc grija pentru îmbinarea 
teoriei cu practica şi ca rezultat sunt rupte de problemele concrete, vii, ridicate 
de opera construirii socialismului în Patria noastră. Asemenea lecţii nu înar- 
mează pe studenţi cu capacitatea de a aplica creator învățătura marxist-leni- 
nistă. Astfel de lipsuri se manifestă mai ales la catedrele de economie 
politică. 

In unele lecţii şi seminarii de economie politică, de ştiinţe juridice s'au pro- 
pagat teze idealiste, subiectiviste. In domeniul economiei politice au circulat 
lucrări cuprinzând greşeli grosolane care au dăunat mult însuşirii temeinice a 
bazelor marxism-leninismului (« Cursul elementar de economie politică » de B. 
Zaharescu). In activitatea unor catedre ca acea dela Universitatea 4 V. Babeş » 
din Cluj au avut loc influențe ale ideologiei burgheze. | 

Multe lecţii de marxism-leninism, economie politică se caracterizează prin 
bucherism, prin redarea dogmatică a unor teze, cu abundență de citate; ele 
duc la învăţarea mecanică a unor date sau formulări, în locul pătrunderii în mie- 
zu! problemelor studiate, în locul însuşirii aprofundate a politicii partidului şi 
guvernului. Exemplificările folosite în lecţii nu sunt totdeauna legate de speci- 

'cul institutului sau facultăţii la care se predă, în ele nu se oglindesc suficient 
marile cuceriri ale fizicii, tehnicii, biologiei, medicinei etc. 

Un număr important de cadre dela catedrele de ştiinţe sociale din învă- 
ţământul superior nu au calificarea necesară şi nu desfăşoară o muncă susţi- 
nută pentru ridicarea nivelului lor teoretic. 

Una din cauzele principale ale lipsurilor ce se manifestă în conținutul lec- 
țiilor predate la catedrele de ştiinţe sociale este slaba organizare a catedrelor, 
In activitatea catedrelor nu s'a înrădăcinat încă principiul muncii colective, 
ceea ce are ca urmare faptul că nu toţi membrii colectivelor de catedră aduc 
o contribuție reală la îmbunătăţirea lecţiilor, In mod cu totul sporadic se orga- 
nizează dezbateri şi discuţii ştiinţifice; lupta de opinii, critica şi autocritica 
nu sunt suficient stimulate şi folosite. In acele locuri, unde se manifestă ase- 
menea lipsuri serioase, apar fenomene nesănătoase, ca de exemplu: cultivarea 
atmosferei de familiarism şi a tendinţelor de cocoloşire a lipsurilor, de înăbu- 
şire a criticii. O serie de deficienţe există de asemenea în desfăşurarea semina“ 
riilor — în care se mai folosesc deseori metode şcolăreşti — în organizarea stu- 
diului individual al asistenţilor şi studenţilor, în activitatea cabinetelor de mar- 
xism-leninism, în întocmirea bibliografiilor. 

Ministerul învățământului superior nu s'a ocupat suficient de problema 
conținutului predării şi nu a acordat importanţă cuvenită muncii de calificare şi 
completare a cadrelor necesare la catedrele de ştiinţe sociale. In decursul ulti- 
mului ah colegiul Ministerului învăţământului superior a analizat doar o singură 
dată situaţia catedrelor de ştiinţe sociale. 

Presa centrală şi presa locală de partid s'au ocupat insuficient de proble- 
mele predării ştiinţelor sociale în învățământul superior. Revistele « Studii», 
« Contemporanul » au publicat în legătură cu aceasta materiale insuficiente şi 
nu totdeauna corespunzătoare. 

Ridicarea la un nivel n a` înalt al predării marzism-lenini mului în învăță- 
mântul superior impune în primul rând tuturor catedrelor de ştiinţe sociale să pună 
în centrul atenției şi preocupărilor lor grija pentru conținutul de idei al lecţiilor şi 
seminariilor, pentru puritatea lor ideologică. Condiţia principală pentru a asigura 
un conținut just şi puritatea ideologică a predării ştiinţelor sociale este munca 
neobosită pentru însuşirea temeinică, aprofundată, a operelor clasicilor marxism- 
leninismului, a glorioasei experienţe de luptă a Partidului Comunist al Uniunii 
Sovietice, studierea exrerienţei partidului nostru, a documentelor sale—care 
constitue o aplicare creatoare a marxism-leninismului la condiţiile concrete 
ale desvoltării regimului democrat-popular, ale construirii socialismului În 
ţara noastră. 

In faţa catedrelor de ştiinţe sociale stă sarcina de a asigura o legătură indi- 
solubilă între teorie şi practică, de a acorda o atenție deosebită problemelor 
actuale ale perioadei de trecere dela capitalism la socialism, problemelor poli- 
ticii partidului. Trebue ca lecţiile să înfăţişeze rolul partidului ca forţă condu- 
cătoare şi călăuzitoare a poporului în construirea socialismului, să lămurească 
sarcinile isvorite din politica partidului nostru — politică ce corespunde inte- 
reselor vitale ale poporului şi este elaborată pe baza genialei învățături a lui 
Marx-Engels-Lenin- Stalin —`să arate că grija pentru binele poporului mun- 
citor, pentru asigurarea satisfacerii într'o măsură tot mai mare a nevoilor sale 
materiale şi culturale constitue legea supremă a întregii activități de partid 
şi de stat. 

Catedrele de ştiinţe sociale trebue să ajute pe studenţi în studierea şi 
cuncaşterea profundă a sarcinilor trasate de Hotăririle Plenarei C.C, al P.M.R. 
cu privire la « Sarcinile partidului în domeniul dezvoltării economiei naţionale 
şi ridicării continue a nivelului de trai material şi cultural al oamenilor muncii ». 
In această direcţie au un rol deosebit de important catedrele de economie 
politică; partidul ne învaţă să nu precupeţim forţele pentru a forma cadre 

competente care să pasede cunoştinţe serioase în domeniul economiei politice 
sa fie capabile să se orienteze în problemele economice ale construcţiei socialiste 
in ţara noastra, să cunoască experienţa P.C.U.S. şi a Statului Sovietic în dome- 
niul construcţiei economice şi să ştie să o aplice în mod creator. 

Lecţiile şi seminariile trebue să înarmeze pe studenţi cu cunoaşterea pro- 
blemelor întăririi alianţei clasei muncitoare cu țărănimea muncitoare — alianţă 
ce constitue temelia regimului democrat popular şi chezăşia înaintării cu 
succes pe calea socialismului — să analizeze concret problemele întăririi regi- 
imului democrat-popular prin atragerea masselor largi la conducerea statului 
şi a treburilor obşteşti, să arate rolul creator al poporului — adevăratul făuritor 
al istorici; lecţiile şi seminariile trebue să ajute pe studenţi în înţelegerea pro- 
fundă a politicii de pace a statului nostru, în cunoaşterea problemelor interna- 
ponale. 

Pentru a îmbunătăţi radical conţinutul lecţiilor şi seminariilor, trebue să 
devină o metodă curentă de muńcă în cadrul catedrelor pregătirea individuală 
a lecţiei de către profesorul care o predă şi discutarea ei în colectivul catedrei. 
In vederea extinderii experienţei cucerite de profesorii fruntaşi, trebue să se 
organizeze dezbateri asupra unor lecţii, cu folosirea curajoasă a criticii şi auto- 
criticii. 

Catedrele de ştiinţe sociale trebue să combată orice tendință de izolare a 
lor faţă de celelalte catedre: ele au datoria să participe activ la dezbaterile, 
discuţiile științifice, organizate de catedrele celorlalte discipline, să participe 
activ la lupta ce se desfăşoară în institute pentru o ştiinţă materialistă, pentru 
stârpirea influențelor cosmopolite, pentru ridicarea nivelului ştiinţifice şi 
ideologic al întregului învățământ. 

Partidul şi guvernul pun ca sarcină profesorilor dela catedrele de ştiinţe 
sociale să desfăşoare o vie activitate de cercetare ştiinţifică, să publice lecţii, 
studii şi monografii, — lucrări care să contribue la elaborarea teoretică a pro- 
blemelor construirii socialismului, să fie activi în domeniul presei, în domeniul 
muncii obşteşti. 

Un rol însemnat în pregătirea teoretico-politică a studenţilor pot şi trebue 
să aibă cabinetele de marxism-leninism de pe lângă universităţi şi institute 
de învăţământ superior. Ele sunt chemate să acorde o atenţie mai mare spri- 
Jinirii studenţilor în studiul individual, să pregătească materialul didactic 
necesar cursurilor, să îmbogăţească bibliotecile, să organizeze expoziţii, vizite 
ale studenţilor în întreprinderi, la gospodării agricole colective şi de stat, la 
instituţii de cercetări ştiinţifice etc. 

Sarcini de mare răspundere pentru îmbunătățirea activităţii catedrelor 
de ştiinţe sociale revin Ministerului învățământului superior. Este necesar 
ca Ministerul învăţământului superior să confirme anual planul tematic de 
cercetare ştiinţifică al catedrelor de ştiinţe sociale şi să asigure îndeplinirea 
întocmai a sarcinilor date; să organizeze — în colaborare cu Institutele de 
Filozofie, de Cercetări Economice, de Istorie, ale Academiei R.P.R., sau pe cate- 
drele puternice de ştiinţe sociale — dezbateri teoretice. Este necesar ca Minis- 
terul ;nviţimântil -i superior să creeze condiţii prielnice de muncă cadrelor 
dela catedrele de ştiinţe sociale, să oblige aceste cadre să-şi ridice pregă tirea pro- 
fesională, să organizeze extinderea experienţei înaintate a catedrelor fruntaşe. 

Este necesar ca Ministerul învăţământului superior să completeze catedrele 
de ştiinţe sociale cu cadre calificate având munca de bază în învățământ. In 
acest scop partidul a trasat un plan de măsuri concrete menite să asigure întă- 

rirea continuă a colectivelor de catedră. Acest plan prevede sarcini precise 
pentru completarea catedrelor cu cadre de specialitate precum şi un şir de 
măsuri în vederea ridicării calificării şi pregătirii teoretice a cadrelor dela cate- 
drele de ştiinţe sociale; organizarea de seminarii, de şcoli de un an pentru pre- 
gătirea de lectori, organizarea de cursuri serale cu durata de 2 ani cu scutirea 
cursanților de orice alte munci obşteşti pe toată durata cursului. 

In cursul anului 1953/1954 se vor organiza catedre de științe sociale în insti- 
tutele de învățământ superior în care ele nu există în prezent — şi se va trece 
la organizarea secţiilor de marxism-leninism pe lângă facultățile de istorie ale 
universităților din Bucureşti, laşi, Cluj. 

Presa centrală şi locală de partid are sarcina să publice sistematic mate- 
riale de analiză a activităţii catedrelor de ştiinţe sociale. 

Ridicarea la un nivel mai înalt a predării ştiinţelor sociale în învăţământul 
superior este indisolubil legată de întărirea sprijinului acordat catedrelor de 
către organizațiile de partid. Până acum unele comitete regionale de partid 
nu au controlat sistematic activitatea catedrelor de ştiinţe sociale şi nu au 
acordat suficientă atenţie conţinutului predării bazelor marxism-leninismului, 
economiei politice, istoriei R.P.R. etc. Unele comitete regionale de partid nu 
s'au ocupat suficient de problema cadrelor necesare catedrelor de ştiinţe sociale; 
în unele cazuri comitetele regionale au dat dovadă de lipsă de vigilenţă şi super- 
ficialitate în promovarea şi verificarea cadrelor. 

C.C. al partidului trasează comitetelor de partid sarcina lichidării hotărite 
a acestor lipsuri. Comitetele regionale de partid trebue să exercite nemijlocit 
un control permanent, atent şi competent asupra lecţiilor şi seminariilor, să 
organizeze periodic şedinţe de analiză a activităţii cadrelor dela catedrele de 
ştiinţe sociale. Comitetele de partid regionale trebue să îndrume cu grijă şi în 
mod permanent oganizaţiile de bază din instituţiile de învățământ superior, 
ca ele să-şi întărească legăturile cu cadrele didactice dela catedrele de ştiinţe 
sociale, să se preocupe de educarea lor ideologică şi de ridicarea continuă a 
nivelului lor teoretic. 

Indeplinirea întocmai a tuturor prevederilor Hotărîrii C.C. al P.M.R.despre 
unele lipsuri şi măsuri de îmbunătăţire privind activitatea catedrelor de ştiinţe 
sociale în învățământul superior este o sarcină de cea mai mare însemnătate 
a tuturor membrilor colectivelor de catedră, a organelor de partid şi de stat, 
care au datoria să muncească neobosit pentru traducerea ei în viaţă. 

Invăţătura lui Marx-Engels-Lenin-Stalin este o măreaţă forță înnoitoare 
si transformatoare a lumii; să nu precupeţim niciun efort pentru a înarma 
cu atotbiruitoarele ei idei pe viitorii specialişti şi oameni de ştiinţă pentru 
progresul şi înflorirea Patriei ! 

EDITORIAL 


SĂ ÎNDEPLINIM CU CINSTE SARCINILE CE NE 
REVIN ÎN DOMENIUL CERCETĂRILOR ISTORICE 


Articolul redacțional din « Scânteia », organul central al P.M.R., intitulat 
« Despre activitatea Institutului de Istorie din Cluj al Academiei R.P.R, 
înseamnă un nou şi substanţial sprijin dat de către Partid, cercetătorilor de pe 
tărâmul istoriei patriei noastre. 

Institutul de Istorie al Academiei R.P.R. din Bucureşti a facut în lumina 
articolului din « Scânteia » o serioasă analiză a muncii sale, desbătând proble- 
mele în Consiliul Ştiinţific al Institutului, în toate secţiile şi colectivele de 
lucru, precum şi în plenara lucrătorilor ştiinţifici ai Institutului. Sa ţinut 
de asemenea o şedinţă lărgită a Comitetului de redacţie al revistei a Studii ». 

In desbateri s'a relevat că critica activităţii Institulului de Istorie din 
Cluj se referă în destulă măsură şi la activitatea Institutului de Istorie din 
Bucureşti. 

In ultimii ani s'au înregistrat realizări pe tărâmul istoriografiei române. 
Ca rezultat al muncii cercetătorilor ştiinţifici din institutele de Istorie din 
Bucureşti, Iaşi şi Cluj s'au obţinut realizări pe tărâmul cercetărilor arheolo- 
gice, scoțând pentru prima oară la lumină în adevărata ei înfăţişare şi însem- 
nătate cultura dacică necunoscută în altă parte şi aşezările vechi autohtone 
şi slave din ţara noastră. Pentru prima oară în ţara noastră s'a început 
crearea unei arheologii prefeudale şi feud°le care permite cercetarea istoriei 
României pentru un număr de veacuri, ce încep azi a fi luminate, cercetare 
care a fost ignorată de istoriografia burgheză. 

In colecția «Documente p ivind istoria României» s'au publicat un 
număr de 18 volume de documente de Istorie Medie privind Moldova, Țara 
Românească şi Transilvania în secolele XII—XVII, precum şi 4 volume de 
documente privind Istoria Modernă a României (Războiul de Independenţă, 
1877 — 1878). In sprijinul cercetărilor de istorie mode nă a României au 
apărut documentele privind Răscoala țăranilor din 1888 şi Răscoela ţăranilor 
din 1907 (vol. I—III). Tocte l oleltă fac posibilă iniţierea unor serioase 
cercetări de generalizare istorică. 

S'a redactat manualul de Istorie R.P.R. şi programul istoriei R.P.R. 
pentru cursul superior, S'a asigurat apariţia regulată a revistii « Studii», 
publicându-se în revistă un număr de studii şi cercetări originale privind 
istoria ţării etc. 

Dar în activitatea institutelor de Istorie continuă încă să persiste serioase 
slăbiciuni. O atentă analiză autocritică a dovedit că cercetătorii de pe tărâmul 


1 A se vedea textul în « Studii =, 1953, Nr. 2, p. 31—39. 

istoriei mau adâncit îndestul teza fundamentală a materialismului istoric, potei- 
vit căreia istoria societăţii este în primul rând istoria desvoltării modurilor de 
producţie, istoria producătorilor de bunuri, deci istoria masselor muncitoare. 
Ceicetătorii nu s'au pătruns încă îndeajuns de teza marxist-leninistă că ade- 
văratul făuritor al istorici e poporul, ei nu-şi axează încă suficient cerce- 
tarile pe studierea şi adâncirea condiţiilor de trai şi a luptelor poporului 
pentru eliberarea socială şi naţională, pe răscoalele poporului de-a-lungul 
veacurilor. Influenţa istoriografiei burgheze, care tindea să îndrepte privirile 
cercetătorilor spre un trecut rupt de prezent, rupt de problemele viitorului 
poporului, se resimte şi în lipsa unor studii temeinice care să trateze pro- 
bleme de istorie contemporană, probleme de interes vital pentru poporul 
care-şi construieşte o nouă viaţă, eliberată de orice exploatare. Slabă este 
munca de valorificare critică a creației istorice din trecut. Nu se combat cu 
destulă tărie concepţiile burgheze, idealiste, falsificările comise de istoricii 
burghezi. 

Direcţia Institutului si Consiliul Ştiinţific n'au îndrumat în mod consec- 
vent şi ferm munca cercetătorilor spre rezolvarea multor probleme de bază 
ale ştiinţei istorice a ţării noastre. 

Ceea ce caracterizează unele lucrări ale cercetătorilor, este fuga de inter- 
pretare științifică a evenimentelor, a faptelor istorice, refugiul în lucrări de 
ordin tehnic, renunţarea la căutarea legilor desvoltării istorice. Această facto- 
logie — simpla enumerare sau descriere a faptelor, considerate în mod izolat — 
e o rămăşiţă a ştiinţei burgheze care căuta să răpească oamenilor muncii înţele- 
gerea ştiinţifică a desvoltării societății să răpească poporului puterea de pre- 
viziune a viitorului, previziunea desvoltării societăţii socialiste. Factologia 
care mai este practicată azi de unii cercetători, exprimă resturile gândirii 
burgheze care frânează făurirea unei istorii cu adevărat ştiinţifice a poporului 
nostru. 

Direcţia Institutului din Bucureşti — şi Direcţiile Institutelor din Cluj 
şi Iaşi — nu au luptat îndeajuns împotriva acestei « factologii ». 

Astfel la Institutul de Istorie din Bucureşti, puţini cercetători au primit 
sarcina de a întocmi lucrări de sinteză. O serie de lucrări care aveau să atace 
probleme de bază ale Istoriei R.P.R., probleme ignorate în mod intenţionat de 
istoriografia burgheză, au fost lăsate numai pe seama unor tovarăşi supra- 
încărcaţi cu alte munci. Cadrele tinere cu perspective n'au fost suficient îndru- 
mate pentru ridicarea nivelului lor ştiinţific. Unele au fost folosite mai mult 
la munci tehnice (întocmirea de fişe), frânându-se astfel avântul unor tineri 
cu perspective de desvoltare. Aşa se explică participarea redusă la discuţii a 
cadrelor tinere, nedesvoltarea lor în măsură de a corespunde sarcinilor măreţe 
de azi. 

Problemele de istorie modernă şi în deosebi de istorie contemporană, 
deşi unele sunt de o arzătoare actualitate pentru lupta şi munca creatoare a 
poporului nostru, au fost neglijate de conducerea Institutului, nu au fost 
înscrise în planul de lucru al cercetărilor. 

Nivelul unor comunicări mai lasă de dorit. Din cauza aceasta, comuni- 
cările rămân nepublicate. Tezele clasicilor marxism-leninismului, documentele 
Congresului al XIX-lea al P.C.U.S., documentele P.M.R. nu sunt îndeajuns 
studiate. Direcţia Institutului, conducerile secţiilor şi a colectivelor nu s'au 
ocupat îndeajuns de lucrările individuale şi colective ale cercetătorilor ştiin- 
țilici, nu ajută suficient pe cercetători în întregul proces de creare a lucrărilor. 

Revista « Studii» nu-şi îndeplineşte încă suficient rolul său de a 
desvolta interes pentru studiile istorice în cercuri largi, de a activiza pe toți 
aceja care doresc să lucreze pe tărâmul istoriei patriei noastre, de a fi o tribună 
a luptei de opinii pe tărâmul istoriei. Nu a publicat decât prea puţine studii, 
recenzii asupra lucrărilor apărute în ţară. Tematica revistei nu e nici destul de 
actuală, nici destul de variată. 

Instituţul de Istorie din Cluj a mostenit o situaţie grea dela regimurile 
burghezo-moşiereşti din trecut. Se ştie că atât fosta Universitate maghiară 
« Ferencz Jozsef » cât şi fosta Universitate « Ferdinand » împreună cu institu- 
tele de cercetări istorice afectate lor, puse în slujba claselor stăpânitoare, erau 
adevărate focare de răspândire a celui mai reacționar naționalism şi şovinism 
agresiv, a obscurantismului, a cosmopolitismului servil şi a spiritului pseudo- 
ştiinţific. Un spirit şovin, cosmopolit, camuflat, dar cu atât mai vătămător, 
a continuat să se manifeste şi după eliberare la facultăţile de Istorie şi la 
Institutul de Istorie. Drept urmare, sarcina principală a Institutului de Istorie 
din Cluj a fost dela început aceea de a situa studiul istoriei patriei pe temelia 
de granit a materialismului istoric, de a combate naționalismul şi cosmopoli- 
tismul, subiectivismul şi obiectivismul, pentru a face din cercetarea 
istorică o adevărată armă de luptă pusă în slujba poporului munci- 
tor, a clasei muncitoare, în slujba construirii socialismului. Institutului de 
Istorie dela Cluj îi revenea sarcina de a valorifica bogatul material 
istoric existent privitor la Transilvania, înlăturând toate mistificările istorio- 
grafiei burgheze. Dar, aşa cum a arătot «Scânteia», influenţele ideologiei 
burgheze s'au mai strecurat încă în unele din lucrările membrilor Institutului. 
La unii cercetători ~e drept puţini la număr — nu s'a produs schimbarea 
radicală în atitudinea lor faţă de greşelile comise în trecut şi nu au fost 
lichidate cu desăvârşire resturile dăunătoare ale ideologiei burgheze, moştenire 
a educaţiei şi trecutului lor. 

Conducerea Institutului dela Cluj n'a depus străduințele necesare pentru 
a da desvoltare sectorului de istorie modernă şi contemporană, sector de o 
deosebită importanţă pentru rezolvarea problemelor arzătoare ale poporului 
muncitor. Sectorul n'a fost încadrat cu personal suficient şi corespunzător, 
şi aprozpe întreaga activitate s'a redus la culegerea de material. 

Institutul de Istorie din Cluj a fost lipsit de conducerea si orientarea ştiin- 
ţifică a unui Consiliu Ştiinţific, care de fapt, n'a funcționat în ultimii ani. 

Lipsuri serioase, în activitatea ştiinţifică au fost semnalate şi la Institutul 
de Istorie din Iaşi. 


+ 

Secţiunea de Ştiinţe Istorice, Filosofice şi Economico- Juridice a Academiei 
R.P.R., desbătând în şedinţele din 26 Mai, 2 şi 25 Iunie rapoartele Institutelor 
de Istorie din Cluj, Bucureşti şi Iaşi asupra muncii acestor Institute în lumina 
articolului redacţional din « Scânteia », a constatat că deşi în activitatea pe 
tărâmul istoriei s'au obținut unâle realizări importante, totusi acestea sunt 
pemulțumitoare față de posibilitățile create desvoltării ştiinţei de către 
Partid şi Guvern şi față de cerințele mereu crescânde ale poporului 
muncitor. 

Desbătând aceste rapoarte, Secţiunea a V-a, la propunerea direcțiilor 
Institutelor, a hotărit îmbunătăţirea radicală a muncii ştiinţifice a Institutelor 
de Istorie din Bucureşti, Wii dacioromanica.ro 

Institutele de Istorie vor trebui în primul rând să elaboreze lucrări de 
sinteză şi de interpretare, reclamate cu drept cuvânt de către oamenii muncii 
din patria-noastră. Materialul documentar .rcbuc să constitu: un material 
ajutător pentru lucrările individuale şi colective, care se întocmesc în institute; 
numai depistarea și publicarea acestui material nu poate forma munca de 
bază a Institut lor. 

Secţiunea a V-a a însărcinat direcțiile Institutelor să procedeze la o regru- 
pare a colectivelor, întărindu-se colectivele care lucrează la istoria contemporană 
şi modernă. S'a sub iniat necesitatea acordării unei importanţe deoscbile 
epocii contemporane, din secția modernă şi contemporană, 

S'a dat ca sarcină să fie revăzută în mod temeinic tematica lucrărilor colec- 
tive şi individuale ale institutelor şi această muncă a şi început. La cele trei 
institute se elaborează încă în cursul anului curent peste 50 de teme privind 
lupta de veacuri a poporului pentru libertate şi independenţă, împotriva asu- 
pririi claselor exploatatoare, împotriva aservirii țării de către cotropitorii 
străini. 

Secţiunea ştiinţelor istorice a Academici R.P R. a dat ca sarcină ca odată 
cu larga folosire a specialiştilor mai în vârstă să fie promovate în munca ştiin- 
ţifică cadre de cercetători tineri, capabili. Lucrările de sinteză, fie individuale, 
fie colective ale acestor cercetători vor fi analizate, îndrumate şi controlate dela 
început, până la faza lor finală de către conducerea Institutelor. Se va acorda 
atenție conţinutului, calităţii, nivelului lucrării şi cercetătorii care progresează 
în mod promițător în munca lor, vor primi degrevări de normă pentru a-şi 
putea face în condiţii bune lucrările în vederea tipăririi lor. 

Tot în vederea ridicării nivelului ştiinţific al cadrelor, se vor pregăti în 
şedinţe lărgite ale Consiliilor Ştiinţifice, discuţii ample asupra problemelor 
cruciale ale istoriei R.P.R., discuţii asupra capitolelor din lucrările principale 
ale institutelor legate de lupta poporului pentru făurirea istoriei naţionale: 
« Lupta poporului român împotriva jugului otoman », «Lupta împotriva aser- 
virii de către imperialiştii monopolişti », « Răscoalele ţărăneşti», Lupta 
clasei muncitoare », « Fazele desvoltării regimului de democraţie populară », 
«Ajutorul dat de Uniunea Sovietică în apărarea independenţei țării», 
«Lupta P.C.R. pentru doborirea regimului burghezo- moşieresc şi cucerirea 
puterii >, « Rolul partidului în îndrumarea masselor în construirea socialis- 
mului 3 etc. Paralel se va acorda atenţie combaterii istoricgrafiei burgheze 
si valorificării critice a tot ce a fost valoros în tr cut. 

Direcţiile Institutelor vor trebui să se îngrijească ca discuţiile să fie bine 
pregătite, şi ca desbaterile să fie la un nivel ştiinţific înalt, folosind din plin 
arma criticii şi autocriticii. Astfel Institutele de Istorie trebue să devină centre 
ştiinţifice care să atragă pe toți cercetătorii istoriei patrie” noastre, inclusiv 
profesorii din învățământul mediu, personalul ştiinţific al muzeelor istorice, 
arhivelor etc. 

Institutul de Istorie din Bucureşti al Academiei R.P.R. a fost însărcinat 
ca, în colaborare cu catedrele de istorie din învățământul superior, să inițieze 
publicarea celor mai bune lecţii universitare de istoriea R.P.R., ţinute în anul 
1952—1953. Aceste lecţii privind istoria contemporană, modernă, medie şi 
veche a R.P.R. vor fi publicate în broşuri separate, de mare tiraj. In acest fel 
se va da un ajutor substanţial învăţământului superior şi răspândirii cuno- 
ştinţelor istorice în cercuri largi. 


Tot în vederea sprijiWWwudăogitomânicairelor de istorie din învăţă- 

mântul superior, Institutul de Istorie din Bucureşti, în colaborare cu Facul- 
tatea de Istorie a Universităţii «C. I. Parhon », va alcătui un colectiv ce se 
va preocupa de completarea şi îmbunătăţirea actualei programe a Istoriei 
R.P.R. pentru învățământul superior pe baza ultimelor rezultate dobândite 
de ştiinţa istoriei din ţara noastră. 

O deosebită atenţie se va acorda revistei « Studii» care trebue să oglindească 
în primul rând preocuparea Institutului pentru problemele actuale ale istoriei 
R.P.R. Sau creat subcolective de redacție pentru a) secţia modernă şi contem- 
porană, b) medie, c) pentru relaţii româno-ruse şi d) pentru recenzii, biblio- 
grafii, S'au format subredacţii la Cluj şi Iaşi, pentru a se îngriji de material 
care să oglindească viaţa ştiinţifică în domeniul istoriei, din cele două centre 
ale ţării, 

Comitetul de redacţie al revistei « Studii», împreună cu subcolectivele 
şi subredacțţiile, vor alcătui planul de muncă pentru ultimele numere din anul 
1953 şi planul pe anul 1954, plan care să prevadă tematica fiecărui număr, 
sarcinile fiecărei secţii în parte şi lucrările din planul anual al Institutelor de 
Istorie ce vor fi propuse spre publicare. Comitetul de redacţie se va îngriji 
ca acest plan să fie larg desbătut întărind legătura revistei cu opinia publică 
ştiinţifică, 

Secţiunea va supraveghea ca Muzeul Naţional de Antichităţi să valori- 
fice bogatul material documentar prin întocmirea unor lucrări de generalizare 
cu privire la Istoria veche a R.P.R. De asemenea în acelaşi sens va îmbunătăţi 
conținutul revistei « Studii şi Cercetări de Istorie veche ». 

Secţiunea de Ştiinţe istorice a Academiei R.PR. va organiza munca 
de îndrumare şi control pentru lichidarea formalismului din activitatea sa. 
Ea va depune tot efortul pentru a ridica la un nivel mai înalt pregătirea 
ideologico-politică a cercetătorilor în domeniul istoriei, pentru ca ei să dea 
lucrări ştiinţifice valoroase privind istoria patriei, lucrări care să ajute poporul 
în făurirea viitorului său luminos, lucrări care să fie în mâna poporului o armă 
puternică pentru zidirea vieţii noi tot mai îmbelşugate, pentru preifacerea 
socialistă a ţării. 

DESPRE POLITICA EXTERNĂ 
A GUVERNULUI REACŢIONAR ROMÂN 
ÎN ETAPA TRĂDĂRII DELA MUNCHEN (1937—1938) 


DE 


ELIZA CAMPUS 


In a doua jumătate a anului 1937, o serie de complicaţii economice se ivese 
şi continuă să progreseze, luând forme acute, în special, în Statele Unite, Anglia 
şi Franţa, ţări care nu păşiseră încă pe calea economiei de război. 

In Statele Unite se înregistrează la bursă, încă din a doua jumătate a anului 
1937, o scădere a preţurilor agricole. Incepe apoi o scădere a producţiei indus- 
triale. Producţia de oţel de pildă, a scăzut dela 92,3% din capacitatea totală, 
la sfârşiul lunii Aprilie, la 19,2%, la sfârşitul lunii Decembrie, o reducere a pro- 
ducţiei deci, cu 79% în opt luni de zile. In ceea ce priveşte situația preţurilor 
mondiale ale materiilor prime, se înregistrează o mare scădere, notându-se 
pierderi până la 40% din media lunii Martie. 

Indicele afacerilor comerciale s'a micşorat « din August până în Februarie 
cu 43% vi, Economiştii burghezi sunt obligaţi să mărturisească că: « depresiunea 
începută în a doua jumătate a anului trecut nu a putut fi oprită şi s'a extins 
aproape pe întreg globul, accentuându-se în Anglia şi în ţările transoceanice, 
producătoare de materii prime %. 

In Europa, ţările care aveau de plătit datorii în Statele Unite ale Americii, 
socoteau că situaţia lor grea economică se datora şi marilor obligaţii ce le aveau 
față de S.U.A. Franţa, de exemplu, prin acordul încheiat cu S.U.A. la Wa- 
shington în 1925, a trebuit să primească modificarea capacităţii sale de plată, 
fapt care i-a adus serioase prejudicii. 

Intr'un studiu al unui economist burghez se mărturiseşte chiar că « am fost 
siliți să iscălim acordul, a cărui ratificare a cerut trei ani — acord care fixa 
suma datoriei noastre, remițându-se Statelor Unite 62 obligaţii, reprezentând 
anuităţile până în 1987 ». 

Trăsăturile şi cerințele principale ale legii fundamentale a capitalismului 
contemporan stau la baza fenomenelor istorice, a căror desfăşurare încercăm 
s'o analizăm, în acest studiu. 


1 e Universul, 18 Aprilie 1938. Pagina de sinteză prezentată de Centrul de Studii şi 
Documente economice, 
3 Ibidem. 
Albert Buisson, La créance américaine, în e Revue des deux mondes », 15 Februarie, 
1937, p. 927. 


3 — Studii — c. 4243 www.dacoromanica.ro 

In această lcge găsim sensul adânc atât al problemelor de structură, cât 
si la celor de suprastructură, pe care le prezentăm în această lucrare. Ințelesul 
lor dialectic constă tocmai în «asigurarea profitului capitalist maximal prin 
exploatarea, ruinarea şi pauperizarea majorității populației țării respective, 
prin aservirea şi jefuirea sistematică a popoarelor din alte ţări, mai ales din ţările 
înapoiate, în sfârşit, prin războaie şi prin militarizarea economiei naţionale, 
utilizate pentru asigurarea profiturilor celor mai înalte »!. 

Căutarea cu înfrigurare a unor soluţii pentru rezolvarea crizei, de către con- 
ducătorii ţărilor imperialiste în anii 1937—1938, constitue încă o dovadă a nece- 
silăţii de a întemeia înţelegerea fenomenelor economico-sociale, din lumea 
imperialistă, pe legea fundamentală a capitalismului contemporan. 

Se caută o serie de soluţii care ar putea elimina cauzele crizei. Guvernele 
Marii Britanii şi Franţei pornesc anchete economice. Insărcinează de pildă pe 
Van Zeeland, fostul preşedinte de consiliu al Belgiei, să pornească «o mare an- 
chetă economică »?. Incep să apară soluţii care popularizează în fond propunerile 
Statelor Unite, soluţii ce preconizează de pildă « constituirea de grupuri regionale, 
care recunosc puterii dominante din fiecare regiune, conducerea în materie de 
politică monetară şi comercială, regiunile colaborind prin intermediul instituţiilor 
internaționale de caracter universal %. 

In fond, soluţia a cărei apologie o face un economist burghez, profesor la 
universitatea din Geneva, tinde să demonstreze necesitatea conducerii econo- 
mico-politice a S.U.A. în Europa. 

Această situaţie de altfel, apare în toată amploarea sa azi, când S.U.A. 
îşi impune cu duritate conducerea economico-politică atât în statele mici, 
cât şi în marile state capitaliste. 

In 1937-1938, se ivesc şi alte propuneri pentru soluţionarea crizei economice, 
propuneri ce se fac de către Germania nazistă. D-rul Schacht de pildă, afirmă 
că: «trebue... să se încerce biruirea spiritului dela Versailles, nu numai în poli- 
tică, dar şi în domeniul economic »*. Preşedintele băncii Reichului propune des- 
chis o «mai echitabilă distribuţie a materiilor prime, chestiune vitală pentru 
țările industriale ». După doctorul Schacht, numai accesul Germaniei la fostele 
ei colonii ar putea să pună capăt « războiului economic general ». Se pune deci 
de către Germania nazistă, problema unei noi distribuiri a materiilor priine, 
unei noi împărțiri a lumii, prin căderea a tot ce se stabilise la Versailles. 

Deşi se considera de către cercurile monopolurilor internaţionale că cererile 
Germaniei trebue măcar în parte satisfăcute, pentru ca agresivitatea ei să fie ca- 
nalizată spre Est, spre U.R.S.S., deşi cererile ei au fost larg satisfăcute în decursul 
anului 1938, în vederea aducerii la îndeplinire a acestui scop, totuşi aceste cereri 
agresive au servit drept pretext pentru ţările ce nu păşiseră pe calea economiei 
de război, ca să pornească şi ele la masive înarmări. De altfel, era singura soluție 


1 I. Stalin, Problemele economice ale socialismului în U.R.S.S. Ed., pentru literatură 
politică, 1952, p. 43. 

2 « Dreptatea » 9 Ianuarie, 1938, p. 4. Rezuliaiul anchetei economice internaţionale 
a d-lui Van Zeeland. 

3 Chailes Burky, Grandes puissances et organisations du monde. Ed. de la Baconnitre, 
Suisse, 1943, p. 245 (Se popularizează teoria lui Condlife: The reconstruction of World-Trade, 
New York, 1940), 

4 « Ţara Noastră », 4, Ianuarie, 1938, p. 2. Dl. Dr. Schacht despre problemele reglementării 
monetare internalionale. 

ë Ibidem. 

€ ihidem. 

practică pe care sistemul capitalist, în descompunere, o mai putea folosi, pentru 
a ieşi din criză. 

Inarmările pornesc rapid, iar sumele alocate în bugetele statelor respective, 
reprezintă o grea povară pentru popoare. 


* 


In etapa crizei economice din 1937, situația pe plan politic se înăspreşte, căci: 
« Acum nu mai e vorba de concurenţă pe pieţe, nici de război economic, nici de 
dumping .. Acum este vorba de o nouă împărţire a lumii, a sferelor de influenţă, 
a coloniilor cu ajutorul operaţiunilor militare »!. Toată problema era însă, ca 
acest război să fie îndreptat spre Est, împotriva Uniunii Sovietice. 

Acţiunile marilor state imperialiste, cu toată ascuţita contradicție dintre ele, 
s'au concentrat în 1937—1938 pentru a aduce la îndeplinire acest scop. Se cunoş- 
tea cu precizie de către marile puteri imperialiste ritmul înarmărilor germane, 
De pildă, Neville Henderson, ambasadorul Angliei la Berlin raporta: « Germania, 
aşa cum scriam în una dintre primele mele telegrame, este pe cale de a se mili- 
tariza din leagăn până în mormânt »?. Aceasta însă nu a împiedecat cu nimic 
ca un curent pronazist pronunţat să domine atât în cercurile politice din Anglia, 
cât şi în cele din Franţa, unde opinii profasciste se ventilan atât în cercurile 
radicalilor, cât şi în cele ale socialiştilor de dreapta. 

De altfel toate evenimentele ce s'au succedat, în special în 1938, sunt dovada 
evidentă că se mergea « spre un război de proporţii mari, pus la cale de Hitler, 
cu complicitatea directă a Marii Britanii şi Franţei ». 

In Septembrie 1937, miniştrii Statelor Unite, Angliei şi Franţei asistă pentru 
prima oară, la Congresul partidului nazist dela Niiremberg, lucru neuzitat până 
atunci în cercurile diplomatice, Congresul nefiind considerat ca o manifestare 
oficială. Henderson arată că: «pentru prima oară, colegul meu francez, dl. 
François Poncet, însărcinatul cu afaceri al Statelor Unite, dl. Gilbert şi cu mine, 
am fost autorizaţi de guvernele noastre de a asista la Congres »4. Hitler şi-a dat 
seama de însemnălatea acestui gest, aşa cum declară dealtfel şi Neville Henderson: 
«DI. Hitler mi-a arătat cu ocazia congresului o cordialitate mai mare decât la 
toate celelalte întâlniri ale noastre. Prezenţa pentru prima dată, la această 
manifestare a reprezentanţilor Marii Britanii, Franţei şi Statelor Unite, îi era 
fără îndoială agreabilă şi ma făcut să înţeleg că el atribue iniţiativei mele 
această inovaţie ». 

In mod logic, după asemenea acţiuni oficiale, urmează două luni mai târziu 
angajamentele precise, între Halifax şi Hitler, cu privire la schimbările ce tre- 
buiau să se producă în Europa centrală. 

In stenograma referitoare la această convorbire, se găseşte afirmaţia lui 
Halifax că: « Führerul a realizat multe lucruri, şi nu numai în Germania, căci 
distrugând în ţara sa comunismul, el a barát drumul acestuia către Europa 
occidentală şi din această cauză, Germania poate fi cu drept socotită bastionul 
occidentului, contra bolşevismului »€. 


1 I, Stalin, Problemele leninismului. Ed. pentru literatură politică, 1952, ed. a III-a, p. 582, 

2 Sir Neville Henderson, Deux ans avec Hitler. Paris, 1940, p. 58. 

3 Falsificatorii istoriei, Ed. P. M. R., 1948, p. 23. 

1 Sir Neville Henderson, op. cit., p. 72. 

5 Ibidem, p. 78. 

e Documents et materiaux se rapportant à la veille de la de uxitme guerre mondiale 
Ed. en langues étrangères, Moscova, 1948, v. I, p. 19. 

Dacă Germania îşi va îndeplini cu conştiinciozitate acest rol, atunci se poate 
crea un front comun antibolşevic, între Germania, Anglia, Franţa şi Italia: 
a cele patru mari puteri din Europa occidentală vor trebui să creeze în comun, 
o bază pe care o pace durabilă să poată fi fundată în Europa »i. Halil: x declară 
că slalu quo, proclamat după Vers illes, va înceta, că Pactul Societăţii Naţiu- 
nilor poate fi modificat, promițând deschis lui Hitler, Austria, Cehoslovacia, 
Danzig. « Toate celelalte chestiuni pot fi caracterizate, în sensul că ele privesc 
schimbările, care mai devreme sau mai târziu, se vor produce probabil în ordinea 
europeană. In numărul acestor chestiuni figurează Danzig, Austria şi Cehoslo- 
vacia. Singura preocupare a Angliei este ca aceste schimbări să se opereze 
printr'o evoluţie paşnică »?. 

Nu ne putem opri asupra celorlalte probleme, care continuă să se desfăşoare 
pe arena politicii internaţionale, dar faptul că statele agresoare sunt lăsate 
libere în acţiunile lor cotropitoare, faptul că Liga Naţiunilor este cu totul inexis- 
tentă în faţa încălcării flagrante a pactului ce stă la baza acestui for, toate acestea 
sunt dovezile unei linii precise, de fals împăciuitorism, care tinde să torpileze 
lupta popoarelor împotriva agresorilor, lupta dusă de U.R.S.S. pentru securi- 
tatea colectivă. Se puneau pas cu pas în aplicare, angajamentele luate de Halifax 
faţă de Hitler. Agresiunea trebuia lăsată liberă, câtă vreme ea însemna o even- 
tuală atacare a statului sovietic. Se trece astfel destul de repede peste agresiunea 
japoneză în China. 

Nici chiar în Martie, când prinţul Konoye, preşedintele de consiliu japonez 
declară cu cinism în Cameră: « Pot să spun însă, cu toată siguranţa... că Japonia 
este hotărită să nu evacueze nici un petec din teritoriile cucerite în China. 
Guvernul se pregăteşte dimpotrivă să exploateze bogăţiile industriale şi econo- 
mice ale regiunilor ocupate %, nici chiar atunci Anglia şi S.U.A., ţări interesate 
în exploatarea Chinei, nu au luat o poziţie de împotrivire. 

Aceeaşi linie este adoptată şi față de Republica Spaniolă, care în Martie 
1938 cere ceea ce revendicase şi în 1936 şi în 1937: să fie aplicat articolul 16, din 
Pactul Societăţii Naţiunilor, care prevedea ajutorul colectiv împotriva agresiunii. 

Războiul antisovietic trebuia grăbit şi Hitler cerea o bază mai mare de atac. 
Venise rândul primei ţări din Europa centrală, ce trebuia sacrificată: venise 
rândul Austriei. 

Nu ne putem opri pe larg asupra acestei probleme. Ținem numai să accen- 
tuăm că «planul Otto », planul de cotropire al Austriei, inițiat de Hitler încă 
din Iulie 1936, era cunoscut, căci Winston Churchill dă cu precizie într'o lucrare 
a sa, etapele de pregătire ale acestui plan, indicând chiar directivele speciale 
date de Hitler către şefii forțelor sale armate. 

Când în Februarie 1938, se produce «acordul » austro-german, la Londra 
se ştia că acest «acord» era preludiul Anschluss-ului. Totuşi, Chamberlain 
declară la începutul lui Martie 1938, în Camera Comunelor, că acest acord nu 
atinge cu nimic prevederile articolului 88 din tratatul dela St. Germain şi îşi 
exprimă credinţa, că independența Austriei, nu e cu nimic ameninţată: «.. nu 
vede, cum s'ar putea să se pretindă pe baze juridice, că, fiindcă doi oameni de 
stat recunosc că sunt necesare anumite schimbări în raporturile dintre ţările lor, 


1 Documents et materiaux se rapportant à la veille de la deuxième guerre mondiale, 
Ed. en langues étrangères, Moscova, 1948, v. I, p. 21. 

2 Ibidem, p. 35—36. 

3 « Universul», 24 Martie 1938, p. 12. 

una dintre aceste ţări ar fi renunţaţ la independenţă sI. Câteva zile maitârziu, 
Germania nazistă prezenta Austriei ultimatum-ul. 

La 12 Martie, trupele naziste cotropeau Austria, iar la 13 Martie, cancelarul 
Seyss Inquart declara «fără valoare, art 88 din tratatul dela St. Germ:in, 
prin care se interzice Anschluss-ul, adică alipirea Austriei la Germania ». A 
doua zi după declaraţia lui Seyss Inquart, şeful de stat major al partidului 
național socialist din Austria, Odilo Kloboschnik, da o proclamaţie prin 
care anunța legea constituțională pentru alipirea Austriei la Germania. 
Articolul I al acestei legi, avea următorul conţinut: « Austria este un stat al 
Reichului %. 

Drama poporului austriac se consumase: Austria devenise un stat al Rei- 
chului, fără ca vreunul din marile state imperialiste să se fi opus. Singură Uniunea 
Sovietică a luat poziţie, apărând Austria. Churchill recunoaşte că « Ruşii au 
fost cei ce au dat alarma şi care la 18 Martie au propus o conferinţă pentru a exa- 
mina situaţia. Ei voiau să discute în linii mari, mijloacele de a extinde pactul 
franco-sovietic pe scara Societăţii Naţiunilor, în eventualitatea unei grave 
ameninţări germane contra păcii »*. 

Nota sovietică arată noua situaţie, ce s'a creat pe plan internaţional, în urma 
agresiunii germane: «actul de violenţă a fost comis chiar în centrul Europei, 
ceea ce a creat un pericol inccntestabil nu numai pentru cele unsprezece state 
care de acum înainte sunt vecine cu agresorul, dar chiar pentru statele europene 
şi nu numai €urcpene. In orice caz, s'a creat o ameninţare pentru integrita- 
tea teritorială, cât şi pentru independenţa politică, economică şi culturală a 
micilor naţiuni a căror aservire ;nevitabilă va crea condiţii, permiţând exercitarea 
unor presiuni asupra marilor state şi chiar de a le ataca. Cehoslovacia e amenin- 
tată în primul rând %. 

Clar, precis, se arată marilor puteri imperialiste că ele vor fi atacate, dacă 
acum nu se trece la măsuri colective pentru apărarea păcii. Propunerea guver- 
nului sovietic era, aşa cum reiese din document, de «a proceda imediat împreună 
cu alte puteri la Societatea Naţiunilor sau în afara ei, la examinarea măsurilor 
practice, dictate de circumstanţe ». 

In faţa propunerii sovietice, Chamberlain s'a situat pe linia apărării agresiunii 
şi nu a păcii. Relatând cele spuse de primul ministru în Camera Comunelor, 
Churchill arată că acesta a făcut următoarea declaraţie la 24 Martie 1938: 
« Guvernul Majestății Sale : preciază că, consecinţa directă, dar totuşi inevitabilă 
a acţiunii propusă de guvernul sovietic, ar fi de a agrava tendinţa la crearea de 
grupuri exclusive de națiuni, ceea ce în opinia guvernului M. Sale, nu ar putea fi 
decât defavorabil posibilităţilor de viitor ale păcii în Europa Y. 

Poziţia lui Chamberlain este acum deschisă. Se vede clar că e de acord cu 
acţiunile agresive ale lui Hitler. De altfel, în nota oficială prin care Foreign 
Office răspunde Uniunii Sovietice, atitudinea de apărare a lui Hitler e şi mai 
conturată: «o conferinţă la care nu ar asista decât anumite state europene 


1 e Universul » 5 Martie 1938, p. 15. 

2 e Universul » 14 Martie 1938, p. 1. Articolul 88 din tratatul dela St. Germain, decla- 
rat fără valoare. 

3 e Universul » 15 Martie 1938, p. 1. 

4 Winston Churchill, L'orage approche. Paris, Plon, 1948, p. 279. 

5 Documents et matériaux se rapportant à la veille de Ja deuxième guerre mondiale. Ed. 
en langues étrangères, Moscova, 1948, v. I, p. 93. 

e Ibidem. 

şi care ar avea drept scop ... mai mult de a organiza o acţiune îndreptată contra 
agresiunii, nu ar avea, după avizul guvernului M. S. un efect favorabil asupra 
perspectivelor păcii în Europa» !. 

In fond, în acest document, se declară că nu e cazul să se pornească o acţiune 
împotriva agresiunii. 

Austria trebuia sacrificată. Interesele marilor monopoluri cereau imperios 
ca Hitler să fie satisfăcut. 

Pe drumul celor promise de Halifax lui Hitler, în Noembrie 1937, se făcuse 
un prim pas « concret ». 


* 


Situația internațională este acum în plină tensiune. O nouă concesiune, 
ce se face de către guvernul Chamberlain statelor agresoare, trece fără să mai 
producă emoții. In Aprilie, se semnează un acord italo-britanic, care însemna 
în fond o nouă cedare în fața puterilor agresive. 

In U.R.S.S., acordul a fost apreciat ca un instrument de consolidare a 
blocului agresorilor, ca o torpilare a politicii de securitate colectivă: «acest 
acord înseamnă dimpotrivă că Anglia se îndepărtează dela securitatea colectivă, 
că nu are în realitate alt rezultat, decât o consolidare a axei Berlin-Roma »?. 

Acordul anglo-italian este estompat însă de vertiginoasa desfăşurare a eve- 
nimentelor ce se pregăteau în vederea aducerii la îndeplinire al celui de al doilea 
pas « concret » ce trebuia făcut, pentru satisfacerea agresorului. 

Incepe sguduitoarea dramă a poporului cehoslovac. 

In « Falsificatorii Istoriei », trădarea guvernelor Franţei şi Angliei este apre- 
ciată ca un act important ce trebuia îndeplinit, în vederea îndreptării agresiunii 
spre U.R.S.S.: « Acest nemaiauzit act de trădare din partea guvernului englez 
şi francez ... n'a fost deloc un episod întâmplător în politica acestor state, ci 
constituia una din verigile importante ale politicii care urmărea îndreptarea 
agresiunii hitleriste, împotriva Uniunii Sovietice %, 

Nu analizăm în toate amănuntele desfăşurarea factică a evenimentelor, 
ce s'au încheiat cu trădarea dela München, ne vom limita doar la relevarea 
câtorva aspecte caracteristice, privind în special rolul marilor puteri imperia- 
liste, în trădarea dela Miinchen. 

Imediat după anexarea Austriei, Cehoslovacia a primit « depline » asigurări 
că Franţa îşi va ţine angajamentele şi va activa în conformitate cu pactul de 
asistență mutuală franco-cehoslovac. Declaraţiile guvernului francez erau pur 
formale, căci se cunoştea foarte bine poziţia lui Chamberlain, ca şi hotăririle 
luate în Noembrie 1937 cu prilejul vizitei lui Halifax la Hitler. De altfel poziţia 
lui Chamberlain, în Martie, când Franţa dădea asigurări liniştitoare Cehoslo- 
vaciei, poate fi apreciată după însemnările lui Churchill. 

Se reproduce în aceste însemnări o scrisoare pe care Chamberlain o scria 
la 20 Martie: « nimic din ceea ce Franţa sau noi înşine am putea întreprinde, 
nu ar putea în niciun fel împiedeca invazia Cehoslovaciei de către Germani, 
dacă aceştia din urmă sunt hotăriţi ... Am abandonat deci orice idee de a oferi 


1 Documents et matériaux se rapportant à la veille de la deuxième guerre mondiale. 
Ed. en langues étrangères, Moscova, 1948, v. I, p. 93. 
1 « Le Journal de Moscou +, 26 Aprilie 1938, p. I. Editorial. Le desarroi sur Yar€ne politique 
«de Europe. 
3 YFalsificatorii Istoriei, Ed. P.M.R., 1948, p. 31. , 

garanţii Cehoslovaciei sau Franţei, în ceea ce priveşte obligaţiile ei faţă de 
această ţară nl. 

Toate acţiunile care au urmat apoi, nu aveau alt scop decât de a asvârli 
praf în ochii masselor, de a le narcotiza prin mitul păcii, dar nicio clipă nu s'a 
pus problema ca Cehoslovacia să fie cu adevărat ajutată. In Aprilie, în ziarele 
reacționare franceze, încep să apară articole, care tind să convingă opinia publică, 
că pactul de ajutor mutual nu trebue respectat. Pe manşeta ziarului reacționar 
« Gringoire » se scria « Vreţi să muriţi pentru Cehoslovacia »? 

Poporul francez vroia însă să ajute Cehoslovacia, şi să apere interesele 
Franței, de aceea în frunte cu partidul comunist, a cerut respectarea tratatului. 
Pe plan politic, se face atunci evident necesară întrebuințarea unei alte metode: 
Cehoslovacia să « consimtă » ea singură la cererile agresive ale naziştilor. După ce 
la 24 Aprilie, şeful partidului nazist din Cehoslovacia, Konrad Henlein a pro- 
nunţat la Karlsbad un discurs, în care arăta revendicările Germanilor sudeţi, 
miniştrii Marii Britanii şi Franţei din Praga au făcut o vizită ministrului de 
externe cehoslovac, pentru « a-şi exprima speranţa, că guvernul ceh, va merge 
cât de departe posibil, pentru a obţine regularea chestiunii »?. Presiunile înce- 
puseră. 

In Mai, Hitler elaborase planul de cotropire a Cehoslovaciei. Planul se găseşte 
între documentele depuse la procesul marilor criminali de război, în faţa tribu- 
nalului internaţional dela Niiremberg. Generalul Rudenko, procurorul general 
sovietic a prezentat planul, cunoscut sub numele « cazul verde ». Planul semnat 
de Hitler purta următoarele indicaţii: « a) pretext militar adecuat; ca conse- 
cinţă, b) justificarea politică satisfăcătoare, c) un atac neaşteptat pentru adver- 
sar, acţiune care să ia prin surprindere, atât cât e posibil» 3. 

Hitler avea deci nevoie de o «justificare politică satisfăcătoare ». In acest 
scop, soseşte la 12 Mai la Londra, Konrad Henlein. Trebuia să se cântărească 
dacă «justificarea politică » era satisfăcătoare. Massele muncitoare din Anglia, 
din Franţa, de pretutindeni, îremătau de indignare. 

Ameninţările Germaniei au avut un rezultat cu totul contrariu, decât ceea ce 
aştepta Hitler. Poporul cehoslovac a silit guvernul să decreteze mobilizarea. 
Chamberlain nu a putut probabil să dea deslegare atunci lui Henlein, în ceea ce 
priveşte «justificarea politică satisfăcătoare », care ar fi permis deslănţuirea 
agresiunii. In zilele acestea, U.R.S.S. a obligat Franţa să ia o atitudine în con- 
formitate cu pactul de ajutor mutual, ce o lega de Cehoslovacia. O clipă, popoa- 
rele şi-au putut da seama de puterea pe care o capătă, pe linia apărării securităţii 
colective. Leaderii partidelor burgheze din Anglia sunt obligaţi să recunoască 
şi ei acest lucru. Ramsay Muir, locţiitorul preşedintelui partidului liberal 
declară într'un discurs ţinut la Scarborough: « graţie securităţii colective s'a 
putut ajunge la o destindere, în legătură cu problema cehoslovacă. Pacea a fost 
menţinută pentrucă Franţa şi Rusia au dat să se înţeleagă în mod clar, că vor 
sprijini Cehoslovacia, în cazul că va fi atacată şi fiindcă Germania nu a fost 
sigură, dacă nu cumva Anglia va urma exemplul Franţei şi al Rusiei 4. 


1 Winston Churchill, op. cit., p. 279. (Churchill a reprodus scrisoarea după Feiling Keith, 
Life of Neville Chamberlain, p. 347— 348). 

2? Winston Churchill, op. cit., p. 292. 

3 Procès des grands criminels de guerre devant le tribunal international de Nuremberg. 
Niremberg, 1947, v. VII, p. 161—162. 

* e Universul » 26 Mai 1938, p. 15. Efectele securităţii colective. 

După criza din Mri, când Hitler a avut unele îndoieli în ceea ce priveşte atitu- 
dinea lui Chamberlain, acesta se grăbeşte să-i dea asigurări. In lucrarea lui 
Churchill găsim o însemnare, relatând tocmai acest lucru: « De câtăva vreme, 
Hitler căpătase convingerea că nici Franţa, nici Marea Britanie nu se vor bate 
pentru Cehoslovacia »t. Probabil că Hitler primise chiar asigurări că i se va uşura 
« justificarea politică » a agresiunii, căci în 18 Iunie, trimite la Londra, pe adju- 
tantul său personal, căpitanul Wiedman. In urma discuţiei avute cu Wiedman, 
Chamberlain se hotărăşte să trimită un emisar la Praga, care să aranjeze situ- 
ația, în conformitate cu cerinţele lui Hitler. La 26 Iulie, primul ministru anunţă 
Camerei Comunelor, că lordul Runciman va pleca în misiune la Praga. 

Lordul Runciman era un bogat industriaş, care avea strânse legături cu cei 
mai mari industriaşi germani. Probabil aceste «calităţi » l-au determinat pe 
Chamberlain, să-l trimeată în Cehoslovacia. 

Rolul lui Runciman era să « convingă » pe Cehi să cedeze tuturor cererilor 
germane. Dar în această vreme, Hitler vroia mult mai mult decât drepturile 
pentru Sudeți. 

Etapa pregătitoare agresiunii trecuse. K. Henlein avea instrucţiuni să rupă 
orice bază de discuţii, dacă Cehii cumva ar fi acceptat totuşi propunerile naziste. 
Acest lucru e desvăluit la procesul marilor criminali de război, dela Niiren:berg 
de către colonelul Pokrowski, procurorul general adjunct sovietic. El relatează 
că K. Henlein, într'o discuţie cu Obergruppenfiihrer S. S. Lorenz a pus urmă- 
toarea întrebare: « Ce trebue să răspund, dacă Cehoslovacia sub presiunea 
guvernelor străine, ar accepta brusc toate exigenţele mele? »? 

Colonelul Pokrowski a adus drept dovadă a faptului că K. Henlein negocia, 
în scopul doar de a crea incidente, răspunsul pe care K. Henlein însuşi, îl dă 
întrebării sale : « Dacă Cehoslovacia acceptă toate exigenţele mele, voiu răs- 
punde da, dar voi insista asupra unei schimbări în politica sa externă şi 
aceasta, Cehoslovacia nu o va accepta niciodată %. 

De altfel, Runciman mărturiseşte textual acelaş lucru, într'un raport al său, 
cu privire la negocierile cu Henlein. 

In vremea aceasta, guvernul cehoslovac, era gata de a primi, sub presiunea 
lui Runciman, cererile lui K. Henlein. Hitler socoteşte sosit momentul marii 
ofensive: rosteşte la 13 Septembrie 1938, la Corigresul dela Niiremberg, al 
partidului nazist, un discurs ameninţător, cu privire la Cehoslovacia. Chamber- 
lain a înţeles că Hitler nu mai e mulțumit cu cele aranjate de Runciman la Praga 
şi în dimineața zilei de 15 Septembrie sboară cu avionul la München. 

Această vizită a însemnat o agravare a situaţiei, o mărire incontestabilă 
a exigențelor lui Hitler. 

Churchill în lucrarea citată, relatează că: « momentul era prost ales din toate 
punctele de vedere. Când ştirea a sosit la Praga, guvernul ceh nu a putut să 
creadă. Ei se mirau că tocmai în momentul, când pentru prima oară ţineau în 
mână situaţia interioară în regiunea sudetă, primul ministru britanic a crezut 
de datoria lui să viziteze personal pe Hitler. Ei simțeau că acest demers va slăbi 
poziţia lor față de Germania »4. 


1 Winston Churchill, op. cit., p. 293. 

3 Procès des grands criminels de guerre devant le tribunal international de Nuremberg. 
Nârcmberg 1947, v. VII, p. 216. 

3 Ibidem. 


4 Winston Churchill, op. cit. Pro dacoromanica.ro 

Bineînțeles, au urmat cererile lui Hitler, pe care, cu docilitate, Chamberlain 
le aduce la îndeplinire. De altfel, din partea Franței, legată printr'un pact de 
ajutor mutual de Cehoslovacia, nu există nicio împotrivire. Din raportul lui 
Sir Eric Phipps, ministrul Marii Britanii la Paris, către Halifax, datat în 14 
Septembrie aflăm că: « Ministrul de Externe mi-a relatat că Franța va accepta 
orice soluție, în chestiunea cehoslovacă, pentru a evita războiul ». 

George Bonnet a adăugat cu cinism, aflăm din acelaş document: « nu putem 
sacrifica 10 milioane de oameni, pentru a opri trei milioane şi jumătate de sudeţi 
să se unească cu Reichul »?. 

Impotriva propriilor lor popoare care au protestat cu energie, guvernele 
Angliei şi Franței au prezentat Cehoslovaciei la 19 Septembrie, o propunere cu 
caracter ultimativ, relativ la regiunile ce trebuiau cedate Germaniei: «Cele 
două guverne au ajuns la concluzia că menținerea păcii ca şi asigurarea intere- 
selor vitale ale Cehoslovaciei, nu pot fi asigurate, decât dacă aceste regiuni vor 
fi transferate imediat Reichului ». In aceeaşi noapte miniştrii Angliei şi Franţei 
se prezentau la Beneş, avizându-l în mod ultimativ, cvm relatează de altfel 
Churchill, că « propunerile anglo-franceze trebue să fie acceptate, înainte de 
a se găsi într'o situaţie în faţa căreia Franţa şi Marea Britanie ar refuza să-şi 
ia responsabilitatea vf. 

Cererile categorice ale Angliei şi Franţei au însemnat pentru poporul ceho- 
slovac o mare lovitură. Poporul şi-a dat seama că e trădat. 

La 21 Septembrie, Praga toată era în picioare. Se striga: « Jos guvernul 
Franţei ». Medalii şi decoraţii franceze s'au îngrămădit în faţa ambasadei 
franceze, asvârlite de patrioţii cehi. 

In aceeaşi zi, se află însă că sosise şi răspunsul Uniunii Sovietice, la nota 
adresată guvenului sovietic, prin care Cehoslovacia voia să cunoască poziția 
U.R.S.S., în cazul că va fi atacată. Răspunsul clar, hotărît al guvernului so- 
vietic a întărit poporul cehoslovac, în dorinţa de a-şi apăra patria cu arma 
în mână. In telegrama adresată de comisarul pentru Afacerile Străine, către 
reprezentantul plenipotenţiar al U.R.S.S. în Cehoslovacia, răspunsurile sunt 
scurte, viguroase: « La întrebarea: 1. U.R.S.S. va da în conformitate cu tratatul, 
un ajutor imediat şi efectiv, Cehoslovaciei, dacă Franţa îi rămâne credincioasă 
şi îi dă de asemenea ajutor? Puteţi să daţi în numele guvernului Uniunii Sovietice 
un răspuns afirmativ. 

2. Puteţi de asemenea să daţi un răspuns afirmativ şi celeilalte întrebări: 
U.R.S.S. va ajuta Cehoslovacia ca membră a Societăţii Naţiunilor, pe baza arti- 
colelor 16 şi 17, în caz de agresiune a Germaniei, dacă Beneş ar cere Consiliului 
Societății Naţiunilor de a aplica aceste articole %. 

Pentrucă Uniunea Sovietică cunoştea poziţia guvernelor Angliei şi a Franţei 
faţă de Hitler, pentrucă îşi dădea seama că Franţa nu îşi va respecta angajamen- 
tele, I. V. Stalin i-a încredinţat lui Clement Gotiwald, sarcina de a transmite 


1 Documents on British Foreign Policy, 1919—1939. Third series, 1938, v. II. London 
1949 His Majestys Stationnery Office, p. 323, doc. Nr. 874, 

3 Ibidem. 

3 Documents et matériaux se rapportant à la veille de la deuxième guerre mondiale. 
Ed. en langues étrangères, Moscova, 1948, v. I, p. 179. 

4 Winston Churchill, op. cit., p. 310. 

5 Documents et matériaux se rapportant à la veille de la deuxième guerre mondiale, 
Ed, en langues étrangères, Moscova, 1948 v. 

lui Beneş hotărîrea U.R.S.S., de a ajuta Cehoslovacia, chiar dacă Franța nu ar 
face acelaşi lucru. Clement Gottwald arată punct cu punct, propunerea lui I. V. 
Stalin: « Stalin mi-a declarat limpede atunci, că U.R.S.S. este gata să dea 
Cehoslovaciei ajutor militar, chiar şi în cazul când Franța nu ar face acest 
lucru, care constituia o condiţie a ajutorului sovietic şi chiar şi în cazul când 
Polonia lui Beck sau România moşierească de atunci ar fi refuzat să permită 
trecerea trupelor sovietice. Bineînţeles, a subliniat tovarăşul Stalin, Uniunea 
Sovietică poate acorda Cehoslovaciei, ajutor numai în cazul când Cehoslovacia 
însăşi se va apăra şi va cere ajutorul sovietic »!. Beneş, ca şi întreaga clasă domi- 
nantă din Cehoslovacia s'a plasat însă pe o poziţie capitulantă. 

De teama comunismului, au preferat cotropirea patriei. Istoricul sovietic 
Lemin arată că în aceste zile, Beneş şi-a afirmat fără echivoc poziția sa net 
antisovietică. « Însuşi preşedintele Beneş a luat o poziţie clară de capitulare... 
El a declarat că mai mult decât orice pe lume, se teme de o revoluţie bolşevică »?. 
Beneş nu a vrut să primească propunerea ajutorului U.R.S.S., fără participarea 
Franţei, de teama unei eventuale răsturnări a orânduirii capitaliste, în Ceho- 
slovacia. La 2t Septembrie se constituia Cabinetul Sirovy, care trebuia să pri- 
mească capitularea. Poziţia Statelor Unite ale Americii a contribuit incontes- 
labil, la desăvârşirea acestei capitulări. Incă dela începutul lui Septembrie, 
Sir Eric Phipps, ambasadorul Angliei la Paris informează pe lordul Halifax, 
despre punctul de vedere al ambasadorului S.U.A. la Paris, Bullitt, cu privire 
la Rusia. Bullitt îşi exprima teama sa, cu mult mai mare de Ruşi, decât de 
« fanatismul lui Hitler 9. S. U. A. a cerut atunci o reglementare paşnică a 
conflictului. 

Despre ce reglementare paşnică mai putea fi vorba, când trupele naziste 
se aflau la hotarele Cehoslovaciei şi când se cunoştea clar, hotărîrea lui Hitler. 

Trădarea dela München, când Cehoslovacia a fost desmembrată fără măcar 
să fie convocată sau întrebată, este o consecinţă logică a tuturor actelor între- 
prinse de marile puteri imperialiste, în vederea satisfacerii cerinţelor lui Hitler. 
Acordurile anglo-germane şi mai târziu franco-germane, ce s'au iscălit, după 
München, sunt o dovadă concretă a unei «uniri a Europei fără Rusia »t, şi, 
incontestabil, împotriva Țării Socialismului. 

Acestea sunt, pe scurt, câteva dintre aspectele caracteristice, ale acţiunilor 
întreprinse de marile puteri imperialiste, în vederea pregătirii agresiunii hit- 
leriste contra Uniunii Sovietice. 

* 

Intre anii 1937 — 1938, în România burghezo-moşierească, ca şi în toate statele 
hunii capitaliste, se petrec mari frământări economice, politice şi sociale. 

Legea fundamentală a capitalismului contemporan acţionează şi în România, 
ca şi în întreaga lume capitalistă. Asigurarea profitului capitalist maximal 
al clasei dominante se realizează şi aici prin «exploatarea, ruinarea şi pauperizarea 
majorității populaţiei țării respective ». 


1 « Pentru pace trainică, pentru democraţie populară » 21 Decembrie 1949. 

3 I. V. Lemin, Formarea celor două focare de război şilupta U.R.S.S. pentru securitatea 
colectivă, p. 270 din volumul, Politica externă a U.R.S.S. şi relaţiile internaţionale 
contemporane. Ed. Cartea Rusă, 1952. 

3 Documents on British Foreign Policy, 1919—1939, third series, 1938, v. II, Londra 
1949, p. 218, doc. Nr. 750. 

4 Falsificatorii Istoriei, Ed. P.M.R., 1948, p. 35. 

5 I. Stalin, Problemele economice ale socialismului în U.R.S.S. Ed. pentru literatură 

Aceste țeluri care au dus la guvernarea ţării prin dictatura regală, nu ar fi 
putut fi aduse la îndeplinire, decât printr'o strânsă îmypletire a politicii interne, 
<u politica externă. Alianţele României burghezo-moşiereşti nu puteau fi decât 
acele alianțe care asigurau poziţiile economice şi politice ale clasei ce deținea 
puterea. Tratatele ce legau România de marile puteri imperialiste, de Polonia, 
de Mica Inţelegere şi de Inţelegerea Balcanică, aveau în genere linia comună 
a unei poziţii net antisovietice. Pe de altă parte, România înfeudată marilor 
puteri imperialiste urma, în genere, linia politică indicată de aceste state. 
Numai ţinând seama de complexitatea de probleme şi de noile nevoi ce se ivesc 
în politica internaţională, ca urmare a crizei economice şi a contradicţiilor 
dintre marile puteri imperialiste, ce tindeau să-şi rezolve aceste contradicții 
printr'un război antisovietic, vom putea înţelege orientarea politicii externe 
din România în anii 1937-1938. 

Se ştie că, în Noembrie 1937, avusese loc convorbirea dintre Halifax şi 
Hitler, în care se decisese în fond, soarta Europei centrale. In Franţa, în cercurile 
guvernamentale, se pusese atunci chestiunea pactului de ajutor mutual, ce lega 
Franţa de Cehoslovacia, ca şi pactul franco-sovietic. Sub presiunea masselor, 
guvernul francez e silit să pună aliaţilor săi problema unei eventuale colaborări 
dacă guvernul francez ar fi obligat să-şi ţină aceste angajamente. Chestiunea i 
s'a pus şi lui Carolal II-lea, care în 1937 făcuse o vizită în Franţa. Din relatările 
lui N. Iorga, aflăm că poziţia luată de Carol al II-lea a fost net ostilă unei cola- 
borări care ar fi însemnat. o apropiere de U.R.S.S. 

« El lămureşte că la Paris a vorbit tare şi deschis. Orice demonstraţii pentru 
Soviete, dar Rusia rămâne Rusia şi nicio alianţă cu dânsa, dacă Franţa încearcă 
să ni-o impună, rupem. Ne trebue relații directe cu Anglia, care câteva decenii 
încă, va avea un rol hotăritor »!. Reiese că România va urma drumul trasat 
de Guvernul englez şi dacă din contradicţiile anglo-franceze ar ieşi un eventual 
conflict mai adânc, România va părăsi foarte uşor o Franţă, ce şi-ar ține anga- 
jamentele faţă de U.R.S.S. Numai că Franţa imperialistă nu avea deloc această 
intenţie, cu toate că întreprinde spre sfârşitul anului 1937 o serie de acţiuni, 
care tind să demonstreze că va respecta tratatul ce o lega de Cehoslovacia, 
că va aplica linia politică a securităţii colective. In Noembrie, Yvon Delbos, minis- 
trul de externe, întreprinde un turneu în Polonia şi în Statele Micii Inţelegeri, 
cu scopul oficial de a încerca un pact de asistență mutuală cu Mica Inţelegere 
şi eventual cu Polonia. Din relatările pe care Ministrul Germaniei la Bucureşti, 
Fabricius, le dă ministrului de externe german rezultă că Victor Antonescu, 
ministrul de externe, a comunicat că « chestiunea unui tratat de alianţă între 
România şi Mica Inţelegere pe deoparte şi Franţa pe de altă parte a fost defi- 
nitiv înlăturată »?. Din discuţia dintre Antonescu şi Fabricius rezultă că Franţa 
ar fi întreprins această acţiune nu cu prea multă dorinţă ca ea să isbândească, că 
« forţa care împingea Franţa era Cehoslovacia, care din cauză că Beneş, Hodza şi 
Krofta nu au fost capabili ei să îndeplinească (alianța) grăbeau Franţa să între- 
buinţeze influenţa ei asupra României ». In orice caz misiunea lui Delbos, 
dacă încheierea unui asemenea tratat i-a fost scopul, a eşuat complet. Fabricius 


1 N, Iorga, Memorii, 1937—1938, p. 436—437, vol VII, Buc., 1939. 

3 Documents on German Foreign Policy, Londra, His Majesty's Stationery Office, 
1949, ser. D, v. I, p. 107—108, doc. Nr. 65/7 Decembrie 1937. 

3 Documents on German Foreign Policy, Londra, 1949, ser. D, v. I, p. 107—108, doc. 
Nr. 65. 

nu are nicio îndoială căci afirmă: «... guvernul liberal şi regele Carol nu vor 
consimţi la o asemenea alianţă, căci nu-şi pot îngădui, azi, o asemenea schimbare 
a politicii »L. După Fabricius, este deci clar că România a pornit spre o orientare 
netă către Germania. 

P.C.R. desvălue poporului acţiunile trădătoare atât ale guvernului şi regelui, 
cât şi ale partidului naţional-țărănesc, care în aceste momente hotăritoare 
pentru viitorul ţării, întreprind acţiuni de proteguire a coloanei a 5-a în România, 
dovedind astfel docilitatea lor față de Hitler. 

In această etapă de acută luptă între fascism şi democraţie, Maniu face cunos- 
cutul « Pact de neagresiune » cu Corneliu Codreanu, indicând astfel, că şi P.N.Ţ. 
se angajează activ la carul imperialismului german. Partidul Com: nist din 
România denunţă cu hotărire întreaga infamie a acestor acte. « Dl. Maniu igno- 
rează că cel mai mare crater din care se revarsă peste întreaga lume şi peste pla- 
iurile României, lava pustiitoare a fascismului (e): Berlinul. Hitlerismul german 
în serviciul căruia se află de o potrivă regele, şi camarila lui. . . guvernul Tătă- 
rescu ... şi Garda de Fier... favorita fondurilor Gestapoului şi cuib de spionaj 
german şi de trădare în inima României %. 

Fabricius era deci îndreptăţit să afirme că nici regele şi nici guvernul « nu îşi 
pot îngădui azi o asemenea schimbare a politicii » Este clar că în sânul clasei 
posedante exista hotărirea de a se angaja pe drumul fascismului, singura soluţie, 
pentru ca această clasă să-şi mai poată păstra poziţiile economice şi politice ce de- 
ținea. Incontestabil însă că o serie de interese economice lega o parte a clasei domi- 
nante de marile ţări imperialiste şi mai ales de Anglia. Cuvântul guvernului englez 
era extrem de important, pentru orientarea politică a acestor cercuri. De aceea, 
ministrul Germaniei la Bucureşti îşi termină raportul exprimându-şi dezideratul, 
ca Reichul să ceară Angliei un act precis prin care România să fie convinsă că 
Anglia nu susţine politica franceză în ceea ce priveşte un asemenea pact de asis- 
tenţă mutuală. Fabricius adaugă că acest lucru e necesar pentrucă «regelui îi 
place să asculte de sfaturile britanice ». La sfârşitul anului 1937, România bur- 
ghezo-moşierească pornise deci pe drumul de a părăsi Cehoslovacia, în eventu- 
alitatea că această aliată a României, ar fi atacată de Germania nazistă. Pe 
de altă parte, se poate presupune că Delbos însuşi, dăduse să se înţeleagă că gu- 
vernul francez, deşi întreprinde o asemenea acţiune de securitate colectivă, 
nu ţine chiar atât de mult la realizarea ei. Acest lucru pare îndeajuns de vero- 
simil, dacă nu ne raportăm decât la cele afirmate de Fabricius într'o notă, 
pe care o trimite lui von Neurath, cu privire la vizita lui Delbos la Bucureşti. 
Aflăm că cea mai importantă dintre discuţiile avute de ministrul de externe 
al Franţei cu guvernul român, socotită ca un fel de punct capital, a fost relatarea 
vizitei pe care Delbos şi Chautemps au făcut-o la Londra, după întoarcerea 
lordului Halifax dela Berlin. Fabricius arată că Delbos i-a făcut să înţeleagă 
pe oamenii de stat din România, că în fond se ajunsese la o iniţiere a unei înţe- 
legeri cu Germania. Adaugă că acest lucru i l-a spus într'o anumită măsură 
Delbos, dar mai mult Carol al II-lea şi Victor Antonescu « amândoi mi-au arătat 
cât e de important faptul, că dl. Delbos a prezentat proiectul de iniţiere al unei 
înţelegeri cu Germania, fără să-mi povestească întocmai, cum le-a zugrăvit lor 


1 Documents on German Forcign Policy, Londra, 1949, ser. D., v. 1, p. 107—108, doc. 
Nr. 65. 

dl. Delbos, această posibilitate »!. Din acelaşi document rezultă însă că Delbos 
a prezentat pe această linie, nu numai opiniile guvernului francez, ci şi cele ale 
guvernului englez atât de importante pentru Carol al II-lea. Fabricius arată că 
atât el cât și Ugo Sola, ministrul Italiei sunt de opinia că Delbos a ţinut 
să sublinieze, în special acest lucru: « Insărcinatul cu Afaceri italian, dl. 
Sola şi cu mine... suntem de opinie că dl. Deibos a subliniat în mod 
special deplina înţelegere dintre Paris şi Londra, lucru ce reiese dealiminteri, 
evident și din cele declarate de ministrul de externe Antonescu 52. Deci în 
timpul vizitei lui Delbos în România, nu numai că nu s'au pus jaloanele 
unui pact de asistență mutuală între Franţa şi Mica Inţelegere, în sensul 
politicii de securitate colectivă, ci dimpotrivă această vizită a indicat cu 
precizie, că guvernele Angliei şi Franţei cereau României, o politică de adâncă 
Jegare cu Germania. De altfel, toate evenimentele, ce se desfăşoară pe planul 
politicii externe a României, confirmă, după părerea noastră, această situaţie, 

Intro notă a lui N. Iorga, cu privire la vizita lui Delbos, în România, există 
o confirmare a faptului că Delbos iniţiase o deschisă apropiere a României de 
statele agresoare. In notă este vorba de intenția lui Tătărescu şi Antonescu 
de a recunoaşte pe regele Italiei, ca împărat al Etiopiei. Yvon Delbos nu se îm- 
potriveşte, deşi în această etapă ziarele italiene atacau Franţa. Cere doar «o 
întârziere, nu în momentul unor posibile atacuri italiene şi aşa încât să pară că 
vizitele lui nu au produs niciun rezultat ». Este destul de clar, credem, îndemnul 
lui Delbos, de a iniția o apropiere a României de statele agresoare. Tot ce dorea 
era numai, să se păstreze o mască ipocrită. Să se creadă că el făcuse tot ce putuse 
pentru a convinge România şi Jugoslavia să se ralieze politicii de securitate colec- 
tivă, dar că nu reuşise. Trebuia neapărat ca poporul francez, ca popoarele, 
în genere, să fie amăgite. Aceasta era de altfel, linia dusă de presa marilor state 
imperialiste: trebuia să se creeze o atmosferă, o impresie că aceste state sunt 
pentru pace şi împotriva agresiunii. In orice caz, vizita lui Delbos s'a soldat 
şi cu un alt fapt concret. A acordat credite de război României, cum acordase 
de altfel şi Poloniei, cu prilejul aceluiaşi turneu. Se iniţia deci, atât pe plan politic 
cât şi pe planul concret al înarmării, întărirea şi în România a bazei de atac 
împotriva U.R.S.S. In sensul acesta, ducea clasa dominantă din România, o 
politică alături de Franţa. Acest lucru îl spunea aproape deschis şi ambasadorul 
Franţei la Bucureşti, Adrien Thierry, arătând că noi manifestări ale prieteniei 
franco-române pot fi socotite şi « vizitele generalilor francezi Gamelin şi Georges... 
care au putut... să aprecieze remarcabila sforţare înfăptuită . . . în toate dome- 
niile industriei de război, valoarea actuală a armatei române şi a materialului ei vf. 

P.C.R. demască poziţia net antisovietică, ce se ascunde în spatele acestor 
afirmații, arătând în acelaşi timp compromisurile făcute de guvernul Leon Blum: 
« Ministrul Franţei la Bucureşti, dl. Thierry, ginerele miliardarului Rotschild, (e) 
bun prieten cu augustul nostru suveran. Şovăielile guvernului Frontului popular 
francez, care n'a curăţit aparatul diplomatic de reacţionari şi cagularzi, se răs- 
frâng astfel păgubitor asupra alianţei franco-române ». Alianţa aceasta ar fi 
trebuit să fie o alianţă pozitivă, o alianţă de oprire a războiului, de integrare în 


1 Documents on German Foreign Policy. Londra, 1949, ser. D., v. I, p. 113 — 114, doc. 
Nr. 69/13 Decembrie 1937. 

3 Ibidem, 114—115. 

3 N, Io ga, Memorii, 1937—1938, p. 438. 

* « Viitorul», 1 Ianuarie 1938, p. 3. Anul nou la Legația franceză. 

politica de securitate colectivă, dar guvernul Blum nu urmărea acest scop. 
De aceea nu curăţase aparatul de stat de diplomaţi, cu poziţii de clasă atât de 
precizate, ca de pildă ministrul Franţei în România. Orientarea politică a cercu- 
rilor reacționare din Franţa spre fascizare, spre crearea unei baze de atac 
contra U.R.S.S., era bine susținută în România de Adrien Thierry. 

Pe această linie politică, a agresivităţii contra U.R.S.S., trebue deci situată 
poziţia oamenilor politici burghezi din România, care după afirmaţiile lui Adrien 
“Thierry, i-au declarat toţi lui Yvon Delbos că: «. . . singura politică externă posi- 
bilă . . este aceea, care aşează România alături de Franţa şi în colaborare cu ea »! 

Odată cu venirea la putere a guvernului Goga-Cuza, a cărui linie politică 
alături de Germania se cunoştea, se pune problema liniştirii masselor populare, 
în ceea ce priveşte politica externă. Se afirmă deci, că nu trebue să se facă nicio 
legătură între politica internă, şovină, fascistă dusă de guvern şi politica externă. 
Istrate Micescu, noul ministru de externe declară că « politica externă a Româ- 
nici este liberă de orice preocupare de politică internă ». Această afirmaţie, 
cu totul de necrezut, chiar pentru naivi, era argumentată de faptul că şi în Franța 
se duce aceeaşi politică externă, ruptă de politica internă: « In această privinţă, 
sunt fericit de a constata că punctul meu de vedere este în deplin acord, cu punctul 
de vedere francez, pe care dl. Delbos, ministrul afacerilor străine al Franţei 
l-a expus la şedinţa senatului francez din 28 Decembrie când a subliniat că există 
atât în Franţa, cât şi în străinătate, părerea că politica externă a Franţei este 
liberă de orice preocupare de politică internă »?. 

Se căuta deci cu înfrigurare, pe plan internațional, o formulă, care să ser- 
vească măcar temporar, la amăgirea masselor îngrijorate de această apropiere 
cu statele agresoare. In România, venirea la putere a guvernului Goga-Cuza 
produce o asemenea nelinişte a masselor populare, încât Carol al II-lea se simte 
obligat să contureze şi mai mult, cele afirmate de Istrate Micescu. Intr'un inter- 
view acordat unui ziar englez, interview publicat în toate ziarele româneşti, 
confirmă linia noului guvern în politica externă, arătând că « nu trebue să încer- 
caţi a confunda politica internă cu cea externă... Programul intern al guver- 
nului, nu atinge alianțele sau politica noastră peste hotare ». Această continuă 
încercare de a convinge că nu se va face o apropiere de Germania, că politica 
externă va continua să fie aceea de prietenie cu Franţa şi Marea Britanie, 
tindea să aducă la îndeplinire cele cerute de Yvon Delbos, care insistase ca orice 
acte oficiale de apropiere faţă de statele agresoare să se facă cu o anumită întâr- 
ziere, ca să nu se creadă cumva că această acţiune s'ar datora vizitei lui Delbos. 
Dimpotrivă, trebuia să se creadă că vizita «nu dase niciun rezultat », pe linia 
politicii de securitate colectivă, cu toată «strădania » ministrului de externe 
francez. In orice caz, acţiunile de intrare în orbita Germaniei şi a Italiei trebuiau 
duse într'un fel cât mai « diplomatic », pentru ca guvernelor burgheze din Franţa 
şi Marea Britanie să le rămână aureola de state care luptă pentru pace. In mod 
logic, numai astfel, afirmaţiile că legăturile cu Franţa şi Anglia nu se vor schimba, 
puteau să aibă vreun efect, în sensul liniştirii masselor populare. De aceea, 
in declaraţiile lui Octavian Goga cu privire la politica externă, găsim accente 
moderale, în legătură cu o apropiere de Germania. Interview-ul dat agen- 
ţiei Havas spune de pildă: « In politică externă, am declarat că nu rupem nicio 


4 « Viitorul», 1 Ianuarie 1938, p. 3. 
2 « Viitorul», 6 Ianuarie 1938, p. 3. 
3 « Dreptatea >, 13 Januarie 1938. 

alianţă, ci voim să lărgim în străinătate, cercul simpatiilor pentru România »!. 
Pregătirea unei legături adânci cu Germania se făcea « diplomatic ». Nu se spunea 
încă nimic precis, ci doar o aluzie. Intenţia de a schimba politica externă, 
fără mari agitaţii pe plan intern, devine şi mai evidentă dinir'o cuvântare ținută 
de O. Goga, la radio, o zi mai târziu, după interview-ul acordat agenţiei Havas: 
Primul ministru afirmă că vrea să pună de acord anumite interese « superioare » cu 
politica externă, însă totultrebue să se producă «fără perturbații şi fără sguduiri ». 

Iată deci dezideratul unui guvern care aşa cum apreciază tovarăşul Gh. 
Gheorghiu-Dej: ... «a deslănţuit un val de teroare şi de antisemitism, netezind 
drumul fascismului şi împingând România mai departe, pe drumul apropierii 
de Germania hitleristă ». Aşa cum am arătat în capitolul precedent, dezideratul 
de «liniştire şi ordine », al acestui guvern nu s'a putut îndeplini, căci poporul 
îndrumat de P.C.R. a înţeles ce se ascunde sub aceste declaraţii moderate. 
Dacă luăm drept pildă, numai telegrama pe care Goga i-o trimite lui Hitler, 
cu prilejul venirii la putere a guvernului naţional creştin, constatăm că această 
telegramă oficială conţine destule preciziuni, oricât de vag e formulată cu privire 
la noile legături pe care guvernul le va stabili cu Germania. 

In fond, se afirmă că între România şi Germania legăturile sunt necesare, 
dat fiind faptul că aceasta este dorinţa expresă pe care Hitler i-a exprimai-o 
personal lui O. Goga cu prilejul unei vizite pe care acesta o făcuse Fiihrerului: 
« Am avut onoarea să fiu împărtăşit personal de concepţia echitabilă a Exce- 
lenţei voastre, asupra legăturilor fireşti dintre cele două țări...» Este limpede că 
împărtăşind « concepția echitabilă » a lui Hitler, în ceea ce priveşte «legăturile 
fireşti » între cele două state, guvernul naţional creştin va pune în aplicare 
această concepţie, căutând să adopte linia de înfeudare, singura linie, care în 
concepţia «echitabilă » a lui Hitler, putea să lege un stat, de al treilea Reich. 

Faptul că O. Goga a vorbit deschis despre relațiile sale personale cu Hitler, 
a produs, cum era şi de aşteptat, o mare agitaţie, în sânul masselor populare. 
De aceea, Carolal II-lea se grăbeşte să dea declaraţii liniştitoare. Dă un interview 
lui Didier Poulain, trimisul ziarului «Candide », căutând să minimalizeze 
relaţiile personale ale lui O. Goga cu Hitler: « Totuşi, Sire, relaţiile personale dintre 
noul preşedinte de consiliu al României şi cancelarul Germaniei? — Mi-e uşor 
să vorbesc fără ocol, foarte deschis. Da, dl Goga s'a întâlnit odinioară cu dl. 
Hitler. De ce nu? E foarte normal. Prima datorie a unui om politic este să aibă 
legături cu toată lumea. Politica este o chestiune de relaţii între oameni, factorul 
individual este insemnat în diplomaţie, ca şi în toate lucrurile »*. Nimeni însă 
nu a putut crede că Hitler va avea cerințe mai mici față de România, din cauza 
bunelor sale rezaţii cu O. Goga. Dimpotrivă, poporul a înțeles şi mai adânc, 
cuvântul P.C.R., care încă în Decembrie 1937 denunţase complotul ce se punea 
la cale: « Impotriva acestei ţări se plănuieşte un complot criminal. Autorii com- 
plotului: hitleriştii de afară şi fasciştii dinăuntru, în frunte cu acea parte a fa- 
bricanţilor, bancherilor şi moşierilor, care e nerăbdătoare să aducă o dictatură 
fascistă făţişe, adică să ne răpească bruma de libertăţi, pentru a jefui mai în voie 
țara şi a o vinde Germaniei şi Italiei, care ne vor pământul şi bogăţiile. Capul 


1 e Viitorul», 3 Ianuarie 1938, p. 3. Declaraţiile d-lui prim ministru, Oetavian Goga, 
făcute agenţiei Havas. 

2 Gh. Gheorghiu-Dej, Articole şi Cuvântări. Ed. pentru literatură politică, ed. allla, 
1952, p. 19—20. 

3 «Țara Noastră », 11 Ianuarie 1938. p. 4. Schimb de telegrame. 

1 « Ţara Noastră » 23 Ianuarie 1938, p. 8, 

complotului: regele fascist Carol de Hohenzollern, care lucrează zi şi noapte la 
unirea forţelor fasciste şi la surparea celor democratice »!. Pe linia acestor evi- 
dente adevăruri, interview-ul dat de Carol al II-lea în scopul de a-l acoperi 
pe O. Goga şi de a-i uşura astfel opera de fascizare, apare în reala lui înfăţişare. 

De altfel, continua apropiere de statele agresoare, se face vizibilă la începutul 
anului 1938, dacă ne oprim şi la relaţiile României cu Italia fascistă. Intr'un 
interview, acordat ziarului « Messagero », Carol al II-lea îşi exprimă admiraţia 
pentru Mussolini, ținând să precizeze că în vremea cotropirii Abisiniei de către 
Italia, clasa dominantă a avut toată simpatia pentru acţiunile Italiei fasciste: 
«. . „Chiar în ceasuri de grea încercare şi mă refer anume la perioada sancţiunilor, 
când am fost obligaţi să subscriem hotărîrea colectivă, a cărei vină nu poate fi 
atribuită ţării mele, chiar în momentele acestea, prietenia dintre Italia şi România 
nu a pierit. Iubesc Italia şi îl admir pe dl. Mussolini ». Acest interview se termină 
prin rugămintea lui Carolal II-lea, către ziariştii italieni de a transmite lui Musso- 
lini « salutul său călduros » şi de a-i spune «că păstrează vie amintirea conversa- 
ţiilor pe care le-a avut cu el şi a judecății sale chibzuite %. 

Aceste declarații erau un răspuns la un discurs ţinut de Mussolini, cu prilejul 
vizitei unui grup de o mie cinci sute de români care se duseseră imediat după 
instaurarea guvernului Goga-Cuza să « viziteze » Roma. Grupul de « pelerini », 
condus de Mihail Manoilescu, a fost primit de şeful guvernului italian, care a rele- 
vat « că este pentru prima dată, că un grup atât de numeros de Români, se duce 
în Italia, fapt care are azi, o importanţă deosebită, dat fiind ceasul istoric pe care 
îl trăieşte România »î. Incă dela sfârşitul anului 1937, cu prilejul vizitei lui 
Delbos, regele şi guvernul îşi dovediseră simpatia pentru Italia fascistă, cerând 
îngăduinţa de a-l recunoaşte pe regele Italiei ca împărat al Etiopiei, de aceea nu 
e de mirare că se porneşte acum oficial, spre cât mai strânse legături cu Italia 
lui Mussolini. 

In această etapă se strâng din ce în ce mai mult legăturile cu Polonia. Incă 
din 1937, au avut loc vizite reciproce între Carol al II-lea şi preşedintele Poloniei 
Ignacy Moscicky. S'au schimbat vizite şi între miniştrii afacerilor străine, 
ca şi între şefii statelor majore. Relevând aceste relaţii, oficiosul guvernului 
Cuza-Goga consideră că acum, mai mult ca oricând: « Colaborarea polono- 
română a fost foarte multilaterală ... făcând din ambele ţări un adevărat 
val, ce leagă Baltica de M. Neagră 5. Este incontestabil că alianța militară 
polono-română care avea un scop net antisovietic s'a întărit în aceşti ani de 
pregătire a războiului contră U.R.S.S. Din acest punct de vedere, între guver- 
nele reacționare din România şi Polonia nu exista nicio divergență. Arciszew- 
ski, ministrul Poloniei la Bucureşti declară de altfel deschis, că « între inte- 
resele ambelor popoare nu există nicio deosebire, ci o perfectă convergenţă 
şi solidaritate »€. Polonia, care era încă din 1934, direct legată de Germania 
printr'un pact bilateral, hotărît ostil liniei politice a securităţii colective, tinde 
să torpileze orice acţiune politică de apărare a păcii. De aceea, Beck, îşi exprimă 
bucuria că alianțele pe care Polonia le are cu România şi Franța se bizue pe 


1 « Scânteia » 15 Decembrie 1937, anul VII, Nr. 89, p. 2, 

3 ¿Țara Noastră», 20 Ianuarie 1938, p. 8. Declaraţiile făcute de regele Carol al II-lea, 
ziarişilor italieni. 

3 Ibidem, 

4 Țara Noastră », 6 Ianuarie 1938, p. 5. Vizita unui grup de 1500 Români la Roma. 

5 e Ţara Noastră » 12 Ianuarie 1938, p. 2. Politica externă polonă de Transconti. 

$ « Viitorul», 1 Ianuarie 1938, p. 3. Anul nou la Legația polonă. 

tratate în afara Ligii Naţiunilor: « Cele două alianţe ale noastre cu Franţa şi 
România, deşi nu sunt în niciun fel de opoziţie cu Pactul Societăţii Naţiunilor 
şi deşi cuprind în textul lor menţiuni referitoare la instituţia geneveză, datează 
din 1921 şi 1922, prin urmare, din vremea când organizația Ligii Naţiunilor 
nu era încă bine lămurită. Aceste alianţe erau considerate în ele înşile şi nu ca 
având o legătură sau ca o complectare a altor acorduri »!. Deci, se arată lui 
Hitler de pe o parte, că aceste tratate sunt în fond tratate bilaterale, pe linia 
politică promovată de nazişti, iar pe de altă parte se arată că hotăririle luate 
de Polonia şi România, pe baza acestor tratate, sunt libere de orice imixtiune 
a Societăţii Naţiunilor. 

Nu putem afirma câtuşi de puţin că acest for ar fi avut vreo putere, dar el 
exista încă şi era o tribună de unde reprezentanţii U.R.S.S. desvăluiau toate 
actele ce tindeau să provoace agresiunea. Or, tratatul româno-polon era hotărît 
un tratat agresiv şi de aceea delegaţii ambelor ţări care făceau parte din Socie- 
tatea Naţiunilor erau mulţumiţi, că juridiceşte, cel puţin, se puteau considera 
în afara pactului Soeietății Naţiunilor şi deci nu puteau fi în sens juridic, 
traşi la răspundere, că ar fi încălcat de pildă articolele 16 şi 17 ale pactului acestui 
for internaţional. 

Linia faţă de Liga Naţiunilor, în ceea ce priveşte România, trebuia dusă după 
indicaţiile marilor puteri imperialiste. Totuşi, odată cu ieşirea Italiei din Liga 
Naţiunilor se crease un punct de vedere comun al statelor agresoare față de acest 
for, punct de vedere de care România trebuia totuşi să țină seamă. Liga Naţiunilor 
era acum apreciată de statele satelite ale Italiei şi Germaniei în mod net negativ. 
In comunicatul oficial al convorbirilor italo-austro-ungare dela Budapesta, 
din Ianuarie 1938, se arăta poziţia pe care Austria şi Ungaria aveau de gând 
s'o ia față de Liga Naţiunilor, în urma ieşirii Italiei din această organizaţie. 
Punctul 5 al Comunicatului oficial semnat, este cât se poate de grăitor: « Re- 
prezentanţii Austriei şi Ungariei, luând act de grava şi justa rațiune care a deter- 
minat guvernul italian să se retragă din Societatea Naţiunilor şi constatând 
profunda consecinţă pe care o asemenea hotărire a produs-o în alcătuirea sco- 
pului şi posibilităţilor Societăţii Naţiunilor, declară că Societatea Naţiunilor 
nu poate şi nu trebue să asume caracterul unei grupări ideologice. Intr'o ase- 
menea eventualitate, Austria şi Ungaria îşi rezervă dreptul de a supune ulterior 
unui examen, raporturile lor la Societatea Naţiunilor »2. Aceasta era deci linia 
dată de Hitler şi Mussolini statelor satelite. Faptul că la Societatea Naţiunilor, 
U.R.S.S. putea să arate o serie de adevăruri, neliniştea pe agresori. Acea apre- 
ciere a comunicatului oficial, că Societatea Naţiunilor ar putea să asume « carac- 
terul unei grupări ideologice », desvălue dorinţa lui Hitler ca această organizaţie, 
oricât de slabă ar fi fost, trebuia să dispară pentru ca niciun fel de piedică, 
oricât de mică şi de neînsemnată, să nu existe în calea agresiunii. 

De aceea, luând parte la cea de a suta sesiune a Ligii Naţiunilor, la sfârşitul 
lui Ianuarie 1938, Istrate Micescu a avut un ton cu totul circumspect, în dis- 
cursul său, arătându-şi neincrederea în instituția dela Geneva: « Trebue, e 
adevărat să constatăm că instituţia noastră nu a realizat toate dorinţele noastre, 
nici nu a justificat toate speranţele noastre şi că Societatea Naţiunilor din 1938 
nu seamănă deloc cu imaginea ce ne-am făcut despre ea în 1920 ». In această 


1 « Dreptatea », 13 Ianuarie 1938, p 
3 « Ţara Noastră », 14 Ianuarie aie p- 4. Comunicatul oficial al convorbirilor italo-austro- 
ungare dela Budapesta. 
3 « Ţara Noastră » 29 Ianuarie 1938, Discursul d-lui Ministru Micescu. 

parte a discursului său, Istrate Micescu îşi arată adeziunea la linia dată de Hitler 
către statele satelite Reichului, iar în a doua parte a adăugat o serie de plati- 
tudini, indicate de linia anglo-franceză, cu privire la respectarea pactului şi 
alte gratuități specifice falsului pacifism burghez. In urma discuţiilor pe care 
I. Micescu le-a avut la Geneva cu Halifax şi Delbos, s'a hotărît încă odată, 
că în mod oficial, România trebue să arate în politica sa externă, ferma hotă- 
rîre de a rămâne aliata fidelă a Franţei şi Angliei, tocmai pentru că legarea ei 
de Germania să nu fie oficial vizibilă. 

Concomitent cu aceste hotărîri luate la Geneva, se întâmplă la Bucureşti 
un act, cu totul neconform, liniei politice trasată lui I. Micescu de către marile 
puteri imperialiste. La 26 Ianuarie, are loc un congres fascist al « Blocului 
generației naţionaliste dela 1922 », unde A. C. Cuza declară textual: « Domnilor, 
trăim un moment istoric, care înseamnă schimbarea totală, desăvârşită a orien- 
tării noastre politice 51. In acelaşi timp cu această declaraţie a unuia dintre con- 
ducătorii partidului naţional creştin, au loc şi declaraţiile Gărzii de Fier, care 
fără niciun echivoc indică adeziunea la axa Berlin-Roma, imediat ce acest partid 
ar lua puterea. Evident aceste afirmaţii stricau tot savantul eşafodaj construit 
pe baza unei întârzieri, a unei amânări, în ceea ce priveşte darea pe faţă, a noii 
orientări a României în politica externă. Declaraţiile deschis agresive ale Gărzii 
de Fier, care pregătea denunţarea tuturor tratatelor, cât şi înlocuirea lor cu 
adeziunea la Axa Berlin-Roma, sunt calificate de Micescu ca acte « antipatrio- 
tice ». Intre fascişti se ivise o divergență. Garda de fier voia să ia puterea, 
urmând în politica externă, în mod direct şi fățiş, linia lui Hitler, ceea ce era 
logic, pentru această organizaţie, care constituia baza Coloanei a 5-a naziste 
în România. O parte importantă a clasei dominante, în frunte cu Carol al II-lea 
se găsea pe poziţia indicată de anglo-francezi, ca România să se lege de Germania, 
dar aceste relaţii să fie oficioase şi nu oficiale; totul să se desfăşoare treptat, 
pentru ca să se poată preîntâmpina acţiunile revoluţionare ale poporului. 
Incontestabil că şi o serie de interese economice ale marilor puteri imperialiste, 
ca şi interesele celor din clasa dominantă care acceptaseră această linie, au ne- 
cesitat această poziţie. Totuşi, O. Goga nu putea să-l desmintă pe A. C. Cuza 
şi nici nu putea să declare acţiunea sa « antipatriotică ». De aceea, la 3 Februarie 
1938 dă o declaraţie, cu totul ambiguă, în ceea ce priveşte politica externă 
a României: « Vom păstra prieteniile şi alianțele noastre vechi, dar dorim să 
extindem legăturile noastre internaţionale ; pe cât posibil, vom căuta în special, 
să realizăm raporturi de amiciție cu Germania şi Italia. Dorim apoi să încheiem 
un pact de amiciţie cu Germania şi Italia ... Suntem conştienţi că o Europă 
nouă este în formaţie şi voim să asigurăm României, locul ce i se cuvine valorii 
ei şi situaţiei ei, ca ultimă sentinelă europeană în Estul Europei... Dorim o 
desvoltare a legăturilor noastre economice cu statele Europei centrale şi în spe- 
cial cu Germania, căci economia românească şi cea germană se completează 
foarte bine »?. 

Intre declaraţia-program a lui Goga din Ianuarie, cu prilejul instalării 
guvernului şi această declaraţie dată numai o lună mai târziu este o serioasă 
deosebire de limbaj. Moderaţia din Ianuarie în ceea ce priveşte relaţiile cu Ger- 
mania a dispărut. Anunţarea unor strânse legături cu această ţară apare ca 


1 « Ţara Noastră », 26 Ianuarie 1938, p. 6. 
2 « Ţara Noastră +, 3 Februarie 1938, p. 7. Interview acordat de dl. Octavian Goga, preşe- 
dintele consiliului de miniştri, ziarului « Berliner Tageblatt », 

o confirmare a celor declarate de A. C. Cuza, cu simpla deosebire că O. Goga 
e de acord să se păstreze şi vechile alianţe. O asemenea declaraţie a primului 
ministru nu putea produce decât derută. Se reliefa evident, o deosebire de metodă 
în declaraţiile oficiale ale ministrului de externe şi între declarațiile oficiale ale 
primului ministru. De bună seamă, ambii doreau o apropiere de Germania. 
Intre ei era doar o deosebire în ceea ce priveşte punerea în aplicare a trădării. 
In orice caz, se poate presupune că acest act politic al lui O. Goga a contribuit 
în parte la necesitatea înlăturării guvernului, care nici pe plan intern nu isbutise 
să-şi îndeplinească « misiunea » pentru care fusese chemat la putere. 

Noul guvern al dictaturii regale încearcă prin declaraţia-program dela 13 
Februarie să arate opiniei publice că are o altă linie în politica externă decât aceea 
a guvernului Goga-Cuza: « Această politică va urmări desvoltarea neîncetată 
a raporturilor cu toate popoarele, fără deosebire şi în special cu vecinii noştri, 
în cadrul Societăţii Naţiunilor şi a alianțelor şi prieteniilor existente pe care în- 
ţelegem să le adâncim şi să le întărim ». Declaraţia evită să pomenească de 
relaţii speciale cu Germania, pedalând în special pe vechile alianţe şi pe Liga 
Naţiunilor. Cât de demagogic false erau aceste declaraţii s'a dovedit foarte 
curând, căci în Martie, Germania cotropeşte Austria. 

Noua configuraţie politică şi teritorială rezultată prin anexarea Austriei 
la Reich, are o mare repercusiune economică şi politică asupra statelor dunărene, 
aşa cum de altfel arată şi Churchill: « Posesiunea Vienei dă Germaniei naziste 
stăpânirea economică şi militară a ansamblului de comunicaţie din Europa 
de Sud-Est: drumuri, fluvii, căi ferate »2. Cotropirea economică a României 
de către Germania se poate face acum şi mai uşor, atât pe calea Dunării, cât şi 
prin alte mijloace de comunicaţie, căci Reichul este prin anexarea Austriei, 
doar la 300 km departe de România. Declaraţiile guvernului dictaturii regale 
erau deci desminţite prin însăşi desfăşurarea rapidă a evenimentelor. Devenise 
evidentă acum, trecerea României în sfera de influență a Germaniei. Toate 
acțiunile diplomatice de camuflare a acestei situaţii devin lucruri de pri- 
sos. Partidul comunist cheamă poporul la luptă pentru răsturnarea dictaturii 
regale, care pregătea popoarelor din România aceeaşi soartă, pe care dictatorii 
Austriei o pregătiseră poporului austriac: « Soarta poporului austriac, care a fost 
subjugat de dictatura lui Dolfuss şi Schuschnigg, ne arată că vom cădea jertfă 
Germaniei fasciste şi agenturilor ei din ţară, în frunte cu Garda de Fier, dacă 
poporul român, împreună cu popoarele conlocuitoare, nu vor răsturna la timp 
dictatura regală »?. Teama de frământare puternică a maselor a determinat 
guvernul dictaturii regale să ia o serie de măsuri teroriste. 

«Nu e de mirare că guvernul a deslănțuit un război de exterminare prin 
ultimile arestări în masse, prin înscenări dintre cele mai odioase şi prin pregă- 
tirea febrilă a lagărelor de concentrare la « Insula Şerpilor », contra tuturor celor 
ce stau în fruntea luptei poporului, contra dictaturii şi aventurii război- 
nice »4, 

Massele muncitoare încep să ştie tot mai bine ce soartă le aşteaptă. De aceea, 
urmăresc cu atenţie acţiunile guvernului şi în ceea ce priveşte politica externă, 
adânc legată de politica internă a dictaturii regale. In Aprilie, P.C.R. apreciază 


1 «Țara Noastră +, 13 Februarie 1938, p. 4. 

2 Winston Churchill, op. cit., p. 277. 

3 Documente din Istoria P.C.R., p. 315, doc. Nr. 81. 

4 « Scânteia », 1 Aprilie 1938, Anul VIII, Nr. 6—7, p. 1. 

că: «atitudinea echivocă a guvernului român față de ocuparea Austriei şi a 
amenințării directe a Cehoslovaciei din partea lui Hitler.,, răpirea tuturor 
libertăţilor politice dovedesc că dictatura regală vrea să prefacă România 
în baza fascismului german pentru deslănţuirea şi ducerea cu succes a războiului 
contra Uniunii Sovietice ». 

După anexarea Austriei, România burghezo-moşierească se leagă mai adânc 
de Germania, pregătind etapa totalei subjugări a ţării. Pentru a-şi păstra pozi- 
ţiile economice şi politice, clasa dominantă execută o serie de acţiuni, pe plan 
extern, menite să contribue la scelerata operă de cotropire a Cehoslovaciei 
de către Germania fascistă. Pe acest drum, politica externă a României este în- 
drumată pas cu pas şi de către marile puteri imperialiste care hotăriseră să cedeze 
Cehoslovacia lui Hitler. 

Toate evenimentele ce se desfăşoară pe planul politicii externe a României 
au drept scop menţinerea poziţiilor economico-politice ale clasei dominante, 
care nădăjduia că servindu-l bine pe Hitler, îşi va putea păstra privilegiile. Pe de 
altă parte, clasa dominantă lucrând pe această linie, executa şi instrucţiunile 
marilor puteri imperialiste, care « sfătuiau » burghezia şi moşierimea română să 
lucreze în acest sens, în vederea păstrării intereselor de clasă, în vederea creării 
unui front comun, antisovietic. 

După Anschluss, P.C.R. apreciază că se « marchează cea mai însemnată 
etapă pentru deslănţuirea războiului. Ocuparea Austriei dă lui Hitler cheia 
pentru sugrumarea Cehoslovaciei şi pentru subjugarea economică şi politică 
a tuturor ţărilor din bazinul dunărean şi din Balcani »?. 


(urmare in Nr. viitor) 


1 e Scânteia » 1 Aprilie 1938, Anul VIII, Nr. 6—7, p. 4. 
2 Ibidem, p. 4, e 

DESPRE POZIŢIA CLASELOR SOCIALE DIN MOLDOVA 
ŞI ŢARA ROMÂNEASCĂ FAȚĂ DE RĂZBOIUL 
RUSO-TURC DIN 1768—1774 


DE 
MIRCEA D. MATEI 


Studierea trecutului patriei noastre arată tot mai limpede existenţa legă- 
turilor strânse dintre poporul român şi poporul rus; fie că sunt de natură 
culturală, sau economică, fie că sunt de natură politică sau militară, aceste 
legături au continuat să se desvolte, trecând ca un fir roşu peste secole. In toate 
marile evenimente legate de lupta împotriva Tureilor, Rusia a avut o participare 
intensă fiind principalul sprijin extern al intereselor şi aspirațiilor poporului român. 

In secolul al XVIII-lea mai ales, aceste relaţii se intensifică şi capătă un 
aspect cu totul nou. 

Sub conducerea hotăriîtă a lui Petru I, Rusia mergea cu paşi repezi pe calea 
progresului şi deveni în scurtă vreme puterea spre care îşi îndreptau privirile 
popoarele din Sud-Estul Europei, care gemeau sub greutatea jugului otoman. 
Ca şi mai înainte, ameninţaţi din toate părţile de poftele hrăpăreţe ale Austrici, 
Turciei etc., domnitorii Moldovei şi Ţării Româneşti îşi văd singurul ocrotitor 
în Statul Moscovit care începuse şi el lupta pentru eliberarea regiunilor ruseşti 
aflate sub dominaţia otomană, Sunt în deajuns cunoscute împrejurările în care 
s'a întărit colaborarea militară efectivă a ţărilor dunărene la lupta dusă de Rusia 
împotriva Turcilor. A fost meritul lui Dimitrie Cantemir de a se fi pus în fruntea 
forţelor armate ale Moldovei care cooperau nemijlocit cu armata Rusiei la Dunărea 
de Jos; în ciuda înfrângerii dela Stănileşti, acest moment al istoriei Moldovei 
nu avea să rămână fără urmări însemnate. Desigur că nu se stinseseră încă în 
mintea tuturor ultimele ecouri ale celor petrecute în 1711 când, în a doua jumă- 
tate a secolului al XVIII-lea, prietenia ruso-română avea să capete noi forme. 
Intr'adevăr, războiul ruso-ture care începe în 1768, va constitui prilejul reafir- 
mării acestei prietenii. Ea se va cimenta prin sângele vărsat de ostaşii ruşi şi 
români în luptele în care vor cunoaşte biruinţe strălucite. In acest fel, istoria 
Valahiei şi Moldovei va fi şi mai strâns legată de istoria relaţiilor ruso-turceşti 
iar Ţările Române vor căpăta o importanţă deosebită întru cât, după cum arată 
Marx, ele devin «unicul cap de pod posibil între Turcia şi Rusia». 


* 


Rusia începuse să cunoască din vremea lui Petru I o perioadă de progres 
continuu care avea să o ducă în rândul principalelor state europene care își 


1 K. Marx şi Fr, Engels, Opere, ed. rusă, v, X, p. 97, Novaia Iștoria, p, 384, 

disputau dominaţia Europei. Petru I transforma Rusia într'un puternic stat 
al moşierilor şi negustorilor bazat pe exploatarea ţărănimii iobage. Dar, în calea 
desvoltării sale, Rusia întâmpina greutatea lipsei unei ieşiri la Marea Neagră. 
Pentru a-şi asigura această ieşire la mare, Rusia va intra în conflict cu Turcia 
care domina teritoriile din Nordul Mării Negre şi care făcea din populaţia acestor 
teritorii un puternic instrument de desordine la graniţele Rusiei. 

Astfel, necesităţile politice şi economice vor împinge Rusia să-şi dobân- 
dească ieşire la mare pe teritoriul ei ocupat vremelnic de Turci. 

Către jumătatea secolului al XVIII-lea, nevoile pieţii interne pentru pro- 
duse pot fi asigurate de industria rusă care sporeşte atât ca număr cât şi ca 
volum de produse. Dar înafară de creşterea industriei care asigura necesităţile 
zilnice ale populaţiei sale, Rusia mai avea nevoie şi de manufacturi capitaliste 
puternice de armament, care să asigure armatei sale o tehnică avansată. Bene- 
ficiind de faptul că nevoile de materii prime erau asigurate chiar de resursele 
interne ale ţării şi în egală măsură de creşterea capacităţii întreprinderilor meta- 
lurgice, Ecaterina a II-a reuşeşte să asigure armatei şi flotei baza materială 
necesară. Sprijinindu-se pe această bază, tehnica rusă înaintată a creat pentru 
acele vremuri cele mai bune modele de armament. 

Dar Ecaterina a II-a dorea să asigure imperiului nobiliar rus nu numai 
îmbunătăţirea situaţiei în interiorul ţării ci şi ieşirea la Marea Neagră, liber- 
tatea navigaţiei şi chiar controlul strâmtorilor pentru a satisface interesele mili- 
tare şi comerciale ale feudalilor şi negustorilor ruşi. In acest scop era necesară 
asigurarea securităţii stepelor din Nordul Mării Negre care era irealizabilă fără 
subordonarea întregului litoral deoarece incursiunile Tătarilor din Crimeea şi 
pericolul permanent din partea Turciei făcea imposibilă colonizarea şi lucrarea 
aceslor pământuri roditoare 2. 

Reiese de aici cu claritate că, pentru satisfacerea necesităţilor sale vitale, 
Rusia întâmpina opoziţia de interese a Turciei care se baza pe sprijinul politic 
al puterilor apusene şi central-europene interesate în menţinerea Rusiei în poziţii 
de mâna a doua. Era deci imposibil ca cele două puteri să nu intre în conflict. 
Aceasta cu atât mai mult cu cât, prin lupta ei, Rusia constituia un exemplu 
pentru popoarele asuprite din Balcani, popoare care începuseră să-şi manifeste 
sentimentele filoruse din ce în ce mai făţiş, provocând prin aceasta nemulţu- 
mirea Porții. La această luptă împotriva Porții aderau masse mereu mai largi 
ale populaţiei care suporta cu greu jugul turcesc. Acest fapt arată că regimul 
instaurat de Turci în teritoriile supuse constituia o piedică în calea desvoltării 
bogățiilor naturale ale acestor regiuni ?. 

Dacă aşa cum s'a arătat mai înainte, Rusia cunoştea un progres ce avea 
să o ducă cu necesitate în rândul marilor puteri europene, cu totul altul era 
tabloul pe care îl prezenta în aceeaşi perioadă Imperiul Otoman. Autoritatea 
centrală nu putea pune capăt fărâmiţării feudale în ciuda tuturor încercărilor 
de creare a unui stat centralizat. Mişcările de separatism ale paşalelor se țin 
lanț. Luptele dintre marii feudali nu încetează decât pentru puţină vreme şi 
atunci numai pentru a isbucni din nou cu şi mai mare violenţă. Puterea cen- 
trală nu reușea decât cu mare greutate şi pentru puţină vreme să țină în mână 
conducerea provinciilor mai îndepărtate care intrau cu timpul din ce în ce mai 


1 I. R. Clocman, Feldmareşal Rumianţev, ed. rusă, p. 26—27. 
Novaia Istoria, v. I, p. 413. 
3 K. Marx şi Fr. Engels, Opere, ed. rusă, v. X, p. 722. 

mult sub ascultarea feudalilor locali. Era firesc ca pe măsură ce procesul de 
descompunere a clasei conducătoare şi, în acelaşi timp, a orânduirii feudale 
din Imperiul Otoman în general, înainta cu paşi repezi, forţa imperiului să scadă 
în ciuda luciului exterior care se mai păstra încă. Armata, măcinată şi ea de 
tot soiul de nemulțumiri, se supunea tot mai greu dispoziţiilor puterii centrale 
şi poate fi ţinută în ascultare numai cu multă trudă şi dusă în luptă doar cu 
promisiunea unor jafuri nestingherite 1. Erau trecute vremurile când hoardele 
turceşti puteau duce războiul de cotropire în Europa centrală sau ajungeau în 
Ucraina până la Lvov. Acum ele nu mai puteau face față unor campanii de mari 
proporţii şi aceasta se va vedea din cele două războaie pe care le va purta împo- 
triva Rusiei şi Austriei (1768—1774 şi 1787—1792). In aceste condiţii, planurile 
Turciei de a ataca Rusia pe la Chiev şi Smolensk nu erau în realitate decât o 
fanfaronadă a feudalilor turci care se vedeau întrecuţi de puternicul stat din 
Nord: Rusia. 

In analiza cauzelor slăbirii Imperiului Otoman, un capitol special trebue 
rezervat mişcărilor populare care devin din ce în ce mai puternice şi mai nume- 
roase aşa încât contribue din plin la decăderea stăpânirii turceşti. In aceste 
mişcări, un loc de frunte l-au avut poporul rus şi ucrainean care niciodată nu 
au acceptat, fără luptă, cotropirea otomană. Popoarele din Europa şi Asia se 
răsculau pentru a scutura jugul pe care cu greu îl purtaseră sute de ani. Ele 
vor constitui o rezervă apreciabilă pentru puterile care se vor afla în conflict 
armat cu Poarta, participând activ la luptă sau sprijinind armatele creştine?. 
De altminteri, Poarta va lua o serie de măsuri represive împotriva unora dintre 
locuitorii teritoriilor supuse care îşi manifestă simpatia faţă de inamicii săi, 
mergând până la asasinarea în massă a celor pe care îi bănuia ca «spioni »3, 

In acest sens este semnificativ actul sultanului, menţionat într'un raport 
olandez din 18 Decembrie 1769, prin care «toţi moldovenii dela 12 ani în sus 
au fost declaraţi haini... pentrucă unii din ei au trecut în slujba rusească 
şi oricui i s'a dat voie a se face stăpân pe averea lor şi a-i urmări pretutindeni 4. 
Tot într'un raport olandez se arată că Poarta înțelegea să inițieze expediţii care 
aveau drept scop pedepsirea unor astfel de locuitori necredincioşi care pactizau 
cu duşmanul. Astfel, în raportul din 3 Ianuarie 1770, se arată că « Abdi Paşa 
a intrat în ţară (Moldova) pe care el are de gând s'o pustiiască cu fier şi foc. 
A şi trimis 200 din aceşti nenorociţi, ca robi, într'acoace » 5, 

Dar nici această măsură, cum de altfel niciuna din măsurile luate de Sultan 
împotriva popoarelor supuse, nu şi-a atins scopul urmărit, acela de a le inti- 
mida, de a le face să renunţe la lupta împotriva imperiului semilunei. Ele vor 
continua să lupte, vor da jertfe şi îşi văd cu timpul lupta încununată de succes. 
Trebue adăugat. că în conducerea Imperiului Otoman domnea o corupţie nemai- 
întâlnită în alt loc; treburile statului erau hotărite de mărimea sumelor de bani 


1 Pentru a îndemna pe soldați să lupte cu mai multă convingere, Poarta dă un act 
prin care permite jefuirea tuturor locuitorilor din Moldova care au trecut de partea Ruşilor. 
N. Iorga, Ştiri despre veacul al XVIII-lea în Ţările Române, v. II, p. 23, şi Hurmu- 
zaki, Documente v. IX, partea a 2-a, p. 71—72. 

In războiul austro-ruso-ture din 1787—1792 în armata austriacă sunt înrolați volun- 
tari albanezi şi sârbi care, după încheierea păcii dela Şiştov, trec să lupte mai departe în 
zândurile armatei ruseşti. 

3 Hurmuzaki, Documente, v. XIV, partea a II-a, p. 1200, doc. nr. 1193, 

N. Iorga, op. cit, v. II, p. 23. 

+ Ibidem, p. 27, 

pe care le primeau toţi începând cu primul ministru şi sfârşind cu ultima dinlre 
soțiile sultanului. 

Acesta era imperiul pe care fiecare din marile puteri europene se străduia 
şi se pregătea să-l moştenească, luptând din răsputeri să înlăture un alt preten- 
dent. Insă criza Imperiului Otoman nu va lua forme ascuţite decât în momentul 
în care înlăturând pericolul suedez, Rusia se va îndrepta cu toată forţa asupra 
Porții. Folosind prestigiul său politic şi autoritatea sa religioasă, Rusia va reuşi 
să sdruncine dominaţia Turciei în Balcani, punând în discuţie însăşi existenţa 
imperiului. Rând pe rând, atunci când interesele o cereau, Anglia, Franţa şi 
Austria au oferit Turciei prietenia lor, în schimbul unor grele sacrificii terito- 
riale sau financiare uitându-şi însă promisiunile îndată ce Turcia nu mai pre- 
zenta pentru ele vreun interes deosebit. 


x 


In 1764 a murit în Polonia regele August al II-lea. Imediat după aceasta, 
țara se văzu împărţită în două tabere vrăjmaşe, având fiecare, conform intere- 
selor, simpatiile ei, dar urmărind cu toţii să pună pe tronul rămas liber, expo- 
nentul intereselor lor. Cele două partide ale panilor cerură ajutor, una dela 
Austriaci iar cealaltă se adresă Ecaterinei a II-a. Din această luptă ieşi învin- 
gătoare partida filorusă care reuşi să aleagă rege pe Stanislas Paniatovschi. 
Intrucât situaţia încordată din Polonia era de natură să îngrijoreze Rusia, împă- 
răteasa trimise trupe ruseşti în Polonia ca să liniştească spiritele. Dar tocmai 
prezența acestor trupe, avea să fie motivul, aparent desigur, al războiului ce 
avea să isbucnească între Poartă şi Rusia. Poarta nu luă atitudine imediat față 
de amestecul Rusiei în treburile interne ale Poloniei, dar presiunile exercitate 
de reprezentantul diplomatic al Franţei la Constantinopol! şi în mai mică 
măsură apelurile partidei panilor, duşmani Rusiei, vor determina pe sultan să 
declare război Rusiei în Octombrie 1768. 

Astfel în rapoartele prezentate lui Ludovic al XV-lea, contele de Vergennes. 
arată toată activitatea depusă de el pe lângă sultan şi slujitorii lui pentru deter- 
minarea acestora de a declara război Rusiei. Indată după intrarea trupelor 
ruseşti în Polonia, de Vergennes adresează sultanului o notă energică prin care 
îi cere să ia măsuri contra influenţei mereu crescânde a Rusiei în Polonia. Spre 
surprinderea şi nemulțumirea lui, reprezentantul Franţei primeşte dela sultan 
răspunsul că trupe străine au fost în toate timpurile în Polonia şi că a protesta 
împotriva unui asemenea fapt ar putea părea un atac împotriva libertăţilor 
republicii 2. Răspunsul acesta era departe de a linişti pe Francez şi el continuă 
să adreseze Porții note asemănătoare. In scurtă vreme el reuşi să devină nedorit 
de Poartă şi fu pus într'o situaţie neplăcută. Intr'un raport adresat regelui 
Ludovic al XV-lea, el arată că, deşi situaţia i-a devenit delicată, nu a lăsat nicio 
clipă din mână firul afacerilor din Polonia °. 

Constantinopolul era acum teatrul unor dispute diplomatice încordate. 
Miniştrii tuturor marilor puteri europene îşi disputau întâietatea. De Saint- 
Priest, Thugut sau Herbert de Rathkeal, ministrul Rusiei sau trimişii lui Fre- 


1 Boutourlin, col, Précis des événements militaires de la premitre guerre des 
Russes contre les Turcs sous le règne de l’ Impératrice Catherine, Pâtersbourg, 1882, p. 5. 

~ A. D. Xenopol, Etudes historiques sur le peuple roumain, p. 106, 

3 S, de Testa, Recueil des traités de la Porte ottomane avec les puissances étran- 
gères, Paris, 1865, v. II, p. 188. è 

deric al II-lea sau George al III-lea al Angliei, se întreceau în a ghici intenţiile 
Porții, a şti ce se petrece în Divan sau a întreţine relaţii cât mai strânse cu func- 
ţionarii Seraiului 1. Dar schimburile cele mai intense de note aveau loc între Con- 
stantinopol şi Versailles de unde contele de Choiseul dirija politica externă a 
Franţei, urmărind o apropiere strânsă între Franţa şi Turcia în scopul stăvilirii 
progresului Rusiei. 

Până în cele din urmă, de Vergennes reuşi să învingă inerția sultanului şi 
determină înlăturarea dela conducerea treburilor Porții a «partidei păcii » con- 
dusă de Mulhsinsade. Imediat ce Hamsa Paşa luă locul lui Muhsinsade, repre- 
zentantul Rusiei la Constantinopol fu chemat de Hamsa şi avu loc o discuţie 
violentă în legătură cu prezenţa trupelor ruseşti în Polonia, cerându-i-se retra- 
gerea lor imediată. In ciuda tuturor protestelor, Ecaterina nu a făcut acest lucru. 
Urmarea a fost că în ziua de 6 Octombrie 1768 ambasadorul rus fu arestat şi 
închis în Castelul celor 7 turnuri 2. Aceasta era, pentru Turci, forma declaraţiei 
solemne de război. Apoi, în urma sfatului aceluiaşi neobosit de Vergennes, Poarta 
adresă puterilor europene un manifest în care arăta că se ridică cu război pentru 
apărarea independenţei Poloniei, independenţă ce a fost nesocotită de Rusia. 
In continuare se spunea că «Ea (Rusia — Nota noastră) a forţat pe Polonezi 
să recunoască drept rege un personaj care nu era nici de sânge regal nici desemnat 
de voinţa naţiunii » 3. Dar operaţiunile nu aveau să înceapă în acest an, ci abia 
în primăvara anului viitor întru cât iarna care venea împiedeca desfăşurarea 
operaţiunilor. 


+ 


Deşi cunoaştem în vremea de care ne ocupăm o oarecare creştere a nivelului 
forţelor de producţie, manifestate prin înfiinţarea unor manufacturi capitaliste, 
"Țările Române se găseau încă într'o situaţie de înapoiere sub raportul bazei 
tehnice a producţiei. Existenţa jugului turcesc, care s'a manifestat prin domi- 
nație economică şi politică asupra țărilor dunărene, a făcut imposibilă desvol- 
tarea normală a societăţii şi a împiedecat în egală măsură pătrunderea unei 
tehnici mai înaintate în procesul producţiei manufacturiere şi chiar agricole. 
Bogăţiile naturale cu care era înzestrat din belşug solul Ţărilor Române, rămâ- 
neau nexploatate datorită nesprijinirii unei asemenea acţiuni de către puterea 
centrală şi mai ales de teama că rezultatele unei chiar reduse exploatări a zăcă- 
mintelor de minereuri vor intra în acelaşi sac fără fund care era imperiul tur- 
cesc. In lucrarea sa « Descrierea Moldovei », învățatul domn Dimitrie Cantemir 
exprimă lapidar o realitate care acopere mai multe secole şi care a constituit 
o serioasă piedecă în calea desvoltării întregii societăți moldovene şi în egală 
măsură, muniene. « Munţii noştri nu au lipsă nici de acele daruri, care aduc 
munţii, adică metaluri. Insă mai înainte n'au îngăduit săparea lor atât îndestu- 
larea domnilor cât şi lipsa de băiaşi. Iară spre vremile noasire, au împiedecal-o 
ştiula lăcomie a Turcilor şi frica că de vor umbla săpând vor perde împreună cu 
jara încă osteneala şi rodul ei». Caracterul profund reacționar al stăpânirii 
turceşti se baza pe o societate înapoiată dominată încă de raporturi feudale şi 
va reieşi şi mai mult în evidenţă dacă ne gândim la faptul că în alte țări europene 


1 jonescu-Gion, Din istoria Fanarioţilor, p. 58. 

= A. Sorel, La question d'Orient au XVIIIe siècle, Paris, 1878, p. 2. 

3 Ibidem. 

4 Dimitrie Cantemir, Descrierea Moldovei, publicată de Miron Nicolescu, Bucureşti, 
1909, p. 63. 

se înregistra în acest timp un remarcabil progres al forţelor de producţie iar 
relaţiile de producţie capitaliste apăruseră deja. 

Fr. Engels definea situaţia existentă în imperiul turcesc şi în egală măsură 
pe cea din ţările supuse lui, astfel: « Stăpânirea Turcilor,., este incompatibilă 
cu orânduirea capitalistă; plus produsul stors nu este prin nimic asigurat împo- 
triva mâinilor hrăpăreţe ale satrapilor şi ale paşalelor, Nu exista condiţia de 
bază a acumulării burgheze şi anume asigurarea persoanei negustorului şi a pro- 
prietăţii sale » 1. 

Anarhia internă caracteristică imperiului semilunei făcea ca şi în exploa- 
tarea ţărilor supuse autorităţii sultanului să existe aceeaşi anarhie. Această 
situaţie este puternic ilustrată de realităţile din Ţările Române. Exploatarea 
nemiloasă a ţării de către Turci, la care se adaugă exploatarea internă, provoca 
în numeroase cazuri fuga ţăranilor şi pustiirea unor întregi regiuni. Lipsa unei 
stabilități a ţăranilor pe locurile de muncă făcea ca, în chip firesc, să se înre- 
gistreze şi o slabă agricultură atât sub raportul rezultatelor muncii cât şi al 
tehnicii. Nesiguranţa zilei de mâine care cuprinsese la un moment dat massa 
producătorilor direcţi face imposibilă îngrijirea pământului, îngrăşarea lui. In 
astfel de condiţii, paralel cu agricultura, păstoritul se păstrează ca o ocupaţie a 
țăranilor. Cea de a doua ocupaţie prezenta avantajul că permitea ţăranului să 
se deplaseze în alte locuri împreună cu tot avutul lui şi nu-l obliga să reia de 
fiecare dată, dela început, o muncă de ale cărei rezultate nu era întotdeauna 
sigur că se va bucura, nici măcar ciuntite, cum le presupune orânduirea feudală. 

Jugul otoman se manifesta în egală măsură ca o piedecă în desvoltarea 
comerţului în Țările Române. Existenţa monopolului turcesc, nu numai că 
îngreuna, dar limita considerabil relaţiile comerciale ale Ţărilor Române cu 
țările mai îndepărtate şi chiar cu cele apropiate. Amestecul neîncetat al Tur- 
cilor în viaţa internă a oraşelor, făcea ca orăşenii să simtă în permanenţă apă- 
sarea dominaţiei otomane. Dacă în alte ţări ale Europei unde stăpânirea tur- 
cească nu ajunsese, orășenii erau de mult «clasa în care se întruchipa procesul 
de desvoltare a producției şi a schimbului, al formării instituţiilor sociale şi 
politice » 2, în Țările Române, rolul economic al orăşenilor era încă redus. 

Din cele mai sus arătate se poate vedea că jugul turcesc era de nesuferit. 
Jugul turcesc era urit pentrucă el se manifesta, după cum arată K. Marx, ca 
«,..0 piedecă serioasă pentru desvoltarea bogățiilor naturale ale Peninsulei 
Balcanice » ?. 

Am văzut mai înainte că cei care sufereau mai mult de pe urma stăpânirii 
turceşti erau ţăranii. Un contemporan al evenimentelor de care ne ocupăm, 
Enăchiță Văcărescu, în manifestul patriotic adresat poporului, zugrăveşte cu o 
mare putere situaţia mizeră în care trăiau ţăranii: 

« Iar bieţii creştini ţărani 
Necăjiţi mereu, sărmani, 
De bir greu şi de podvezi 
Şi alte multe încă rele 
Şi năpăstuiri prea grele » 4. 


1 K, Marx şi Fr. Engels, Opere, ed. rusă, v. XVI, p. 22, 

2 Fr, Engels, Decăderea feudalismului şi ridicarea burgheziei. Ed. P.C.R., Bucu- 
reşti, 1945, p. 6, 

3 K, Marx şi Fr, Engels, Opere, ed, rusă, v. X, p. 722. 

4 « Trâmbiţa Românească », Manifest public, patriotic şi revoluţionar de E. Văcărescu, 
publicat în Analele Acad. Rom., Mem. Secţiei Literare, seria a II-a, v. XXXVI, p. 70. 

Dacă adăugăm la toate acestea şi alte împilări făcute ţăranilor de către 
boieri şi chiar de către slujbaşii mici !, vom avea imaginea vie a stării țăra- 
nilor, a acelei populaţii care este cu trup şi suflet pentru lupta de eliberarea 
ţării de sub jugul asupritorilor străini, urmărind să obţină prin aceasta elibe- 
xarea de orice exploatare deci, după cum vom vedea şi de cea a boierilor. Din 
mijlocul lor, al ţăranilor, se vor ridica elementele cele mai de frunte care parti- 
cipă fără încetare la lupte alături de armata rusă. Ciobanii, văcarii, porcarii 
de care ne vorbeşte Stolnicul — cronicar Dumitrache, şi-au părăsit casele şi au 
alcătuit «steagurile », detaşamentele de voluntari. 

Alături de ţărani, îi găsim luptând şi pe orăşeni, dar spre deosebire de 
primii care depăşesc şi graniţele Ţărilor Române în timpul războiului, ultimii, 
se pare, nu luptă decât atunci când luptele se dau în interiorul sau imediata 
apropiere a oraşelor. Aşa se petrec lucrurile cu locuitorii oraşului Bucureşti, 
pomeniţi în documente ca participând la lupte. Aceştia, atât în Noembrie 1769 
cât şi în Octombrie 1771, au sprijinit, prima dată ocuparea oraşului de către 
Ruşi iar în al doilea caz au apărat oraşul împotriva Turcilor ce se aflau la por- 
ţile lui 2. Aceste momente din lupta orăşenilor împotriva jugului otoman în 
timpul războiului sunt deosebit de importante pentrucă ilustrează lupta tuturor 
celor exploataţi împotriva stăpânirii turceşti. 

Dar orăşenii şi ţăranii s'au sculat la luptă nu numai împotriva exploata- 
torilor externi ci şi împotriva celor din lăuntrul ţării. Dar dacă pentru primii 
aspectul acesta al luptei este slab documentat în ceea ce îi priveşte pe ţărani, 
mărturiile sunt mai numeroase 3 şi chiar dacă unele sunt mai târzii ele exprimă 
anumite realităţi şi din această vreme. 

Intr'o jalbă pe care o adresează în 1772 mitropolitului Gavril al Moldovei, 
un grup de ţărani se plâng că sunt jefuiţi şi chinuiţi de ispravnicul ținutului 
deşi, lucru deosebit de important, despre purtarea lui s'au plâns şi Divanului, 
dar acesta nu a luat nicio măsură. Datorită asupririlor pe care le suferă, țăranii 
nu găsesc altă cale decât să-şi părăsească casele şi «ca o scăpare şi liman am 
ales o samă din noi slujba cea cu multă trudă şi primejdii a războiului, neputând 
într'alt chip să înblânzim asupra noastră nemilostivirea 4. Era firesc deci ca 
odată intraţi în armată, aceşti țărani, lăsând să vorbească o parte din ura neîm- 
păcată împotriva celor ce le luau tot avutul, să spună: 


e Iată mă făcui ostaş 

Şi l-aş prinde pe zapciu 

Cu ochii la foc să-l ţiu, 

Oasele să i le moi, 

Căci că mă bătea de bir 

Şi eu n'aveam mălai fir. 

Şi *ncă stăpânul moşii 

Şi nimic no să-i dau dijmă 
Că am de mult pe el pizmăs5. 


1 «e Trâmbiţa Românească » manifest public, patriotic şi revoluţionar de E. Văcărescu, 
publicat în analele Acad. Rom., Mem. Secţiei Literare, seria a Il-a, v. XXXVI, p. 70. 

2 A se vedea paginile următoare. 

3 Voi aduce numai câteva documente, problema rămânând a fi mai amplu analizată 
într'un studiu mai cuprinzător. 

4 Uricariu, v. VI, p. 373. 

5 N. Docan, O povestire în versuri încă necunoscută despre domnia lui Mavro- 
gheni, Bucureşti, 1911, p. 94. 

Mai muli încă. Indală ce aveau prilejul, ţăranii treceau la acte de luptă 
făţişă împotriva proprietarilor de pământ, laici sau clerici. Concluzia aceasta 
se desprinde fără putinţă de tăgadă din actul de mai jos. La 22 Martie, 1795, 
egumenul Mânăstirii Bistriţa se plânge domniei că locuitorii din hotarele satului 
Costeşti nu vor să mai dea dijma cuvenită şi nici să mai facă zilele de clacă 
după obiceiul bătrânilor. Purtarea ţăranilor a început să fie ostilă încă dela 
trecuta răsmeriţă (adică din războiul din 1787—1792) în care s'au făcut «din- 
tr'acest sat Costeştii mulțime de hoţomani la Nemţii şi din reaua lor pizmă au 
dat mânăstirii foc să arză » 1. 

Dar, este necesar să arătăm că jugul turcesc venea în contrazicere chiar 
cu interesele boierilor, deşi sub cu totul alte forme. Tributul care se ridica din 
ţară şi lua drumul oraşului sultanilor, precum şi toate celelalte obligații în bani 
sau produse care se slorceau în mod abuziv locuitorilor ţării de către Turci, 
făceau ca exploatarea locuitorilor şi aşa destul de istoviţi, exclusiv în folosul 
boierilor, să fie considerabil mărginită. Era firesc ca boierii să caute să înlăture 
această « participaţie » turcească la exploatarea Ţărilor Române. Excepţie nu 
făceau decât reprezentanţii marii boierimi, legaţi de Poartă şi interesaţi în 
menţinerea sistemului fiscal legat de dominaţia otomană întru cât el le aducea 
venituri considerabile. Bineînţeles că avantajele de ordin economic erau însoţite, 
dacă nu cauzate, de relaţii corespunzătoare cu cei ce conduceau politica impe- 
riului. Aceşti boieri care reprezentau o forţă nu puţin însemnată au luat poziţie 
ostilă planurilor Rusiei de eliberare a popoarelor asuprite de Turci. Indată după 
declanşarea războiului, o parte din ei au fugit în Transilvania, pentru ca de 
aici să treacă în tabăra turcească, iar o altă parte s'au retras în Sudul Dunării. 
Aceştia din urmă au trecut din nou în Nordul Dunării în timpul războiului şi 
s'au alăturat trupelor conduse de Manole Roset în încercările pe care acesta 
le-a făcut de a recuceri oraşul Bucureşti. 


+ 


Situaţia generală în ţară era de aşa natură încât, încă dela începutul lui 
Octombrie 1769, văzând că relaţiile încordate între Ruşi şi Turci vor duce la 
război, Grigore Callimachi, domnul Moldovei, se grăbi să scrie vizirului Emin 
Paşa că a observat la boierii moldoveni unele simpatii față de Ruşi, şi cere 
ajutor pentru a-i putea ţine pe boieri în ascultare în caz de conflict între cele 
două puteri. Poarta, însă, nu dispunea de suficiente forţe armate pentru a putea 
pune şi la dispoziţia domnului Moldovei un corp cu ajutorul căruia să fie men- 
ţinută liniştea în ţară. Şi astfel, în loc de armată domnul primeşte 250 pungi 
aur cu care să strângă oaste plătită 2. Măsurile se dovedesc însă a fi neputin- 
cioase în momentul în care trupele ruseşti se apropie de graniţele Moldovei şi 
intră în ţară pentrucă boierii, trecând peste voinţa domnului, alcătuesc o dele- 
gaţie pe care o trimit în întâmpinarea principelui Gaâlitzin, comandantul tru- 
pelor, şi îi închină ţara Moldovei aducându-i, în acelaşi timp, mulţumiri pentru 
bunătatea arătată de împărăteasa care îşi trimitea trupele pentru a elibera pe 
creştini. Prin atitudinea lor boierii moldoveni (ca de allfel şi cei din Muntenia) 
au arătat că acţiunea «călugărului » Caranzin nu rămăsese fără roade. Incă în 
ajunul războiului, Caranzin, care avea să fie unul din comandanții armatei 
ruseşti a venit în Ţara Românească îmbrăcat în haine de călugăr şi a avut con- 


Arh. St. Buc., ms. 192, f. 391 v — 392 r. 
E. Hurmuzaki, Documente, v. XIV, partea a Il-a, p. 1195. 

vorbiri cu o seamă de boieri şi mai ales cu Pârvu Cantacuzino. In centrul discu- 
ţiilor a stat poziţia pe care o vor avea boierii în cazul unui război al Rusiei cu 
Turcia. Paralel, el a căutat prin îndemnuri verbale sau prin daruri să atragă 
cât mai mulți boieri de partea Rusiei în lupta pe care aceasta o pornea împotriva 
Turciei. O parte din boieri, în frunte cu bogata familie Cantacuzino (care se pare 
că a avut legături anterioare cu Rusia) s'a arătat favorabilă planurilor Rusiei. 

Când în 1769 în Moldova intră un puternic corp de armată rusesc, el înfrânge 
fără greutate slabele garnizoane turceşti şi îşi face intrarea sărbătorească în 
Iaşi. Intrarea trupelor ruseşti în Iaşi, este urmată de oficierea de slujbe reli- 
gioase atât în capitala Moldovei cât şi în întreg cuprinsul țării. Cu acest prilej, 
o parte din boieri adresează un apel locuitorilor ţărij chemându-i să depună 
jurământ de credinţă către împărăteasă. Jurământul acesta menit să convingă 
pe Ecaterina a II-a că are sprijinitori credincioşi, va fi întărit cu prilejul călă- 
toriei pe care delegațiile din Țările Române o vor face la Petersburg şi când, 
întrebaţi despre sentimentele din ţară faţă de Rusia, delegaţii se vor grăbi să 
arate că au văzut « pe toţi boierii de clasa întâi, a doua şi a treia cu multă râvnă 
şi credință pentru Muscali »! că, deci aceştia sprijină politica Rusiei şi războiul 
pornit de împărăteasă îinpotriva Turciei. 

Două au fost formele prin care s'a manifestat lupta acestei părți a boie- 
rimii: cu armele şi prin gospodăria administrativă a ţării. 

Incă dela intrarea trupelor ruseşti pe teritoriul Moldovei şi apoi al Ţării 
Româneşti, unii boieri înțelegând necesitatea sprijinului activ, armat al tru- 
pelor care veneau să aducă eliberarea de sub Turci a ţărilor, s'au pus în fruntea 
unor grupuri de ţărani pe care îi ridică la luptă, grupuri pe care caută să le mă- 
rească neîncetat. In această privinţă este reprezentativ Ilie Lăpuşneanu, cobo- 
ritor dintr'o familie de boieri moldoveni care, chiar înainte ca trupele ruseşti 
să se stabilească în Moldova, a strâns 'câteva sute de oameni al căror coman- 
dant devine. Cu ei Lăpuşneanul va fi prezent în tot timpul războiului şi se vor 
remarca, comandant şi luptători de rând în multe lupte 2. 

Reprezentantul unei familii, de data aceasta foarte bogată, Pârvu Canta- 
cuzino, boier din Bucureşti, se va pune şi el în fruntea « gloatei » şi va contribui 
la obţinerea succesului în câteva lupte. De altfel într'una din aceste lupte îşi 
va găsi şi moartea. Astfel, fiind chemat să dea ajutor polcovnicului Nazarie 
care fusese obligat să se închidă în Mânăstirea Comana, de Turcii superiori ca 
număr, Pârvu Cantacuzino se îndreaptă cu o seamă de «volintiri » şi arnăuți 
spre Comana. În timpul luptei Pârvu este ucis de asediatori. 

Tot din familia Cantacuzino s'a ridicat un priceput conducător militar, 
Răducanu, care va primi comanda unei trupe cu care va interveni de multe ori 
cu succes în luptă. 

Dar contribuţia cea mai importantă pe care au adus-o boierii antiotomani 
la purtarea războiului a fost fără îndoială punerea aparatului administrativ al 
Ţărilor Române în slujba sprijinirii luptei, atât pentru asigurarea armatei cu 
o parte din alimentele şi furajele necesare cât şi prin contribuţii băneşti. Asi- 
gurarea funcţionării normale a aparatului administrativ atât la centru cât şi 
în celelalte ţinuturi ale ţării, care în mod obişnuit în timpul războiului se face 
cu destulă greutate a uşurat incontestabil purtarea războiului pe teritoriul din 
Nordul Dunării de către armata rusă. 


1 N. Iorga, Genealogia Cantacuzinilor, Bucureşti, 1902, p. 453. 
2 A sc vedea eliberarea Bucureştilor în Noembrie 1769, 

Iată însă că politica boierilor în timpul războiului are şi o altă față. Ei 
urmăreau, potrivit cu interesele lor de clasă, ca paralel cu sprijinirea războiului 
pe care Rusia îl ducea împotriva Turciei să-şi întărească necontenit poziţiile 
în interiorul ţării. Lupta împotriva ţăranilor care dau semne din ce în ce mai 
numeroase de nesupunere, ia forme variate şi uneori violente. 

Folosind condiţiile pe care le creea războiul, ţăranii redeschid o serie de 
procese pentru a-şi recăpăta pământurile care trecuseră cu sila în stăpânirea 
boierilor iar alte ori renunţă la căile legale de a reintra în posesiunea pămân- 
turilor şi pătrund cu forţa pe moşiile stăpânitorilor laici sau clerici. La rândul 
lor boierii duc acțiunea de spoliere a ţăranilor, acțiune pe care cu greu va reuşi 
să o limiteze Rumianţev, 

Divanurile celor două ţări încep a primi plângeri despre «scularea » ţăra- 
nilor încă dela începutul războiului. Astfel, în Martie 1770, Lascarache Roset 
se plânge Divanului Moldovei că s'au sculat ţăranii şi i-au luat două mori precum 
şi o parte din moşie 1, Intrarea țăranilor pe moşii constitue pentru această 
perioadă forma principală a luptei împotriva boierilor. Alături de ea găsim 
nesupunerea la plata dijmei şi la lucrul zilelor de boieresc. 2. Că războiul con- 
stituia pentru ţărani un bun prilej de răfuială vedem din plângerile mereu mai 
numeroase ale proprietarilor. Intr'o jalbă adresată la 2 Aprilie 1775 domnului 
Ţării Româneşti de către Panait ceauşul, se arată că Mânăstirea Colțea a avut 
în stăpânire un munte în Sudul Prahovei. Stăpânirea mânăstirii a fost turbu- 
rată începând din 1770. « Iar de atunci încoace oamenii... ce se (află) acolo, 
nu vor să lase să ia sfânta mânăstire venitul muntelui ci stau cu împotrivire » 3. 

Mai complet, în ceea ce priveşte precizarea rolului războiului în desfăşu- 
rarea şi intensificarea luptei ţăranilor este actul din 12 Iulie 1772 prin care 
Divanul hotărăşte a se face cercetare la moşia lui Petre Miclescul unde «având 
vremi de oştire au scos ţăranii aceia hotarele şi nimica slujbă sau bani n'au 
dat » 4. 

Evident că asemenea manifestări ale luptei de clasă nu puteau rămâne fără 
răspuns din partea boierilor care se vedeau astfel amenințați în stăpânirea lor. 
Intr'adevăr, cu aprobarea divanurilor se porunceşte o campanie de reprimare 
a celor ce îşi exprimaseră într'un fel sau altul nemulțumirea. Măsurile, dintre 
care unele foarte aspre, variază dela plata unei amenzi în bani, până la bătăi 
cu 300 vergi 5 şi ajung până la arderea unor sate întregi cum este cazul satului 
Vama al Mânăstirii Moldoviţa €. 

Privitor la această problemă este interesant de semnalat că dintre cele 
două Țări Române, Moldova este teatrul unor lupte mai numeroase şi, după 
cât se pare, mai violente între exploataţi şi exploatatori. Aici iniţiativa aparţine 
țăranilor pentru o perioadă relativ mai îndelungată. Reprimarea mişcărilor nu 
are loc decât după ce pericolul revenirii trupelor turceşti este înlăturat în urma 
victoriilor armatei ruseşti când, deci, aristocrații ruşi puteau acorda mai multă 
atenție boierilor români. In acelaşi timp în Valahia au loc o serie de acţiuni ale 
marilor familii boiereşti împotriva ţăranilor. Una din aceste familii, a Canta- 
cuzinilor, va duce un proces cu locuitorii satului Valea Lungă până în 1794. 


Acad. R.P.R., Documente istorice, XXVIII/46. 
Ibidem, IX/102. 

Ibidem, CCCLXIX/87. 

Ibidem, CXXX/94, 

Ibidem, CCCLXXV/110. 

F. A. Wickenhauser, Moldoviţa, p. 178. 

In actul din 25 Ianuarie 1794 se arată că țăranii pretind că au stăpânit moşia 
Valea Lungă până la răsmerița Ruşilor «iar dela răsmeriţa Ruşilor ziseră că 
au început Cantacuzineştii a le împresura moşia lor». 

Boierii fuseseră cuprinşi de teamă în fața ridicării impetuoase a ţăranilor, 
care luptă pe de o parte împotriva Turcilor iar pe de altă parte împotriva boie- 
rilor. Credem că tocmai împletirea luptei de clasă cu cea împotriva exploata- 
torilor externi a făcut ca la isbucnirea celuilalt război împotriva Turcilor — cel 
din 1787—1792 — boierii prin reprezentantul lor cel mai de seamă, domnul, 
să se adreseze țăranilor sfătuindu-i să nu se mai scoale la luptă «ca să ucigă 
şi să omoare vreun turc, sau cu nume de volintiri cum s'au întâmplat în cealaltă 
trecută răsmeriţă » ?. 

Dar nu numai atunci, ci chiar în cursul războiului de care ne ocupăm, 
boierii, de teamă că ţăranii « volintiri » să nu transforme războiul în război civil, 
au cerut în termeni hotărîţi prinderea şi pedepsirea acelor voluntari, care, rămaşi 
în ţară, amenințau prin purtarea lor posesiunile şi chiar viaţa exploatatorilor. 
Astfel, într'o petiție pe care o adresează Ecaterinei a II-a în 1770, boierii justi- 
fică astfel cererea lor: « Fiindcă ne-am înștiințat că parte din volintiri nu dau 
mână de ajutor la război nesupunându-se poruncilor şi ocolesc... răspândiţi 
şi fără căpătâi numai cu scop de jafuri şi răzbunări, ne rugăm a se porunci ghene- 
ralului ca făcându-se unii ca aceştia cunoscuţi Inălțimii sale, ori de către boierii 
din Bucureşti sau din ispravnicii judeţelor, Inălțimea sa să-i prinză şi să-i 
pedepsească... » 3. 

Un alt aspect al politicii de clasă a boierilor în aceeaşi perioadă, îl constitue 
încercările ce se fac de a arunca toate greutățile războiului pe umerii țăranilor. 
In acest sens este foarte grăitoare petiția pe care un grup de boieroaice o 
adresează direct Ecaterinei a II-a, prin care cer să nu fie supărate « de cvartir » 
nici prin casele nici prin satele lor, să nu fie luați la oaste oameni dintre slugile 
sau iobagii lor şi mai ales « să nu dăm bir sau dajde pe toate bucatele noastre » 4. 

Cererile deveniseră un obicei. Ele se adresau oriunde şi oricând puteau 
aduce o întărire a vechilor privilegii şi o creştere a lor. Boierii nu se sfiesc să 
treacă dela şi peste slujitorii împărăteşti la împărăteasă. 

Dar dintre toate cererile, cele mai reprezentative pentrucă desvălue scopul 
cu care boierii se alăturaseră Rusiei, sunt cele adresate prin delegațţiile trimise 
la Petersburg deja pomenite. Cererile adresate împărătesei, cereri care desvălue 
starea pe care voiau să o rezerve boierii Țărilor Române, în cazul acceptării lor 
de către împărăteasă şi mai ales în cazul realizării regimului politic care să per- 
mită aplicarea lor, puteau fi fără teamă făcute conducătorilor Rusiei deoarece 
boierii din ţările noastre se adresau tot unor stăpânitori de moşii şi iobagi. 
Cererile mai ilustrează însă şi caracterul de clasă mărginit şi îngust al intere- 
selor în numele cărora boierii aderaseră la politica Rusiei. 

lată câteva din cererile mai importante ce au adresat boierii împărătesei 
Ecaterina a II-a, prin delegaţii lor. 

Deputaţii moldoveni cereau ca « La ocârmuirea ţării să fie aristocrație adică 
să se aleagă 12 boieri mari din starea întâi»5; cât despre munteni, convinşi 
că în felul acesta îşi vor asigura stăpânirea nestingherită, ei sunt şi mai cate- 


V. A. Urechia, Istoria Românilor, v. V, p. 133. 

Ibidem, v. III, p. 212. 

N. Iorga, Genealogia Cantacuzinilor, p. 458. 

Arhiva Românească, p. 178. 

A. D. Xenopol, Războaiele dintre Ruşi şi Turci, v. I, p. 81. 

gorici şi cer ca ţara « să se facă una cu eparhiile ce stăpâneşte puternica împărăție 

“a Rusiei »1. Apoi, boierii moldoveni văzând că siguranța unei exploatări netur- 
burate a țăranilor o vor căpăta cu sprijinul unei forțe care să poată oricând 
reprima o mişcare de protest, cer «să se ia un general cu o samă de iastes2 
justificând aceasta prin nevoia apărării granițelor. Acest general care ar fi venit 
în țară, de bună seamă numai cu consimțământul boierilor, trebuia să fie omul 
care să le servească interesele. El trebuia «să-i îmbrace cu caftan »3 pe cei ce 
urmau a fi aleşi în sfatul țării dar tot el avea să-i şi apere. 


Dar în timp ce delegaţii moldoveni cereau să se poată adresa împărătesei 
în anume pricini de judecată, boierii munteni, cer «să se aşeze în țara noastră 
legile şi rânduelile Rusiei pe deplin »* pretinzând totuş ca din «judecătorii ce 
se vor rândui pe la ţinuturi şi oraşe, să fie jumătate munteni » 5. 

Cererile de mai sus aduc lumină asupra ţelurilor urmărite de boieri şi arată 
că preocuparea lor centrală era supunerea ţării în schimbul asigurării poziţiei 
lor de clasă dominantă. Intr'adevăr, prin acest proiect de nouă organizare a 
Ţărilor Române se dădea boierilor un rol precumpănitor, încredințându-li-se 
conducerea administraţiei, hotărîrea judecăților, strângerea dărilor deci întreaga 
putere economică şi politică. 

Dar, în ciuda tuturor asigurărilor de credinţă față de împărăteasă, în ciuda 
faptului că dela ea şi dela aristocrația pe care o reprezenta aşteptau satisfacerea 
intereselor lor, boierii nu ezită să părăsească tabăra în care interese de clasă îi 
dusese şi să treacă de partea celeilalte când vreo întorsătură neaşteptată a răs- 
boiului ameninţă pierderea tuturor privilegiilor. Aşa s'au petrecut lucrurile în 
1770 când o revenire a Turcilor la Bucureşti a făcut ca boierii să fugă în Austria 
deşi aceasta lua poziţie făţişă împotriva Rusiei » 6. 

Din cele arătate mai sus, referitor la poziţia boierilor față de războiul din 
1768—1774, se desprind cu necesitate o serie de concluzii dar mai importante 
sunt două: 

In primul rând aceea că o parte din boieri au participat la luptă atât cu 
armele cât şi mai ales prin girarea normalei funcţionări a aparatului admini- 
strativ al ţărilor sprijinind prin aceasta comandamentul Rus, 

Dar, şi aceasta este cea de-a doua concluzie, participarea aceasta se face 
în numele unor interese înguste de clasă şi de aceea are o puternică şi evidentă 
notă de inconsecvenţă. 

Nu clasa exploatatoare avea să ducă greul acestui război, dus pentru elibe- 
rarea ţării de sub jugul turcesc, ci clasa exploatată, țăranii care vor lupta con- 
secvent şi se vor acoperi de glorie alături de ostaşii ruşi. 


* 


Dacă aceasta era atitudinea boierimii în şi față de războiul pe care Rusia 
îl pornea cu scopul mărturisit de a elibera pe « creştinii ținuți în grele chinuri 
de necredincioşii Turci », cu totul altul a fost ecoul pe care l-au avut apelurile 


1 A. D. Xenopol, Războaiele dintre Ruşi şi Turci, v. I, p. 87. 

3 Ibidem, p. 84. 

3 Ibidem, p. 85. 

4 Ibidem, p. 87. 

5 Ibidem, p. 88. 

Miltiade Cuparencu, Boieri pribegi din Țara Românească în Ardeal, « Revista 
Istorică », lulie-Septembrie, 1926. 

Rusiei în rândurile populaţiei sărace. Locuitorii neavuţi răspund cu entuziasm 
chemării la luptă şi înarmaţi cu ce aveau se alătură trupelor care veneau să le 
aducă eliberarea din jugul otoman. Astfel, în scurtă vreme dela intrarea trupelor 
ruseşti pe teritoriul Țărilor Române, ba în unele locuri chiar în acelaşi timp, 
iau naştere grupurile de « volintiri » pe care îi găsim participând la majoritatea 
luptelor ce se dau pe teritoriul ţării şi chiar în Sudul Dunării, acoperindu-se de 
glorie alături de soldaţii ruşi. Faptele lor, atât în războiul acesta cât şi în cele 
ce vor urma, vor primi prețuirea comandanților armatei imperiale 1. 

Cine erau aceşti voluntari şi în ce constă importanţa deosebită a partici- 
pării lor la război? 

Acum, când domnul încetează să joace un rol de frunte în lupta împotriva 
jugului otoman, când el se transformă într'o unealtă docilă în mâna celor care 
l-au pus în scaunul domniei cu scopul exploatării şi mai aspre a ţării şi aşa 
destul de vlăguită, poporul îşi ia în întregime asupră-şi sarcina continuării luptei 
împotriva duşmanului nesăţios, scriind astfel şi mai departe pagini de glorie 
în cartea istoriei sale. 

Pentru a înţelege mai bine importanţa prezenţei trupelor de voluntari în 
timpul războiului, trebue să ținem seama de cel puţin două fapte: în primul 
rând, secolul al XVIII-lea se caracterizează cu excepţia primei sale decade, 
prin absența armatei formată din elemente autohtone şi nu este greşit a spune 
că lipsea armata în general. Rolul menţinerii ordinei interioare a ţărilor revenea 
unor corpuri, nu prea numeroase de arnăuţi care, nu numai că nu se îngrijesc 
prea mult de siguranţa şi liniştea ţării, dar sunt ei înşişi elemente de dezordine. 
Nu erau vremurile când domnul chema poporul să apere ţara împotriva duşma- 
nului şi mai ales împotriva Turcilor pentrucă însuşi domnul nu mai îndrăsnea 
să se opună politicii de asuprire a ţării. 

In al doilea rând, domnul rămânea în cursul unor războaie între Turcia 
şi unul din inamicii ei (în cazul nostru Rusia), un simplu spectator care în lipsa 
unui mijloc eficace de a interveni de partea uneia sau alteia din tabere căuta 
numai a-şi asigura posibilitatea menţinerii scaunului sub indiferent a cui ocrotire. 

= În aceste condiţii, voluntarii se ridică la luptă împotriva jugului otoman, 
nesiliţi de nimeni, de nicio lege. Aceasta este trăsătura caracteristică principală 
de care trebue să ţinem seama în aprecierea locului pe care îl ocupă voluntarii 
în istoria Patriei noastre. 

Dar, manifestări neorganizate ale luptei poporului împotriva jugului otoman 
s'au mai întâlnit şi în secolele anterioare iar sub forma de voluntari chiar în 
secolul acesta, al XVII-lea. Ce constitue atunci noutatea în cazul de față? Până 
în anii războiului acesta, elementele din mijlocul masselor exploatate care s'au 
ridicat împotriva exploatării turceşti duceau lupta manifestându-se prin acte 
izolate împotriva unuia sau altuia din căpeteniile turceşti aflate pe teritoriul 
din Nordul Dunării, fără să lege această luptă de vreo alta, organizată de puterile 
străine împotriva Porții. Lupta acestor elemente ieşite din mijlocul poporului 


1 Pe lângă toate celelalte ordine şi adrese prin care oficialităţile ruseşti vorbeau în 
termeni elogioşi despre comportarea voluntarilor români în războaiele în care ei au luptat 
alături de armatele ruseşti, mai importantă pare adresa din 30 Octombrie 1830 pe care Mir- 
covici, vicepreşedintele divanurilor Moldovei şi Valahiei, o trimite « Sfatului ocârmuitor » 
al Moldovei privitor la « recompensele şi medalierele + pe care urmau să le primească acei 
dintre locuitorii Moldovei care « în războiul cel de pe urmă precum şi în cele dinainte războaie 
dintre Rusia şi Turcia, însutleţiţi de râvna pentru legea creştinească, au mers de bună voie 
după armia rosinească intrând în osebite comande ce se alcătuiau de aseminea volintiri şi 
s'au aflat prin bătălii unde s'au şi rănit » Arh. St. laşi, Tr. 1764, op. 2013, dos. 230, fila 16, 

exploatat, era pe de altă parte izolată, ruptă de massa poporului şi lipsa unei 
baze solide pe care să se sprijine şi care să o ajute organizat, făcea ca ea să nu 
fie încununată de succes, 

Inţelegând necesitatea luptei armate împotriva Porții, poporul, care vedea 
în Rusia singurul apărător al său împotriva imperiului Semilunii, se alătură 
acum marelui său vecin de răsărit trecând peste politica duplicitară a boierilor 
interesaţi, cea mai mare parte din ei, tinzând numai să-şi menţină exploatarea 
indiferent cu al cui sprijin. Lupta poporului, sub forma aceasta a voluntarilor, 
se împleteşte deci cu lupta organizată pe scară mai largă de Rusia, iar rezul- 
tatele acestei acţiuni nu întârzie a se vedea chiar dacă la început într'o formă 
mai slabă, 

Ne mai rămâne acum a arăta care era baza de massă a acestor detaşamente 
de voluntari şi în măsura în care ştirile ne-o permit, care era organizarea lor 
ca unităţi militare. In cronica sa intitulată « Istoria evenimentelor din Orient 
cu referință la Moldova şi Valahia »t, adevărat jurnal al operaţiunilor militare 
din anii 1769—1774, Stolnicul Dumitrache dă în câteva cuvinte răspuns la 
prima problemă, aceea a apartenenţei sociale a « volintirilor » Vorbind despre 
unul din comandanții acestor detaşamente, Const. Fălcoianu, autorul ne arată 
o parle din activitatea acestei căpetenii şi spune că «fu şi peste Olt până la o 
vreme căpetenie peste câte-vaşi steaguri ce-şi adunase: ciobani, văcari, por- 
cari... »?, Această indicație, deosebit de prețioasă pentru noi, ne permite să 
afirmăm că, după cum era şi firesc, aceşti luptători se ridicau din mijlocul popo- 
rului asuprit a cărui eliberare o vedeau mai apropiată acum decât alte ori. O 
altă ştire, este drept că dintr'o perioadă mai târzie, însă nu cu mult, sprijină 
această concluzie. Astfel, într'o plângere pe care o adresează domniei la 22 Martie 
1795, mânăstirea Bistriţa arată că locuitorii din hotarele satului Costeşti nu vor 
să mai dea cuvenita dijmă şi nici să mai facă zilele de clacă după obiceiul bătrâ- 
nilor. Această poziţie ostilă a sătenilor a început să necăjească mânăstirea odată 
cu o trecută răsmeriţă (este vorba de războiul austro-ruso-ture din 1787 —1792), 
în care răsmeriţă «se făcuseră dintr'acest sat Costeşti, mulțime de hoţomani 
la Hemţi.., »3 « Hoţomanii » de care vorbeşte actul nu sunt alții decât volums 
tarii faţă de care clasa exploatatoare a avut o poziţie deschis ostilă, poziţie pe 
care în cuvinte asemănătoare o exprimă Stolnicul Dumitrache, unul din repre- 
zentanţii părţii celei mai reacționare a boierimii din Țările Române. 

Cât despre cealaltă pătură a clasei exploatate, orăşenimea, am văzut că 
ştirile nu ne permit să spunem despre ea că a participat la lupte şi în altă parte 
decât în oraşe sau în imediata lor apropiere. 

Să încercăm acum a arăta care era organizarea voluntarilor ca unităţi de 
luptă şi sub a cui comandă se aflau ei. De unde la început voluntarii se ridică 
dela sine putere la chemarea unora dintre boierii interesaţi în înlăturarea jugului 
otoman şi intră în corpurile pe care le comandă aceştia fără să aibă însărcinarea 
oficială a vreuneia din căpeteniile armatei ruseştif, cu timpul, faţă de entuziasmul 


1 A se vedea Analele Acad. Rom., Mem. Secţiei Istorice, seria a II-a, v. X, 1887—1888. 

2 Stolnicul Dumitrache, Istoria evenimentelor din Orient cu referinţe la Moldova şi 
Valahia, p. 371. 

3 Arh. St. Buc., ms. 192, f. 391v — 392 r. 

ê La sfârşitul anului 1768, îndată după intrarea trupelor ruseşti în Moldova, Ilie Lăpuş- 
neanu, membrul unei familii de boieri, alcătueşte un corp de câteva sute de oameni al cărui 
comandant devine şi împreună cu ei porneşte prin munţi pentru a strânge voluntari. A se 
vedea N. Iorga, Istoria armatei româneşti, v. II, f. 195. 

populației din Țările Române, comandanții armatei ruseşti iau atitudine favo- 
rabilă acestei mişcări patriotice şi încuviințează înființarea unui regiment de 
Români numit « Ussarski Voloskoipolk » şi îl pune sub comanda lui Răducanu 
Cantacuzino 1. Din felul în care se vorbeşte despre voluntari cu prilejul parti- 
cipării lor la lupte, ca trupe pe care se bazează comandantul în planul său de 
operațiuni, după trupe de Cazaci, de pihotă 2 sau călărime, se poate trage con- 
cluzia că aceste detaşamente de voluntari constitue trupe organizate pe baza 
apartenenței lor naționale. Din acest punct de vedere, este deosebit de impor- 
tantă scrisoarea adresată la 20 Iulie 1773 locuitorilor Țărilor Române de către 
felădmareşalul Rumianţev în care se arată că s'au trimis scrisori «către mărirea 
lor generalii ce sânt comandiri corposurilor ca pentru toţi căpitanii şi volintirii 
care vor fi pe lângă oştile de supt povăţuirea lor şi să vor afla cu adevărat la 
slujbă să aibă a-i pune la isvoade anume » pentru a se alcătui o evidenţă clară 
a acestora. In această scrisoare se vorbeşte, pe lângă voluntari, despre căpitani. 
Care era rostul acestor căpitani şi ce trupe comandau? Este evident că nu 
puteau sta în fruntea vreunei unităţi din armata rusă şi nici nu puteau avea 
funcţii de comandă în cadrul armatei ruseşti. Inseamnă deci că singura legătură 
în care pot fi puşi căpitanii şi voluntarii despre care vorbeşte scrisoarea arătată 
nu poate fi decât aceea că în fruntea detaşamentelor de voluntari se aflau aceşti 
căpitani localnici. Aceştia: exercitau comanda imediată a detaşamentelor. In 
ceea ce priveşte însă locul voluntarilor în planurile de campanie, el este hotărit 
de comandantul armatei ruseşti iar situaţia este perfect explicabilă. Despre 
acest lucru ne putem da seama din ştirile privind desfăşurarea operaţiunilor. 
De altfel, chiar scrisoarea de mai sus sprijină această afirmaţie. 

Intrarea armatelor ruse pe teritoriul Țărilor Române este însoţită atât în 
Moldova cât şi în Ţara Românească de ridicarea volintirilor care, împreună cu 
o parte din arnăuţii din slujba domnilor, alcătuesc grupuri mai mari sau mai 
mici care acționează, la început, independent de conducerea armatei ruse. Un 
prim detaşament este acela alcătuit în Moldova de Ilie Lăpuşneanu care se ridică 
la aproape 700 oameni 4. O parte din aceştia sunt trimişi prîn ţară într'o acţiune 
cu caracter agitatoric pentru a îndemna pe locuitori să nu se supună domnului 
şi cu siguranţă pentru a-i chema alături de ei. 

Pentru armata rusă, obiectivul principal la începutul anului 1769 era elibe- 
rarea de sub jugul turcesc al cetăților dela graniţele Moldovei. In acest timp, 
în Moldova, se ducea continuu acţiunea de ridicare a ţăranilor la luptă alături 
de armata rusă. Astfel, Ilie Lăpuşneanu, mai sus pomenit, umblă prin munţi 
împreună cu detaşamentul pe care îl conducea şi reuşeşte «să împlinească încă 
ca la 7006. O situaţie asemănătoare întâlnim şi în Ţara Românească unde 
un anume Constantin Fălcoianu reuşise până în Noembrie 1769 să atragă o 
seamă de oameni de dincoace şi dincolo de Olt peste care se aşezase căpetenie 7. 
Pe la începutul lunii Octombrie 1769, când deci armatele ruse se apropiau de 
Dunăre în lupta contra Turcilor, voluntarii încep a fi pomeniţi în cadrul unor 
acţiuni organizate şi sprijinite de comandanții armatei imperiale. Astfel Ilie 


1 Ionescu-Gion, Istoria Bucureştilor, 1939, p. 596. 

2 Trupe de infanterie. 

3 Uricariu, VI, p. 381. 

4 N. Iorga, Istoria armatei româneşti, v. II, p. 196. 

5 D. Fotino, Istoria generală a Daciei, Bucureşti, 1859, v. II, p. 165, 
6 

7 


Stolnicul Dumitrache, op, cit., pg 371. e 
Ibidem. www. dacoromanica.ro 


pa 


68 MIRCEA D. MATEI 


Lăpuşneanu, cu oamenii adunaţi de el şi cu câțiva Cazaci pe care îi primeşte 
ca întărire, se îndreaptă, pe la Focşani, spre Bucureşti, provocând îngrijorarea 
domnului Țării Româneşti, Grigore Ghica, care trimite îndată o scrisoare noului 
vizir în care, după ce îi expune situația, îi cere oaste ca să meargă împotriva 
Lăpuşneanului I. Ajutorul cerut nu asigură liniştea țării, cum voia domnul, aşa 
încât voluntarii înaintează aproape nestingheriţi, spre Bucureşti, reuşind chiar 
să elibereze capitala în noaptea de 5—6 Noembrie, cu sprijinul orăşenilor şi al 
lui Pârvu Cantacuzino, care era în legătură cu Rusia. «Ei (voluntarii) luase 
două trâmbițe rumâneşti dela ispravnicul Focşanilor şi două tobe. In loc de 
steaguri legase cu nişte prăjini vreo patru-cinci mese sau cearceafuri şi aşa, 
noaptea la miezul nopţii, au năvălit în Bucureşti, unde, pentru semn au aprins 
o colibă. Care semn, văzându-l spătarul Pârvu, a alergat în ajutorul lor cu 200 
arnăuţi şi poruncind, au început a trage clopotele la toate bisericile. Volintirii 
au strigat: «stupai, stupai» (că numai aceste două cuvinte ruseşti învățase). 
Norodul Bucureştilor s'a ridicat, mic şi mare, până şi femeile, cu prăjini şi 
cărămizi... şi năpădind asupra Turcilor .. .risipiţi pe la conace, după obiceiul 
lor, dormind fără grije... atât s'au speriat Turcii încât care încotro au apucat 
a fugi, care pe jos, care călare... care îmbrăcat, care despuiat » ?. 

Evenimentele petrecute fac pe domn să părăsească palatul şi să se refu- 
gieze in locuinţa unui negustor grec, prieten al lui, unde de altfel a şi fost prins 
de voluntari şi arnăuţi şi apoi trimis spre Petersburg. Prinderea lui Grigore 
Ghica a părut destul de ciudată Turcilor şi poate pe bună dreptate, întru cât 
se credea că domnul avusese timp să fugă la Turci, singura explicaţie valabilă 
rămânând aceea că însuşi domnul voise să fie prins, dovedind prin aceasta că 
de sentimente filoruse nu erau animați numai boierii ci şi el. Aceasta va con- 
tribui la asasinarea domnului după război când se afla în scaunul Moldovei. 

Cele petrecute la Bucureşti, în special participarea orăşenilor la alungarea 
trupelor otomane din oraş au arătat că poziţia locuitorilor Țărilor Române deve- 
nise acum deosebit de fermă. Sentimentele antiotomane şi speranţa în sprijinul 
Rusiei erau neîndoelnice, mai ales după «prinderea » lui Grigore Ghica şi tri- 
miterea lui în Rusia. Şi, faţă de această situaţie îngrijorătoare pentru ea, Poarta 
încearcă să ia măsuri rapide şi eficace pentru a stăvili această acţiune a locui- 
torilor din Țările Române şi mai ales pentru a împiedeca extinderea ei. Astfel, în 
Decembrie acelaşi an, Poarta dă un act prin care toți locuitorii Moldovei şi Valahiei 
sunt declaraţi haini pentrucă au trecut în slujba Rusiei. Comentând acest act, 
un raport olandez din 18 Decembrie 1769 arată că s'a permis oricui «a se face 
stăpân pe averea lor şi a-i urmări pretutindeni. Aceasta s'a făcut cu gândul şi 
nădejdea că se vor opri Muntenii a lua partea Ruşilor » 2. Pe de altă parte, fără 
să mai aştepte hotărîrea sultanului, vizirul aflându-se în fruntea trupelor oto- 
mane, încă din Mai pe când stătea la Isaccea «tăia zilnic pe nedrept ca spioni 
ai Ruşilor, Bulgari şi Români cărăuşi » 4. 

Incurajați de faptul că trupele ruseşti aflate în Ţara Românească nu erau 
prea numeroase, trupele otomane întreprind o serie de acţiuni în scopul recu- 
ceririi oraşului Bucureşti. In cursul unei astfel de acţiuni trupele turceşti au o 
ciocnire cu un detaşament condus de Caranzin, care, mult inferior ca număr, 


1 Stolnicul Dumitrache, op. cit., p. 370. 

2? N, Iorga, Genealogia Cantacuzinilor, p. 171—173. 

3 N. Iorga, Ştiri despre veacul al XVIII-lea în Ţările zeta p. 23. 

este obligat să se retragă şi să se închidă în mânăstirea Comana!. De aici se 
trimite un agent la Bucureşti ca să aducă întăriri şi întradevăr, vine în spri- 
jinul asediaţilor Pârvu Cantacuzino cu o seamă de arnăuți şi voluntari, dar nici 
acest ajutor nu poate clarifica situaţia. Turcii atacă prin surprindere acest deta- 
şament şi îl sileşte să dea înapoi. Cu acest prilej îşi pierde viaţa şi spătarul Pârvu 
Cantacuzino. 

Deşi sunt obligaţi să se întoarcă la Giurgiu, Turcii vor încerca după aceasta 
de mai multe ori să revină în Bucureşti. Un astfel de atac este cel dela înce- 
putul anului 1770 care provoacă fuga boierilor bucureşteni compromişi față de 
Turci pentru politica filorusă pe care o duseseră pe faţă 2. 

Oraşul nu poate fi însă ocupat iar lupta care s'a dat la marginea lui arată 
odată mai mult scăderea gradului de combativitate a armatei otomane. Turcii 
fură respinşi pentrucă «Zametin Ghinărarul gata aşteptându-i la mânăstirea 
Văcăreşti... din tunuri puţintel se priciră căzând numai 2 gramatici şi doi-trei 
din volintiri » 8. 

In scaunul Ţării Româneşti nu era domn. Manole Roset, deşi primise firman 
de domnie nu putuse sta în Bucureşti şi fusese silit să fugă în Oltenia unde se 
mulțumea cu titlul de Vlah-Bei, fără să poată exercita funcțiunile la care îi 
dădea dreptul acesta, şi cu stăpânirea celor cinci judeţe ale Craiovei. La înce- 
putul anului 1770, Manole Roset primi un nou firman care îi întărea stăpânirea 
asupra celor cinci judeţe. Cu acest prilej, el mărturisi împotriva Muntenilor 
arătând lui Halit Paşa că aceştia nu l-au ascultat şi s'au unit cu Ruşii. Aflând 
aceasta Halit Paşa scrie îndată sultanului care dădu un al doilea firman ca să 
se socotească Muntenii şi Moldovenii ca răsculați şi să se robească împreună 
cu soțiile şi copiii lor. Ca urmare, « Turcii dunăreni intrând în judeţele Ţării 
Româneşti au robit nenumărați oameni »î. Dar nici acest firman nu şi-a atins 
scopul întru cât nimic din cele petrecute înainte nu s'a schimbat în sensul dorit 
de sultan şi de slujitorii lui. Voluntarii au continuat să lupte ca şi până acum 
înfruntând firmanele şi pe trimişii împărăteşti, participând şi mai activ la lupte 
ca trupe pe care comandanții ruşi contau în planurile de operaţiuni şi care se 
deplasau odată cu trupele regulate când era necesară o regrupare a forțelor, 
O astfel de regrupare, în vederea unor operaţiuni de amploare deosebită, are 
loc în Iunie 1770 când trupele ruseşti se retrag în Moldova. Cu acest prilej, tru- 
pele sunt însoţite de un grup de boieri care avuseseră slujbe importante pe lângă 
scaunul domnesc aşa cum sunt Manolache biv vel agă şi Ştefan Topliceanul. 
Dar ceea ce este deosebit de important pentru noi, este faptul că trupele sunt 
urmate, după mărturia cronicarului, şi de un foarte mare număr de oameni 


1 V, A, Urechia, Istoria Românilor, v. II, p. 90. 

2 Indată ce aud de apropierea armatei turceşti, majoritatea boierilor bucureşteni, care 
îşi manifestaseră sentimente îiloruse cu prilejul venirii armatelor ruseşti in Ţara Româ- 
nească, fug în Transilvania. Despre cele 219 persoane fugite în Ardeal aflăm din actul emis 
la 2 Iunie 1770 de către Guvernul din Sibiu către primăria oraşului Cluj, prin care aceasta 
este înştiințată că va trebui să găzduiască pe fugari. Dar numai peste câteva zile, dintr'un 
alt act se vede că atitudinea oficialităţii ardelene se schimbă, devenind foarte puţin bine- 
voitoare, ba chiar ostilă, Se cere supravegherea boierilor şi familiilor lor, precum şi contro- 
larea scrisorilor pe care le trimit şi primesc aceştia. Această schimbare de atitudine se dato- 
reşte intervenţiei Porții, care se temea că fugarii să nu uneltească în favoarea Rusiei. A se 
vedea Cuparencu Miltiade « Boieri pribegi din Țara Românească în Ardeal +, Revista Istorică, 
Iulie- Septembrie, 1926, 

3 Stolnicul Dumitrache, op. cit., p. 373. 

4 E, Hurmuzaki, Documente, v. XIV, partea a II-a, p. 1210. 

5 Boutourlin, col., op. cit., p. 39. 

de toată mânat, care preferă să ia drumul pribegiei decât să rămână în locuri 
care ar cădea din nou în stăpânirea turcească. Dacă adăugăm la aceasta şi fuga 
a numeroşi locuitori din tabăra turcească în rândurile armatei ruseşti, când 
trupele stăteau faţă în faţă, ne va îi lesne de văzut cât de nesuferită era stăpâ- 
nirea otomană de către popoarele subjugate. Că în regiunile din Sudul Dunării 
era o situație asemănătoare ne-o dovedeşte chiar faptul că şi din aceste locuri 
s'au ridicat voluntari care au luptat împotriva Porții, voluntari pe care îi găsim 
pomeniţi în tot mersul războiului din 1787—1792. Numărul celor fugiți din Țara 
Românească în Moldova cu acest prilej sau în alte ocazii era, credem, destul 
de mare. 

In acest timp, luptele continuă, fără însă ca victoriile ce se obţin să fie 
hotăritoare pentru vreo parte sau alta. Ele sunt însă prilej de afirmare neîn- 
cetată a voluntarilor. Astfel, în Iulie 1770, voluntarii se remarcă cu prilejul 
luptei dela gura Cahulului când contribue la înfrângerea vizirului de către 
Rumianţev. 

După ce ameninţarea turcească în Moldova este anihilată, Ruşii încep 
să-şi îndrepte din nou atenţia spre Țara Românească şi se încearcă o pătrundere 
spre Bucureşti dar nu se angajează pentru moment decât lupte de mică impor- 
tanţă. Aşa este lupta dela Focşani, unde un maior rus «cu pihotă şi cu o seamă 
de volintiri 52 rupe lupta înainte ca trupele să se fi angajat serios în ea. Cu 
toate acestea, primăvara anului următor îi găseşte pe Ruşi în Muntenia şi pe 
malul Dunării. De aici încep a se organiza o serie de incursiuni pe celălalt mal 
şi chiar mai în interior cu scopul hărțuirii neîncetate a Turcilor. Aşa este 
incursiunea organizată de generalul Potemkin, noul comandant al Craiovei, 
care « rândui de se sloboziră pe baltă oareşcare oaste uşoară şi volintirime care 
trecând Dunărea la Tibru... cu plen se întoaseră » 4. 

Şi dacă până acum luptele se purtaseră mai ales în Muntenia, în acest an 
ele încep să cuprindă şi teritoriul dela Vest de Olt. Faptul că până acum atenţia 
comandanților ruşi nu s'a îndreptat şi spre Oltenia se explică prin aceea că fiind 
angajate în luptele din Moldova, trupele ruseşti nu erau suficient de numeroase 
pentru a asigura şi paza acestei provincii, precum şi pentru faptul că amenin- 
ţarea nu venea din această parte. Când cea mai mare parte a trupelor din Mol- 
dova trecuseră în Muntenia devenise posibilă eliberarea Olteniei de sub jugul 
otoman, care se şi realiză în Ianuarie 1771 în urma unei lupte lângă Preseaca 
cu trupele turceşti conduse de Manole Roset5. Lupte de mai mică importanţă 
cu Vlah-Bei-ul Roset avuseseră loc şi în anul trecut. Aşa, în Septembrie trecut, 
maiorul Fabriceani trecu Oltul, «cu oareşcare oaste... având şi câțiva cazaci 
volintiri +6 şi atacă Râmnicul silind pe Manole Roset, care-i ieşise în întâm- 
pinare, să fugă împreună cu Turcii pe care-i avea cu el. Dar, în ciuda faptului 
că armata rusă îşi întărise considerabil poziţiile în Țările Române şi ameninţă 
chiar poziţiile de dincolo de Dunăre ale imperiului, Turcii fac totuşi încercări 
disperate de a pătrunde mai adânc în interiorul Țării Româneşti şi de a se reîntări 
aici. O astfel de încercare se face în Octombrie când Turcii vor să ocupe Bucu- 
reştii. Ajunşi în faţa oraşului la 17 Octombrie, Turcii întâmpină rezistenţa volun- 


1 Stolnicul Dumitrache, op, cit., p. 376. 
2 Ibidem, p. 381, 

3 Prizonieri. 

4 Stolnicul Dumitrache, op. cit., p. 391. 
8 Ibidem, p. 390. 

ê Stolnicul Dumitrache, op. cit., p. 397. 

tarilor care apărau oraşul, sprijiniți de artileria rusă. lată ce spune Stolnicul 
Dumitrache despre victoria obţinută cu acest prilej, de voluntari: « .. .iar Ruşii 
aduseră câtevaşi tunuri ce le purta în dosul norodului şi când vedea pă Turci 
că năpădesc pe volintiri, făcând loc între oameni îi deştepta cu câte un tun. 
Turcii se aşterneau pe fugă, volintirii îi lua la goană; aşa s'au tot hărțuit şi în 
oraş n'au intrat »1. Din cele de mai sus se poate trage şi concluzia că în afară 
de voluntari, care sunt pomeniţi ca atare în luptele la care participă, au parti- 
cipat la luptele pentru apărarea oraşului Bucureşti şi locuitori din oraş ?. Astfel 
se poate explica faptul că « norodul» şi « volintirii » sunt pomeniţi ca unităţi 
diferite în aceeaşi luptă. Vorbind despre rolul voluntarilor în diferite lupte, 
arătam mai înainte că o bună parte din planul de campanie se baza pe aceste 
detaşamente. Cele de mai sus întăresc afirmaţia şi dau posibilitatea unei apre- 
cieri mai jusle a acestui rol, întru cât se vede că acum, cu prilejul acestei lupte, 
alături de voluntari şi norod mai sunt pomeniţi pihota şi călărimea rusă despre 
care s'a vorbit mai înainte. 

Perioada următoare se caracterizează printr'o slăbire continuă a taberei 
turceşti care se vede obligată să se retragă dintr'o serie întreagă de poziţii pentru 
a pulea asigura apărarea altora de mai mare importanţă. Astfel, către sfârşitul 
anului 1771 Manole Roset, care revenise, dar pentru scurtă vreme în Craiova, 
se vede obligat să părăsească, însă acum fără speranță de a mai reveni, cele 
cinci judeţe pe care le stăpânea şi să se mute dincolo de Dunăre, în urma lui 
instalându-se polcovnicul Fabriceani « cu o seamă de pihotă şi cu călărime... 
asupra căruea se dete şi cei mai mulţi din volintiri şi făcu cele cinci judeţe 
zapt »3. Turcii pierd luptă după luptă. Poarta se vede nevoită să facă demer- 
suri pe lângă Austria pentru ca aceasta să intervină la Petersburg în vederea 
încheierei păcii. Dar, dat fiind rolul important al Tătarilor din Crimeea în pla- 
nurile Turciei, ea nu dorea decât să-şi mențină supremaţia asupra lor şi aceasta 
nu voia să renunțe în cadrul tratativelor. Pe de altă parte, aşa cum sa arătat 
mai înainte, supunerea Tătarilor, mai precis scoaterea lor din sfera de influenţă 
a Porții constituia pentru Rusia singura cale prin care îşi asigura liniştea în 
Sud, aşa că prin tratatul ce s'ar încheia, ea voia să smulgă Turcilor renunţarea 
la supremaţia asupra aliaţilor şi coreligionarilor lor. In aceste condiţii era firesc 
ca cele două părţi, care mai aveau încă resurse ca să poată lupta, să nu cadă 
de acord. Congresul ce se întruneşte la Focşani era sortit eşecului. După câtva 
timp de discuţii sterile, delegații se retrag şi odată cu aceasta, luptele reîncep. 

Rând pe rând, sunt părăsite ultimele poziții importante ale armatei turceşti 
din stânga Dunării, iar luptele încep a se purta acum în afara graniţelor Țărilor 
Române. Şi în această perioadă se cunoaşte participarea activă a detaşamen- 
telor de voluntari români la luptele care se dau în interiorul Peninsulei Balca- 
nice. Astfel, în primăvara anului 1773 în luptele peniru cucerirea Silistrei, când 
Turcii reuşesc pentru puţină vreme să dobândească o sensibilă superioritate asu- 
pra trupelor generalului Cacavinski şi îl obligă să se retragă, intervine în luptă în 
sprijinul generalului rus, trupa de voluntari condusă de Răducanu Cantacuzino. 
Aceştia năvălesc în poziţia unei baterii turceşti ce era înafară de oraş, luând 
cele 12 tunuri din baterie. 

Făcând față din ce în ce mai greu sarcinilor pe care le ridica războiul, Turcii 
acceptă noi tratative de pace cu Rusia. Congresul se întruneşte la Bucureşti dar 


1 Stolnicul Dumitrache, op. cit., p. 399. 
* N. Iorga, Istoria Bucureştilor, 1939, p. 153. 


3 Ibidem, p. 400. 3 

cererile Rusiei nu sunt acceptate de către Turci întru cât tindeau spre lichidarea 
jugului otoman asupra Țărilor Române şi în regiunile ocupate de Tătari. Turcii 
resping această cerere şi neajungându-se la nicio înţelegere, negocierile se rup 
în 23 Martie 1773, 

Indată după ruperea tratativelor, Turcii sunt bătuţi lângă Turnu. Vreo 600 
voluntari « călcând satul, puseră pe acei Turci să fugă »1. Această luptă ca şi 
altele de mai înainte erau însă numai pregătirea unor ciocniri mult mai mari 
care se vor purta pentru cucerirea Dârstorului. Oraşul acesta ocupa un loc de 
frunte în sistemul de apărare al Turcilor şi în acelaşi timp, în planurile de cam- 
panie ale armatei ruseşti. Acest lucru reiese pe de o parte din dârzenia cu care 
unii apără oraşul iar pe de alta din numeroasele atacuri pe care le dau ceilalți 
pentru ocuparea lui. Luptele pentru Dârstor, oraş întărit cu şanţuri şi fortifi- 
caţii de câmp, încep pe la sfârşitul lui Aprilie 1773 şi țin aproape două luni, 
cerând sacrificii mari ambelor părți. Astfel, într'o luptă ce a avut loc la 12 
Iunie, cele trei « corpusuri » ale armatei ruseşti, alături de care luptară şi volun- 
tarii, avură de suportat atacurile furibunde ale Turcilor. In luptă «pieri Alsufin 
Maiorul cu 17 granatiri, iar din cazaci şi din volintiri peste 200 »2. Intr'o altă 
luptă, la 18 Iunie, în care de data aceasta victoria o vor cuceri Ruşii şi Românii, 
se « stricară mulți din Turci » A doua zi, sub conducerea polcovnicului Ciorbă, 
voluntarii contribuiră la obținerea unei alte victorii deşi nu definitive asupra 
Turcilor. Cronica ne arată că alături de Cazacii polcovnicului stătură «i volintiri 
români şi mai mulţi Moldoveni »3. Precizarea aceasta pe care o face Stolnicul 
Dumitrache, este de o deosebită importanţă pentru noi, deşi pentru el nu va 
fi fost decât un amănunt de stil, întru cât ne arată că voluntarii aceştia erau 
suficient de numeroşi pentru a fi menţionaţi în cadrul unei lupte de importanța 
acesteia, ca trupe pe care comandantul conta în planul de luptă. In deosebi pre- 
cizarea « Români şi Moldoveni » prezintă o mare însemnătate; reiese limpede 
că voluntarii depăşiseră cu mult graniţele țării lor întru cât îi găsim pe cei 
moldoveni luptând lângă Dunăre. După această luptă, soldată cu o frumoasă 
victorie, polcovnicul Ciorbă, printr'un decret imperial, fu înaintat la gradul de 
general maior » î. 

Dar aspectele sub care se manifestă colaborarea poporului român cu armata 
rusă sunt mai numeroase. Astfel, înafară de lupta comună a trupelor ruseşti 
și a voluntarilor pe front, mai trebue arătată o altă formă a acestor relaţii de 
colaborări. Este vorba de ajutorul pe care îl dau ţăranii trupelor ruseşti, prin 
călăuzirea pe drumuri care să permită atacarea mai eficace a inamicului pentru 
realizarea factorului surprindere. Vorbind despre teama pe care o aveau Turcii 
de armata rusă, cronicarul spune: « Turcii îşi făcură nălucă, precum ne poves- 
tiră pământeni de-ai noştri care călăuzeau acestea... în partea locului» 5. 

Războiul continuă cu aceleaşi înfrângeri răsunătoare suferite de trupele 
turceşti care sunt obligate să poarte acum lupte tocmai în Sudul Dunării. Erau 
trecute vremurile când armatele otomane, având în frunte pe marele vizir sau 
pe însuşi sultanul, luptau departe de propriul teritoriu, jefuind şi distrugând 
tot ce întâlneau. Acum ei erau obligaţi să ţină piept unui inamic mult superior 


1 Stolnicul Dumitrache, op. cit., p. 419. 

3 Ibidem, p. 438. 

3 Ibidem, p. 441, 

« ...sosiră dela Petersburg Ghinărăleturi la Polcovnicii lui Ciorbă şi lui Satin făcându-i 
ghinărali maiori ». Stolnicul Dumitrache, op. cit., p. 442. 

ca număr şi ca tehnică de luptă, inamic care ameninţa să ajungă până în 
capitală. Astfel, în Iunie 1774, luptele se purtau în inima Bulgariei, lângă Şumla 
şi chiar mai departe, în locuri în care stăpâneau avangărzile armatei ruse. Una 
din acestea, în care găsim şi voluntari, pune pe fugă fără greutate, pe Iusuf Paşa 
luând robi şi prinzând pe cel mai apropiat sfetnic al său, aşa încât la venirea 
grosului armatei condusă de generalul Caminski, locul era curăţat de duşmani. 

Iată însă că lucrurile încep să se complice. In Decembrie 1773 muri la Con- 
stantinopol Mustafa al II-lea căruia îi urmează la tronul sultanilor, Abdul Hamid. 
Sub conducerea lui, războiul mai continuă câteva luni dar cu aceleaşi rezultate 
catastrofale ca şi cele de mai înainte. Teama unei înfrângeri complete cuprinde 
pe toţi sluiitorii sultanului ca şi pe acesta. Dar teama de această înfrângere nu 
agită numai cabinetele politicienilor din capitala Turciei, ci ea pătrunsese şi în 
cele ale miniştrilor din ţările Apusului. Acestea urmăreau cu atenţie desfăşurarea 
evenimentelor şi se temeau la rându-le de sfârşitul pe care nu-l doreau al Impe- 
riului Otoman. Ca atare, încep a se face intervenţii la curtea din Petersburg 
pentru a se încheia pacea. Falnicul imperiu de altă dată trecea printr'o grea 
criză politică şi militară. Turcii priveau înspăimântați la tot ce se petrecea la 
Petersburg. 

Dar şi în Rusia isbucnise răscoala ţărănească condusă de Emilian Puga- 
ciov. Intre cele două evenimente, războiul care se purta de aproape cinci ani şi 
răscoala care antrena o massă cât mai numeroasă de ţărani, era o strânsă legă- 
tură. Pentru a putea satisface nevoile uriaşe ale războiului, Ecaterina a Il-a 
este nevoită să mărească dările, îngreunând şi mai mult situaţia şi aşa mizeră 
a ţăranilor, Nu trebue uitat nici faptul că în această vreme, datorită aceloraşi 
condiţii îngrozitoare de viaţă, isbucneşte ciuma care răpune sute şi mii de vieţi 
omeneşti. Şi astfel, în momentul în care Pugaciov trece Volga şi ameninţă regiu- 
nile centrale ale Rusiei, situația devine alarmantă pentru exploatatorii ruşi, 
cu atât mai mult cu cât trupele rămase în interiorul ţării pentru a asigura ordinea 
erau puţin numeroase şi nu puteau singure să înnăbuşe puternica răscoală a 
țăranilor. Era deci necesar ca exploatatorii ruşi să aibă mână liberă pentru a 
putea reprima pe răsculați, lucru pe care nu îl puteau face decât punând capăt 
acestui război care dura de mulţi ani. Trebue adăugat la cele de mai sus şi peri- 
colul pe care îl prezenta atacul Suedezilor, deslănţuit împotriva Rusiei datorită 
intervenţiei Porții care spera că prin aceasta va slăbi presiunea exercitată de 
Rusia asupra ei, Pentru aceasta, atât Ecaterina a II-a cât şi clasa dominantă 
pe care o reprezenta, acordau o mare atenţie oricărei posibilităţi de încheiere 
a păcii cu Turcia. Din cele de mai sus reiese că dacă alte interese de ordin 
economic şi politic făceau ca Turcia şi Rusia să se afle în tabere neprietene, la 
sfârşitul acestui lung şi obositor război ambele ţări urmăreau acelaş lucru: 
încheierea păcii. 

Inainte însă de a încheia, socotim că este util să arătăm în câteva cuvinte 
unele aspecte ale activităţii lui Petru Alexandrovici Rumianţev în perioada 
şederii lui în Țările Române. Incă dela numirea lui la comanda supremă a armatei 
ruse şi dela venirea în Țările Române, P. A. Rumianţev a dovedit un spirit 
excelent de organizare, precum şi o atitudine fermă faţă de problemele pe care 
le ridica conducerea armatei şi menţinerea ordinii în regiunile eliberate. Faţă 
de locuitorii patriei noastre a arătat o atitudine binevoitoare şi prietenoasă 1. 
Cum însă purtarea unui război presupune nu numai preocupări tactice, ci şi 


1 Acad. R.P.R., Secţia ms., foi volante, nr. 1195, 

grija pentru asigurarea unei cantități precise de alimente şi a altor bunuri pentru 
aprovizionarea trupelor, P. A. Rumianţev şi întregul său comandament aveau 
o grijă deosebită în acest sens căutând să afle care sunt posibilităţile Țărilor 
Române de a satisface o parte din nevoile trupelor şi, mai ales, de luarea măsu- 
rilor care să asigure cumpărarea 1, şi, în niciun caz, jefuirea acestor provincii. 
Dintr'un act pe care îl dă Divanul Moldovei către ispravnicii ținutului Bacău 
în Decembrie 1771, se poate vedea că existau în cuprinsul ţării Moldovei (şi cu 
siguranță şi în Ţara Românească) sate scutite de orice dări către domnie sau 
către stăpânii locului întru cât trebuiau să dea cele trebuincioase armatei împăă- 
teşti. In act se spune: « Acest sat (Faraoani) să nu fie supărat nici cu o dajdie 
nici cu goştină, nici vădrărit, nici cu nimic, ci numai pentru cele ce vor fi de 
trebuință armiei împărăteşti acelea să le dea, fiindcă oştirea aduce pace la toată 
ţara » 2, 

Dar strângerea tuturor contribuţiilor în bani şi produse alimentare se făcea 
de către boieri şi oamenii lor. Ca întotdeauna aceştia căutau a se folosi şi de 
această situaţie pentru a jefui pe ţărani. Şi, deşi aparţinea clasei dominante din 
Rusia, P. A. Rumianţev nu întârzie să dea la lumină furturile boierilor care, 
sub cuvânt că strâng dările şi contribuţiile datorate împărăției sau armatei 
Rusiei « fac asupreală, prădăciune ticălosului norod care pentru multă supărare 
nu-şi poate câştiga îndestularea lor nețiindu-se dreptatea »3. In proclamația 
către popor din 9 Februarie 1771, el arată că niciodată uşile casei lui nu vor 
fi închise celor care vor veni să ceară dreptate dela el, fiindcă « ...se cuvine 
a păzi pe cei sugrumaţi » î. (Ceea ce vedea că se petrece în Ţările Române îl 
nemulțumea pe Rumianţev întru cât regimul de corupţie instaurat şi patronat 
de boieri nu era în măsură să asigure liniştea acestor provincii eliberate, a căror 
protecţie cădea în sarcina lui. Adresându-se locuitorilor acestor ţări, el le exprimă 
hotărîrea de a le face dreptate, urmărind aceasta chiar în relaţiile dintre ţărani 
şi boieri. El arată că dacă ţăranilor nu li se face dreptate, « silniciile şi asuprelile 
să aibă a se cerceta şi a se pedepsi cu tot felul de iuțime »5. Incercând să pună 
frâu tuturor fără de legilor pe care le făceau boierii şi dregătorii, P. A. Rumianţev 
anunţă că «dovedindu-se vreunul din dregători sau strângători, că au făcut 
vreo îngreuiere undeva peste rânduială, să fie osândit supt toată iuțimea pedepsei 
pravilelor ce sunt rânduite pentru unia ca aceia» care, urmărind numai inte- 
resul lor, îngreunează poporul cu fel şi chip de dări chiar cu unele pe care nu 
au dreptul să le strângă, ascunzând aceasta « sub anumite trebuințe ostăşeşti »7. 
Silindu-se fără încetare să stăvilească exploatarea cruntă a poporului de către 
boieri 8, P. A. Rumianţev urmăreşte toate acţiunile celor care aveau condu- 
cerea treburilor publice şi intervine în favoarea ţăranilor şi mai ales a volun- 
tarilor, atât pe lângă mitropolit cât şi pe lângă boierii cei mari ai celor două 
țări, Astfel, într'o scrisoare pe care o adresează mitropolitului Gavril, îl roagă 
să fie «cu luare aminte spre starea norodului, carele adesă se asupreşte şi de 
însuşi aceia care sânt socotiți la o credință, spre purtarea de grijă ca să păzească 


1 Enachi Kogălniceanu, Letopiseţul domnilor Moldovei, în Letopiseţul Ţării Mol- 
dovei, 1846, v. III, p. 279. 

2 Uricariu, v. XXI, p. 211—212. 

3 Acad. R.P.R., Secția ms., foi volante, nr. 1196. 

4 Ibidem. 

5 Uricariu, v. VI, p. 378. 

6 Ibidem, p. 379. 

? Ibidem, p. 378. 

8 Analele Acad. Rom., seria a II-a, v. XII, p. 270. 

între dânşii orânduiala şi credinţa ». « Sârgueşte — continuă P. A, Rumianţev — 
a fi norodului agiutătoriu şi sprijinitoriu la nevoile sale » 1. 

Feldmareşalul a căutat de asemenea să pună ordine şi în treburi'e ostăşeşti, 
reglementând organizarea detaşamentelor de voluntari în cadrul armatei. In 
acest sens, el scrie generalilor comandanţi să întocmească liste de căpitanii şi 
voluntarii pe care îi au sub ascultarea lor însă numai de aceia care sunt neîncetat 
alături de armata rusă, liste care trebuiau să cuprindă date amănunțite privi- 
toare la persoana, locul de baştină şi timpul de când aceştia se află în slujbă. 
Toate acestea pentru a se şti cine sunt cei care au venit «pentru dragostea legii 
şi a patriei lor, să intre în orândueala obştească luând nume de volintiri »2 şi 
pentru ca numai unii ca aceştia să se poată folosi « de volniciile şi scutirile ce 
sunt date şi orânduite pentru oşteni » 5, deci nu şi alţii care se dădeau drept 
voluntari fără să fie. 

Era firesc ca toate aceste măsuri să se bucure de atenţia locuitorilor, a căror 
viaţă feldmareșalul urmărea să o îmbunătăţească sau, în orice caz, să o împie- 
dece a se înrăutăţi. Țăranii au răspuns la aceasta printr'o ridicare la luptă în 
număr din ce în ce mai mare. Intr'adevăr începând cu anul 1771, se constată 
o creştere a numărului voluntarilor. 

Pentru a avea o imagine cât mai clară a personalităţii marelui comandant 
de oşti este locul aici să arătăm şi felul în care înţelegea feldmareşalul Petru 
Alexandrovici Rumianţev să poarte războiul şi mai ales, lucru deosebit de im- 
portant pentru zilele noastre, cum socotea că trebue trataţi cei care locuiau pe 
teritoriile eliberate de armata rusă, fie că erau supuşi ai « împărăteştii măriri » 
fie că era vorba de cetăţeni ai statului inamic. Intr'un ordin dat generalului 
Repnin în 18 Mai 1771, comandantul suprem al armatei ruse recomanda « în 
mod deosebit o purtare blândă faţă de noii cetăţeni supuşi puterii majestăţii 
imperiale, locuitorii Principatelor Moldovei şi Valahiei » î. Şi mai important din 
acest punct de vedere este ordinul pentru declanşarea atacului împotriva Turtu- 
caiei din noaptea de 9—10 Mai 1773, ordin care reflectă întreaga concepţie călău- 
zitoare a comandanților armatei ruse. « Femeile, copiii şi locuitorii să fie cât 
se poate de cruţaţi chiar dacă ar fi turci, numai să nu fie armați » 5. 

Acesta era omul şi comandantul care semna din partea Rusiei la 21 Iulie 
1774 tratatul de pace cu Turcia. Tratatul cuprinde 28 articole a căror impor- 
tanţă consta nu atât în câştigurile nemijlocite pe care le aducea Rusiei cât mai 
ales în posibilităţile de viitor. Dar, deşi odată cu încheierea acestui lung şi isto- 
vitor război se spera într'o perioadă de pace mai îndelungată, însăşi clauzele 
acestui tratat, care apăsa greu asupra Turciei, conţineau toate premisele unui 
nou război ce avea să isbucnească peste numai câţiva ani şi la sfârşitul căruia 
niciuna din tabere nu obținea un succes complet. 

Pentru noi, momentul anilor 1768—1774, ani în care voluntarii români, 
alături de ostaşii ruşi au luptat împotriva duşmanului comun, reprezintă o etapă 
importantă în istoria relaţiilor româno-ruse, marcată prin victoria asupra impe- 
riului reacţionar al semilunei. El face parte din trecutul glorios de luptă al celor 


1 Uricariu, v. VI, p. 389. 
3 Ibidem, p. 381. 
* Ibidem, p. 380. 
Feldmareşal Rumianţev (Culegere de documente şi materiale), 1947, ed. rusă, 
p. 201. 

* Generalissim Suvorov (Culegere de documente şi materiale), 1947, ed. rusă, 
p. 134. 

două popoare vecine şi prietene care s'au înfrățit de nenumărate ori în lupta 
dusă împotriva forţelor de înapoiere din Europa. 

Participarea masivă a elementului popular la mişcarea volintirilor constitue 
caracteristica acestor lupte în care erau puse în joc interesele fundamentale ale 
Țărilor Române; de aici rezultă însemnătatea istorică a ajutorului pe care ni 
l-a dat marele popor rus în lupta pentru independenţă, condiţie a desvoltării 
societăţii pe teritoriul ţării noastre. 


* 
* +% 


In numărul 2/1953 al revistei « Studii » a apărut articolul intitulat « Din lupta 
poporului român împotriva jugului otoman şi pentru independență » de S. Vianu. 
Intru cât în articolul acesta sunt teze care, după părerea noastră, nu înfăţişează 
just realitățile existente în Țările Române, iar unor probleme nu li se acordă 
atenția cuvenită, am socotit necesar ca în încheierea articolului de față să facem 
câteva observații. 

Problema, care atrage atenția în mod deosebit în articolul de care este 
vorba şi care ar fi trebuit să fie mai atent privită, este aceea a poziției fiecăreia 
din clasele sociale față de lupta împotriva jugului turcesc. Socotesc că era necesar 
să se arate situaţia pe care o crea regimul dominaţiei otomane în Ţările Române 
şi, legat de aceasta, să se explice poziţiile aparent comune ale exploataților şi 
exploatatorilor față de problema ce constitue obiectul nemijlocit al articolului. 

Dacă pentru țărani poziţia adoptată faţă de războiul ce se începea în anul 
1768, este explicată, nu acelaşi lucru se poate spune şi în legătură cu orăşenii 
şi cu boierii. 

In lucrarea sa « Decăderea feudalismului şi ridicarea burgheziei », Fr. Engels 
arată cât de mare era însemnătatea orăşenilor, «clasa în care se întruchipa pro- 
cesul de desvoltare a producţiei şi schimbului, al formării instituţiilor sociale 
şi politice » Era necesar să se arate în articol în ce fel dominaţia otomană a 
constituit o frână în desvoltarea oraşelor şi a făcut ca orăşenii să nu joace în 
acea perioadă, în Țările Române, rolul pe care îl juca aceeaşi categorie în ţările 
ce nu au suferit jugul otoman. 

Această analiză nu trebue să lipsească şi ea ar fi oferit explicaţia partici- 
pării orăşenilor la luptele împotriva armatelor turceşti (luptele dela Bucureşti, 
Galaţi etc.). 

Nemijlocit legată de această problemă este şi o altă observaţie. Este vorba 
de prezentarea politicii boierimii din Țările Române faţă de regimul dominaţiei 
otomane, Poziţia boierimii se sprijină, în articol, pe o bază îngustă şi înafară 
de aceasta, socotesc că este fals prezentată. Să luăm pe rând cele două aspecte 
ale problemei: 

Când vorbeşte despre boieri, autorul se mulţumeşte să înregistreze existenţa 
a două linii în politica exploatatorilor interni ai poporului nostru: partida filo- 
rusă şi filoturcă. Cred că din articol nu ar fi trebuit să lipsească o analiză a cau- 
zelor ce determinau orientarea politicii unor boieri din Ţările Române spre 
Rusia. Era necesar, prin urmare, să se arate că unul din motivele cele mai puter- 
nice ale luptei boierilor împotriva Porții era dorinţa înlăturării « participaţiei e 
Turcilor la exploatarea ţărilor noastre. Cu alte cuvinte, boierii urmăreau să 
creeze condiţiile politice care să asigure exploatarea Țărilor Române, exclusiv 
în folosul lor. Pe de altă parte, o anumită categorie a boierilor, interesată în între- 
ţinerea de relaţii comerciale cu alte ţări (care relaţii erau limitate considerabil 

de existenţa monopolului turcesc la noi), întăreşte şi mai mult această orientare 
spre Rusia a politicii unor boieri. Or, această analiză lipseşte, iar existenţa par- 
tidelor boiereşti rămâne neexplicată, cititorul rămânând cu goluri în cunoştinţele 
lui despre această problemă. 

In lumina celor arătate mai sus (lipsa analizei temeinice a cauzelor ce au 
determinat politica antiotomană a unei însemnate părţi a boierilor), tezele pe 
care autorul le socoteşte ca stând la baza programului partidei filoruse mi se 
pare, prima, falsă, iar a doua, incompletă ca formulare. 

Intr'adevăr, a socoti că boierii urmăreau eliberarea Ţărilor Române şi refa- 
cerea unor state independente prin ajutorul direct al Rusiei mi se pare că este 
fais. Aceasta, cu atât mai mult cu cât cererile pe care le adresează boierii Eca- 
terinei a II-a, prin delegaţiile trimise la curtea ei, înlătură această teză. Aşa, 
în cererile boierilor munteni este şi aceea că «ţara să se facă una cu eparhiile 

ce stăpâneşte prea puternica împărăție a Rusiei ». Prin urmare, nici vorbă de 
` independenţă. Aici rezidă şi greşala pe care o face autorul de a socoti că boierii 
urmăreau rezolvarea « problemei naţionale » în sensul celei din Georgia. 

Cu a doua teză sunt de acord, dar cu completarea ei, adică să se adauge 
următoarele: « ...întrucât protectoratul întărea boierilor poziția de clasă 
dominantă ». 

In sfârşit, socotesc că nu s'a acordat suficientă atenţie caracterului limitat, 
de clasă, al politicii boierilor, pentrucă altfel nu s'ar fi trecut cu vederea nume- 
roasele încercări pe care le-au făcut boierii de a se lua măsuri împotriva volun- 
tarilor care luptau şi împotriva lor, nu numai împotriva Turcilor, şi în acelaşi 
timp peste adevărata ofensivă pe care o pornesc boierii împotriva ţăranilor cu 
scopul de a-şi consolida poziţia lor de clasă exploatatoare (a se vedea scrisorile 
lui P, A. Rumianţev despre abuzurile boierilor). 

Cu toate aceste lipsuri, socotim că materialul utilizat este deosebit de bogat, 
iar interpretarea lui, dacă se va îmbunătăţi, va face ca acest material să ajute 
la cercetarea perioadei de care se ocupă. 


Nota Redacției. 


Articolul tânărului istoric Mircea D. Matei e muncit şi conţine un material 
serios, ridică probleme (de pildă rolul orăşenimii). Totodată, nu putem trece 
peste faptul că analiza nu lămureşte temeinic unele probleme, şi materialul 
prezentat va trebui încă aprofundat. Insăşi cauzele pentru care o parte din 
boierime participă la lupta pentru independenţă — cauze în parte arătate în 
articolul tov. S. Vianu — nu sunt adâncite în articolul tov. Mircea D, Matei. 

Redacţia publică articolul — aşa cum a mai făcut şi în trecut — pentru a ajuta 
creaţia tinerilor cercetători precum şi pentru a stimula lupta de opinii, menită 
să lămurească problemele. 

Rezervăm loc pentru numărul viitor răspunsului tov. S. Vianu şia altor tovarăşi 
care doresc să participe la discuţie, după care Redacţia îşi va preciza punctul 
de vedere. 

IV 


In capitolele! precedente au fost arătate faptele care dovedesc, împotriva 
aserțiunilor istoriografiei burgheze, că activitatea negustorilor genovezi pe teri- 
toriul Moldovei se afla în cursul veacului al XV-lea în continuă scădere şi că 
acest regres, început probabil încă înainte de 1400, căpătă în a doua treime a 
veacului un ritm din ce în ce mai accelerat. Este vorba, de altfel, de un fenomen 
caracteristic pentru activitatea negustorilor italieni pe întreg litoralul Mării 
Negre, până în Caucaz2: încă dela 19 Iulie 1428, senatul Veneţiei constata 
că sumele învestite în fortificarea coloniei Tana, la intrarea în Marea de Azov, 
sunt excesive, căci oraşul «aproape că nu mai are deloc venituri » 5. Transfor- 
mările petrecute pe tărâmul raporturilor dintre Moldoveni şi Genovezi cores- 
pund astiel unei evoluţii generale, supusă unor legi obiective de desvoltare eco- 
nomică. 

Analizâna activitatea curtierilor marelui transit în Evul Mediu (şi anume 
în cazul socotit ca cel mai tipic, al negustorilor genovezi, venețieni şi olandezi) 
Marx stărue asupra faptului că în chip inevitabil acest gen de comerţ este ruinat 
de progresul economic al popoarelor între care servise de intermediar. Este con- 
cluzia principială a unei amănunțite cercetări asupra condițiilor de realizare a 
« profitului » în epoca precapitalistă, unde Marx desvălue cauzele adânci ale 
decăderii comerţului genovez în genere î. 

Sunt clasice cercetările prin care Marx a dovedit că, în toate cazurile, pro- 
fitul comercial « devine imposibil dacă se schimbă echivalente, el neputând deci 
să fie dedus decât din înşelarea bilaterală a producătorilor... care cumpără şi 


1 Cf. «Studii», I, anul 6, Ianuarie-Martie 1953, p. 191—236. 

2 Lucrarea istoricilor sovietici Zevakin şi Pencikov, Schițe din istoria coloniilor geno- 
veze în Caucazul apusean, înregistrează în aceste regiuni un fenomen analog cu cel petrecut pe 
teritoriul Moldovei (cf. e Istoriceski Zapiski +, 1938, Nr. 3, p. 94 şi urm.). 

» Notes et extraits pour servir à Phistoire des Croisades, ed. N. Iorga, I, p. 473. 

4 K. Marx, Das Kapital, ed. a IIl-a, Hamburg, 1911, v. III, 1, p. 312 şi urm. 

care vând, de către comerciantul parazitar care se intercalează între einl. 
Această « înşelare » ia însă forme istorice diferite, determinate de forma însăşi 
a organizării producţiei pe care o exploatează negustorul ?. 

Istoriografia burgheză din ţara noastră, atunci când nu a falsificat de-a- 
dreptul datele materiale ale problemei pe care o studiem aici, a stat pe poziţii 
teoretice care făceau cu neputinţă rezolvarea ei; principala confuzie a apolo- 
geților colonialismului genovez constă în a asimila rolul curtierilor marelui 
transit cu cel jucat de orăşenii locali, de pildă, socotind şi pe unii şi pe alţii 
drept un factor de progres în mediul în care se aflau. Clasicii marxismului au 
arătat însă că rolul concret îndeplinit de negustorul medieval nu poate fi înţeles 
decât analizând fiecare situaţie istorică dată în contextul ei specific de raporturi 
social-economice. In cazul particular al curtierilor marelui transit, arată Marx, 
«înşelarea » producătorilor de către negustor are loc de pe poziţii potrivnice 
progresului; iar « profitul comercial nu numai că are aparențele hoţiei, dar ia 
naştere în realitate în cea mai mare parte din aceasta » 3. Problema teoretică cea 
mai însemnată constă tocmai în determinarea particularităţilor acestei forme de 
comerţ, căci ele vor explica de asemenea desfăşurarea procesului istoric care 
ne interesează. ’ 

Marx stabileşte că trăsătura caracteristică, sub raport economic, a activi- 
tății Genovezilor, Veneţienilor etc., este autonomia procesului de circulație orga- 
nizat de negustori, față de ramurile de producție între care ei serveau de inter- 
mediari 4; numai datorită unei specializări comerciale împinsă până la ultimele 
sale consecințe, şi prin care activitatea Genovezilor se deosebeşte de formele 
de organizare negustorească a altor orăşeni medievali, s'au putut realiza în cazul 
lor condiţiile necesare unui furt de maximă amploare. Printre acestea din urmă, 
Marx distinge o serie de condiţii social-economice şi altele, propriu vorbind, poli- 
tice; reținem deocamdată numai pe primele, pentru explicarea evoluţiei sub 
acest raport a comerțului moldo-genovez. 

In primul rând, arată Marx, profitul comercial este aici cu putinţă din 
pricină că negustorul caută contactul cu grupuri economice «a căror producție 
este încă axată în mod fundamental pe valoarea de întrebuințare »; este vorba de 
grupurile înlăuntrul cărora, în viaţa de toate zilele, « este de o importanţă cu totul 
secundară vânzarea produselor » şi unde, tocmai de aceea, este un fapt neobişnuit 
însăşi «vânzarea produselor la valoarea lor » 5. 

Pe de altă parte, în organizarea socială a producţiei popoarelor cu care 
negociază Genovezii, « principalii deținători ai plus-produsului... ca stăpânii 
feudali ai pământului » reprezintă tipul însuşi al « bogăției parazitare » $; astfel, 
tocmai cei care alcătuesc « clientela » negustorului genovez (fiindcă sunt singurii 
care deţin produse de vânzare sau putinţa de a cumpăra mărfuri străine) sunt 
cu totul străini de condiţiile în care se produc mărfurile şi cu atât mai mult 
de noţiunea valorii acestora. 

Aceste două împrejurări condiționează existența profitului capitalist, sub 
forma în care el era obiectul activităţii Genovezilor, căci numai datorită lor 


1 K. Marx, Capitalul. Ed. P.C.R., 1947, v. I, p. 173. 

2? K. Marx, Capitalul. Ed. P.M.R., 1951, v. II, p. 98, subliniază că trebue să ese 
vadă în caracterul modului de producţie baza modului de schimb care ti corespunde...» 
K. Marx, Das Kapital, III, 1, p. 315. 

Ibidem, p. 314. 
K. Marx, Das Kapital, III, 1, p. 315. 
«das geniessende Reichtum + în original. 

pot fi literalmente « înşelați » 1 partenerii de negoţ ai Genovezilor în proporţiile 
de jaf urmărite de aceştia din urmă. Aşa se face că orice modificare apărută 
în domeniul condiţiilor economice arătate de Marx atrage imediat consecinţe 
dezastruoase pentru curtierii marelui transit, silindu-i treptat să părăsească 
poziţiile comerciale ocupate de ei înlăuntrul comunităților naturale pe care le 
exploataseră 2. 

Condiţiile necesare activității unor astfel de negustori şi caracterul inevi- 
tabil al decăderii afacerilor lor se înţeleg mai bine în lumina legilor ce guver- 
nează prețul mărfurilor la începuturile producţiei de mărfuri şi pe baza cărora 
prețurile se apropie treptat de valoarea mărfurilor î. Marx a arătat că îndeobşte 
schimbul de produse începe în condiţii în care produsele schimbate nu repre- 
zintă valori cantitativ echivalente; este vorba de obicei tocmai de legăturile 
externe de schimb pe care le întreţin « comunitățile naturale » + înainte de desvol- 
tarea schimburilor înlăuntrul lor. Marx pune în evidenţă faptul că «la început 
raportul cantitativ în care se efectuează schimbul este cu totul întâmplător » 5; 
astfel, când proporţiile produselor schimbate de membrii unei comunităţi sunt 
în genere înguste, ele sunt determinate în fiecare caz în parte de «utilitatea 
lucrurilor peniru nevoile imediate » ale posesorilor lor. 

Inlăuntrul unor astfel de comunităţi naturale se produce însă un proces 
istoric, pe cât de inevitabil, pe atât de lent în desfăşurarea lui. « ...nevoia de obiecte 
de întrebuințare străine se permanentizează încetul cu încetul. Repetarea con- 
tinuă a schimbului îl transformă într'un proces social regulat. Cu timpul, cel 
puţin o parte a produselor muncii va trebui deci să fie fabricată intenționat 
în vederea schimbului ». In momentul însă în care desvoltarea internă a comu- 
nităţii a ajuns în acest punct, se transformă însuşi caracterul şi formele schim- 
bului de produse. De aici înainte «raportul cantitativ în care se efectuează 
schimbul lor devine dependent de producţia lor, Uzul le fixează ca mărimi de 
valoare » ê, 

Se înţelege lesne însemnătatea pe care o capătă pentru problema noastră 
urmările acestui proces de inevitabilă desvoltare internă prin care se formează 
spontan, înlăuntrul oricărei comunităţi, relaţii economice incompatibile cu acli- 
vitalea curtierilor marelui transit. Istoria raporturilor moldo-genoveze se explică 
în întregime, de îndată ce studiem etapele de desvoltare a producţiei de mărfuri 
la Nordul Dunării şi modul în care au apărut pe această bază preţurile apropiate 
de valoarea mărfurilor, aceşti duşmani de moarte ai profiturilor genoveze. 
Inafară de o explicație economică, legile formulate de Marx ne dau însă şi alte 
lămuriri istorice; ele oglindesc în deosebi caracterul obiectiv necesar al legăturilor 


1 Această înşelare, în forma istorică specifică în care se realizează aici, nu poate să 
aibă loc cu prilejul comerţului organizat de negustorii localnici, căci aceștia din urmă (ca 
în genere negustorii legaţi de activitatea meşteşugarilor din mediul lor) sunt în chip evident 
solidari cu progresul economic al țării în care trăiesc; se înţelege astfel, dece înlocuirea 
Genovezilor de către ei înseamnă înlocuirea unei forme de exploatare printr'o alta, istori- 
ceşte, mai înaintată (şi de altfel, cantitativ, mai puţin brutală). 

3 Op. cit., p. 314. 

3 Marx analizează aceste legi în Capitalul, Ed. P.M.R., 1948, v. I, p. 112, 

4 Marx enumeră (loc. cit.) printre astfel de «comunități naturale» forme foarte 
diferite istoriceşte (se citează familia patriarhală, comunitatea hindusă, statul Incaşilor); 
se vădeşte, aşa dar, că procesul este acelaşi în toate cazurile în care este vorba de grupuri 
Jipsite de o vie circulaţie internă de mărfuri. 

5 Sublinierile sunt ale lui Marx. 


6 Subliniat de Marx. E 
wWww.dacoromanica.ro 

dintre Tătari! şi negustorii italieni şi desvălue astfel adevăratul rol jucat de 
aceştia din urmă pe litoralul Mării Negre. 

In primul rând se explică însuşi momentul apariţiei negustorilor genovezi 
la Vicina şi faptul că apogeul activităţii lor, aici, nu a depăşit mijlocul veacului 
al XIV-lea. Se ştie în deajuns că invazia Tătarilor a nimicit în mare parte stările 
economice înaintate ce se desvoltaseră până în prima jumătate a veacului al 
XIII-lea pe litoralul de Nord şi Nord-Vest al Mării Negre, până la Carpaţi şi 
Dunăre; este vădit că tocmai această împrejurare a făcut să reapară, pentru 
câtăva vreme, pe acest teritoriu, condiţiile economice cerute de înflorirea comer- 
ţului genovez. Coincidenţa în timp dintre apogeul acestuia şi dominaţia pustii- 
toare a Tătarilor la Nordul Dunării corespunde aşa dar cu legile economice care 
reglemeniau cursul veniturilor urmărite de negustorii italieni. 

In adevăr, trăsătura caracteristică a activităţii genoveze la gurile Dunării 
în jurul anului 1300 constă în împrejurarea că mărfurile negociate de clienţii 
lui G. di Predono reprezintă baza unor beneficii însemnate pentru ei, fără a 
modifica totuşi structura comunităţilor naturale din preajma Vicinei, înlăuntrul 
cărora schimbul de mărfuri a rămas o raritate şi în veacul al XIV-lea.Este locul 
să amintim că transacţiile încheiate de Genovezi cu feudalii de sub stăpânirea 
hanului Nogai, reprezintă cea mai mare parte a prilejurilor de schimb pe care 
le aveau aceştia din urmă. Trebue subliniat, în adevăr, că mărfurile care făceau 
obiectul acestor schimburi 2, dispersate în mediul societății dela Nordul Dunării, 
nu puteau constitui pentru fiecare feudal în parte mai mult decât un contact 
întâmplător cu circulația mărfurilor, atât timp cât această circulație nu s'a 
desvoltat şi înlăuntrul economiei locale; am arătat însă în capitolul precedent, 
cât de încet a progresat sub această formă circulaţia mărfurilor în Moldova până 
în veacul al XV-lea. Este vădit că pe timpul lui G. di Predono, gospodăriile 
ruinate de jaful tătăresc fuseseră readuse pe o treaptă de foarte slabă dife- 
venţiere a meşteşugurilor de agricultură, astfel încât în această epocă schimbul 
era departe de a reprezenta peniru locuitorii dela Nordul Dunării o necesitate 
socială. 

Genovezii dela Vicina se găseau aşa dar la sfârşitul veacului al XIII-lea 
în mediul economic ideal al comerțului lor, unde se reproduc toate condiţiile 
definite de Marx ca necesare pentru formarea veniiurilor specifice ale comerțului 
de transit. Este de o însemnătate principială pentru problema noastră faptul 
că se reproduc în deosebi aici condiţiile ce caracterizează rolul istoric îndeplinit 
de curtierii marelui transit faţă de societatea cu care veneau în contaci: este 
vorba de situaţia aparent paradoxală descrisă de Marx, când arată că beneficiile 
unor astfel de negustori puteau fi enorme numai în vremea în care amploarea 
totală a schimburilor înlăuntrul societăţii jefuite de ei rămânea, pentru economia 
acesteia, neînsemnată, Am văzut, în adevăr, că prima condiţie a veniturilor geno- 
veze era caracterul secundar, lipsit de frecvenţă, pe care trebuia să-l aibă schimbul 
în practica socială a clienților negustorului. Această situație (singura în care 
preţul mărfurilor putea rămâne sirăin de valoarea lor) caracterizează din toate 


1 Vom studia amănunţit mai jos expresia politică a acestor legături; ceea ce vrem 
să subliniem aici este faptul că alianţa politică, de care este vorba, corespunde unor nece- 
sităţi economice obiective ale comerțului genovez. 

2 Trebue să avem în vedere numai sulurile de postav şi mirodeniile răspândite la 
curţile feudale de clienţii lui Predono; restul veniturilor acestora, bazate pe furtul « fără 
fraze » pe care-l vom studia îndată, nu poale fi pus în niciun fel de legătură cu circulația 


mărfurilor la Nordul Dunării. e 

punctele de vedere poziția Genovezilor dela Vicina şi dovedeşte că ei erau vital 
interesaţi în menținerea societății dela Nordul Dunării pe treapta de înapoiere 
pe care ea fusese adusă de către Tălari. 

Evoluţia comerțului moldo-genovez până la 1475 verifică în întregime 
această caracterizare. Datele materiale discutate în capitolele precedente ne 
îngădue să urmărim în toate amănuntele un proces prin care decăderea nego- 
ţului organizat de Genovezi la Nordul Dunării a fost determinată, pe fiecare dintre 
treptele sale istorice, de măsura în care mărfurile aveau la data corespunzătoare 
o valoare de schimb înlăuntrul Țărilor Române. Este un rezultat la care ne duce 
atât analiza evoluţiei în timp suferită de comerțul genovez, cât şi studiul varia- 
ţiilor marcate de această evoluţie pe diferitele tărâmuri de activitate, în care îi 
întâlnim pe negustorii italieni (cumpărători de grâne locale, vânzători de postav 
sau de produse orientale etc.). Este concludentă, în special, compararea tuturor 
transformărilor soartei genoveze pe piața dunăreană, cu istoria transformărilor 
paralele petrecute în gospodăriile de pe teritoriul Moldovei, după alungarea 
dominaţiei tătăreşti 1. 

Se vede lesne că dispariţia treptată a condiţiilor profitului genovez (odată 
cu desvoliarea circulaţiei marfurilor în Moldova şi cu apariţia fenomenelor cores- 
punzătoare pe tărâmul istoriei preţurilor) corespunde în chip riguros etapelor? 
în care s'a produs retragerea negustorilor italieni dela gurile Dunării şi că ambele 
procese se desfăşură întrun ritm care se accelerează în chip inegal pe dife- 
ritele domenii de activitate comercială analizate mai sus. Tocmai această deose- 
bire de ritm desvălue baza procesului care a ruinat poziţiile ocupate de Genovezi 
la gurile Dunării. In adevăr, dacă înlăturarea negustorilor italieni este completă 
în domeniul comerțului cu grâne (adică în sectorul în care se desvoltă producţia 
de mărfuri locale) constatăm că ea este parţială numai în domeniul vânzării 
produselor străine în Moldova, unde stărue prezența «mărfurilor tătăreşti » 
aduse de Genovezi până la o dată relativ înaintată, Este incontestabil pe de altă 
parte că, prin înseşi condiţiile în care erau produse, grânele trebuiau să capete 
în Moldova, mult mai repede decăt « mărfurile tătăreşti », un preţ relativ apropiat 
de valoarea lor. Condiţionarea istorică dintre desvoltarea ascendentă a Moldovei 
şi decăderea comerţului genovez pe teritoriul ei, apare şi aici determinată de 
procesul intern prin care preţul mărfurilor se apropia treptat de valoarea lor, 
fapt care totodată făcea să dispară condiția principală de formare a profitului 
genovez, 

Un exemplu deosebit de sugestiv în această privință ne apare în cadrul 
comerțului cu postav. Intrebuințarea acestui produs (vândut feudalilor din 
preajma Vicinei de către negustorii italieni încă dela sfârşitul veacului al XIII-lea) 
se desvoltase desigur puternic în mediul boierimii moldovene pe măsură ce creştea 
producţia ţăranilor dependenţi din satele ei; la începutul veacului al XV-lea, 


1 Este vorba înainte de toate de formarea şi creşterea nevoilor curente de schimb 
înlăuntrul comunităților nalurale dela Nordul Dunării. In vremea în care țăranii moldoveni 
sunt ei înşişi antrenați în circuitul schimburilor şi când orăşenii localnici duc lupta pentru 
monopolul comerţului cu «mărfuri mărunţele », cantitatea totală a produselor intrate in 
circulaţia mărfurilor pe teritoriul țării nu poale suferi vreo comparaţie cu cifra globală de afaceri 
din 1281, Modificarea intervenită între timp devine una calitativă când apare producţia 
sistematică de mărfuri pentru export. 

2 Aceste etape sunt marcate prin încetarea comerțului genovez cu postav pe la 1400 
— scăderea activităţii Genovezilor pe teritoriul Moldovei sub cifra de afaceri de 4.000 flo- 
rini pe lună în 1448 — şi dispariţia completă a acestei activităţi, câţiva ani înainte de 
căderea Caffei sub Turci, 

luxul clasei stăpânitoare era în orice caz incomparabil mai mare decât în timpul 
în care G. di Predono înregistra negoţul cu postav al concetăţenilor lui. In aceste 
împrejurări trebuia să apară noţiunea de valoare în mintea boierilor lui Ale- 
xandru cel Bun, măcar în cazul mărfii pe care ei o cumpărau frecvent dela negus- 
torii străini; tocmai această noţiune se şi reflectă în textul prin care, înlăturând 
ultimele rămăşiţe ale unui comerţ înfloritor odinioară pentru Genovezi, boierii 
Moldovei declară răspicat în 1408: «şi se va socoti prețul posiavului în Suceava 
ra şi la Liov»l. 

Formularea dată aici de boieri ideii lor despre preţuri înregistrează, după 
cum am arătat în alt capitol, dispariţia Genovezilor de pe piața moldovenească 
a postavului şi pune în evidenţă însuşi mecanismul alungării negustorilor ita- 
lieni; se verifică, astfel, că vânzarea curentă într'un anumit domeniu a produ- 
selor la valoarea lor era incompatibilă cu activitatea Genovezilor în acel domeniu. 
Este necesar să stăruim însă asupra momentului şi a condiţiilor în care are loc 
declanşarea acestui mecanism ; este necesar în deosebi să subliniem că decăderea 
negoțului genovez era inevitabilă încă dinaintea consolidării şi a generalizării pro- 
ducției de mărfuri locale, că ea se produce odată cu apariția unor manifestări 
cu totul începătoare ale desvoltării pieţii interne. 

Exemplul cel mai caracteristic aici îl dă comerţul cu grâne (domeniul cel 
mai însemnat, în gencre, pentru studiul raporturilor moldo-genoveze). Este 
foarte semnificativă în această privinţă o însemnare a renumitului negustor rus, 
Afanasie Nikitin, care a călătorit dela Tver până în India între anii 1466—1472 
si care scria în jurnalul său: « In fara Moldovei este belşug şi sunt ieftine toate de 
ale mâncării ; iar în țara Podoliei este belşug de toate »?. Imaginea vieţii econo- 
mice din Moldova, aşa cum ne-o transmite călătorul pe baza bogatei sale expe- 
rienţe, are trăsăturile semipatriarhale dela începuturile desvoltării schimburilor. 
In special reputaţia ieftinătăţii produselor rurale pe care o are Moldova (dar 
nu şi Podolia) în mediul negustorilor ruşi, corespunde cât se poate de exact cu 
treapta de desvoltare a circulaţiei mărfurilor pe moşiile Moldovei (unde nu se 
produc anual mai mult de 3—6 căruţe de mărfuri). Este cu atât mai important 
pentru tema noastră faptul că, la nivelul la care se afla, desvoltarea schimburilor 
din Moldova era suficientă pentru a face să dispară isvorul beneficiilor genoveze 
din secolul al XIV-lea. Este locul să amintim că în 1455 patru negustori din 
Caffa apreciau că grânele moldoveneşti erau prea scumpe pentru a merita să fie 
exportate în Italia è. 

Contradicţia dintre aprecierea lui Afanasie Nikitin şi cea a negustorilor 
genovezi ni se pare extrem de instructivă. Ea nu se explică decât prin unghiul 
diferit din care priveau aceşti negustori producţia de cereale din Moldova. Una 
şi aceeaşi, în realitate, ea apare cu o înfăţişare cu totul diferită, din perspectivele 
comerciale opuse în care stau comentatorii ei; poziţia deosebită în care îi aşează 
propria lor activitate explică şi contrastul dintre aprecierile lor. 

Pentru negustorii din Caffa, specializaţi în transitul pe distanţe mari, grå- 
nele Moldovei se valorificau numai ca obiect posibil al exploatării brutale ase- 
mănătoare cu jaful, care forma însăşi raţiunea de a îi a transitului; distanţa dintre 
« valoarea » mărfurilor şi preţul cu care ei le cumpărau trebuia să fie foarte mare 


1 Documente moidoveneşti dinainte de Ştefan cel Mare, ed. M, Costăchescu, II, p. 635. 

2 Polnoe sobranie ruskih letopisei, t. VI, p. 341. Despre călătoria lui Nichitin şi va- 
loarea e însemnărilor + pe care le-a lăsat, cf. I. P., e Maghidovici » Din istoria descoperirilor 
geografice. Ed. de Stat pentru literatură ştiinţifică, 1953, p. 100—105. 

3 Vigna, I, p. 368; v. « Studii», I, anul 6, p. 221. 

pentru ca negoţul lor să rămână rentabil 1. Astfel, din punciul lor de vedere, 
cerealele dela gurile Dunării deveniseră efectiv « scumpe », într'o vreme în care 
nu mai era cu putință exploatarea « schelei » de aici în condiţiile dela mijlocul 
veacului al XIV-lea, când grânele erau obţinute fie pur şi simplu prin munca 
gratuită a ţăranilor aserviți din preajma coloniei, fie « cumpărate » dela un feudal 
localnic, uşor de înşelai asupra valorii exacte a mărfurilor. Pe la mijlocul vea- 
cului al XV-lea, în comerțul cu grâne interveniseră însă şi orăşenii Moldovei ; 
legătura lor cu producţia crescândă de cereale-marfă din țară presupunea o valo- 
rificare a acestor cereale calitativ diferită față de modul de fixare a prețurilor cu 
care se obişnuiseră Genovezii. Iritarea celor patru negustori din Caffa cu privire 
la scumpetea din Moldova îşi găseste explicaţia, desigur, în aceste împrejurări 
de semnificaţii generale ?. 

Afanasie Nikitin apreciază însă cu obiectivitatea cumpătării* proporțiile 
exacte ale mişcării de preţuri din Moldova. Urcarea acestor preţuri nu era decât 
forma, la urma urmelor superficială, sub care negustorii genovezi «realizau » 
transformările mai adânci petrecute în economia românească după înlăturarea 
ruinelor lăsate de Tătari. Progresul general al economiei Moldovei, incontestabil 
în el însuşi, pornise însă în jurul lui 1300 dela un punct atât de coborit, încât 
el nu a putut să recupereze până pe timpul lui A. Nikitin întreg timpul pierdut; 
am văzut că, în adevăr, deşi se află în rapidă creştere, producţia de cereale- 
marfă era departe de a se îi generalizat pe moşiile feudale din ţară. Tocmai aici 
stă însemnătatea faptului că încă de pe aceasiă treaptă, economia Moldovei apare 
Genovezilor a se fi ridicat la un nivel insuportabil pentru interesele lor. Se con- 
firmă astfel definitiv că aceste interese erau obiectiv legate de stăpânirea pră- 
dalnică a Hoardei de Aur şi de menținerea ei, condiţie a rămânerii economiei 
moldoveneşti la nivelul compatibil cu negoţul genovez. 

Rolul îndeplinit de acest negoţ apare acum în altă lumină ; nu este vorba 
numai de jefuirea populaţiei dela Nordul Dunării de către comercianții italieni, 
ci mai cu seamă de caracterul acestui jaf, întemeiat pe la 1300 pe slaba frecvență 
a schimburilor în gospodăriile pustiite de Tătari şi înlăturat apoi de primele 
simptome de renaştere economică pe litoralul Mării Negre. = 

Aceasta este principala încheiere care se desprinde din analiza teoretică a 
lui Marx şi din datele istorice privitoare la comerțul moldo-genovez în veacurile 
XIV—XV; ea defineşte condițiile obiective ale politicii genoveze la gurile Du- 
nării, punând în lumină caracterul necesar al metodelor de forță întrebuințate de 
negustorii italieni şi al alianțelor ce decurgeau inevitabil de aici. 


1 Aceasta decurge, între altele, din însăşi depărtarea geografică dintre grupurile între 
care negustorul slujeşte ca intermediar (cf. K. Marx, Capitalul, Ed. P.M.R,, 1951, v. 
II, p. 204 şi urm.). 

2 Interpretarea noastră rămâne astfel valabilă, indiferent de pricinile momenlane care 
au putut spori în 1455 supărarea Genovezilor; se ştie că în scrisoarea lor, ei fac aluzie la 
o secetă, căreia fi atribue preţul ridicat al « berbânţei de grâu». Dar am văzut că în łot 
cursul celui de al treilea sfert al veacului al X V-lea, deşi nu a fost tot timpul secetă, Genovezii 
au încetat de a mai cumpăra sistematic grâne moldoveneşti; când se gândesc odată să cum- 
pere la 14 Sept. 1474, explică ei înşişi că o fac constrânşi de foamete şi nicidecum cu scopuri 
comerciale. Este evident, deci, că grânele româneşti, exportate în cantitate crescândă în 
această vreme, nu mai sunt cumpărate la Caffa pentru simplul motiv că încelaseră de a 
mai fi rentabile. 

3 Nikitin (care nu a călătorit el însuşi în Moldova) se face ecoul reputației generale 
de care se bucura ţara în mediul vecinilor ei din răsărit, unde ea nu exportă grâne; desin- 
teresat ca negustor față de aceste grâne, Nikitin compară în mod obiectiv preţul lor în 

Istoriografia burgheză din ţara noastră, care a stăruit cu atât de multă 
exagerare asupra activităţii comerciale a Genovezilor la gurile Dunării, nu a 
pomenit decât prin aluzie metodele lor politice şi aceasta, în ciuda descoperirii 
unui bogat material documentar care le ilustrează. Originea unei atât de neaş- 
teptate discreţii se limpezeşte odată cu analiza acestui material: în adevăr, 
dacă apologeţii activităţii negustorilor italieni puteau falsifica prezentarea unor 
date economice, al căror control este în genere destul de laborios, formele politice 
ale acestei activităţi se înfăţişează în schimb în lumina brutală a unui şir neîn- 
trerupt de agresiuni, unde este cu neputinţă de născocit intenţia genoveză de a 
«colabora » la progresul civilizaţiei în țările româneşti. Nu rămânea istoriografiei 
burgheze decât să treacă sub tăcere aceste agresiuni sau « în cazul cel mai rău » 
să le pomenească doar în margine, prezentându-le drept « excese » mai mult sau 
mai puţin inevitabile în vremuri turburi. Dar încheierile de mai sus, privind 
rolul economic adevărat jucat de negustorii italieni față de Moldova, arată că 
formele agresive ale politicii lor nu reprezintă deloc excese întâmplătoare, ci sunt 
completarea obligatorie a condiţiilor istorice de formare a veniturilor lor. 


x 


Intreaga desvoltare a comerţului moldo-genovez subliniază încheierea că 
interesele negustorilor italieni erau obiectiv potrivnice progresului ce trebuia să 
ruineze activitatea lor la gurile Dunării. Care putea fi în aceste condiţii poziția 
lor subiectivă faţă de înaintarea, totuşi irezistibilă, a forțelor economice din 
Moldova? Ca în orice alt colţ al lumii unde au pătruns curtierii marelui transit, 
situaţii analoage au făcut din comerțul lor «un sistem de jaf, nemijlocit legat » 
după cum subliniază Marx « de jefuirea prin violență, piraterie pe mare, furt de 
sclavi, subjugare colonială » +. 

Ostilitatea fundamentală, de principiu, a Genovezilor față de progresul 
economic al Țărilor Române, născută din condiţiile obiective de formare a pro- 
fitului lor, se manifestă împreună cu toate urmările sale politice şi militare, de 
îndată ce studiem raporturile specifice dintre Genovezi şi orăşenii Moldovei. 
In adevăr, orășenii locali apăreau în faţa Genovezilor ca un fel de personificare 
pipăibilă a întregului proces de desvoltare ascendentă desfăşurat la Nordul 
Dunării în veacurile XIV—XV ;; deşi aceşti orăşeni nu erau nici pricina şi nici 
măcar manifestarea principală a procesului de care e vorba, nu este mai puţin 
adevărat că prezența lor pe teritoriul Moldovei trebuia să apară negustorilor 
italieni drept cauza însăşi a pagubelor suferite de ei. 

Am văzut că printre condiţiile desvoltării depline a comerţului Veneţie- 
nilor, Genovezilor etc., Marx subliniază necesitatea contactului direct stabilit 
de negustor cu reprezentanții « bogăției parazitare » cu feudalul incapabil să 
aprecieze valoarea de schimb a produselor obţinute pe moşia lui. Se ştie că 
valoarea este determinată nu în gospodăria producătorului, ci în cadrul unui 
complicat proces economic care se desfăşoară pe piaţă, în mâinile negustorului, 
odată cu «confruntarea reciprocă » dintre mărfuri, ce are loc acolo ?. Pentru 
Genovezii instalaţi la Vicina era aşa dar vital să menţină monopolul legăturilor 


1 K. Marx, Das Kapital, ed. a III-a, Hamburg, 1911, v. III, 2, p. 316. 

2 « Numai în sfera schimbului lor dobândesc produsele muncii o materialitate de 
valoare identică din punct de vedere social şi distinctă de materialitatea lor utilă, care e 
difrrenţiată din punct de vedere fizice. K. Marx, Capitalul, Ed. P.C.R., 1948, v. I, 
p. 101; cf. ibidem, p. 116, 126—128 etc. 

de schimb cu feudalii dela Nordul Dunării, căci numai graţie acestui monopol 
puteau să fie înşelaţi partenerii lor de negoţ asupra valorii adevărate a mărfu- 
zilor schimbate. Negustorii moldoveni dela mijlocul veacului al XV-lea repre- 
zintă aşa dar întruchiparea însăşi a dispariţiei unui monopol, în care se con- 
centrase secretul uriaşelor venituri genoveze din 1281 1. Dacă raporturile istorice 
adânci ce cauzaseră ruina lor rămâneau probabil ascunse Genovezilor, era în 
schimb cât se poate de vie prezenţa fizică a orăşenilor moldoveni, care ajunseseră, 
încă din 1448—1452, să ocupe poziţii mai importante decât negustorii din Caffa, 
În cadrul circulaţiei mărfurilor dintre gurile Dunării şi pieţele meridionale. Este 
dela sine înţeles că atitudinea Genovezilor față de aceşti orăşeni s'a cristalizat 
deplin în anii următori, când desvoltarea exportului prin negustori localnici a 
progresat, pe măsură cè se desvolta producţia internă de cereale-mariă, şi din 
pricina ei. Trebuia să fi devenit limpede negustorilor din Caffa (complet înlăturați 
din domeniul acestui export) că metodele propriu vorbind comerciale deveniseră 
inoperante pentru a desface legăturile ce uneau pe negustorii moldoveni cu deți- 
nătorii de cereale-marfă din propria lor ţară. 

Or, tocmai în aceste condiţii apar actele de piraterie brutală din 1456; am 
văzut că la această dată autorităţile tutelare ale Caffei recomandă membrilor 
coloniei să atace corăbiile din Marea Neagră (printre care trebuiau să se afle 
şi corăbii moldoveneşti) ca singură resursă pentru a «recupera » o parte a cerea- 
lelor devenite inaccesibile Genovezilor pe alte căi 2. 

Ordinele expediate în acest sens corăbierului genovez însărcinat să împli- 
nească o misiune de pirat ne apar cu atât mai puţin întâmplătoare, cu cât este 
cunoscută frecvenţa pe care o aveau în genere astfel de atacuri în plină mare, 
organizate de negustorii italieni, încă din vremea în care stăpânirea exclusivă 
a Mării Negre de către corăbiile italiene nu împiedeca aceste corăbii să se încaere 
între ele. Este folositor să cităm un caz datând din această vreme, căci el desvălue 
scopurile unei piraterii pe care autorităţile genoveze au tolerat-o în veacul al 
XIII-lea şi au patronat-o în chip oficial în epoca următoare. Este vorba de un 
act transcris prin notar la 28 Aprilie 1290: doi Genovezi din Calfa se poartă 
garanţi - pentru negustorul G. Ferrari față de consulul Genovezilor din Trape- 
zunt, punând 500 lire drept chezăşie că vasul lui Ferrari nu va ataca pe «prie- 
ienii comunei » şi nici nu va intra în raporturi comerciale cu negustorii străini 
de Genova 3. Este vădit că toţi participanţii la acest bizar contract, începând 
cu corăbierul însuşi, socotesc perfect posibil atacul unui vas întâlnit între Caffa 
şi Trapezunt şi nu îl declară vinovat decât în cazul în care vasul ar aparţine 
Genovezilor sau prietenilor lor, pedepsindu-l în acest caz cu acelaşi titlu ca şi 
însăşi vânzarea mărfurilor către un negustor străin. Legătura de idei pe care o 
implică acest contract reprezintă fondul politicii comerciale a curtierilor marelui 
transit; este vorba în primul rând de menținerea unui monopol comercial, iar 
pentru asigurarea acestuia este îngăduită folosirea armelor împotriva oricăror 
concurenți din afara «comunei ». 


1 Aceste consideraţii caracterizează în deajuns poziţia falsă a istoricilor care au socotit 
dela sine înțeles rolul pozitiv al Genovezilor în desvoltarea oraşelor Moldovei şi care au apreciat 
atât de firesc acest rol, încât nu s'au ostenit măcar să numere cât de frecvente au fost 
schimburile organizate de negustorii din Caffa cu orăşenii moldoveni; realitatea este că nu 
poate fi citat niciun singur caz în care schimburile să fi avut loc în aceste condiţii pe teri- 
toriul Moldovei, cu participarea unui negustor localnic. 

2 Vigna, Codice diplomatico tauro-ligure, I, p. 439, p. 595—596 (cf. discuţia acestui 
act, în capitolul precedent, « Studii», I, anul 6, 1953, p. 222—223). 

3 Actes des notaires gênois de Péra et de Caffa, p. 274, doc. CCCI. 

Principiile implicit cuprinse în actul din 1290 şi-au găsit o aplicare cât se 
poate de explicită în cadrul raporturilor stabilite între Veneţieni şi Genovezi 
chiar la gurile Dunării, cu prilejul luptelor duse pentru stăpânirea « schelelor 
de grâne » dela Licostomo; am amintit mai sus îndârjirea cu care Genovezii 
au căutat să menţină aici, în 1359—1385, un monopol al « societăţii de cumpărat 
cereale » organizată de negustorii săi ca armă împotriva concurenţei venețiene 1. 
Mijloacele folosite aici de Genovezi sunt plastic zugrăvite de unul dintre cele 
nai însemnate isvoare oficiale ale epocii, tratatul încheiat în 1351 între loan 
VI Cantacuzino, împăratul Bizanțului, şi guvernul Veneţiei 2. In preambulul 
tratatului, împăratul acoperă de ocări «neamul ingrat al Genovezilor » des- 
criind cu detalii chipul în care «se străduesc să turbure necontenit mările şi pe 
navigatori prin expedițiile lor de pirați »; ei străbat drumurile în căutare de pradă, 
ne asigură împăratul, «ca şi cum ar fi stăpâniți de patima jafului ». Alte izvoare 
ale vremii ne încredințează că negustorii greci şi venețieni au fost de fapt isgoniți 
dela gurile Dunării 3, de către Genovezi, şi că aceştia din urmă nu au ezitat 
să folosească mijloacele cele mai brutale pentru a-şi atinge scopul. Vom vedea 
astfel că faimoasa devastare a oraşului Vicina de pe la 1337 nu este decât urmarea 
intervenţiei Tătarilor, la îndemnul Genovezilor, împotriva rămăşiţelor autorităţii 
greceşti dela gurile Dunării 4. Este drept să adăugăm că, în ce priveşte cel puţin 
pe Veneţieni, nu le-a fost prea greu să găsească o compensație aplicând procedee 
asemănătoare în alte locuri, unde le stăteau la îndemână mijloace militare potri- 
vite. Merită amintit în acest sens cinismul represaliilor aplicate orăşenilor din 
Ancona cu scopul direct mărturisit de a nimici pe această cale o concurenţă 
supărătoare 5. 

In exact acelaşi cadru de politică economică sprijinită pe arme se desfă- 
şoară acţiunile genoveze întreprinse împotriva negustorilor Moldovei în vremea 
în care începe să se manifeste activitatea acestora din urmă în Marea Neagră 
şi să se desvolte concurenţa lor, cu atât mai primejdioasă, cu cât era istoriceşte 
ascendentă. Constatăm că în a doua treime a veacului al XV-lea, Genova îşi 
declară ostilitatea de principiu faţă de aceştia, luați ca o totalitate, şi caută să-i 
elimine prin violenţă, punând în acţiune împotriva lor mijloacele pe care le 
oferea sistemul « represaliilor ». Acest sistem care constitue cadrul legal de apli- 
care a metodelor de forţă genoveze trebue studiat mai de aproape, în utilizarea 
ce i s'a dat pentru a lovi în bloc pe negustorii din oraşele Moldovei. 

Incă din 1442 apare un caz rezolvat de Genovezi prin represalii împotriva 
negustorilor dela Nordul Dunării, la capătul unui conflict remarcabil prin clari- 
tatea desfăşurării faptelor. Negustorul genovez J. Craveotto se plânge « comunei » 


1 Cf. memoriile venețiene din 1360 şi 1383, publicate de N. Iorga în Chilia şi Cetatea 
Albă, p. 49 şi Veneţia în Marea Neagră, I, p. 26—27, doc, XVII; v. discuţia mai sus în capi- 
tolul III al acestei lucrări («+ Studii», I, anul 6, 1953, p. 219), 

2 Actul este publicat în «Diplomatarium veneto-levantinum, ed, Thomas, II, 
p. 4—12. Cf. N. Iorga, Etudes byzantines, II, p, 312—313, 

3 Despre faptul că tratatul dela 1351 evoca evenimente recent petrecute la Vicina 
ne încredinţează cronica lui Nicefor Gregoras (Ed, Bonn, II, p. 877). Cf. discuția în capi- 
tolul VII, 

4 Cf, discuţia, ibidem, 

ë La 11 Iulie 1428, un corăbier anconitan săvârşeşte un act de piraterie împotriva 
Veneţienilor din Bosfor; folosind acest pretext şi refuzând să primească justificările şi ofer- 
tele de despăgubiri ale oraşului Ancona, Veneţia porneşte un război prin care i-a fost lesne 
să nimicească rămăşiţele puterii comerciale anconitane (cf, materialele strânse de N, Iorga 
asupra acestui conflict în Notes et extraits, I, p. 484 şi apoi p. 489, 492, 500, 505, 507, 532 
şi II, passim). 

că a fost păgubit de domnul Moldovei cu 4.500 ducați, fără a se osteni de altmin- 
teri să precizeze în ce fel a avut loc spolierea (şi cu atât mai puţin să o probeze); 
la 6 Martie 1444, senatul Genovei hotărăşte «potrivit cu prevederile legilo 
cetăţii » confiscarea « bunurilor domnului Moldovei sau ale oricărui supus al 
său, oriunde s'ar găsi, atât pe mare, cât şi pe uscat » până la acoperirea sumei 
cerută de Craveotto 1. 

Hotărirea, redactată după formularul stereotip al ordinelor de represalii, 
presupune funcţionarea unui întreg grup de principii şi de practici, în centrul 
cărora stă ideea răspunderii solidare a negustorilor 2 moldoveni pentru faptele 
fiecăruia dintre ei. Este vorba de un principiu larg folosit de comunele medie- 
vale, începând de prin secolele XI-XII; întreg grupul orăşenesc era socotit 
chezaş pentru stricta păzire a legii de către membrii lui, în cadrul raporturilor 
pe care ei le întreţineau cu membrii altei comune 3. 

Este de observat, de altfel, că în aplicarea ce i se dă în cazul Craveotto, 
pţincipiul răspunderii solidare capătă o extindere care stă în directă contra- 
zicere cu însăşi rațiunea lui de a fi; se postulează aici existenţa unei solidarilăţi 
dintre negustorii Moldovei şi domnul ţării, de vreme ce orăşenii sunt făcuţi răs- 
punzători în bunurile lor pentru o faptă a domniei. 

Nu ne vom opri asupra unei astfel de extinderi a cărei discuţie ar cere 
lămuriri asupra întregii politici domneşti 4; socotim necesar să stăruim însă a 
desprinde consecinţele aplicării sistematice a represaliilor, în cadrul raporturilor 
dintre Genovezi şi grupul (constituit cam fără voie) al orăşenilor Moldovei. 

In primul rând, apare că ordinul de «represalii» dă naştere unui şir de 
confiscări executate « manu militari » peste tot unde mărfurile unui negustor 
moldovean puteau fi urmărite de forţele navale sau terestre ale Genovei. Agre- 
siunea militară directă se transformă aici, păstrându-şi de altminteri metodele, 
dar atribuindu-şi justificările de legalitate cuprinse măcar în aparenţă în teoria 
răspunderii solidare. Trebue subliniat că tocmai aceste justificări reprezintă 
singurul element deosebitor între « represalii » şi pirateria curată şi de aceea ele 
trebue privite mai de aproape, pentru a ne putea face o idee despre valoarea 
lor morală efectivă. Vom constata, în adevăr, că ele sunt o aparenţă goală şi că 
în practică ele slujesc ca o simplă acoperire pentru agresiuni militare de pradă. 

Este cât se poate de semnificativ pentru caracterizarea rolului jucat de 
sistemul « represaliilor », faptul că el se aplică în chip unilateral : tratatele care 
stau la baza raporturilor dintre Genova şi țările dunărene & precizează că negus- 


1 Actele procesului reproduse în Acte şi fragmente, ed. N. Iorga, III, p. 16—21. Data 
la care au început încurcăturile se poate deduce ţinând seama de cele 78 luni de « osteneli » 
ale solului genovez, despre care se vorbeşte la 3 Martie 1444 (op. cit., p. 21). 

2 « Supuşii Domnului Moldovei », la care se referă sentinţa, nu pot îi decât negustori 
din moment ce este vorba de confiscarea unor mărfuri pe mare (unde transportul era asi- 
gurat numai de ei). 

3 Sistemul era chemat să suplinească insuficienta organizare administrativă a auto- 
rităţii de Stat. Pentru pedepsirea unor eventuale infracţiuni comise de un negustor, comuna 
era aceea care se însărcina să descopere şi să împlinească pe făptaş; cât despre despăgu- 
birea celui care suferise daunele, ea se realiza prin confiscări aplicate întregului grup din 
care făcea parte făptaşul. 

4 Asupra condiţiilor istorice care au făcut posibilă această extindere, cf. mai jos dis- 
cuţia asupra tratatului lui Ivanco din 1387 şi a raporturilor moldo-genoveze din 1392— 
1402 (capitolul VI al acestei lucrări). 

5 Ne referim în primul rând la tratatul dintre Genova şi Ivanco, fiul lui Dobrotici, 
din 27 Mai 1387 (Documente privind istoria României, Ed. Acad. R.P.R., veacul XIII-XV, 
B, v. I, sub tipar); asupra chipului în care clauzele acestui tratat au fost extinse asupra 
Moldovei după 1392, cf. capitolul VI al acestei lucrări. 

torii genovezi nu sunt solidari între ei şi că deci singurul mod de despăgubire 
pentru eventuale daune provocate de un Genovez constă în urmărirea averii 
făptaşului, fiind interzisă confiscarea de mărfuri în chip de represalii, aplicată 
unui concetăţean al făptaşului. Prin această dispoziţie se creează din capul 
locului o uriaşă deosebire între poziția Genovezilor şi aceea a orăşenilor dela 
Dunărea de Jos, o inegalitate plină de grave urmări practice asupra tuturor 
raporturilor ce se vor stabili între ei în veacurile XIV-XV. Pentru a înţelege 
aceste urmări, este suficient să ne oprim puţin asupra situaţiilor concrete în 
care se aşează unii şi alţii cu prilejul fiecărui caz de aplicare a sistemului. 

Chiar din cazul Craveotto se vede că mecanismul represaliilor se declan- 
şează printr'o hotărire unilaterală a autorităţii genoveze, pe care Moldovenii 
nu au vreun mijloc de a o contesta, de vreme ce ei nu sunt chemați să se justi- 
fice. Această împrejurare, prin care poarta este larg deschisă pentru loviri cu 
totul arbitrare, reprezintă de altfel principalul cusur al sistemului în genere şi 
una din cauzele pentru care acest sistem a fost violent combătut în toată Europa, 
în deosebi în secolele XIV-XV când el era condamnat şi de alte condiţii istorice 1. 
Clauza tratatelor prin care Genova înlătura aplicarea represaliilor împotriva 
negustorilor ei arată că acest cusur era socotit de-a-dreptul insuportabil de 
către curtierii marelui transit; dar aceeaşi clauză fiind aplicabilă numai Geno- 
vezilor nu şi orăşenilor din ţările dunărene agravează enorm caracterul unila- 
teral al măsurilor arbitrare de confiscare ce se pot naşte din aplicarea siste- 
mului. Se înţelege lesne că posibilitatea abuzului cuprinsă în orice hotărire de 
represalii tinde a se transforma acum întrun principiu consecvent urmărit de 
magistrații genovezi. 

Pentru a şti în ce măsură paguba de care se plânge Craveotto fusese reală, 
trebue să cunoaştem în primul rând criteriile pe baza cărora judecaseră magis- 
trații puşi de Genova să constate realitatea ei. Tocmai aceste criterii sunt des- 
văluite deplin în lunga desfăşurare a unui conflict judiciar însemnat în multe 
privinţe pentru raporturile moldo-genoveze din veacul al XV-lea procesul 
Petruman-Gravaigo. 

Evenimentele pornesc dela o origine relativ îndepărtată 2; la 18 Februarie 
1446 se constată că negustorul liovean Nicolae «Zindihac» care avea unele 
datorii faţă de fraţii Spinola este împlinit la Pera de creditorii săi dar că regele 
Poloniei aplicând el însuşi « represaliile », pune să fie arestați trei Genovezi din 
Pera printre care A. Lercari în trecere prin Liov în această vreme. Genovezii 
sunt eliberați până la urmă dar lucrurile nu se puteau opri aici. In 1449 ° 
A. Lercari obţine din partea autorităţilor genoveze din Pera arestarea negusto- 
rului liovean Iohan Simicfal care transporta nişte mărfuri prin acest oraş; măr- 
furile sunt vândute prin licitaţie publică spre despăgubirea lui Lercari şi a celor- 
lalţi Genovezi opriţi la Liov în procesul Spinola-Zindihac. 

Odată cu intrarea în scenă a mărfurilor luate dela Simicfal, ciocnirea dintre 
« represalii » şi « contrarepresalii » începe însă a atinge şi interesele negustorilor 


1 In secolele XIV-XV era pe cale de a dispare condiţia de bază a funcţionării acestei 
instituţii: solidaritatea economică dintre membrii unei comune orăşeneşti. Sistemul « repre- 
saliilor + corespundea numai condiţiilor istorice în care se născuse, când lupta orăşenilor 
împotriva feudalilor din afara comunei era mult mai puternică decât contradicţiile din 
sânul oraşelor, 

2 Pentru originea conflictului, cf. nota lui N. Iorga la Acte şi fragmente, III, p. 23, 

S Incepând din 1449, faptele sunt povestite după materialele procesului Gravaigo, 
op. cit, p. 27—31. 

Moldovei. In adevăr, la Pera se constată că mărfurile de care este vorba («o 
cantitate de piper ») aparţineau de fapt « Moldoveanului Petruman, locuitor al 
oraşului Suceava » şi fuseseră numai transportate dela Brusa la Pera de către 
Simicfal, fără a intra desigur prin aceasta în patrimoniul lui. Constatarea avea 
să o facă îndată şi Petruman însuşi, care şi trage de aici încheierile cuvenite: 
în schimbul piperului său confiscat la Pera, el popreşte câteva baloturi de 
bumbac şi tafta pe care le avea în depozit la Suceava negustorul genovez P. di 
Gravaigo. 

Ni s'a păstrat rezumatul întâmpinărilor adresate de procuratorul lui Gra- 
vaigol atât autorităților din Pera, cât şi senatului genovez; se aduc nume- 
roase mărturii stabilind vinovăția lui Lercari, ai cărui împuterniciţi stăruiseră 
pentru confiscarea mărfurilor purtate de Simicfal, «deşi în văzul tuturor acel 
Iohan (Simicfal) arătase că ele erau lârguiala lui Petruman Moldoveanul şi nu a 
supuşilor regelui Poloniei » 2, După ce stabilirea faptelor materiale este astfel 
întărită de către martori genovezi 3, Gravaigo se apucă a dovedi că «nu trebuia 
să se îngădue confiscarea piperului dela Iohan », întru cât principiul însuşi al 
« represaliilor » cerea ca pagubele suferite cândva de Lercari la Liov să fie răs- 
bunate «în bunurile şi mărfurile supușilor regelui Poloniei şi nu în ale unor Mol- 
doveni ca acel Petruman, căruia s'a constatat că îi aparține piperul» *. 

Dar magistraţii din Pera nu par a fi fost uşor impresionabili; ei refuză să 
răspundă plângerii prin care Gravaigo îl chemase pe Lercari să descurce aceste 
complicaţii, « declarând că nu pot interveni în această pricină, fiind împiedecați 
prin regula «de prohibita intromissione iusticie » 5. In aceşti termeni este rela- 
tată comportarea autorităţilor din Pera de către Gravaigo în memoriul pe care 
de astă dată procuratorul său îl adresează cu îndreptățită indignare magistraţilor 
din Genova; este demnă de subliniat stăruința cu care, la 5 Mai 1452, acest 
negustor genovez continuă a învinovăţi nu numai pe Lercari, dar şi pe fostul 
conducător al coloniei Pera din 14496, care încuviințase confiscarea (amplu 
dovedită ca ilegală) a nenorocitului piper. 

Sentința dată câteva zile mai târziu oglindeşte întreg cinismul magistra- 
ţilor genovezi: la 17 Mai 1452 se ordonă autorităților coloniei Pera ca, pentru 
despăgubirea lui Gravaigo, să procedeze la confiscarea mărfurilor depuse în 
oraş... de către toți negustorii moldoveni ?. 

Mecanismul « represaliilor » este aici pus în aplicare cu cel mai desăvârşit 
dispreţ pentru principiile care ar fi putut eventual îndreptăţi folosirea sistemului. 
La data pronunțării acestei sentințe, autoritățile genoveze credeau că se pot 
dispensa de acoperirea morală aparentă pe care o dădea teoria răspunderii 
solidare a membrilor unei comune orăşeneşti şi procedează fățiş la organizarea 


ł Acest rezumat, alcătuit de magistraţii din Genova, este cuprins în materialele 
ultimei faze a procesului, în 1452 (op. cit., p. 28—29). 

2 Op. cit., p. 28. 

3 Se citează (loc. cit.) mărturia a trei Genovezi, care au fost de față în diversele mo- 
mente ale conflictului. 

4 Op. cit., p. 29. 

5 Acest răspuns este dat de «domnul podesta al cetății Pera » după audierea în con- 
tradictoriu a tmputerniciților lui Gravaigo şi Lercari (loc. cit.). 

€ La 5 Mai 1452 sunt audiaţi de către senatul Genovei ca impricinați procuratorul lui 
Gravaigo « pe de o parle şi distinşii Lercari şi Benediclus de Vivaldi de cealaltă parte » (loc, cit.). 
Dar ultimul numit apăruse încă din primele demersuri întreprinse de Gravaigo cu titu- 
latura şi calităţile sale din 1449 (cf. op. cit., p. 28). 

? Op. cit., p. 30. 

unor confiscări de bunuri moldovene, prin nimic deosebite de pirateria curată 
Este limpede, în adevăr, că teoria răspunderii tuturor negustorilor unei țări 
pentru pagubele provocate de unul dintre ei, putea să acopere măcar în aparență 
arbitrariul unor confiscări numai atât timp cât ele se operau în condiţiile în 
care a început în 1446—1449 conflictul relatat mai sus; am văzut că la origine 
negustorii din Liov şi Pera schimbă focurile represaliilor pentru a «face 
dreptate » unor membri ai comunelor respective 1. 

Practica, însă, trebuia să smulgă curând vălul acestei aparenţe: se vede 
lesne că din capul locului fiecare dintre grupurile negustoreşti înţelegea « drep- 
talea » în felul său şi că «represaliile » interveneau tocmai pentru a evita jude- 
carea diferendului în faţa unei autorităţi capabile să stabilească vinovăția mate- 
rială a făptaşului în chip nepărtinitor. Numai refuzul de a recurge la un asemenea 
for declanşase mecanismul, a cărui însuşire principală constă în intervenția mijloa- 
celor de forță pentru tranşarea unor diferende obscure şi unde, la urma urmelor, 
împricinaţii devin indiferenți faţă de orice nu ajută la satisfacerea cererilor lor. 
Tocmai de aceea autorităţile din Pera au ascultat cu indiferență explicaţiile 
lui Simicfal care dovedise în «văzul tuturor» că faimosul piper era complet 
străin de conflictul ce trebuia rezolvat. 

Indiferenţa de care este vorba aici oglindeşte de minune adevăratele criterii 
pe baza cărora judecau în genere magistraţii genovezi. Apare că actul de forță 
la care se reduce aci « legalitatea » comercială este rezultatul unei deliberări 
care poartă nu asupra unor probleme de drept (tocmai stabilirea vinovăţiilor 
reale este indiferentă magistraţilor) ci care urmăreşte a stabili raportul material 
dintre puterile militare în conflict. După ce ani de zile negustorii din Pera şi 
Liov îşi încercaseră forţele într'o zadarnică urmărire reciprocă, devenise limpede 
tuturora că schimbul de represalii dintre regele Poloniei şi Genova putea să con- 
tinue la infinit din pricina puterii egale a armelor de care dispuneau. Cu alte 
cuvinte, Lercari ar fi rămas în ceea ce el pretinde că este paguba lui, dacă 
ar fi admis cu naivul bunsimţal lui Gravaigo,căel trebuiasă se despăgubească 
din averile Liovenilor şi că deci o confiscare de mărfuri moldoveneşti întrece 
chiar marginile normale ale arbitrariului. Aceste margini trebuiau însă depăşite, 
pentru simplul motiv că numai negustorii Moldovei, lipsiţi de o apărare eficace 2 
puteau să fie supuşi acţiunii de confiscare fără împotrivirea arătată de Lioveni. 

Astfel, prin sentinţa din 17 Mai 1452, autorităţile supreme din Genova 
făcuseră o simplă operă de selecţie, stabilind punctul de cea mai slabă rezistență 
militară de pe întreaga suprafaţă pe care se desfăşuraseră timp de peste şase ani 
schimburile de represalii. Se obținuse astfel un dublu rezultat. Pentru nevoile 
imediate ale rezolvării plângerii unui membru al comunei, magistraţii genovezi 
indicau singura cale practică de urmat pentru a realiza efectiv o confiscare; 
se făcea cu acest prilej un fel de declaraţie de principiu (implicită în respingerea 
întâmplărilor lui Gravaigo) arătându-se că despăgubirea trebue căutată în averile 
orăşenilor celor mai slab apăraţi de forţe militare şi nu în a celor care puteau 
fi învinuiți de provocarea pagubei. Dar aceasta însemna, practic vorbind, că 
« ofensa » adusă lui Lercari în 1446 de către Regele Poloniei (cu prilejul arestării 
sale temporare la Liov) era plătită în 1452 de către negustorii Moldovei cu o 


1 Subliniem că în prima fază, forma aplicării represaliilor presupune numai solida- 
ritatea dintre târgoveţii aceluiaşi oraş. 

2 Nu este vorba atât de inferioritatea forţelor militare ale Moldovei, cât mai ales de 
împrejurarea că orăşenii săi nu au beneficiat de protecţia politică a domniei până în vremea 
lui Ştefan cel Mare (cf, pe larg capitolul VI). 

sumă care depăşea valoarea totală a mărfurilor cumpărate sau vândule de Genovezi 
la Nordul Dunării pe timp de o lună!. 

Era de fapt o declaraţie de război adresată în bloc orăşenilor moldoveni, 
Nu numai că prin repetarea sistematică a represaliilor împotriva Moldovei, 
Genovezii puteau astfel obţine ruinarea negustorilor săi, dar avem dovada că 
ei urmăreau în mod conştient acest scop, când mobilizau periodic forţele lor 
militare prin sentinţe ca acelea date în cazurile Craveotto şi Gravaigo. Are o 
nepreţuită valoare în acest sens mărturisirea directă a unuia dintre conducă- 
torii administraţiei genoveze, aflat în situaţia de a lămuri pentru uzul conce- 
tăţenilor lui rolul îndeplinit de «represalii »: este vorba de memoriul redactat 
de Gh. de Reza la 18 Ianuarie 1468 2, pentru a răspunde recomandărilor ce se 
făceau tot mai stăruitor auzite în unele cercuri din Italia cu privire la o 
schimbare de metode (în deosebi prin renunțarea la represalii) pentru menajarea 
intereselor moldoveneşti apărate de Ştefan cel Mare. Constatăm în primul rând 
că negustorii din Caffa au respins sistematic astfel de recomandări 3; este 
însă de subliniat în mod special faptul că Gh. de Reza motivează în numele lor 
această atitudine, arătând că altminteri « vom sfârşi în cele din urmă ca Grecii 
și Anconilanii ». Se defineşte în acest memoriu însăşi baza politicii de forță 
prin care «strămoşii nu sufereau să li se aducă Genovezilor noştri vreo violență 
şi tocmai peniru aceasta noi eram respectați în toate locurile 4». 

La data la care fostul consulal Caffei ținea această lecţie de istorie politică 
in vădită legătură cu transformarea radicală a raporturilor moldo-genoveze5), 
acțiunea energică a lui Ştefan cel Mare înlăturase condiţiile unui « respect» 
bazat, până la mijlocul veacului al XV-lea, pe monopolul violenței, în cadrul 
« represaliilor » unilaterale folosite de Genovezi împotriva Moldovei. Am văzut 
că, la baza raporturilor dintre negustorii italieni şi orăşenii din țările dună- 
rene, stătea principiul că numai aceştia din urmă, nu şi Genovezii pot fi 
socotiți solidar răspunzători pentru faptele oricăruia dintre ei. Acest « principiu », 
în aparență inofensiv, îngăduise intrarea în acţiune a armelor genoveze împo- 
triva negustorilor moldoveni, de fiecare dată ce Genova socotea oportun să 
ordone confiscări de bunuri, prin sentinţe arbitrare, pe care cei loviți nu erau 
admişi să le discute. De îndată ce politica lui Ştefan cel Mare a arătat că agre- 
siunile militare inițiate de Genova nu vor mai rămâne fără un răspuns, a apărut 
în mediul negustorilor din Caffa spaima pe care o oglindesc concluziile trase de 
însuşi consulul lor. 

Concluziile lui Gh. de Reza subliniază că Genovezii folosesc în mod deli- 
berat (peniru a nu împărtăşi soarta Grecilor şi Anconilanilor) un mecanism menit 
să transpună concurenţa comercială pe tărâmul conflictului militar. Ei erau, 
aşa dar, perfect conştienţi că activitatea lor era producătoare de venituri numai 
atăt timp cât putea fi susținută de agresiunea nemijlocită, de pirateria cu sau 
fără «fraze », şi căutau să rezolve pe această cale problema pe care o ridicaseră 
forţele economice în ascensiune apărute la Nordul Dunării. Politica de agresiune 


1 Cf. calculul cifrei de afaceri genoveze în 14418, în capitolul II al acestei lucrări 
( eStugaii », I, anul 6, 1953, p. 202—204 şi p. 211). 

* Acte şi fragmente, ed. N. Iorga, III, p. 42 şi urm. 

3 Tocmai de aici necesitatea repetării pe un ton iritat a recomandărilor adresate colo- 
niei Caffa de către « protectorii băncii Sf. Gheorghe + la 6 Iunie 1472 (Vigna, Codice diplo- 
matico, II, p. 867) după alte încercări la fel de infructuoase ca şi aceasta din urmă. 

4 Acte şi fragmente, ed. N. Iorga, III, p. 44—45. 

5 Memoriul este legat de începuturile războiului moldo-genovez condus de Ştefan cel 
Mare (cf. capitolul VI al acestei lucrări). 

folosită de Genova faţă de orăşenii Moldovei nu oglindeşte aşa dar «excesele 
unor vremi în genere brutale », ci reprezintă soluţia de principiu la care au 
ajuns negustorii italieni deliberând asupra manifestărilor progresului economic 
al Ţărilor Române; ea reprezintă sirăduința lor de a frâna desvoltarea orăşenilor 
locali purtătorii unui progres ruinător pentru veniturile comerţului de transit. 


v 


Caracterizarea poziției Genovezilor față de progresul economic dela Nordul 
Dunării, astfel cum ea reiese din analiza raporturilor dintre negustorii italieni 
şi orăşenimea locală, se confirmă în chip concludent prin studiul unei îndelet- 
niciri care a constituit un isvor de seamă al veniturilor lor şi care pune într'o 
lumină deosebit de brutală « necesitatea » politicii de forță îndreptată de ei împo- 
triva popoarelor pe care le exploatau. Este vorba de traficul cu sclavi, una dintre 
cele mai tipice forme ale activităţii Genovezilor în Marea Neagră în secolele 
XIII-XV 2. 

Enunţul însuşi al acestei îndeletniciri subliniază caracterul istoriceşte 
reacţionar al activităţii desfăşurată în asemenea condiţii de curtierii marelui 
transit. Este uşor de văzut că se stimula pe această cale reproducerea unui tip 
de raporturi sociale aparţinând unei orânduiri de mult depăşită. Pe întreg lito- 
ralul Mării Negre, în vremea în care el era vizitat de către Genovezi, raporturile 
propriu vorbind sclavagiste fuseseră înlăturate de veacuri, iar rămăşiţele, de 
altfel mult transformate, ale acestei orânduiri, reprezentau pe toi acest teritoriu o 
stare de excepţie 2. Un caz particular trebue totuşi semnalat în această privinţă, 
acela'al stăpânirilor Hoardei de Aur, unde sclavii continuau să fie destul de nume- 
roşi; vom vedea îndată importanţa acestei particularități pentru problema 
noastră, dar este necesar să amintim de pe acum că interesul arătat de Tătari 
pentru sclavi nu se datora folosirii lor ca o mână de lucru în producţie, ci, după 
cum a arătat A. lakubovski şi Acad. B. D. Grekov, reprezintă urmarea veni- 
turilor de care beneficiau căpeteniile tătăreşti prin cumpărarea acestor sclavi de 
către Genovezi ?. 

Condiţiile în care se desfăşura acest negoţ ca şi înseşi proporţiile traficului 
de robi iniţiat de curtierii marelui transit ne sunt zugrăvite de către un isvor 
de o însemnătate multilaterală pentru studiul raporturilor moldo-genoveze; 
esle vorba de memoriul alcătuit la 12 Decembrie 1438, la Constantinopole, de 
călugărul Bartolomeu de Genova £. Ni se precizează anume, aici, că în fiecare an 
trec prin Bosfor, «treizeci şi mai bine de corăbii pline cu sclavi pe care îi 
vând Tătarii, ca pe nişte vite, la Moncastru, Tana şi Caffa ». Călugărul adaugă 
că numai în acest din urmă oraş se vânduseră «mii de tineri » în ultimul an şi 
că toți aceşti sclavi erau în mare parte destinaţi Egiptului, formând obiectul 
unei preocupări stăruitoare din partea sultanului Babiloniei şi a negustorilor 
lui; memoriul lui Bartolomeu subliniază apoi că Saracenii veniţi dela Cairo şi 


1 Cf. Stokliţkaia-Tereşkovici, Vizantiiskii Vremennik, 1951, v. IV (recenzia lucrării 
istoricului polonez Malovist despre Caffa). 

2 Robia medievală, astfel cum ea a fost de pildă cunoscută în Ţările Române, diferă 
de sclavagismul antic; se ştie că robii tătari şi ţigani de pe marile moşii feudale din Mol- 
dova şi Țara Românească erau în genere posesorii unei gospodării şi ai uneltelor lor de 
muncă (holopi). In orice caz, robia nu reprezenta un factor caracteristic al producției sociale. 

3 B. D. Grekov şi A. lakubovski, Hoarda de Aur, p. 115 şi urm. 

4 Fragmentul privind istoria ţărilor noastre a fost publicat în + Revista Istorică», 
1933, XIX, p. 159. 

Alexandria se înfăţişează în coloniile genoveze de pe litoral şi acolo « cumpără 
sclavi creştini dela creştini», transportându-i pe corăbii italieneşti, după 
achiziţie. 

Se găsesc, după cum vedem, printre ştirile transmise de călugăr, o serie de 
date, inegal de limpede şi de complet expuse, privind atât amploarea negoţului 
cu sclavi, cât şi modul în care era organizat uriaşul trafic ce se năştea de aici. 
Este necesar să controlăm pe rând toate aceste informaţii şi să le întregim acolo 
unde este locul, începând cu cea mai însemnată, pentru noi, dintre toate afir- 
maţiile memoriului: trebue să lămurim, în adevăr, de unde puteau proveni sclavii 
creştini vânduți Egiptenilor de către Genovezi la Moncastru. Dispunem, în legătură 
cu proveniența acestora din urmă, de desluşirile călătorului G. de Lannoy, o 
mărturie cu atât mai prețioasă, cu cât autorul ei cunoştea bine Moldova, pe care a 
vizitat-o în 1421; ajungând mai târziu în Egipt, el descrie curtea sultanului 
Babiloniei şi ne lămureşte că în domesticitatea acestuia se aflau, între alţii, 
şi sclavii moldoveni 1. 

Explicaţiile lui G. de Lannoy au fost ignorate de cercetătorii raporturilor 
moldo-genoveze, ca şi în genere proporțiile traficului de sclavi, cu toate că ele 
au reprezentat o parte foarte însemnată (şi în unele momente, chiar cea mai mare 
parle) a acestor raporturi. Este necesar să precizăm că, de altminteri, vânzarea 
robilor proveniţi de pe teritoriul Ţărilor Române nu pornea numai dela Mon- 
castru şi nici măcar nu pornea în primul rând de aici 2. Astfel de robi se vindeau 
de-a-dreptul la Caffa încă dela sfârşitul veacului al XIII-lea 3 şi amploarea trafi- 
cului inițiat de aici explică faptul că românii apar sub diverse nume (Valahi, 
Blaci etc.) pe mai toate piețele de sclavi cu care Genovezii se aflau în legătură. Ii 
întâlnim astfel până departe în afara graniţelor Egiptului, răspândiţi pe un imens 
teritoriu, care se întinde chiar până în peninsula Iberică, unde ei fac obiectul 
unei diplome speciale a regelui Aragonului 4 la 8 Iulie 1401. 

In colțul opus al Mediteranei se pomenesc de asemenea sclavii « valahi »; 
în 1436, loan de Raguza asistă la vânzarea pe preţuri de nimic a unor astfel 
de sclavi la Constantinopol şi Adrianopol ° şi cumpărarea lor pe aceste meleaguri 
pe către Genovezi este confirmată câţiva ani mai târziu de către cronicarul 
Wavrin 6. Amploarea acestui negoţ se oglindeşte şi pe pieţele Mediteranei cen- 
trale, în insula Creta de pildă, în al cărui uriaş târg de robi apar încă din veacul 
al XIV-lea sclavii «de genere Blacorum » sau alții, despre care se declară că 
au venit «dela Dunăre». Harta târgurilor în care ei sunt vânduți, pe tot 
litoralul mediteranean, se completează printr'o ştire care constitue totodată cea 


1 B, P. Hasdeu a publicat în e Arhiva Istorică », I, 1, p. 129, fragmentul referitor 
la călătoria lui G. de Lannoy în Moldova, dar pasajul privind curtea egipteană a fost semnalat 
de abia în 1944 (Pascu, Contribuţiuni documentare la istoria Românilor în secolele XIII- 
XIV, p. 15). 

2 Numai astfel se explică faptul că, înafară de Bartolomeu de Genova, martorii vremii 
nu pomenesc târgul de robi organizat chiar între zidurile Moncastrului şi care (cu excepţia 
momentului când scrie Bartolomeu) va îi avut o însemnătate incomparabil mai mică decât 
cel din Caffa sau din Tana, 

3 Cf. ştirea din 1289 semnalată (ca un caz izolat) de N, Iorga în « Analele Academiei 
Române +, Memoriile Secţiunii Istorice, seria a III-a, v. VIII, p. 98. 

4 Textul diplomei şi discuția numelui de « Bloschs», în Ch. Verlinden, Esclaves du 
sud-est de l’Europe, Bucureşti, 1942, p. 11, p. 20 passim. 

5 Notes et extraits, ed, N. Iorga, IV, p. 28. 

€ Wavrin, ed. N. Iorga, p. 41. 

? Documentele publicate de Sakâzot în e Makedonski pregled +, 1932, VII, 2—3, p. 26, 
doc. XIII; p. 54, doc. CLXXXVIII, precum şi p. 33, doc. LX; p. 27, doc. XXIV, etc. 

mai veche mențiune cunoscută în genere despre legăturile dintre Genovezi şi 
locuitorii teritoriului Moldovei; este vorba de o scrisoare prin care Papa protes- 
tează la 1246 împotriva faptului că negustorii italieni vând astfel de robi Sara- 
cenilor din părţile Ierusalimului 1. Merită subliniat, în fine, că până în zilele 
căderii Caffei, activitatea Genovezilor la Nordul Dunării a continuat sub forma 
traficului de sclavi 2, deşi la acea dată ea dispăruse aproape cu desăvârşire 
în alte sectoare ale comerțului de transit. 

Rezultă din toate aceste informaţii un contrast puternic între traficul de 
sclavi şi celelalte forme ale activităţii negustorilor italieni, un contrast ce se 
manifestă, după cum vom vedea îndată, la gurile Dunării exact ca şi pe restul 
litoralului pontic; este evidentă nu numai înflorirea comerţului cu robi, dar şi 
faptul că el nu a fost supus acţiunii aceloraşi legi care au provocat decăderea 
activității propriu vorbind economice a curtierilor marelui transit. In legătură 
directă cu această constatare se află o gravă problemă, trecută sub tăcere de toate 
lucrările istoriografiei burgheze, şi pe care va trebui să o cercetăm cu toată 
atenţia: este necesar anume să analizăm mijloacele prin care Genovezii şi-au 
putut procura toţi aceşti robi, cu alte cuvinte, va trebui să lămurim cum au 
ajuns în sclavie « Valahii » care în ţara lor nu se puteau afla în cel mai rău caz 
decât în starea de «liude » sau « vecini» 3. Nu poate fi neglijată însemnătatea 
faptului că, dacă existau în adevăr robi în Moldova şi Țara Românească, ei nu 
puteau fi decât Țigani sau Tătari, starea de robie fiind socotită imposibilă 
pentru un Român înlăuntrul hotarelor ţării lui. Este limpede în această privinţă 
actul moldovenesc, prin care un rob tătar este trecut în situația de «vecin» 
şi unde emanciparea sa parțială este formulată prin următoarele cuvinte: « de 
robie să fie în vecii vecilor iertat. . . să trăiască slobod. .. cum trăesc toți Volohii .. . 
să nu dea şi să nu plătească niciodată după legea robilor şi a Tătarilor... vreunui 
boier al său la care ar trăi... ci să plătească după legea voloscă » 4. Este vădit, 
aşa dar, că între situaţia robului şi aceea în care se găsesc «toţi Volohii » (chiar 
şi cei ce sunt supuşi «vreunui boier la care ar trăi») există o depărtare atât 
de mare, încât, prin contrast, noua condiţie juridică a Tătarului este socotită 
a-i îngădui « să trăiască slobod ». Se ştie, că, în adevăr, deosebirea dintre robi şi 
«liude » sau « vecini » era destul de mare; aceştia din urmă erau totdeauna pose- 
sori ai unei delniţe de pământ şi a numeroase alte drepturi de care sunt lipsiţi 
când ajungeau, ca robi, în mâinile negustorilor italieni. Este evident că 
sclavii purtaţi pe mările Sudului de către Genovezi erau, în cazul Moldovenilor, 
oameni ce decăzuseră foarte mult din situaţia pe care ei au avut-o în patria lor. 

Observațiile de mai sus indică din capul locului că orice vânzare de sclavi 
incheiată în aceste condiții presupune o înrobire petrecută concomitent cu des- 
țărarea Moldoveanului sub forma unui act de violență militară îndreptată împotriva 
persoanei lui şi venind din afara țării lui. Este o încheiere pe care o confirmă 
de altminteri însuşi memoriul lui Bartolomeu de Genova, unde se arată, după 
cum s'a văzut, că negustorii italieni îşi procură sclavii creştini dela Tătari. 


1 Pascu, Contribuţiuni documentare, p. 15, 

2 La 20 Martie 1475 (mai puţin de trei luni înaintea căderii Caffei) se aminteşte despre 
un Genovez care voise a trece cu 14 sclavi prin pasul Bistriţei spre Italia (Acte şi fragmente, 
III, p. 53). In 1474 este vorba de nişte sclave « de credință grecească s vândute la Liov de către 
Genovezi (N. Iorga, Relaţiile cu Lembergul, p. 23). 

3 Se ştie că termenul de « vecin » apare în diplomatica Moldovei (sub forma «sused ») 
de abia în secolul al XVI-lea şi că oamenii aflaţi în servagiu sunt denumiți până atunci 
« liude », 


4 Documentele lui Ştefan cel Mareg ed. I, Bogdan, I, p, 141—142. 

Este necesar să stăruim asupra acestor împrejurări de o însemnătate covâr- 
şitoare pentru caracterizarea rolului jucat de Genovezi la gurile Dunării şi să 
căutăm a completa ştirile transmise de călugărul Bartolomeu, făcând apel la 
informația generală asupra negoţului dintre Caffa şi Egipt. In acest domeniu, 
materialul documentar înlesneşte formularea unor concluzii stabilite în chip mai 
Sigur şi pe care le putem folosi drept criteriu de orientare valabil, de asemenea, 
pe tărâmul negoţului cu robi moldoveni; am văzut, în adevăr, că acesta din 
urmă alcătuia o parte a celui dintâi şi anume, o parte de aceeaşi atură ca şi 
întregul, de vreme ce robii moldoveni erau vânduți Egiptenilor de către Genovezi, 
atât la Caffa cât şi la Moncastru. 

Credem că trebue să stăruim a obţine în primul rând o imagine cât mai 
limpede a limitelor cantitative înlăuntrul cărora a variat traficul de sclavi. 
Lămurirea acestei teme, chiar dacă cere o discuţie mai îndelungată, este indispen- 
sabilă aici, pentru motivul, între aliele, că amploarea comerţului de robi şi chipul 
în care ea a evoluat în timp, exprimă în mod obiectiv o situaţie de ansamblu 
şi cunoaşterea ei reprezintă un însemnat mijloc de control al informaţiilor izolate, 
transmise de oamenii vremii. Este evidentă, pe de altă parte necesitatea în sine 
de a preciza ordinea de mărime prin care se defineşte traficul de sclavi în raport 
cu alte forme ale activităţii Genovezilor în Marea Neagră, mai cu seamă că pro- 
porţiile reale ale acestui trafic apar dela prima vedere cu totul neaşteptate faţă 
de chipul în care istoriografia burgheză a prezentat lucrurile în cercetările sale. 

Zadarnic vom căuta în asemenea cercetări o încercare cât de timidă dea 
lămuri în chip satisfăcător cele două aspecte, strâns legate între ele ale problemei 
pe care am enunţat-o: care ra amploarea şi natura exactă a veniturilor isvorâte 
din comerțul cu robi? Istoricii burghezi, ocolind sistematic o astfel de problemă, 
au încercat să dea a înţelege că avem de a face cu un sector secundar al activităţii 
negustorilor italieni, ce nu merită prea multă atenţie !. Trebue să subliniem dela 
bun început că împotriva unei astfel de aprecieri se ridică pozitia adoptată chiar 
de guvernul genovez în nenumăratele prilejuri în care el a avut de luat măsuri 
practice privind gospodăria generală a intereselor sale coloniale. 

Este deplin concludent, în acest sens, că unii dintre consulii coloniilor genoveze 
primeau în chip de salariu pentru funcţia pe care o îndeplineau, o cotă-parte 
-din veniturile realizate în c lonia lor pe baza negoțului cu sclavi ?. Merită reţinut 
că, astfel, autorităţile administrative centrale din Genova apreciau necesar de a 
stimula zelul unui funcţionar politic, îndemnându-l să promoveze o formă de comerţ 
ce va fi cerut de sigur din partea lui o ocrotire specială ; se întrevăd aici condi- 
ţiile obţinerii sclavilor de pe litoral, în complexitatea cărora jucau un rol de seamă 
raporturile politice dintre traficanţii de sclavi şi stăpânitorii litoralului. Se vede 
însă mai ales solidaritatea deplină dintre guvernul genovez şi activitatea acestor 
traficanţi, pe ale căror venituri se sprijină întreținerea unor numeroase sarcini 
publice. In adevăr, suplimentul de salar al consulului pomenit aici face parte 
dintr'un sistem de guvernământ, pus în practică sub foarte variate forme. Cea 
mai semnificativă, poate, dintre aceste forme, constă în întemeierea unui « Oficiu » 


1 Este caracteristic că în lucrarea lui N. Iorga, Studii istorice asupra Chiliei şi 
Cetăţii Albe, care a rămas cercetarea fundamentală a istoriografiei burgheze în problema 
legăturilor Moldovei cu negustorii italieni, nu se pomeneşte un singur cuvânt despre exis- 
tenţa traficului de sclavi. 

> Statutul coloniilor genoveze din Marea Neagră, alcătuit în 1419, fixează consulului 
din Copa o retribuţie suplimentară de şase aspri pe fiecare cap de rob vândut în această 


colonie (Vigna, Codice diplomatico tauro-ligure, III, p. 673). 

special, menit a supraveghea transporturile de sclavi care se înfăptuiau de către 
Egipteni, pe corăbii genoveze, după cumpărarea sclavilor din coloniile ita- 
lieneşti de pe litoralul pontic; acestui organ administrativ special, denumit 
€ Officium capitum sancti Antonii», i se recunoscuse de asemenea dreptul de 
a aşeza un impozit pe fiecare «cap» de rob transportat prin Bosfor în aceste 
condiţii (identice, după cum vedem, cu cele descrise de către Bartolomeu de 
Genova). 

Veniturile astfel obţinute de Oficiu ne interesează întrun mod cu totul 
deosebit aici, întru cât ele sunt, după cum ştim, în legătură şi cu activitatea Geno- 
vezilor stabiliți la Moncastru ; or, aceste venituri reprezintă, pe de altă parte, o 
excelentă bază de calcul care ne va permite să evaluăm nu numai amploarea tra- 
ficului cu sclavi, ca atare, dar totodată să definim treptele şi mai ales măsura 
unei decăderi ce se deosebeşte prin anumite trăsături specifice de evoluţia altor 
sectoare ale comerţului genovez. 

In adevăr, dispunem de indicaţii suficient de limpezi cu privire la modul în 
care « Oficiul » taxează transporturile egiptene ! şi ele ne lămuresc că impozitul 
era fixat la circa 40 «sommi»? pentru 100 sclavi *. In acelaşi timp, o serie 
de documente oficiale, irecuzabile prin însuşi faptul că ele emană dela autori- 
tăţile ce guvernau pe negustorii italieni, precizează la răstimpuri valoarea unei 
contribuţii anuale prin care « Oficiul sf. Anton » participa la întreţinerea operelor 
de utilitate publică ale oraşului Caffa. Era vorba de un subsidiu ce reprezintă, 
bine înţeles, numai o parte a veniturilor globale ale « Oficiului », după cum se 
vede din însuşi faptul că era fixat în chip rigid 4 şi că numai din când în când 
subsidiul plătit Caffei era adaptat, după deliberări laborioase, la modificările sur- 
venite în veniturile « Oficiului » =. Trebue să adăugăm că aceste venituri oglindesc 
cu atât mai puţin amploarea totală a traficului de sclavi în Marea Neagră, cu cât 
ele se năşteau numai din taxarea transporturilor în care se învestiseră capitaluri 
de către Egipteni. Avem însă dovezi sigure că în veacul al XV-lea încă, transpor- 
turile realizate de negustorii italieni pe seama lor erau departe de a fi neglijabile ê, 
Ținând seama de toate aceste date, credem că suntem îndreptăţiţi a calcula un 
minimum al comerţului genovez în sectorul ce se întemeia pe colectarea scla- 
vilor de pe litoralul pontic, exprimându-l în cifre care constitue prin ele înşile 
încheieri de interes general pentru istoria comerţului în Marea Neagră. 

La 26 Mai 1351, guvernul genovez declară într'un act oficial” că oraşul Caifa 


1 Cf., în afara isvoarelor principale citate mai jos, lămuririle cuprinse de asemenea 
în « Statutul e de organizare al Caffei, din 1449, paragrafele 67—71 şi 281—283 ( Vigna, 
Codice diplomatico tauro-ligure, III, p. 595 şi p. 619). Deosebit de preţioase de asemenea 
sunt informaţiile adunate în colecţia lui N. Iorga, Notes et extraits pour servir à Phistoire 
des Croisades, I, p. 356—357 şi passim, din păcate însă, editate în chip fragmentar. 

2? Lo sommo era baza sistemului monetar al coloniilor genoveze din Marea Neagră (o 
câtime de argint curat în greutate de cca 208 g sau o « monetă de cont e valorând 202 aspri). 

3 Cf. socotelile Caffei la 29 Mai 1410, când corăbierul Chiriac este taxat de e Oficiu e 
cu ceva mai mult de 34 sommi pentru transportul a 84 de sclavi (Notes et extraits, I, p. 24). 

1 E vizibil că această sumă /iză nu putea fi calculată în raport direct cu amploar.a transpor- 
turilor de robi, o câtime variabilă dela an la an. 

è Mecanismul acestei adaptări se oglindeşte foarte limpede în actul din 1 Februarie 
1424 (op. cit., p. 357) pe care-l discutăm mai jos. 

° La 20 August 1427, erau aşteptate la Veneţia corăbiile ce trebuiau să aducă (şi este 
vorba aici de un singur transport) nu mai puţin de 400 de sclavi (op. cit., p. 462). 

? Publicat în «Atti della società ligure », XXVIII, p. 550 şi urm., acest document 
vorbeşte despre veniturile diferitelor colonii genoveze, pomenind, la Caffa venitul care ne 
interesează (p. 558). 


www.dacoromanica.ro 


Jer 


DESPRE ROLUL GENOVEZILOR LA GURILE DUNĂRII 99 


primeşte «două mii cinci sute de sommi pe an », de pe urma taxării transpor- 
turilor egiptene; or, această cifră implică ea singură taxarea unui număr de cel 
puţin 6176 capete »!. Potrivit cu observaţiile de mai sus, în legătură cu natura 
subsidiului plătit Caffei de către « Oficiul sf. Anton », reiese că amploarea trafi- 
cului cu sclavi în Marea Neagră la sfârşitul epocii de înflorire a comerțului de 
transit, depăşea cu mult vânzarea a zece mii de sclavi pe an, numai în sectorul 
colaborării italo-egiptene, şi că volumul global al acestui negoţ, însumând şi 
transporturile « curat » italieneşti 2, era probabil de ordinea a câtorva zeci de 
mii de sclavi recoltaţi în fiecare an din mediul populațiilor de pe litoral. 

In jurul anului 1400, după ştirile transmise de un nou act oficial, provenit 
tot din cancelaria guvernului genovez +, subsidiul plătit Caffei de către « Oficiul 
sf. Anton » era fixat la 1500 «sommi » pe an; trebue să admitem că, în genere, 
traficul de sclavi în Marea Neagră scăzuse la nivelul de 6v %, față de proporțiile 
pe care le-a avut la mijlocul veacului precedent. Era începutul unui declin care, 
îmbrățişând forme variate, va continua să se accentueze în primul sfert al vea- 
cului al XV-lea: la 1 Februarie 1424, în adevăr, guvernul oraşului italian înregis- 
trează scăderea mai departe a veniturilor « Oficiului » $, în timp ce negustorii 
din Caffa îşi manifestă în mijlocul unui tumult sângeros nemulțumirea față de 
împrejurările prin care se reduceau beneficiile lor pe tărâmul acestui trafic. Astfel 
în 1426 ei opresc pe Egipteni de a mai participa la negoţul de sclavi şi descarcă 
într'o bună zi de pe corăbiile genoveze (care aşteptau în port, după obicei), pe 
toţi robii cumpăraţi la Caffa de către negustorii sultanului Babiloniei $: războiul 
pornit din această pricină între sultan şi Genova dura încă în 1431, când aflăm 
că paguba provocată Egiptenilor de răsmiriţa genoveză cu ocazia descărcării 
corăbiilor, nu fusese mai mică de 16.000 ducați €. 

Episodul din 1428 oglindeşte nervozitatea crescândă a negustorilor din Caffa, 
care se resemnau destul de greu la colaborarea egipteană, oneroasă pentru ei: 
nu trebue să uităm că preţul plătit pentru un rob la Caffa era mult mai mic 


1 Cifra din text a fost calculată pe baza taxei impuse corăbierului Chiriac (cf. mai sus) 


. 
34 6, 


2 La mijlocul veacului al XIV-lea, astfel de transporturi trebue să fi fost foarte însem- 
nate, de vreme ce ele fac în 1363 obiectul unor lupte violente între Veneţieni şi Genovezi 
(N. Iorga, Veneţia în Marea Neagră, I, p. 12). 

3 Faptul este arătat într'un ordin al guvernului genovez din 1427, care vorbeşte însă 
de reducerea sumei, survenită « de câțiva ani »; cei 1500 sommi erau plătiţi Caffei « pe vre 
muri » (actul în Notes et extraits, I, p. 357). 

4 Ibidem se vorbeşte sub această dată despre reducerea subsidiului plătit Caffei de 
către Oficiu « la o treime, cel mult, din pricina scăderii veniturilor zisului Oficiu » Dar ordinu) 
guvernului genovez ne lămureşte că o mare parte a diferenţei de venituri se datora împre- 
jurării că « de câțiva ani corăbierii evită să plătească cele datorate Oficiului: de aceea st 
dau ordine autorităţilor administrative din Pera să ia măsuri pentru «a consirânge la plată 
pe Genovezii care exportă sclavi » Adăugăm că aceste măsuri au fost ineficace, astfel încât 
autoritățile genoveze modifică în întregime modul de taxare a transporturilor de robi în 
statutul din 1449, unde se declară că «Oficiul sf. Anton a devenit de prisos » şi este înlocuit 
prin alte organe administrative (Vigna, op. cit., III, p. 595). Aşa dar scăderea reală a 
traficului de sclavi este departe de a fi mers până la o treime din nivelul dela 1400 şi cel 
puţin jumătate din paguba suferită de veniturile Oficiului se va fi datorat chiulului tras 
de contribuabilii genovezi. 

5 Notes et extraits, I, p. 472: cf. p. 494, nota 1. 

* Ibidem, p. 534. 

decât cel ce se putea obţine în Italia, de pildă 1, şi că astfel intervenţia negusto- 
rilor din Cairo şi Alexandria era pentru Genovezi o pricină de reale suferinţe 
negustoreşti. Ei acceptaseră în silă această colaborare, impusă de împrejurări spe- 
ciale în veacul al XIII-lea 2, când veniturile comerţului cu sclavi erau atât de 
mari, încât puteau fi mai lesne împărţite, dar ea devenise aproape intolerabilă 
într'un moment în care amploarea totală a traficului de sclavi scăzuse la mai 
puțin de jumătate din ceea ce fusese pe la 1350. 

Este necesar să precizăm însă de îndată, că este vorba de o decădere ce era 
departe de a fi chiar atât de ruinătoare pe cât pare a o indica supărarea geng- 
veză. Este suficient să privim mai de aproape câtimea pagubelor provocate 
Egiptenilor în 1428, în împrejurările amintite mai sus. Rezultă că preţul primit 
de negustorii din Caifa şi care îi nemulțumea atât de mult, reprezintă pentru 
un singur transport de sclavi o sumă egală cu valoarea beneficiilor dobândite pe 
atunci de Genovezi cu întregul lor negoţ şi pe tot cuprinsul Moldovei în timp 
de mai bine de un an de zile 3. 

Comparaţia de mai sus scoate în relief suficient de limpede deosebirea dintre 
transformările negoţului cu sclavi şi evoluţia celorlalte forme ale comerţului 
de transit. Trebue să adăugăm că încă şi mai isbitor ne apare acest contrast dacă 
facem calculul pe numărul global de capete ce se obțineau în al doilea sfert al 
veacului al XV-lea prin înrobirea populațiilor vecine Mării Negre. 

Indicaţiile actelor oficiale care se ocupă cu veniturile « Oficiului sf. Anton » 
concordă în mare cu ştirile transmise de Bartolomeu de Genova; ele ne încre- 
dinţează că în acest timp, pe litoralul pontic aflat direct sau indirect sub dominația 
Tătarilor, se « produceau » spre vânzare mult peste 5.000 de sclavi pe an , 
şi că veniturile « Oficiului » reprezentau cca 40 %/, din ce fuseseră la mijlocul 
veacului pr cedent . Dar în comparaţie cu stările de lucruri înregistrate la 1351, 
veniturile traficanţilor de sclavi nu erau deloc mai mici, ba dimpotrivă; este 
esenţial să subliniem aici că pierderile suferite pe litoralul de Nord al Mării Negre 
erau bogat compensate prin negoţul cu sciavi ce se obțineau acum dela Turci, un 
trafic pe care însuşi memoriul lui Bartolomeu de Genova îl menţionează separat 


1 Deosebirea se năştea în primul rând din faptul că asemenea sclavi se vindeau la 
Caffa cu miile, pe când în Italia puteau fi vânduți e cu bucata», dobândind astfel preţul 
unei mărfi de lux. Lângă Raguza preturile erau de 3—4 ori mai mari decât la Caffa ; cf. pre- 
ţurile indicate de Bartolomeu de Genova, în comparaţie cu cele despre care vorbeşte croni- 
carul turc Aşik-paşa Zade (Die altosmanische Chronik, ed. Fr. Giese, p. 115). 

3 Zevakin şi Pencikov, op. cit., p. 91 şi urm. Interdicţiile bisericeşti care stân- 
jeneau traficul pe fafă al Genovezilor nu sunt decât expresia unui curent general de 
opinie, tot mai ostil îndeletnicirii odioase a traficanţilor de sclavi: ele nu au decât menirea 
de a înlesni acest trafic, silind însă pe Genovezi, spre binele lor, să lase Egiptenilor răspun- 
derea cea mai gravă (cf. şi scrisorile din 1426, Notes et extraits, p. 413—414). 

3 Admițând că rata mijlocie a profitului în cadrul operaţiilor e normale» ale comer- 
ţului de transit era de 25%, cei 16.000 ducați erau e produşi + de afaceri genoveze însumând 
64.000 ducați; dar am arătat că în această vreme, negustorii italieni realizau pe teritoriul 
Moldovei afaceri de un volum mult inferior celui de 48.000 ducați pe an (cf. calculele în capi- 
tolul II al lucrării de faţă). 

1 Reamintim că Bartolomeu de Genova vorbeşte despre «mii de sclavi» vânduți în 
1438 numai la Caffa; trebue să fi fost peste trei mii, ţinând seama de numărul corăbiilor 
(30 pe an) ce treceau prin Bosfor câtre Egipt, după propria lui mărturie. Dar însumând 
robii aduşi de negustorii italieni pe seama lor, ajungem desigur la un total mult mai mare. 

Actul din 1 Februarie 1424 analizat mai sus precizează, după cum am văzut, că 
veniturile « Oficiului sf. Anton + scăzuseră dela 60 % la 20 % din ce fuseseră în 1351; admitem, 
potrivit observaţiilor de mai sus, că jumătate din această pagubă oglindește funcţionarea 
defectnoasă a mecanismului administrativ care asigura taxarea (cf. mai sus, nota 5 de 
pe pagina precedentă). 

şi pe care îl arată pe bună dreptate ca mai însemnat decât comerţul italo-egiptean 1. 
Vom vedea că aprecierile călugărului sunt la fel de corecte aici ca şi în restul memo- 
riului său: totuşi, pentru a nu amesteca în discuţie împrejurări disparate, vom 
relua deosebit mai jos problema raporturilor turco-genoveze şi vom neglija în 
calculul nostru beneficiile provenite de aici, restrângând astfel cercetarea deo- 
camdată la evoluţia comerțului realizat numai în dreptul stăpânirilor tătăreşti. 

Rezultă din ansamblul datelor aduse în discuţie, că amploarea traficului de 
sclavi (în sensul restrâns arătat), a scăzut până la mijlocul veacului al XV-lea 
într'un ritm ce apare extrem de lent prin contrast cu prăbuşirea în deobşte a comer- 
țului de transit. Este sigur că, în comparație cu decăderea acestui sector de negoţ, 
ritmul decăderii generale a comerțului genovez în sectoare ca negoţul cu mirodenii 
sau chiar cu grâne a fost de cel puțin două-trei ori mai rapid 2 şi este foarte pro- 
babil ca deosebirea de ritm să fi fost în realitate încă mult mai mare . 

Dar încheierea de mai sus este valabilă numai pentru împrejurările de până 
la mijlocul veacului al XV-lea. In acest moment se produce în adevăr în sectorul 
comercial de care ne ocupăm, o criză de o violență efectiv distrugătoare. La 6 
Septembrie 1455, un raport oficial al consulului Caffei către autorităţile genoveze 
superioare cuprinde o ştire, apreciată pe bună dreptate ca extrem de gravă de 
însuşi autorul raportului: « Oficiul sf. Anton» a încetat cu desăvârşire plăţile, 
iar Egiptenii nu mai vin în portul genovez pentru cumpărături de sclavi 4. 

La apariţia atât de bruscă a ruinei veniturilor « Oficiului », au colaborat 
tot felul de pricini, dintre care unele sunt de o natură particulară şi astfel 
oglindesc doar indirect esenţa fenomenului ce ne interesează; tocmai printre 
aceste pricini doar parțial semnificative, trebue clasate faptele invocate de consul, 
când vorbeşte de «spaima » provocată în rândurile Egiptenilor de isprava coră- 
bierului genovez Marino Cigala, al cărui vas a capturat în plină mare un transport 
de sclavi aparținând domnitorului de Sinope. Ştim însă în deajuns că actele 
de piraterie nu erau o inovaţie în moravurile Genovezilor şi acest lucru îl ştia de 
asemenea consulul, căci nu găseşte decât cuvinte de laudă pentru comportarea 
lui Cigala, dar îl ştiau mai cu seamă negustorii din Cairo şi Alexandria, care au 
avut tot răgazul, într'o lungă experiență de aproape două veacuri de colaborare 
cu Genova, să se prepare sufleteşte împotriva «spaimelor » de tot felul. 

In realitate Egiptenii aveau motive mai durabile decât o simplă turburare 
de suflet (destul de nepotrivită, oricum, cu natura negoţului de care este vorba) 
pentru a renunța la călătoria lor spre Caffa ; lucrurile au devenit cu totul limpezi 
noului consul al coloniei genoveze din 1459, când era silit să declare în stare de 
faliment finanţele publice de sub administraţia lui, cu un deficit net de peste 
un milion de aspri şi care urma să crească, după prevederile consulului, cu încă o 
jumătate milion de aspri pe fiecare an ê. Partea cea mai interesantă în pro- 
blema pe care o urmărim aici, constă în faptul că deliberările aprinse ce au 


+ Bartolomeu vorbeşte de 30.000 robi luați într'o singură expediție de către Turci in 
1438, pe teritoriul dela Nordul Dunării. 

2 Veniturile « Oficiului » scad până la 40% în timpul în care volumul global al nego- 
tului genovez pe teritoriul Moldovei scade mult sub 15% (cf. calculul acestei din urmă pro- 
porţii, în capitolul II al lucrării de față). 

* Nu trebue să uităm că scăderea veniturilor « Oficiului » oglindeşte destul de imper- 
fect decăderea traficului de sclavi şi că proporţia de 40% este un minimum al volumului 
acestui sector de negoţ, în timp ce proporţia de 15% reprezintă un maximum al volumului 
comercial global cu care îl comparăm. 

4 Vigna, Codice diplomatico tauro-ligure, I, p. 366—367. 


6 Ibidem, p. 910. A 

urmat la Genova în tot cursul anului 1459 pentru aflarea unei soluţii 1, trec în 
revistă toate resursele posibile şi imposibile în vederea echilibrării bugetului colo- 
nici, dar nu suflă o vorbă despre putinţa de a folosi « Oficiul sf. Anton», ca 
izvor de venituri publice. 

Este util să comparăm conţinutul acestor desbateri cu instrucţiunile formu- 
late în 1351 de guvernul genovez, când trimitea coloniilor din Marea Neagră 
pe împuterniciţii săi, cu ordinul de a colecta fonduri în vederea războiului ce 
începuse; pe atunci, subsidiul plătit Caffei de « Oficiul sf. Anton» reprezenta 
aproape jumătate din volumul total al încasărilor la care se aşteptau adminis- 
tratorii finanţelor genoveze de Stat?. ` 

Nu ne mai rămâne decât să amintim reluarea parțială a traficului de sclavi 
organizat la Caffa, astfel cum se oglindeşte în unele mărturii din 1470—1475 3; 
ea confirmă odată mai mult concluziile generale ce se pot desprinde din analiza 
de mai sus. Datele înfăţişate aici ne permit în adevăr, după câte credem, să 
definim natura beneficiilor genoveze obținute din acest trafic şi aceasta chiar 
pe baza analizei variațiilor pe care le-a suferit, de-a-lungul evoluției sale, amploarea 
beneficiilor produse de comerțul de robi. 

E evident din capul locului că negoțul cu sclavi prezintă particularitatea de a 
constitui, înlăuntrul sferei generale a comerțului de transit, un sector în cadrul 
căruia atât prosperitatea, cât şi criza, se manifestă sub altă formă decât în restul 
activităţii Genovezilor; este mai cu seamă un sector mai sensibil decât altele la 
fluctuațiile produse în domeniul condițiilor politice de care este legată înflorirea 
îndeobşte a negoţului genovez. 

Nu poate fi îndoială că fenomenele înregistrate de-a-lungul veacului al 
XV-lea oglindesc tocmai această sensibilitate caracteristică sectorului de venituri 
de care este vorba şi exprimă totodată o relativă independenţă a aceluiaşi sector 
de venituri față de condiţiile propriu vorbind economice, arătate de Marx ca 
indispensabile pentru desvoltarea negoţului genovez. 

Am văzut, în adevăr, că depresiunea comerţului de transit, provocată în 
genere de progresul economic al populațiilor de pe litoralul Mării Negre, a 
întârziat să se manifeste pe tărâmul negoțului de robi până la mijlocul veacului, 
fapt care arată că pe acest din urmă tărâm este considerabil frânată funcționarea 
legilor obiective puse în lumină de Marx. O astfel de depresiune, inevitabilă 
totuşi până la urmă, apare de abia la 1454, când însă ea s'a oglindit aici sub 
forma unei crize de o violenţă extraordinară şi a fost urmată pentru scurt 
timp de reluarea afacerilor (la un nivel de altminteri mult scăzut). Este însuşi 
cursul evoluției generale a raporturilor dintre Tătari şi Genova, adică a legăturilor 


1 Cf. de pildă deliberările din 10 Decembrie 1459, ibidem, p. 963 şi urm. 

2 Actul din 26 Mai 1351 (publicat în «Atti della società ligure», XXVIII, p. 550—559, 
şi discutat mai sus p. 92—93) arată în adevăr că subsidiul plătit Caffei de către « Oficiu » se 
ridică la 2500 sommi pe an, în timp ce celelalte venituri publice pe care contează guvernul 
pentru finanţarea războiului sunt evaluate la 2.300 sommi, la care se adaugă insă o serie 
pe tyeasări mărunte, al căror volum nu este evaluat (ibidem, p. 557—558). 

3 La 16 Iunie 1472, instrucțiunile date noului consul al Caffei de către autoritățile 
superioare genoveze pomenesc iarăşi veniturile « Oficiului sf. Anton » şi reglementează salariul 
funcționarilor acestuia: dar intervenția autorităţilor genoveze, după propria lor mărturie 
se datora locmai nemulțumirilor ivite Intre funcționarii «Oficiului » al căror salar (propor- 
ţional în genere cu veniturile acestui oficiu) devenise cu totul nesatisfăcător. Este limpede 
aşa dar că negoţul cu sclavi reîncepuse, după criza din 1454—1459, dar că amploarea lui 
era incomparabil mai mică decât înainte de criză (cf., pentru instrucţiunile genoveze din 
1472, Vigna, Codice diplomatico tauro-ligure, II, p. 872). 


www.dacoromanica.ro 


DESPRE ROLUL GENOVEZILOR LA GURILE DUNĂRII 103 


ce tocmai erau arătate în memoriul lui Bartolomeu ca esenţiale pentru des- 
voltarea traficului de sclavi. 

Se ştie că la mijlocul veacului al XV-lea a apărut brusc o încordare a rapor- 
turilor dintre Caifa şi stăpânii Hoardei, ce era pe cale de a provoca înlăturarea 
completă a Genovezilor din Crimeea 1. Ea a fost urmată pentru scurt timp 
de reluarea colaborării seculare italo-tătăreşti şi este vădit că oscilaţiile negoţului 
de robi în 1454—1475 oglindesc fidel tocmai aceste oscilaţii politice de pe 
tărâmul colaborării cu Hoarda. 

Este dela sine înţeles, pe de altă parte, că stările politice de care vorbim 
sunt la rândul lor expresia (întârziată şi cu atât mai violentă) a transformărilor 
generale economice analizate în capitolele precedente. Lucrurile sunt destul de 
limpede arătate de către evoluţia traficului de sclavi înainte de criza survenită 
la mijlocul veacului al XV-lea. In această perioadă, după cum am văzut mai sus, 
amploarea negoţului cu robi se află într'o scădere constantă, dar al cărei ritm 
este incomparabil mai lent decât în cazul altor forme ale comerţului de transit. 
Astfel, în această perioadă de asemenea, diagrama veniturilor de care ne ocupăm 
aici nu este decât o transpunere în fapte de comerţ a fenomenelor ce caracterizează 
evoluţia mijloacelor pe care le aveau Tătarii dea c produce » robiprin incursiuni e 
lor de pradă. Se ştie în adevăr că decăderea politică a Hoardei de Aur, începând 
din a doua jumătate a veacului al XIV-lea, determinase o reducere a puterii 
de înrobire de care dispuneau căpeteniile mongole; dar această reducere era 
desigur mai puţin gravă deocamdată, decât scăderea mijloacelor de exploatare 
economică folosite de curtierii marelui transit, deşi una nu era complet străină 
de cealaltă. Se poate lesne vedea că progresul popoarelor de pe litoralul 
Mării Negre era la originea crizei comerţului genovez, tot aşa cum era şi pricina 
descompunerii treptate a puterii tătăreşti. Este vorba de creşterea unei rezistențe 
locale care (deşi nu putea exclude cu totul raidurile prădalnice şi realizate prin 
surprindere de către Hoardă) era nemijlocit eficace pentru a ruina poziţiile 
genoveze în comerţul cu grâne sau postav, astfel cum acestea au fost arătate 
în capitolul precedent al lucrării de față. Tocmai de aici, deosebirea de ritm 
în decăderea diferitelor categorii de venituri genoveze; tot de aici şi faptul 
că în 1454—1459 şi în 1475, aceste contradicții se vor rezolva în criză, ca în 
toate fenomenele analoage cunoscute în istorie. 

Concluzia principală pe care o desprindem din analiza de mai sus constă 
în stabilirea, definitivă credem, a rolului primordial jucat de cooperarea dintre 
Genova şi Hoarda de Aur în cadrul traficului de robi. Această concluzie con- 
cordă în întregime cu indicaţiile cuprinse în însăşi starea paradoxală de sclavie a 
unor Moldoveni, o stare complet străină, după cum am văzut, de situaţiile sociale 
normale dela Nordul Dunării. Credem însă că valoarea probantă a unor date de 
ansamblu, ca cele cuprinse în evoluţia cantitativă a comerțului de sclavi, adaugă 
la indicaţiile amintite un mijloc de control care nu este neglijabil; socotim 
de aceea că este necesar să dăm crezare de asemenea şi în toate detaliile lor, 
unor mărturii izolate, dar confirmate ca veridice, de tipul memoriului lui 
Bartolomeu de Genova. 

Se poate afirma pe această bază că în Moldova, ca şi pe restul litoralului 
pontic, traficul de sclavi al Genovezilor s'a întemeiat pe colaborarea lor cu Tătarii 
şi că această colaborare a presupus în permanenţă acțiuni militare de înrobire 


1 Asupra acestei crize, de altfel îndeobşte cunoscută, vom reveni în capitolul VI al 


acestei lucrări, unde vom analiza manifestările sale politice legate de raporturile moldo- 
genoveze. 

şi furt de oameni de o considerabilă amploare. Numai astfel se explică prezenţa 
unui mare număr de Moldoveni în sclavie, vânduți la Moncastru, Caffa şi în 
toată Mediterana de către Genovezi ; numai astfel se explică mai cu seamă ritmul 
specific al unui sector de comerț în care legile economice funcţionează, dar cu 
întârziere, şi se impun la urma urmelor dar prin mijlocirea unor violente 
crize politice. ' 

+ 


Colaborarea dintre Tătari şi Genovezi reprezintă aşa dar condiţia principală a 
înrobirii locuitorilor dela Nordul Dunării, în cadrul operaţiilor a căror amploare 
am încercat să o evaluăm mai sus. Rămân însă de analizat formele concrete 
ale acestei înrobiri şi ele sunt cu atât mai importante, cu cât aici apare pe 
primul plan răspunderea şi uneori chiar inițiativa genoveză. 

Mecanismul producător de robi ce alimenta uriaşul trafic al Genovezilor 
se poate mai lesne studia pe materialul istoric mult mai bogat privitor la litoralul 
de Nord şi Nord-Est al Mării Negre, un material pe care istoriografia sovietică 
l-a prelucrat în amănunțite lucrări de specialitate :. Rezultă că pe teritoriul 
amintit, colaboratorea dintre Tătari şi Genovezi trebue înţeleasă în sensul 
unei participări active a negustorilor italieni la înrobirea populațiilor de pe litoral. 
Nu numai că traficul genovez era un stimulent puternic al acţiunilor prădalnice 
conduse şi înfăptuite de Hoardă, fiind unicul mijloc de valorificare economică a 
unor astfel de acţiuni 2, dar se poate chiar vorbi despre o inițiativă genoveză 
în organizarea raidurilor militare menite să realizeze furtul de oameni, cu atât 
mai muli cu cât asemenea raiduri se desfăşurau uneori sub conducerea practică 
nemijlocită a negustorilor din Caffa?. 

Lucrurile nu stau altfel în cazul traficului de sclavi moldoveni. Deşi prove- 
nienţa robilor aduşi dela Nordul Dunării este ceva mai greu de determinat, 
fiind necesară aici o discuţie mai migăloasă a izvoarelor, credem că totuşi se pot 
obţine rezultate satisfăcătoare şi în acest domeniu. 

Este evident, în primul rând, că pe tărâmul stimulării raidurilor tătăreşti, 
negustorii genovezi poartă o gravă răspundere de înrobirea periodică a Moldo- 
venilor de către stăpânii Hoardei. Numai prin funcţionarea unui aparat negus- 
toresc de valorificare a « industriei » prădalnice a Hanilor, se explică ritmul în 
care s'au repetat raidurile tătăreşti pe teritoriul Moldovei până pe la 1-+704 şi 
scăderea aceluiaşi ritm după alungarea Genovezilor din Marea Neagră 5. Nu poate 
fi îndoială că, în prima fază, frecvenţa mare a acestor incursiuni se datoreşte 
în cea mai mare măsură împrejurării că în porturile Mării Negre, capturile aduse 
dela Nordul Dunării erau aşteptate de negustorii italieni cu o nerăbdare ce consti- 


1 Aşa de pildă este lucrarea autorilor Zevakin şi Pencikov, Schițe din istoria coloniilor 
genoveze în Caucazul apusean, publicate în e Istoriceskie Zapiski», 1938, III, p. 72—129. 

3 Reamintim că pe teritoriul stăpânit de Tătari, sclavii nu erau folosiţi ca mână de 
lucru în producție şi că robii obţinuţi de căpeteniile Hoardei prin raziile lor erau meniţi în 
cea mai mare parte vânzării. Or, această vânzare (izvorul unor beneficii pe cât de mari, pe 
atât de odioase prin natura lor) se realiza numai grație traficului genovez : fără concursul 
negustorilor italieni, aceste căpetenii ar fi întreprins zadarnic raidurile lor prădalnice. 

3 Zevakin şi Pencikov, op. cit., p. 96 şi urm. 

à In acest an Ştefan cel Mare respinge la Lipnic una dintre aceste incursiuni (aflată, 
după cum von arăta în capitolul VIII al acestei lucrări, în legătură directă cu Inceputurile 
războiului moldo-genovez ). 

5 Nu se pot explica raporturile de prietenie stabilite între Ştefan cel Mare şi Mengli- 
Ghirai după 1484, decât dacă ținem seama şi de faptul că Tătarii (atât de agresivi înainte 
vreme) Îşi reduseseră considerabil incursiunile în Moldova la sfârşitul veacului al XV-lea. 

luia lolodală, peniru hanii Tătaril r, un puternic îndemn. Este cu adevărat 
ishitoare « coincidenţa » dintre desvoltarea concomitentă a factorilor colaborării 
pe care o studiem: pe de o parte extinderea luată de târgul de robi dela 
Moncastru, astfel cum ea apare în relatarea lui Bartolomeu de Genova! la 72 
Decembrie 1438 şi, pe de altă parte creşterea puternică în anii 7439—1440 a valului 
de năvăliri tătăreşti de-a-lungul Moldovei £. 

Martorii vremii ştiau, de asemenea, că activitatea caracteristică a Tătarilor 
se datora în cea mai mare parte tocmai prezenţei negustorilor italieni în târgurile 
de robi, în care căpeteniile acestor bande găseau un larg debuşeu de desfacere 
pentru produsul industriei lor de pradă, Atât scrisoarea Papei din 1246 (prin 
care se evocă cel dintâi contact cunoscut în istorie între Genovezi şi părţile dună- 
rene), cât şi memoriul lui Bartolomeu de Genova, şi, în genere, toate izvoarele 
privitoare la traficul de sclavi, adresează animatorilor acestuia tot felul de repro- 
şuri şi de blesteme: în învălmăşeala, uneori destul de confuză, a unor astfel 
de imprecaţii, se poate totuşi discerne un lucru limpede: nimeni nu are îndoieli 
despre răspunderea morală şi materială a Genovezilor pentru suferinţele « mărfu- 
rilor » vii pe care le negociau * şi mai puţin decât oricine, desigur, beneficiarii 
înşişi ai acestui negoţ, în mediul cărora se întâmplă să întâlnim expresia unui 
simțământ de semnificativă ruşine 4, 

Dar în asemenea declaraţii este vorba şi de lucruri mult mai grave decât o 
simplă răspundere pentru acţiunile desfăşurate sub conducerea Tătarilor. Meto- 
dele respingătoare întrebuințate” de Genovezi pentru alimentarea traficului 
de sclavi au fost zugrăvite de martori contimporani, în termeni ce precizează 
formele variate, dar egal de odioase, prin care se manifestă inițiativele negus- 
torilor italieni. Merită citată în acest sens mărturia unui act de cancelarie, a cărui 
sobrielate administrativă exclude prin ea însăşi orice intenţie retorică: este 
vorba de protocolul oficial redactat de Genovezi, al negocierilor purtate de guvernul 
lor la 22 Martie 1308 cu solii împăratului Andronic II Paleologul . 

Trimişii Bizanțului se ocupă amănunţit de furtul de copii, larg practicat de 
negustorii italieni în tot cuprinsul imperiului şi chiar pe ulițele Constantino- 
polei, prezentând în expunerea lor, altminteri plină de răceală diplomatică, fapte 
ca acestea: « Genovezii au ademenit copiii, promiţându-le o mulțime de bunătăţi 
pentru a-i îndemna să vină cu ei la Genova; şi mulţi au şi venit şi când au ajuns 
în oraşul Genova i-au vândut ca sclavi, faptă care e netrebnică ». Solia aduce 
apoi cererea de eliberare din lanţurile sclaviei a acestor copii, cuprinsul ei alcă- 
tuind al noulea paragraf din lista lungă de plângeri cu care ei se înfăţişează 
guvernului genovez: or, protocolul negocierilor, deşi redă îndeobşte, cu toate 


1 Reamintim că numai pe vremea lui Bartolomeu, negoţul cu robi moldoveni este 
semnalat a se fi extins chiar înlăuntrul Moncastrului, 

2 Cronice inedite, ed, I. Bogdan, p. 50. 

3 Cf. de asemenea justiticările foarte caracteristice prezentate de Genovezi în scri- 
soarea din 13 Februarie 1434 prin care răspund unor reproşuri ale Papei (Notes et extraits, 
I, p. 566). 

4 Inafară de scuzele îngăimate pe care le aduc Genovezii în scrisoarea din 1434 (cf. 
nota precedentă), merită subliniate recomandările făcute de guvernul genovez în 1351 solilor 
trimişi de el la Caffa pentru a cere bani; vorbind în cuvinte acoperite despre un impozit 
asupra negoţului cu sclavi, guvernul nu uită să adauge în instrucţiunile sale recomandări 
de prudenţă şi discreţie (Atti liguri, XXVIII, p. 558). 

5 Documentul este publicat, op. cit, XIII, p. 110 şi urm.; cf. şi comentariul lui C, 
Manfroni + Le relazioni fra Genova, l'impero bizantinoe i Turchi» (Atti liguri, XXVIII), 
p. 693—694. 

€ Atti liguri, XIII, p, 113. 

detaliile, răspunsurile negustorilor italieni cuprinzând tot felul de proteste, 
denegări de fapte şi contestaţii de drept, devine brusc aici de o conciziune dra- 
matică: « de asemenea asupra celui de al noulea paragraf s'a procedat cu matură 
chibzuinţă iar [membrii guvernului genovez) au statuat, au hotărît şi au dispus 
după cum se cuprinde în paragraf» . 

Discreţia neaşteptată a acestui răspuns ar putea surprinde, la fel ca şi 
faptul în sine că împăratul Bizanțului introduce asemenea preocupări într'o 
desbatere politică 2 menită să rezolve cele mai grave probleme de Stat. Dar ase- 
menea nedumeriri se risipesc de îndată ce constatăm că însuşi Toctai, hanul 
Tătarilor, a fost silit să poarte un război împotriva Genovezilor în 1307—1308 
pentru motivul, limpede enunțat de o cronică arabă a vremii: «Frâncii. .. prind 
copii de Tătari şi îi vând în țările musulmane » t. Este vădit că la această dată 
îndeletnicirea Genovezilor cu capturarea de sclavi pe cont propriu se generalizase 
într'atât, încât ea nu mai putea fi ţinută ascunsă de negustorii italieni, că ea se 
transformase pe întreg litoralul Mării Negre într'o adevărată plagă ce făcea să 
crească peste tot un val de mânie antigenoveză, silind pe toţi stăpânitorii litoralu- 
lui, din Bosfor până în Crimeea, să ia act de problemele politice născute de aici. 

Or, acelaşi val de mânie se manifestă în acelaşi timp pe litoralul de Vest, 
de asemenea, silind la aceleaşi măsuri împotriva Genovezilor şi pe Svetislav, stă- 
pânitorul de atunci al ținuturilor dela Nordul Dunării: mişcarea pornită «la 
Moncastru şi în alle părți » până în Bulgaria, de către «oastea» lui Svetislav 
în 1314, oglindeşte fără îndoială reacţia populară împotriva traficanților de 
sclavi ce operau şi pe acest teritoriu, cu metodele pe care le denunţă conco- 
mitent împăratul bizantin şi hanul tătar. 

Continuarea acestor procedee genoveze în tot restul veacului al XIV-lea 
explică înfăţişarea, în multe privinţe importantă pentru noi, a târgului de robi 
din insula Creta f; aici găsim în 1382 opt Tătari (printre care o femeie) ë şi este 
evident că ei nu pot proveni decât din raziile nemijlocit organizate de negustorii 
italieni în condiţiile zugrăvite de 'Toctai. Dar în acelaşi timp şi loc apar, pe lângă 
sclavi unguri şi ruşi 7, cele două femei « de genere Blacorum »8 a căror proveniență 
poate pune probleme asemănătoare; ni se pare cu totul limpede proveniența 
numeroşilor robi care declară a fi venit « dela Dunăre » ” şi care trebue să fi fost 
aduşi din Dobrogea, mai exact din coloniile genoveze dela gurile Dunării aflate 
tocmai în acest timp întrun nou război împotriva căpeteniilor locale 10, 


1 Atti liguri, XIII, p. 115. 

2 C. Mantroni (loc. cit.) defineşte cadrul politic al acestor negociațţii în care erau 
puse în discuţie problemele cele mai grave ale momentului, în deosebi în legătură cu luptele 
dintre Genova, Bizanţ şi Catalani. 

3 B. D. Grekov şi A. Iakubovski, Hoarda de Aur şi căderea ei, p. 116 — 117. 

4 Cf. precizările documentului genovez din 22 Martie 1316 (Monumenta Hungariae 
Historica, Diploinataria, XIII, p. 469) şi discuţia, pe larg, în capitolul VI al lucrării de faţă. 

5 Folosim documentele din registrul notarului Bresciano Manoli din 1381 — 1383, publi- 
cate în « Makedonski pregled » VII, 2—3, 1932. 

$ 'Tătăroaica este adusă din Crimeea la 23 Iunie 1383 (op. cit., p. 62, CCIX). 

? Ct. în deosebi contractul în care apar la 26 August 1382 un Tătar şi un Rus în aceeaşi 
vânzare (op. cit., p. 42, doc. CXVII). Altădată apare o sclavă unguroaică (p. 35, doc. 
LXXXII) 

8 Op. cit., p. 26, doc. XIII şi p. 54, doc. CLXXXVIII. 

Op. cit, p. 27, doc. XXIV, p. 33, doc. LX etc. 

10 In aceşti ani nu «operau» la Dunăre bandele turco-tătare (furnizorii obişnuiţi ai 
traficanților de sclavi). In schimb la 8 Iunie 1383 se află la Veneţia despre măsurile militare 
luate de Genovezi «în părțile lui Dobrotici » (ct. deliberările senatului, publicate de N. 
Iorga tn « Veneţia în Marea Neagră» I, p. 24—25, doc. XIII). 

Pe teritoriul Țărilor Române s'au produs aşa dar, la răstimpuri, aceleaşi 
acţiuni de înrobire directă pe care ştim că Genovezii le inițiau şi le înfăptuiau 
cu arme proprii, pe întreg litoralul Mării Negre. Nu ne este îngăduit să neglijăm 
măcar o clipă acest aspect al lucrurilor, atunci când studiem condiţiile generale 
ale furtului de sclavi în preajma gurilor Dunării. In adevăr, în cazurile amintite 
mai sus se manifestă până la evidenţă inițiativa traficanților de sclavi şi anume, 
sub o formă care, deşi are fără îndoială şi unele trăsături excepţionale, nu este 
mai puţin semnificativă totuşi pentru împrejurările «normale » ale negoţului 
lor; ni se pare limpede că oamenii care se îndeletniceau ei înşişi uneori cu vână- 
toarea de sclavi, nu pot fi socotiți prea străini de operaţiile de înrobire, nici în 
cazurile (numericeşte dominante) unde Genovezii evitau să apară într'o lumină 
direct compromiţătoare şi unde ei se foloseau de pildă de incursiuni organizate 
prin intermediul hanilor tătari. 

Este incontestabil că în genere, traficul de sclavi era condiţionat de menţi- 
nerea unei strânse asocieri între Genovezi şi Hoardă, întreruptă numai din când 
în când de răfuielile interne obişnuite în toate mediile banditeşti. Când, în 1246, a 
fost inaugurat contactul dintre negustorii italieni şi populaţia dela Nordul 
Dunării, sclavii « Blaci » ajunseseră desigur în mâna Genovezilor tocmai pe calea 
unor înrobiri de acest fel: era, la numai cinci ani după apariția Tătarilor la 
Dunărea de Jos, o primă manifestare a «colaborării» ce va aduce atâtea 
suferinţe în căminurile moldovene până la mijlocul veacului al XV-lea !. 

La această dată însă, în momentul isbucnirii crizei multilaterale pe care am 
analizat-o mai sus, rolul practic al traficanților de sclavi apare în lumina brutală a 
întreprinderilor fraţilor Senarega, proprietarii genovezi ai cetăţii Lerici dela gura 
Niprului. Condiţiile în care se desfăşură comerţul lor cu robi moldoveni, des- 
vălue cu o claritate deosebită poziţia concretă a negustorului față de toate 
problemele înrobirii prin forţă, precum şi legăturile inevitabile dintre însuşi 
traficul analizat aici şi ansamblul activităţii Genovezilor la Nordul Dunării. 
Este necesar să cercetăm cu atât mai atent semnificaţiile foarte convingătoare 
ale intervenţiei fraţilor Senarega 2, cu cât ele au fost în mod ruşinos răstălmăcite 
de istoriografia burgheză când era vorba de a defini rolul negustorilor italieni 3 
şi au fost complet ignorate când trebuia lămurit un moment însemnat al lup- 
telor duse pe teritoriul Moldovei, în cadrul grelei încercări politice din 1453— 
1456 *. 

Faptele ne sunt cunoscute în primul rând din relatările actorilor genovezi 
ai episodului: nu este greu să desluşim, însă, între rândurile acestei versiuni 
îngăimate, împrejurările desigur penibile pentru Genovezi şi la care se referă 


1 Evoluţia veniturilor s Oficiului st. Anton » stabileşte, după cum am arătat, atât rolul 
primordial jucat aici de această colaborare, cât şi proporţiile « de massă » în care ea «e pro- 
ducea » sclavi proveniţi din populaţia liberă dela Nordul Dunării. 

2 Va trebui să reluăm de câteva ori analiza episodului Senarega, tocmai din pricina 
multiplelor sale aspecte; vom urmări deocamdată, în aceste rânduri, semnificaţiile sale pe 
țărâmul poziției negustorului în cadrul colaborării italo-tătăreşti, 

3 Astfel a fost cu putință ca cele mai importante lucrări ale istoriografiei burgheze 
în problema noastră să prezinte faptele ca şi cum Moldovenii ar fi fost agresorii, iar bieţii 
traficanţi de sclavi, nişte victime. Socotim ruşinos faptul că această interpretare a episo- 
dului Senarega (dată mai întâi de N. Iorga, Chilia şi Cetatea Albă, p. 116 şi urm.: cf. şi dis- 
cuţia mai jos) să nu fi fost măcar o singură dată pusă la îndoială, deşi evenimentul însuşi 
a fost povestit de nenumărate ori. 

4 Asupra cadrului politic al raporturilor moldo-genoveze (dominate în aceşti ani de 
agresiunea otomană), vom reveni în continuarea acestei lucrări. 

numai indirect memoriul redactat la 14 Martie 1455 de către reprezentanţii 
fraţilor Senarega . 

Se arată aici chipul în care cei cinci frați din Genova au cumpărat dela 
Tălari castelul Lerici şi l-au ţinut ani de zile «cu multă cheltuială » pentru a 
servi drept cadru al unor îndeletniciri despre care memoriul vorbeşte numai 
prin aluzii discrete: ar fi fost vorba de răscumpărarea locuitorilor înrobiţi de 
către Tătari în împrejurimile castelului. In realitate, fraţii Senarega dovedesc 
curând că sunt reprezentanţii tipici ai traficanțţilor de sclavi, a căror activitate o 
analizăm aici. In timpul agresiunilor otomane, menite să-l silească pe Petru 
Aron la plata tributului, sunt aduşi la Lerici 14 orăşeni din «părțile Moldovei » ? 
şi anume, din Moncastru, în calitate de sclavi. Li se oferă « răscumpărarea » potrivit 
cu datina locului: memoriul, însă, fiind redactat în vederea recuperării unor 
interese negustoreşti, este silit să aducă şi anume precizări concrete şi mărtu- 
riseşte în adevăr că s'au cerut 3.400 ducați, adică suma enormă de peste 242 
ducați pentru fiecare cap de rob. 

Procuratorii fraților Senarega isbucnesc aici în imprecaţii la adresa bruta- 
lităţii, a lipsei de recunoştinţă şi a neomeniei acestor orăşeni din Moncastru; în 
adevăr, «din înscrcinarea conducătorilor lor» un număr de 60 de orăşeni se 
introduc în castel sub pretextul pescuitului şi împreună cu Moldovenii * înrobiţi, 
provoacă răsturnarea completă a situaţiei dela Lerici unde garnizoana era relativ 
slabă. Fraţii Senarega sunt arestaţi şi aduşi în Moldova, cel mai mare dintre ei 
fiind trimis la Suceava lui Petru Aron. Domnul îl eliberează însă şi promite despă- 
gubiri, dezavuând astfel întreaga acţiune întreprinsă fără ştirea şi încuviințarea lui. 

Prelungirile acestui episod în anii următori nu ne interesează deocamdată: 
faptele de până aici sunt de altminteri suficient de clare pentru a caracteriza 
fondul activității unor negustori de teapa fraților Senarega, natura şi amploarea 
veniturilor lor. Este necesar să subliniem, spre înlesnirea unor comparații indis- 
pensabile înţelegerii acestor venituri, faptul că negustorii din Caffa, Tana şi 
Moncaslru, al căror comerţ ne este descris de către Bartolomeu de Genova în 
1438, îşi cumpărau sclavii pe preţuri variind între 4—10 florini de cap 4; este pro- 
babil că ei îşi procurau aceşti robi dela Tătari pe preţuri mult mai mici, căci, 
în genere, capturile turceşti dela Nordul Dunării erau cumpărate de negustorii 
italieni pe « mai puțin de un ducal » . Este deosebit de instructiv, de asemenea 
faptul că pe la sfârşitul veacului al XV-lea, Tătarii cereau ei înşişi în jurul sumei 
de 100 florini ca preţ de răscumpărare al unor boieri de neam foarte mare din 
Moldova luaţi în robie în cursul unor năvăliri €. 


1 Acte şi fragmente, ed. N. Iorga, III, p. 32 şi urm. 

2? e partium Velachie ». 

3 «cum his Velachis », 

« Memoriul lui Bartolomeu de Genova precizează că Egiptenii a cumpără sclavi creştini 
dela creştini » pe aceste preţuri (e Revista Istorică s, XIX, 1933, p. 159). 

% Ioan de Raguza dă el însuşi această echivalență pentru suma de 30 aspri care, după 
ştiinţa lui, reprezintă prețul mediu al sclavilor la Adrianopole. (Notes et extraits, ed. N. 
Iorga, 1V, p. 28). 

¢ O astfel de răscumpărare pe «5.000 de aspri» (= 100 florini sau ducați) dela stâr- 
şitul veacului al X V-lea este amintită într'un document din 8 Aprilie 1528 (Uricariul, XVIII, 
p. 112 şi urm.). In 1499, solia lui Ştefan cel Mare la cneazul Lituaniei pune, printre alte pro- 
bleme de stat, chestiunea răscumpărării unei boieroaice din robia Tătarilor pe prețul de « 120 
zloți ungureşti » prin intervenția principalilor dregători ai Moldovei şi Lituaniei. (Documentele 
lui Ştefan, ed. I. Bogdan, II. p. 452). Adăugăm că însuşi sultanul Mehmed 11 pretinde în 1481 
lui Ştefan cel Mare suma de 5.000 aspri (= 100 florini) ca preţ de răscumpărare pentru 
prizonierii politici din Caffa, pe care domnitorul refuzase să-i predea Turcilor (ibidem, p. 366). 

Dar orăşenii deţinuţi de fraţii Senarega erau de o condiţie socială în orice 
caz mult inferioară față de aceea a boierilor eliberați în asemenea condiţii; 
constatăm că totuşi li se cere o sumă reprezentând în cazul cel mai râu o valoare 
de 50 ori mai mare (şi în realitate una probabil de 250 de ori mai mare) decât 
« prețul de cost» plătii în genere de Genovezi furnizorilor lor de robi !. 

Chiar dacă vom compara această sumă cu prețurile de răscumpărare cele mai 
monstruos umflate cele fixate de Tătari ei înşişi unor boieri de rang foarte 
înalt) tot rămâne că în castelul Lerici Moldovenii aveau de a face cu oameni 
putem spune de două-trei ori mai aspri încă decât proprii lor înrobitori. Socotim 
că beneficiile râvnite de traficanţii de sclavi, astfel cum ele se oglindesc în cifrele 
de mai sus, înlătură cu desăvârşire motivarea protestelor fraţilor Senarega, care 
în memoriul lor invocă « umanitatea », « credinţa », “dreptatea divină » şi bine- 
înțeles... cer represalii militare împotriva Moldovei până la recuperarea com- 
pletă, cu importante dobânzi, a bunurilor pierdute. 

Răspunsul dat de autorităţile genoveze la 3 Martie 1456 2 invocă de altmin- 
teri un număr de considerente practice de cu totul altă natură ; se stărue, anume, 
nu asupra unei «umanităţi » în care protectorii traficanţilor de sclavi nu ar fi 
avut cuvânt să creadă, ci se cântăresc şansele unei întreprinderi militare ce 
părea pe bună dreptate hazardată într'un moment în care tocmai se realizase 
între Moncastru şi domnie o învoială, pe baza căreia armata Moldovei putea 
oricând să intre în acțiune împotriva unei noi agresiuni 3. Concluzia guvernului 
genovez era cât se poate de logică, aşa dar, când recomandă coloniei să se abțină 
« dela război sau dela orice violenţă» ; dar este vorba de o logică în întregime străină 
de natura argumentelor folosite de fraţii Senarega. 

Este vădit că şi pentru autorii acestui document apărea de-a-dreptul comică 
invocarea justiţiei împotriva Moldovei şi că, spre deosebire de fraţii Senarega, 
autorităţile genoveze dispreţuiesc camuflările mai mult sau mai puțin naive, 
sub care se ascundea negoțul lor. Calculul rece al raportului material de forţe, 
unde se ține socoteală în p.im 1 rând de transformarea ce se pregătea pe tărâmul 
raporturilor cu Turcii 4, era singura atitudine potrivită cu natura activităţii 
foştilor stăpâni din Lerici. Această activitate constă în adevăr în exercițiul direct 
și continuu al agresiunii militare; o dovedeşte aici până la evidenţă utilizarea 
unor garnizoane şi cetăţi proprii, alături de serviciile bandelor otomane sau tătă- 
reşti, faptul că şi unele şi altele erau folosite în cadrul general al războiului ce se 
desfăşura pe litoralul de Nord-Vest al Mării Negre şi anume, în condițiile 
izbucnirii crizei politice dela Caffa. 

Am lăsat înadins la o parte până aici semnificaţiile faptului că stăpânii 
cetăţii Lerici s'au aflat tocmai în acest moment a interveni în luptele de pe 
teritoriul Moldovei. Este isbitor în adevăr că înrobirea orăşenilor din Moncastru 
s'a petrecut concomitent cu apariţia acelor simptome de disperare în colonia 


1 'Ținem socoteala în acest calcul mai întâi de preţul minimal indicat de către Barto- 
lomeu de Genova, deşi, după cum vom vedea mai jos, prețurile turceşti sunt un indiciu mai 
polrivil pentru simplul motiv că orăşenii fuseseră înrobiţi în 1454 cu ajutorul Turcilor. 

2 Vigna, Codice diplomatico tauro-ligure, I, p. 539. 

3 Cf, pe larg capitolul VII. 

4 Alianța turco-genoveză, confirmată chiar în seara căderii Constantinopolei printr'un 
privilegiu special al cuceritorului (N. Iorga, Privilegiul lui Mehmet II pentru Pera), a început 
îndată după aceea să fie supusă presiunii crescânde a pretențiilor turceşti, Negocierile Tur- 
cilor cu Moldova joacă şi rolul stabilirii unor legături comerciale, efectiv întărite de sultan 
la 6 lunie 1456 (« Revista Istorică », X, p. 105). Pentru Ganovezi dispărea în aceste condiţii 
unul dintre factorii altlădală atât de eficace al agresiunii lor impotriva fărilor române. 

genoveză, despre care ştim că erau pricinuite, pe de o parte de falimentul 
finanţelor publice, iar pe de altă parte, de încordarea raporturilor politice dintre 
Caffa şi Hoardă. 

Ne interesează aici în mod deosebit împrejurarea că exact în acelaşi timp criza 
generală a comerțului de transit se manifestă în chip precumpănilor şi cu o 
violenţă extraordinară pe tărâmul traficului de sclavi şi că unii dintre negustorii 
dela Calfa (ca un oarecare Marino Cigala de pildă) încercau să suplinească prin 
furtul organizat cu mijloace proprii dispariţia furnizorilor obişnuiţi de robi de pe 
piața genoveză: în adevăr, în vreme ce Tătarii încetaseră pentru un moment 
să aprovizioneze Caffa cu « materia primă » a uriaşului său trafic, însuşi consulul 
cetăţii ne informează într'un raport oficial din 6 Septembrie 1455, pe care l-am 
analizat mai sus, despre acţiunea întreprinsă de acest Cigala asupra corăbiilor 
emirului de Sinope; capturând în plină mare un convoi de sclavi aparținând 
stăpânitorului asiatic, Genovezul vinde apoi robii pe seama lui, fără alte forma- 
lităţi faţă de « proprielarul legitim » 1. 

Se poate lesne vedea cât de însemnate sunt împrejurările acestea pentru 
întregirea lacunelor voluntare din memoriul fraților Senarega. Este limpede în 
primul rând că ei mint prin omisiune atunci când, vorbind despre colaborarea 
lor cu Tătarii, uită să adauge că ea nu a funcționat în 1454, în cazul orăşenilor 
din Moncaslru. F 

Nu este vorba de a tăgădui că în genere castelul Lerici era, aşa cum o mărtu- 
risesc chiar proprietarii lui, un instrument al colaborării italo-tătăreşti pe care 
se baza negoțul cu sclavi. Dar în momentul isbucnirii crizei multilaterale dela 
mijlocul veacului al A V-lea, centrul de operaţii dela Lerici era silit să suplinească 
într'un fel oarecare defecțiunea momentană a Hoardei; este mai mult ca probabil 
că a folosit metode de aceeaşi natură cu cele puse în aplicare (în aceleaşi condiţii) 
şi de Marino Cigala ?, că a făcut, cu alte cuvinte, să intre în joc mijloacele militare 
proprii pe care, oricum, le întrețineau pe seama lor stăpânii cetăţii Lerici 3. 
Este la fel de vădit că de altminteri comportarea fraților Senarega în 1454 nu este 
ruptă complet de practicile negoţului lor obişnuit de dinainte de criză: dimpotrivă, 
această criză nu face decât să expliciteze, aici ca şi în întreaga sferă de activitate a 
negustorilor din Cafia, stări latente în funcționarea normală şi permanentă a meca- 
nismului ce producea veniturile genoveze în cadrul traficului de robi. 

Analiza episodului Senarega duce la încheieri pe care trebue să le considerăm, 
aşa dar, semnificative pentru întreaga comportare a negustorilor italieni. Este 
esenţial să subliniem caracterul activ al participării lor la acţiunile de înrobire; 
organizale în deobşte în asociaţie cu Tătarii, ele rămâneau posibile şi când lipsea 
concursul Hoardei, tocmai pentrucă factorul principal al iniţierii acestor acțiuni 
erau Genovezii şi nu Tălarii. 

Travestirea colaborării dintre negustori şi înrobitorii mongoli, sub forma 
preocupării umanitare de a «răscumpăra » din sclavie pe captivi, reprezintă o 


1 Cf. pentru toate aceste împrejurări, Vigna, Codice diplomatico tauro-ligure, I, 
p. 366—367, şi discuţia de mai sus, p. 95 — 96: 

? Vom vedea că, de altfel, există şi unele trăsături specifice ale acţiunii fraţilor Sena- 
rega, care au folosit, alături de mijloacele lui Cigala, ajutorul indirect al forţelor turceşti; 
este însă, în ce priveşte tema analizată aici, un detaliu fără prea mare însemnătate. 

3 Fraţii Senarega vorbesc în versiunea lor a evenimentelor, despre faptul că aveau 
o garnizoană slabă; esenţială este însă împrejurarea că exista o garnizoană şi că cetăţuia 
Lerici funcţiona pe baza unei forţe militare proprii; este vădit că şi în cadrul e colaborării + 
cu Tătarii era cel puţin de o recomandabilă prudenţă de a prevedea orice eventua- 

încercare naivă şi menită unui eşec desăvârşit. Beneficiile râvnite de fraţii Sena- 
rega arată că întreaga lor activitate (şi mai cu seamă cea de dinainte de criză) 
consta în a învesti în «industria » prădalnică a hanilor capitaluri , dela care 
aşteptau un profit de minimum 5.000 % ; castelul Lerici era o întreprindere comer- 
cială pe tejgheaua căreia se găseau, printre accesoriile cele mai des întrebuințate, 
lanţuri şi arme, pregătite şi unele şi altele pentru a desăvârşi înrobirea locuitorilor 
de pe litoralul Mării Negre şi a Moldovenilor printre aceştia. 

Nu numai că ar fi absurd să presupunem măcar o clipă, un simțământ de osti- 
litate al traficanţilor de sclavi față de chipul în care Tătarii procurau în genere 
robii; dar nu poate fi nici umbră de îndoială despre solidaritatea deplină şi atotcu- 
prinzătoare a Genovezilor cu întreaga activitate de pradă şi furt de oameni care 
este definiţia însăşi a principalei îndeletniciri a căpetenilor Hoardei. Interesul 
comun pe care-l determina rentabilitatea cu totul excepţională a traficului de 
sclavi reprezenta de altfel doar materia în care s'a cristalizat în chip practic soli- 
daritatea de origini mai îndepărtate între Tătari şi Genovezi. Nu trebue să uităm 
că profitul specific comerțului de transit în genere se realiza numai în anumite 
condiții economice (printre care joacă un rol primordial slaba desvoltare comer- 
cială a populațiilor exploatate) şi că din pricina lor interesele negustorilor genovezi 
la gurile Dunării erau în orice caz solidare cu menţinerea aici a stăpânirii tătăreşti ; 
comerțul de sclavi şi formele de colaborare cărora el le dă naştere, nu fac decât 
să exprime, pe tărâmul unei activităţi nemijlocit producătoare de venituri, 
această legătură obiectivă, adânc caracteristică pentru rolul istoric general înde- 
plinit de negustorii italieni faţă de societatea de pe teritoriul Ţărilor Române. 


+ 


Atât cronologia însăşi a procesului prin care coloniile italiene s'au fixat pe 
litoralul Mării Negre în veacul al XIII-lea £, cât şi mai ales evenimentele petrecute 
pe acest tărâm în secolele XIV—XV, confirmă caracterul necesar al alianţei 
dintre Genovezi şi cele mai brutale forţe de agresiune şi distrugere din Sud-Estul 
Europei; peniru înţelegerea legăturilor de care e vorba aici, are mai cu seamă 
importanţă faptul că în a doua jumătate a veacului al XIV-lea, când puterea 
Hoardei de Aur a intrat în declin sub loviturile ce primea din partea cnezilor ruşi, 
Genovezii au simţit nevoia de a adăuga la alianța lor iniţială cu Tătarii o cola- 
borare întru totul analoagă, cu Turcii. Această din urmă alianţă, manifestată 
în prilejuri care au avut un deosebit răsunet în Europa vremii, a fost studiată de 
istoricii străini, în deosebi italieni, care nu au putut ascunde sentimentul de des- 
gust ce-l provoacă cinismul politicii genoveze şi încercările ei stalornice de a împie- 
deca acțiunile de cruciată antiotomană ?. In asemenea condiţii, poziţia respingă- 
toare ocupată de Genova în marile probleme puse de înaintarea turcească, nu a 


1 Reamintim câ cetăţuia Lerici fusese cumpărată dela Tătari. 

2? Deşi corăbiile italiene au început să circule în Marea Neagră încă dinainte de mij- 
locul veacului al XIII-lea, se ştie că întemeierea coloniilor genoveze urmează îndată după 
marea invazie a Tălarilor ; vom vedea mai jos că şi întemeierea coloniei dela gurile Dunării 
a fost condițională de o colaborare politică strânsă cu hanii tătari. 

3 Cf. de pildă C. Mantfroni, « Le relazioni fra Genova, l'impero bizantino e i Turchi » 
(Atti liguri, XXVIII, p. 577 şi urm.) care stărue de nenumărate ori asupra acestei alianţe 
(ti deosebi p. 714 şi urm., p. 717, p. 727 şi urm., p. 731 şi urm., p. 739 şi urm.), deşi pre- 
tinde, ca toţi istoricii burghezi de altfel, că ea era străină de scopuri comerciale (p. 718). 
Vom vedea îndată multiplele aspecte „ale acestei erari. 

putut fi negată în întregime nici de istoriografia burgheză din ţara noastră ! 
în studiile sale de istorie generală. In schimb, au fost complet trecute sub tăcere 
urmările sale asupra Țărilor Române, în ciuda faptului că un bogat material docu- 
mentar ilustrează colaborarea dintre sultani şi curtierii marelui transit în cadrul 
unor agresiuni comune îndreptate împotriva popoarelor balcanice şi a poporului 
român. Credem necesar să stăruim cu atât mai mult asupra acestui material, 
pentru a da la iveală caracterul politicii genoveze în epoca unor grele lupte purtate 
de "Țările Române pentru independenţa lor. 

Insuşi N. Iorga a arătat că pătrunderea otomană pe teritoriul Peninsulei 
Balcanice se explică prin folosirea sistematică (şi alternativă) a armatelor turceşti 
de către Genova şi Bizanţ în luptele pe care le-au dus în al treilea sfert al vea- 
cului al XIV-lea . Rolul jucat aici de către negustorii genovezi a fost deosebit 
de odios: pe lângă că stabilesc o alianță militară directă prin care flota genoveză 
este pusă la dispoziţia agresorilor otomani 3, ei sunt de asemenea prima putere 
europeană care încheie tratate formale cu sultanii. Ni s'a păstrat textul celui 
de al doilea tratat, încheiat la 8 Iulie 1387 4 şi care confirmă stipulările primei 
învoeli dintre Genova şi Turci, din 13525; este isbitor din capul locului rolul 
deosebit de important pe care-l joacă în aceste tratate şi în confirmările lor 
ulterioare $, problema comerțului cu sclavi. ` 

Nu poate fi îndoială că atenția acordată acestei probleme caracterizează 
natura legăturii de interese dintre noii aliați, că în centrul preocupărilor lor comune 
se află venituri întemeiate în mare parte pe înrobirea populațiilor din Sud-Estul 
Europei. Existența acestor venituri şi importanța lor în politica genoveză față 
de Turci sunt de altfel amplu ilustrate de toate împrejurările în care negustorii 
italieni apar, în calitate lor de traficanţi de sclavi, ca beneficiari ai înaintării otomane 
în Peninsula Balcanică. 

Documentele pe care le cuprinde registrul ţinut de notarul Manoli Bresciano 
din Creta în anii 1381—1385 sunt deosebit de sugestive în această privinţă; 
pe lângă că ilustrează, cum am văzut mai sus, unele acţiuni de înrobire orga- 
nizate chiar de negustorii italieni, aceste documente oglindesc înainte de toate o 
stăruitoare coincidenţă între afluenţa robilor în târgurile mediteraniene şi momen- 
tele de creştere a ofensivei otomane 8. 


1 Totuşi, mai catolici decât Papa şi mai filogenovezi decât istoricii italieni, unii dintre 
epigonii istoriografiei burgheze din ţara noastră s'au apucat să justifice politica de cola- 
borare cu Turcii dusă de către Genova sau uneori să o conteste de-a-dreptul, împotriva evi- 
denţei. Este tipic cazul recenziei lui Gh. Brătianu la lucrarea unui cercetător german, C. 
Silberschmidt, pe care pretinde să-l « îndrepte » în sensul apologetic, propriu lucrărilor sale. 
(Ct. Byzantion, I, 1924, p. 636—637). 

2 N. Iorga, Latins et Grecs d'Orient et Pétablissement des Turcs en Europe (studiu 
republicat în Etudes byzantines, TI, p. 277 şi urm., după care cităm). 

3 Op. cit., p. 315, passim. Cf. şi exemple mai târzii de asemenea colaborare, în deosebi 
in momentele cele mai grele ale luptei Țării Româneşti împotriva Turcilor, ca de pildă în vremea 
lui Dan II (materiale în Notes et extraits. I, p. 393, 395—396) sau în timpul agresiunii oto- 
mane din anul 1431 (op. cit., p. 546—553). 

4 Publicat şi de N. Iorga în s Anal. Acad. Rom. », Mem. Secţ. Ist., seria a Il-a, t. 
XXXVI, p. 82—84. 

5 N. Iorga, Etudes byzantines, II, p. 317. Acest prim tratat al cărui text s'a pierdut nu 
este cunoscut decât din menţiunea pe care o fac în legătură cu el, alte auanţe genoveze. 

6 Cf. de pildă, tratatul din 1403 (e Anal. Acad. Rom. » Mem. Secţ. Ist., seria a Il-a, 
t. XXXVI, p. 85—87). 

7 Registrul a fost studiat şi în parte publicat de istoricul bulgar Sakâzof în + Make- 
donski pregled », 1932, VII, 2—3, p. 1 şi urm. 

è Cf. concluziile lui Sakâzof, op. cit., p. 236—237, 


www.dacoromanica.ro 


DESPRE ROLUL GENOVEZILOR LA GURILE DUNĂRII 113 


La un rezultat încă şi mai concludent se poate ajunge studiind direcţiile pe 
care se desfăşura acțiunea de înrobire şi anume, folosind indicaţiile furnizate 
de notar cu privire la neamul şi locul de origine al sclavilor vânduți la Creta; 
reiese că majoritatea acestora sunt Bulgari din Macedonia şi provin astfel de 
pe teatrul principal al operaţiilor otomane din anii corespunzători activităţii 
notarului :. 

Legătura astfel stabilită între atacurile turceşti în Balcani şi activitatea negus- 
torilor italieni, se explică prin unele trăsături binecunoscute ale « politicii de stat » 
condusă de sultani ; ele sunt caracterizate prin locul pe care îl ocupă în organizarea 
generală a imperiului «instituția » armatelor neregulate de azapi şi achingii ?, 
Se ştie că înafară de « ghazii » (oştenii armatelor regulate care erau plătiți prin 
soldă sau prin venitul micilor feude concedate pe teritoriile cucerite de ei) existau 
printre forţele militare otomane cete numeroase de ostaşi, definite tocmai prin 
faptul că unica lor plată consta în încuviințarea pe care o aveau de a prăda şi 
de a lua robi din ţinuturile necucerite de Turci. 

Pe baza activităţii acestor cete se acumulau adevărate «turme de sclavie 
în imperiul turcesc, în stăpânirea personală a sultanilor *, ca şi în aceea a feuda- 
lilor otomani mai mari sau mai mărunți 4. Dar robii păstraţi în stăpânirea acestora 
(în calitate de servitori de pildă) reprezentau o mică parte a «produsului » 
furturilor realizate de azapi şi achingii; cei mai mulți erau destinați vânzării 5 
şi constituiau tocmai prin aceasta puntea de legătură dintre Genova şi imperiul 
sullanilor. Negustorii italieni reprezentau în adevăr un factor indispensabil 
pentru valorificarea pe piață a acţiunilor de înrobire întreprinse de bandele 
otomane. Nu poate fi îndoială că frecvența binecunoscută a acestor acţiuni 
se explică prin activitatea traficanţilor de sclavi, mijlocitorii uriaşelor venituri 
de care beneficiau şi sultanii ca organizatori ai incursiunilor de azapi şi 
achingii °. 

Este locul să amintim că istoriografia noastră a neglijat cu totul rolul acestor 
incursiuni pe teritoriul Țării Româneşti şi al Moldovei, deşi acţiunea lor a fost 
mai însemnală, fiind, practic vorbind, mai eficace în urmările sale de lungă 
durată, decât marile expediţii « ghaza » întreprinse de sultani. Fără a ne opri 
asupra acestei teme cu ramificații muitilaterale 7%, vom arăta deocamdată, în 
legătură cu problema studiată aici, unele aspecte ale colaborării turco-genoveze 
în jefuirea periodică a Țărilor Române şi în înrobirea populaţiei lor. 

Cu o satisfacţie direct mărturisită, cronicarii turci înregistrează în chip 
minuţios nenumăratele prilejuri în care bandele de achingii au trecut la Nordul 
Dunării unde (după expresia brutală a lui Aşik-paşa Zade) «s'au făvălit şi au 


1 cf. concluziile lui Sakâzol, op. cit., p. 236—237. 

2 Azapii erau pedeştrii iar achingiii formau cavaleria. 

3 Se ştie că sultanului îi revenea o cincime din robii aduşi de azapi şi achingii în incur- 
siunile lor. 

4 Unul dintre aceşti feudali mărunți, cronicarul Aşik-paşa Zade, ne-a lăsat o descriere 
savuroasă a operaţiunilor de înrobire la care participase el însuşi. Cf. Die altosmanische 
Chronik des Asîk-pasha Zade. Ed. Fr. Giese, Leipzig, 1929, p. 114—115. 

5 Aştk-paşa mărturiseşte cl însuşi în cronica lui (loc. cit.) că lua în robie prizonieri 
de război pentru a-i vinde, 

8 Aici se vădeşte însemnătatea faptului că sul/anii erau cointeresați la furtul de robi 
prin « cincimea + pe care achingiii trebuiau să le-o cedeze. : 

? Este suficient să amintim că însăşi plata haraciului se datoreşte incursiunilor de 
achingii şi nu narilor expediţii sultanale; această plată nu avea alt înțeles în veacul al 

călcal » 1 bogăţiile agonisite prin munca paşnică a ţăranilor. Obiectul principal 
al incursiunilor de care este vorba, era luarea în robie a locuitorilor care puteau 
fi găsiţi fără apărare în casele lor; aceştia erau aduşi cu miile? peste Dunăre, 
pentru a fi în cele din urmă vânduți de către Turci traficanţilor de sclavi din 
porturile mediteraniene. Pe noi ne interesează aici frecvenţa excepţională a unor 
asemenea incursiuni şi răspunderea pe care o au aici negustorii genovezi. 

Este deosebit de convingătoare în această privință mărturia lui loan de 
Raguza, solul oficial al conciliului dela Basel pe lângă împăratul bizantin. In 
memoriul său adresat conciliului la 17 Noembrie 14364, solul descrie jefuirea 
Ţărilor Române şi vânzarea «turmelor » de sclavi aduse de aici în uriaşul târg 
dela Adrianopole; negustorii care plăteau câte 30 aspri peniru un sclav (preţ 
extrem de semnificativ pentru devalorizarea unor mărfuri « produse» în pro- 
porţii de massă prin repetarea incursiunilor turceşti) şi care sunt aşa dar princi- 
palii beneficiari ai acestor incursiuni ë, ne apar ca autorii morali ai suferințelor 
îndurate de femeile şi copiii din Țările Române. Accentele de durere neprefăcută 
ale lui Ioan de Raguza, când descria vânzarea acestora «ca vitele » şi scenele 
de desnădejde la care asistase el însuşi în târgul de robi, reprezintă un act de 
acuzare îndreptat fățiş împotriva traficanţilor de sclavi. 

Dar alături de asemenea declaraţii, ce pot fi uneori recuzate ca declama- 
torii, există dovezi materiale la fel de împovărătoare pentru negustorii genovezi 
şi care stabilesc existența unei solidarități depline între ei şi înrobitorii ţărilor 
balcanice sau dunărene. Nu este vorba numai de solidaritatea obiectivă pe care 
o determină însuşi mecanismul producător de venituri al colaborării turco- 
genoveze, ci chiar de poziţia conştient adoptată de către negustorii italieni faţă 
de situaţiile dramatice cărora un asemenea mecanism de înrobire le dă naştere 
în chip inevitabil. Este cât se poate de caracteristică în acest sens brutalitatea 
cu care Genova a pus în aplicare clauzele primelor sale tratate cu Turcii, pentru 
restituirea reciprocă a sclavilor fugiţi. Se ştie că în 1387, cel mai târziu, se sta- 
bilise între sultani şi negustorii coloniilor genoveze o convenție care reglementa 
minuţios modalităţile acestor restituiri. In anii următori, registrele coloniei Pera 
cuprind numeroase însemnări cu privire la sclavi (Bulgari, Greci sau de alt 
neam) refugiaţi pe teritoriul coloniei; în 1391 este vorba de nişte femei «care 
au fugit dela Turci şi au fost încarcerate, în închisoarea comunei... prin ordinul 
domnului podesta, la cererea Turcilor » ?. Lanţurile făurite de Genovezi pentru 
aceste femei, refugiate pe teritoriul lor după ce scăpaseră din captivitatea oto- 
mană, arată cât se poate de bine atitudinea negustorilor italieni faţă de sufe- 
rințele omeneşti pe care le provocau agresiunile bandelor de achingii. 


1 Op. cit., p. 111. Este vorba de prădarea Ţării Româneşti şi a Transilvaniei timp de 
45 de zile în anul 1438. 

3 Cu un singur prilej, în 1432, domnitorul Alexandru Aldea a trebuit să răscumpere 
trei mii de robi îuraţi în asemenea condiţii. 

3 Numai cronica lui Urudj, Istoria dinastiilor otomane (ed. Babinger, Hanovra, 1925) 
pomeneşte asemenea incursiuni pe teritoriul românesc la p. 26, 47, 51—52, 52—53, 97, 109, 
113, 128, 133. 

4 Notes et extraits, ed. N. Iorga, IV, p. 25 şi urm. 

5 Op. cit., p. 28. 

$ Ştim că în cazul cel mai rău pentru traficanţii de sclavi, ei revând marfa pe un preţ 
de 50 de ori mai mare (cf. mai sus discuţia privind prețurile pomenite de Bartolomeu de 
Genova). 

? Notes et extraits, I, p. 47, 50, 52; cf. p. 74—75, ştirile din 1403 care trebue puse 
în legătură cu noul tratat încheiat între Genovă şi Turci şi unde problema negoţului de sclavi 

Era în această atitudine a făuritorilor de lanţuri mai mult decât o simplă 
asprime negustorească ; era simbolul însuşi al unei politici prin care traficanţii 
de sclavi colaborau conştient la instalarea jugului otoman pe teritoriul Europei 
sud-orientale pentru a-şi consolida beneficiile lor monstruoase. Este necesar să 
subliniem aici că această politică s'a manifestat şi în împrejurările în care Mol- 
dova a devenit tributară față de Turci, în 1454—1456; va trebui să reamintim 
evenimentele petrecute pe teritoriul ei în aceşti ani de criză politică generală 
în care se produce, de asemenea, intervenţia fraţilor Senarega 1 . 

Se cunosc situaţiile în care Moldova a fost silită să înceapă a plăti tribut 
lui Mehmet II2; adunarea boierilor dela Vaslui din primăvara anului 1456 
justifică ea însăşi această măsură arătând că, altminteri, Turcii e ei singuri vor 
lua precum au luat şi până acum soțiile şi copiii fraţilor noştri » 3. Au avut loc 
în adevăr în anii precedenţi închinării, repetate incursiuni ale unor cete otomane 
care pătrundeau până în inima Moldovei, înrobind pe locuitorii ei. In toiul 
acestor agresiuni, care au culminat printr'o « demonstraţie » a flotei otomane 
la gurile Dunării, urmată de debarcarea în forță a unor drâmbe de oaste -, apar 
deodată în sclavia stăpânilor genovezi ai castelului Lerici cei 14 orăşeni din 
Moncastru. 

Am arătat mai sus rolul garnizoanei pe care o întreţineau fraţii Senarega 
în acest castel, unul din centrele fostei alianţe italo-tătăreşti, iar în 1454, unul 
dintre focarele de cotropire organizate pe cont propriu de Genovezi. Este limpede 
însă că înrobirea orăşenilor moldoveni a fost posibilă numai fiindcă era în acelaşi 
timp ajutată de condiţiile agresiunii otomane; este suficient să amintim că 
această agresiune se desfăşura pe teritoriul Moldovei începând din toamna anului 
1453, având ea însăşi, în primul rând, forma unor incursiuni de înrobire 5. 

Nu se poate imagina o ilustrare mai vie a legăturii indisolubile dintre dife- 
ritele alianţe pe care le-au înjghebat pe rând traficanţii de sclavi; episodul din 
1454 este expresia originii comune a colaborării lor cu Tătarii şi a celei cu Turcii, 
două forme ale aceleiaşi solidarități dintre Genova şi forţele de agresiune pe 
care se sprijinea, oricum, îndeletnicirea castelanilor din Lerici. Se manifestă 
aici o legătură necesară, postulată şi de analiza teoretică a naturii veniturilor 
genoveze, între comerţul de transit şi cotropirea brutală a ținuturilor exploa- 
tate; este o legătură ce apare mai limpede în cazul traficului de sclavi, dar care 
nu este mai puţin inevitabilă pentru întreg restul activității negustorilor italieni. 

Cazul Senarega prezintă tocmai particularitatea de a evidenția această 
legătură obiectivă dintre absolut toate formele de violenţă îndreptate de Geno- 
vezi împotriva Moldovei. Nu trebue să uităm că desfăşurarea evenimentelor 
analizate aici se inserează între două momente foarte caracteristice pentru pira- 


1 Episodul pe care-l vom analiza acum a mai fost deseori povestit, fără a se trage 
însă vreodată în cheierile pe care le comportă faptele — ba chiar fără ca ele să fi fost complet 
înfăţişate. Caracterul tendenţios al prezentării evenimentelor în istoriografia burgheză este 
perfect ilustrat în principala lucrare a acestei istoriografii, unde N. Iorga merge până la 
a pretinde că Moldovenii au fost agresorii în 1455 (Chilia şi Cetatea Albă, p. 116). 

2 «Pe marginea folosirii izvoarelor cu privire la supunerea Moldovei la tributul turcesc 
(Vaslui 1456)», în e Studii», III, anul v, lulie— Septembrie 1952, p. 187 şi urm. 

3 Op. cit., p. 197. 

4 Op cit., p. 189—190 şi notele. 

5 Vom întrezări mai limpede forma posibilă a ajutorului turcesc, după ce vom analiza 
în capitolul al VII-lea al lucrării de față cadrul politic general al evenimentelor din 1453— 
1456; în adevăr, lămurirea episodului Senarega (povestit de toți istoricii ca unul petrecut 
în... 1455) cere rectiticări de cronologie şi deci discuţii mai lungi de istorie politică. 

teria mai mult sau mai puţin legală organizată pe seama unor corăbii şi mărfuri 
aparținând orăşenilor moldoveni; este vorba, în primul rând, de sentința 
dată în conflictul Gravaigo-Petruman !, unde ştim că autorităţile din Ge- 
nova hotărăsc un adevărat război comercial împotriva negustorilor dela gurile 
Dunării. 

Socotim că deslănţuirea acestui război nu poale îi în niciun caz străină 
de forma răspunsului pe care am văzut că Moldovenii l-au dat fraţilor Senarega. 
In condiţiile confiscărilor arbitrare de mărfuri ce s'au operat pe baza sentinței 
amintite după data de 17 Mai 14532, atacul chibzuit de autoritățile orăşeneşti 
din Moncastru împotriva cetăţii Lerici? are înţelesul unui răspuns dat agre- 
siunii multilaterale organizate de negustorii italieni atât pe tărâmul raporturilor 
comerciale, cât şi pe acela al furtului de robi : numai astfel se explică rolul de 
inițiativă şi îndrumare pe care şi-l asigură conducătorii oraşului Moncastru în 
timpul luptei din 1454 cu fraţii Senarega. Merită subliniat că această interpre- 
tare a faptelor este dată de însuşi consulul din Caffa în memoriul său din 6 
Septembrie 1455; el justifică aici o cerere de ajutoare militare pentru recu- 
cerirea cetăţii Lerici prin teama de concurența comercială pe care noii ei stăpâni 
ar putea să o facă vadurilor negustoreşti din Crimeea €. 

Ne mai rămâne să adăugăm că, în Martie 1456, guvernul genovez, deşi se 
arăta prudent în ce privea recucerirea cetăţii Lerici, nu pierdea deloc din vedere 
obiectivele luptei sale comerciale şi continua să le urmărească, folosind mijloace 
de forţă armată. Am analizal în capitolul precedent conţinutul unui ordin emis 
tot în Martie 1456, pentru atacarea oricărei corăbii ce ar transporta grâne în Marea 
Neagră şi am văzut, de asemenea, semnificaţiile lui în cadrul concurenţei dintre 
negustorii din Caffa şi exportatorii grânelor moldoveneşti 5; era un ordin de 
piraterie brutală care completa în mod firesc măsurile, în fond analoage, prevă- 
zute în sentința procesului Gravaigo, tinzând şi unele şi altele să menţină vesti- 
giile monopolului comercial genovez în vremea în care declinul său se îndrepta 
vădit spre catastrofă. Or, căpitanul corăbiei căruia i se dau asemenea instruc- 
țiuni, menile să întregească un sistem complex de cotropire militară, nu este 
altul decât Toma Senarega, cel mai mare dintre cei cinci fraţi care organizau 
traficul de sclavi în cetăţuia Lerici în 1454 şi care se înfăţişează acum în dregă- 
toria de principal conducător al oficiului grânelor din Caffa. 

Este cu lotul limpede că în aceste condiții, seria cronologică a evenimen- 
telor din 1453—1456, în care se încadrează şi episodul Senarega, oglindeşte 
tocmai unitatea dintre diferitele manifestări ale agresiunii genoveze. Scopurile 
rezistenței care se organizează în aceşti ani la Nordul Dunării, unde traficul cu 
sclavi şi comerțul de grâne apar împreună în centrul luptei dusă de orăşenii Mol- 
dovei, ilustrează deplin împrejurarea că politica genoveză era fundamental aceeaşi 
în toate domeniile în care o cunoaştem, că ea urmărea în toate aceste domenii 


1 Şa analizat pe larg în capitolul precedent chipul arbitrar în care Moldovenii erau 
puşi să plătească oalele sparte lá Liov şi la Pera printr'un ordin cinic menit să introducă 
forța armelor acolo unde miiloacele comerciale dăduseră greş. 

2 Deşi sentința este dată la 17 Mai 1452, ea a intrat în vigoare de abia un an mai 
târziu (Acte şi fragmente, III, p. 30—31). 

3 Frații Senarega sunt arestați şi castelul lor este cucerit prin acţiunea celor 60 de 
orăşeni din Moncastru, trimişi în chip special sub pretextul pescuitului « comissione rectorum 
loci illius » (op. cit., p. 32). 

4 Vigna, Codice diplomatico, I, p. 365. 

5 Vigna, Codice diplomatico, I, p. 595—596 şi discuţia mai sus, p. 81. 

să mențină prin mijloace militare supraprofituri isvorîte din jefuirea directă şi 
care erau înlăturate în condiţiile istorice dela mijlocul veacului al XV-lea prin 
rezistența opusă cu forțe noi de către societatea locală. 


x 


Episodul Senarega se găseşte la o răscruce a raporturilor moldo-genoveze 
şi face astfel cu putinţă studiul unui fenomen aflat în plină criză. Rolului mon- 
struos jucat în asemenea împrejurări de către negustorii italieni îi corespunde 
însă, în cadrul desvoltării ştiinţei moderne, activitatea apologeţilor burghezi ai 
comerţului de transit de teapa lui Gh. Brătianu şi a « şcoalei » de obscurantism 
pe care a ilustrat-o. Este suficient să recapitulăm principalele rezultate la care 
am ajuns în ultimele două capitole, comparându-le cu teoriile istoriografiei 
burgheze despre contribuţia adusă de Genova la naşterea oraşelor din Ţările 
Române şi în genere la desvoltarea lor social-economică !. Afirmând că negus- 
torii italieni au fost la Nordul Dunării un factor de progres, a cărui dispariţie 
în a doua jumătate a veacului al XV-lea ar fi avut urmări catastrofale pentru 
Moldova, istoriografia burgheză a falsificat în întregime faptele şi a împiedecat 
înțelegerea unor însemnate lupte din istoria medie a ţării noastre; nu este vorba 
de o « exagerare » a rolului jucat de aceşti negustori, ci de răstălmăcirea completă 
a conţinutului său istoric real. 

Incheierea generală care se desprinde din analiza de mai sus este că Genovezii 
s'au înfăţişat la gurile Dunării ca un faetor istoric reacționar, ale cărui interese 
în mediul societăţii locale erau în contrazicere directă cu mersul ascendent al 
acestei societăţi. Vital interesaţi în menţinerea populaţiei locale pe o treaptă 
cât mai înapoiată de desvoltare, negustorii italieni au depus efectiv toate sfor- 
țările pentru a frâna progresul Moldovei şi au legat necontenit aceste sforțări 
de cotropirea militară, în alianță strânsă cu bandele turco-tătare. 

Trebue subliniată în mod cu totul deosebit claritatea cu care politica geno- 
veză de agresiune apare ca expresia necesară a condiţiilor economice obiective în 
care se desvoltă activitatea lor. Profitul urmărit de curtierii marelui transit era 
cu putinţă numai dacă în societatea pe care ei o exploatau, produsele nu aveau 
încă în mod curent o valoare de schimb ; acest profit devine imposibil pe măsură 
ce se desvoltă producţia de mărfuri şi activitatea unor orageni locali, legați prin 
mii de fire de această producție. 

Politica negustorilor italieni se explică prin faptul că ei cunoşteau secretul 
uriaşelor lor profituri, măcar în măsura în care poziţia adoptată de Genova 
exprimă convingerea conducătorilor ei că interesele « comunei » sunt potrivnice 
desvoltării orăşenilor Moldovei. Politica genoveză nu este decât transpunerea 
acestei convingeri generale în măsuri practice de guvernământ, unde puterea 
militară este deliberat folosită pentru a înipiedeca activitatea negustorilor dela 
Nordul Dunării. 

Comerţul cu sclavi este îndeletnicirea caracteristică a curtierilor marelui 
transit; în acest sector de comerț, din câre a isvorit cea mai mare parte a veni- 
turilor lor, se concentrează trăsăturile cele mai tipice ale unei activităţi care, 
aici, nu se mai poate acoperi cu aparențele civilizaţiei. « Rolul istoric » înde- 
plinit în acest domeniu de către Genovezi constă în străduinţa lor de a restabili 


l Çf. analiza acestor teorii şi bibliografiă problemei în introducerea acestâi lucrări. 
+ Studii » anul 6, I, lanuarie— Martie, 1953, p. 192—195. 

în veacul al XV-lea raporturi sociale depăşite la Nordul Dunării cu un mileniu 
în urmă, In strânsă legătură cu caracterul istoriceşte reacționar al unei asemenea 
îndeletniciri, se află necesitatea agresiunii militare implicită în înşişi scopurile 
urmărite de negustorii italieni. Pe niciun alt tărâm de activitate nu se învede- 
rează atât de limpede faptul că Genovezii nu erau «liberi » să aleagă o politică 
sau alta, că ei trebuiau să facă apel la forța armelor dacă voiau să-şi păstreze 
veniturile, adică să rămână ei înşişi. 

Multe zeci de mii de Moldoveni vânduți ca sclavi în toate colţurile lumii 
în secolele XII-XV ! reprezintă tot atâtea cazuri de distrugere militară a unei 
gospodării paşnice şi productive de către Genovezi sau de către uneltele lor 
turco-tătare, căci înrobirea presupune furtul de oameni, adică un act de vio- 
lenţă îndreptat împotriva acestor Moldoveni, luaţi de obicei din mijlocul familiei 
şi al gospodăriilor lor. Nu poate să ne mai surprindă faptul că Moldovenii au 
confundat în aceeaşi ură, în 1454, pe înrobitorii lor direcţi şi pe comanditarii 
genovezi ai acestora. Practica vieţii însăşi înlăturase deosebirea de nuanţă între 
cele două căi pe care negustorii italieni îşi procurau sclavii — prin raziile lor 
proprii sau pe calea raziilor de Tătari sau achingii; rămăsese numai rezultatul 
acestei activităţi « civilizatoare » şi el se materializa în cenuşa unor gospodării, 
ruinate prin grija de umanitate a fraţilor Senarega şi a consorțţilor lor. 

Rezistenţa opusă de orăşenii moldoveni agresiunilor organizate de Genovezi 
se împletea în cursul evenimentelor din 1453—1456 cu o luptă generală dusă 
pentru consolidarea condiţiilor economice pe care se rezema progresul Moldovei. 
Era de altminteri un episod de luptă populară în care domnia nu intervine decât 
pentru a stânjeni desfăşurarea acţiunii pornită şi condusă de forţe locale, în 
acest caz, orăşeneşti. Lupta de care este vorba exprimă în chip nemijlocit inte- 
resele apărării unor gospodării productive şi a poziţiilor cucerite prin mersul 
ascendent al civilizaţiei la Nordul Dunării. Ea este la fel de strâns legată de 
însuşi procesul desvoltării societăţii pe teritoriul jefuit de Genovezi, pe cât este 
de inevitabilă cotropirea militară ca mod de manifestare a activităţii acestora 
din urmă. 

Evenimentele politice şi militare legate de această luptă au fost adeseori 
ignorate de istoriografia burgheză 2 şi când erau prezentate în treacăt, în unele 
lucrări !, au fost înfăţişate izolat, drept manifestări întâmplătoare ale năra- 
vului războinic care este tipic în genere pentru comportarea feudalilor 4. Inche- 
ierile de mai sus ne îngădue să considerăm aceste evenimente ca un fenomen 
organic legat de desvoltarea societăţii. 


1 Cifra nu este deloc exagerată; e suficient să amintim că de pe întreg litoralul Mării 
Negre, Genovezii « recoltau » în fiecare an mai mult de 10.000 de sclavi. 

2 Astfel, Gh. Brătianu, care îşi făcuse o specialitate din prezentarea istorici Genove- 
zilor în Marea Neagră, a ocolit mereu evenimentele din veacul al XV-lea, unde nu puteau 
fi neglijate fapte ca războiul lui Ştefan cel Mare impotriva negustorilor din Caffa. Chiar 
atunci când s'a ocupat de un moment extrem de caracteristic al acestor lupte, ca acei din 
1314—1316, în vremea stăpânirii ţarului bulgar Svetislav la Nordul Dunării (Les Bulgares 
A Akkerman au début du XIV-âme siècle) nu discută decât fapte cu totul secundare şi prezintă 
pe supuşii lui Svetislav ca pe nişte «jefuitori» de mărfuri genoveze (op. cit., în « Byzan- 
tion e, II, 1920, p. 153—168). 

3 O menţiune specială trebue făcută aici pentru lucrările lui N. Iorga al căror material, 
deosebit de preţios, trebue însă întrebuințat cu multă precauţiune şi mereu controlat cu 
cercetările mai noi. 

4 Tipic fn această privinţă este de pildă N. Iorga, Veneţia în Marea Neagră, |, 
Dobrotici, 

Este necesar să subliniem că o bună parte a evenimentelor politice dela 
gurile Dunării în secolele XIII-XV se explică prin contradicţiile obiective funda- 
mentale dintre interesele progresului local şi cele ale forţelor istoriceşte reacţio- 
nare reprezentate de negustorii italieni. Pe această bază, întreaga înfăţişare a 
faptelor capătă o semnificație nouă şi astfel devine posibilă restabilirea adevă- 
ratei imagini a vieţii dela Dunărea de Jos într'o perioadă deosebit de însemnată 
pentru istoria poporului român !. 


1 Vom încerca să schiţăm istoria acestor lupte în lucrarea e Coloniile genoveze de pe 
litoralul apusean al Mării Negre » (din care cele două fragmente tipărite în revista e Studii e 
fac parte integrantă). In cadrul unor articole mărginite ca întindere, prezentarea lor este 
deosebit de grea, căci cercetarea este mereu silită a relua aici discuţia unor numeroase pro- 
bleme din domeniul istoriei politice, pentru a stabili în materialitatea lor fapte şi acţiuni 
complet ignorate de istoriografie. Este o împrejurare ce nu e lipsită însă şi de alte semni- 
ficaţii; socotim astfel ca deosebit de caracteristic, că factologiu burgheză a fost incapabilă 
să prezinte corect măcar momente izolate ale acestor lupte, atât timp cât Genovezii au 
fost consideraţi ca un factor de progres. 

ÎN JURUL PROBLEMEI DIALECTICII DESVOLTĂRII: 
SOCIETĂȚII SOCIALISTE * 


DE 
A. VIŞNIACOV 


Societatea comunistă se făureşte în Uniunea Sovietică prin activitatea 
conştientă, planificată, desfăşurată de poporul sovietic, condus de Partidul 
Comunist. Căile de construire a comunismului sunt luminate de învățătura lui 
Marx-Engels-Lenin-Stalin, care dă partidului şi poporului sovietic o mare putere 
de orientare, claritatea perspectivei, încrederea de neclintit în victoria finală a 
comunismului. 

Ca şi orice altă societate, societatea socialistă se desvoltă în conformitate 
cu legile generale ale dialecticii materialiste. Ca şi orice altă societate, societatea 
socialistă se desvoltă prin trecerea dela o calitate veche la una nouă, pe baza 
contradicţiilor şi a biruirii lor, pe baza luptei dintre nou şi vechi, dintre ceea 
ce moare şi ceea ce se naşte. Dar acţiunea acestor legi în societatea socialistă se 
deosebeşte fundamental de acţiunea lor în societatea împărţită în clase anta- 
goniste. Studiul acestei deosebiri principiale are o mare însemnătate ştiinţifică 
şi practică. Partidul Comunist se bazează în activitatea sa pe dialectica obiectivă 
a desvoltării societăţii, pe legile obiective ale desvoltării sociale. 


VICTORIA SOCIALISMULUI ŞI APARIŢIA LEGILOR NOI 
ALE DESVOLTĂRII SOCIALE. 


Din momentul apariţiei claselor antagoniste — exploaiatorii şi exploataţii — 
lupta de neîmpăcat dintre clase a devenit forța motrice a desvoltării societăţii. 
Contradicţiile antagoniste şi lupta dintre exploatatori şi exploataţi rămân şi 
acum în ţările capitaliste forța motrice a istoriei. Aceste contradicții şi lupta 
între clasele antagoniste pătrund.în toate laturile vieţii sociale — dela producția 
materială până la conştiinţa socială a oamenilor. 

Minţile progresiste au visat vreme de secole crearea unei societăți eliberate 
de antagonismele de clasă, de vrajba naţională, de înrobirea omului de către 
om. Această socielate a fost construită pentru prima oară în patria sovietică. 
Victoria socialismului în Uniunea Sovietică constitue o epocă din cele mai măreţe 
din istoria omenirii. După victoria Marii Revoluții Socialiste din Octombrie 
prin eforturile massclor de oameni ai muncii, în U.R.S.S. au fost înfăptuite sub 
conducerea Partidului Comunist transformări social-economice de însemnătate 
istorică mondială: exproprierea capitaliştilor şi moşierilor, industrializarea socia- 
listă a ţării, colectivizarea agriculturii şi lichidarea pe această bază a ultimei 


* Din «Comuniste, Nr. 10, 1953. 

clase exploatatoare m chiaburimea, revoluţia culturală. Odată cu victoria rela 
ţiilor de producţie socialiste în toate sferele economiei naţionale, societatea 
sovietică creşte şi se desvoltă în întregime pe o bază unică, socialistă, potrivit 
legilor obiective proprii modului de producţie socialistă. 

Marxismaleninismul ne învaţă că legile ştiinţei despre societate, la fel ca 
şi legile ştiinţelor despre natură, sunt legi obiective, care există independent 
de conştiinţa şi voinţa oamenilor. In societatea capitalistă legile economice 
acționează ca o forţă oarbă, care subordonează voința oamenilor. Astfel este 
acțiunea legii valorii, a plusvalorii, a profitului, a concurenţei şi anarhiei în 
producţie, a crizelor de supraproducţie. In condițiile capitalismului, oamenii se 
află sub stăpânirea acestor legi care se manifestă asemenea forţelor distructive 
ale naturii. Societatea nu poate să subordoneze acţiunea acestor legi controlului 
ei, deoarece mijloacele de producţie se află în proprietatea privată a capitali- 
ştilor, a exploatatorilor. In societatea burgheză se desfăşoară o luptă neîmpăcată 
între exploataţi şi exploatatori, se adâncesc şi se ascut contradicţiile şi conflictele 
sociale, care duc inevitabil la revoluţia socialistă, la dictatura proletariatului. 

Odată cu nimicirea capitalismului, a sistemului de exploatare, apar şi se 
statornicesc pe baza noilor condiţii economice noi legi şi forțe motrice ale des- 
voltării sociale, principial deosebite de legile economice ale capitalismului. In 
condiţiile socialismului, a cărui bază economică este proprietatea socială asupra 
mijloacelor de producţie, economia se desvoltă planificat în virtutea necesității 
obiective şi este dirijată de organele conducătoare ale societăţii, în conformitate 
cu legile economice cunoscute. In condiţiile socialismului, acţiunea legilor eco- 
nomice ca şi forțele naturii, cunoscute şi supuse voinţei omului, se află sub con- 
trolul societăţii. Tocmai în aceasta constă saltul istoric al societăţii, din imperiul 
necesității oarbe în imperiul libertăţii, salt despre care scriau Marx şi Engels. 
Dar libertatea, ne învață marxismuleninismul, nu înseamnă independenţa omului 
față de forţele şi legile naturii şi ale societăţii. Adevărata libertate constă în 
cunoaşterea acestor legi, în cunoaşterea necesității şi în priceperea de a acționa 
înțelegând necesitatea obiectivă. Oamenii pot cunoaşte şi îşi pot însuşi legile 
obiective şi sprijinindusse pe ele pot să le folosească în interesul societăţii, să 
limiteze sfera de acţiune a cutăror sau cutăror legi, pot să dea câmp liber de 
acţiune legilor caresşi croiesc drumul şi a căror acţiune şiso subordonează puterii 
lor. Dar priceperea de a subordona controlului şi puterii lor forţele oarbe, spon- 
tane şi distructive ale naturii şi societăţii, nu înseamnă că oamenii, societatea 
în ansamblu, ar putea suprima şi lichida după placul lor unele legi economice 
şi ar putea crea altele. După cum a arătat I. V. Stalin, şi legile economice ale 
socialismului există în mod obiectiv, adică independent de voinţa şi conştiinţa 
oamenilor. 

Trăsăturile şi cerinţele esenţiale ale legii economice fundamentale a socia- 
lismului se reduc la asigurarea satisfacerii maximale a nevoilor materiale şi cul- 
turale mereu crescânde ale întregii societăți, prin creşterea şi perfecţionarea 
neîntreruptă a producţiei, pe baza tehnicii celei mai înalte. Economia socialistă 
se desvoltă în mod planificat, potrivit legilor reproducţiei socialiste lărgite. Pla- 
nificarea economiei naţionale, înfăptuită de statul socialist, obţine rezultate 
pozitive, întru cât ea reflectă just cerinţele legii desvoltării planificate (propor- 
ţionale) a economiei naţionale şi se conformează în totul cerinţelor legii econo- 
mice fundamentale a socialismului. Baza economică a acţiunii acestor legi o 
constitue modul de producție socialist, proprietatea obştească asupra mijloacelor 
de producţie, care exclude legile capitalismului ce acţionează în mod spontan, 

— goana după profit, concurenţa şi anarhia producţiei, crizele periodice de supra- 
producţie etc. 

Sistemul economic socialist şi proprietatea socială asupra mijloacelor de 
producţie constitue fundamentul economic al unităţii moral-politice a întregii 
societăţi, unitate care nu are precedent în istorie. In timp ce proprietatea pri- 
vată desbină şi izolează pe oameni, transformându-i în grupuri sociale care se 
duşmănesc între ele, proprietatea socială asupra mijloacelor de producţie apropie 
şi uneşte strâns pe oameni într'un singur colectiv, uneşte strâns popoarele în 
familia prietenească, frățească a constructorilor comunismului. 

In timp ce în ţările capitaliste contradicţiile de clasă se ascut şi duc în mod 
inevitabil la o explozie, la revoluţia socială — în societatea sovietică, în 
care domină orânduirea socialistă, se întăresc din ce în ce mai mult unitatea 
moral-politică, prietenia popoarelor şi patriotismul sovietic. 

Unitatea moral-politică a societăţii sovietice, care reprezintă unul din cele 
mai importante avantaje ale ei față de societatea capitalistă, s'a făurit în focul 
luptei crâncene pentru întărirea orânduirii sovietice, împotriva claselor exploa- 
tatoare şi a agenturii lor. In toate etapele luptei pentru consolidarea Puterii 
Sovietice şi pentru construirea socialismului, Partidul Comunist a întărit per- 
manent alianţa dintre clasa muncitoare şi țărănime, care reprezintă majoritatea 
societăţii. El a transformat această alianţă într'o puternică forţă socială, care 
sa dovedit a fi capabilă să învingă rezistenţa turbată a claselor reacționare, 
să le sdrobească pe acestea în luptă deschisă şi să le lichideze. In țara noastră, 
odată cu victoria socialismului şi cu lichidarea claselor parazitare, exploata- 
toare, au dispărut contradicţiile antagoniste, adică contradicţiile care existau 
între clasele exploatatoare şi oamenii muncii; alianţa dintre clasa muncitoare 
şi țărănime s'a ridicat pe o treaptă nouă, superioară, s'a transformat în unitatea 
moral-politică a societăţii, a poporului. 

Lichidarea claselor exploatatoare şi întărirea alianţei dintre clasa munci- 
toare şi țărănime, transformarea acestei alianțe în unitatea moral-politică a 
întregii noastre societăţi au avut o însemnătate hotăritoare pentru întărirea 
prieteniei popoarelor din U.R.S.S. 

Vrajba seculară, războaie între popoare, dominaţia unor naţiuni şi înrobirea 
altora, discordie naţională — iată tabloul relaţiilor dintre naţiuni în societatea 
cu clase antagoniste. Această vrajbă se intensifică în deosebi în epoca imperia- 
lismului, când jugul naţional se adânceşte şi se lărgeşte. Burghezia imperialistă 
şi ideologii ei cultivă inegalitatea naţională şi de rasă, aţâţă vrajba între popoare, 
propagă intens teorii rasiste, pline de ură față de om. 

Cu totul altul este tabloul în societatea sovietică socialistă, Această socie- 
tate se bazează pe deplina egalitate în drepturi şi pe colaborarea frățească a 
popoarelor. Politica înţeleaptă a Partidului Comunist a asigurat lichidarea inega- 
lităţii dintre popoarele care fac parte din Uniunea Sovietică, a asigurat desvol- 
tarea puternică a economiei şi culturii lor. Condamnate de ţarism la întuneric 
şi înapoiere, aceste naţiuni şi popoare au creat, în condiţiile orânduirii sovietice 
şi cu ajutorul permanent al fratelui lor mai mare — marele popor rus — înir'o 
perioadă istorică scurtă, o puternică economie socialistă, o cultură înaintată. 
Ele au crescut numeroase cadre ale intelectualității naţionale, şi-au creat şi şi-au 
consolidat viaţa lor de stat. In ţara sovietică au apărut şi sau desvoltat națiuni 
moderne, înaintate, socialiste, mult mai strâns unite decât oricare naţiune bur- 
gheză, libere de contradicţiile de clasă de neîmpăcat care macină naţiunile 
burgheze. 

Nimicirea exploatării, lichidarea claselor exploatatoare — purtătorii şi orga- 
nizatorii vrajbei naţionale şi a războaielor — au dus la schimbarea radicală a 
aspectului popoarelor Uniunii Sovietice. Sentimentul de neîncredere reciprocă 
dintre ele, care fusese întreţinut de-a-lungul secolelor de către moşieri şi capi- 
talişti, a dispărut. Socialismul a generat la toate popoarele care populează Uniunea 
Sovietică, sentimentul de prietenie reciprocă, a asigurat colaborarea frăţească 
a popoarelor în toate domeniile vieţii sociale. Colaborarea frățească a naţiunilor 
şi popoarelor care Jocuesc în Uniunea Sovietică, este una din sursele'puterii invin- 
cibile a societăţii sovietice. Unitatea moral-politică a societăţii sovietice şi prie- 
tenia popoarelor U.R.S.S. sunt indisolubil legate de patriotismul sovietic, propriu 
tuturor grupelor sociale, tuturor popoarelor Uniunii Sovietice. Patriotismul 
sovietic este un patriotism de tip nou, superior, el înseamnă dragostea oame- 
nilor muncii față de Patria socialistă, dragoste care se manifestă în munca fără 
preget pentru binele Patriei, în hotărîrea de a o apăra până la ultima picătură 
de sânge, împotriva oricărui duşman. In patriotismul sovietic se îmbină armo- 
nios tradiţiile naționale ale popoarelor şi interesele vitale generale ale tuturor 
oamenilor muncii din Uniunea Sovietică. Patriotismul sovietic nu desbină, ci, 
dimpotrivă, uneşte toate naţiunile şi popoarele din U.R.S.S. într'o singură 
familie frăţească. Aceasta constitue baza prieteniei de nesdruncinat, din ce în 
ce mai puternică, între popoarele U.R.S.S. 

Unitatea moral-politică a societăţii sovietice, prietenia popoarelor şi patrio- 
tismul sovietic dătător de viață, exprimă natura şi superioritatea relaţiilor de 
producţie socialiste. Aceste forțe motrice ale desvoltării societăţii sovietice cresc 
si se întăresc tot mai mult în cursul construcției comuniste. 

La baza unităţii moral-politice şi a prieteniei popoarelor sovietice, la baza 
patriotismului lor, se află comunitatea intereselor fundamentale ale muncito- 
rilor, ţăranilor şi intelectualilor, comunitatea intereselor tuturor popoarelor, 
generată de orânduirea socialistă de stat şi socială. 


DESPRE MANIFESTAREA LEGII TRECERII DELA VECHEA LA NOUA CALITATE 
ÎN SOCIETATEA SOCIALISTĂ 


Apariţia noilor legi şi forțe motrice ale desvoltării societăţii sovietice pune 
într'un fel nou problema manifestării şi acţiunii legilor dialecticii în societatea 
socialistă, problema caracterului salturilor şi a contradicţiilor în condiţiile 
socialismului. 

In lucrarea sa « Marxismul şi problemele lingvisticii » ïI. V. Stalin a sub- 
liniat că legea trecerii dela vechea la noua calitate prin explozii este obligatorie 
pentru societatea împărţită în clase duşmane, dar nu este obligatorie pentru 
societatea socialistă, bazată pe proprietatea socială asupra mijloacelor de pro- 
ducţie, care nu are în componenţa sa clase duşmane şi care este liberă de 
contradicţiile antagoniste de clasă. 

In formațiunile social-economice împărţite în clase antagoniste, desvoltarea 
progresivă a societăţii, trecerea dela vechi la nou se face în mod inevitabil 
printr'o explozie revoluţionară, prin nimicirea puterii vechi şi prin crearea unei 
puteri noi. Altfel se produce trecerea dela vechea la noua calitate în condiţiile 
socialismului. Un exemplu grăitor în acest sens este înfăptuirea colectivizării 
agriculturii în U.R.S.S. Aceasta a fost o revoluţie care a lichidat orânduirea 
economică veche, burgheză, la sate şi a creat o orânduire nouă, socialistă. Fre- 
cerea societății sovietice la o stare calitativă nouă a fost în acest caz posibilă 

fără explozie, deoarece societatea socialistă s'a bazat şi se bazează pe alianța 
trainică dintre clasa muncitoare şi țărănimea muncitoare; contradicţiile dintre 
aceste clase nu au un caracter antagonist, sunt acoperite de comunitatea intere- 
selor lor fundamentale, sunt biruite cu succes în cadrul alianţei dintre ele. Massele 
principale ale ţărănimii, sprijinind politica Puterii Sovietice, care se bazează 
pe alianţa dintre clasa muncitoare şi țărănime, au păşit pe calea colectivizării. 

Colectivizarea agriculturii a reprezentat un salt revoluţionar în desvoltarea 
societății sovietice. Pe baza ei s'a produs schimbarea radicală a vechii orânduiri 
economice la sate, a fost înfăptuită cotitura hotăriîtoare şi definitivă spre socia- 
lism, spre farma eolectivă de proprietate a milioanelor de gospodării ţărăneşti 
individuale, legate timp de secole de proprietatea privată asupra mijloacelor 
de producţie; a fost lichidată definitiv baza economică care genera în U.R.S.S. 
capitalism, exploatarea omului de către om. Politica justă a Partidului Comunist 
şi a Statului Sovietic, bazată pe cunoaşterea legilor economice obiective, a asi- 
gurat victoria orânduirii noi, socialiste, la sate, rezolvarea cu succes a contradic- 
țiilor dintre clasa muncitoare, care-şi bazează munca pe proprietatea socială 
asupra mijloacelor de producţie, şi țărănimea muncitoare care, până la colecti- 
vizare, îşi baza munca pe proprietatea privată şi pe mica producţie de mărturi. 

In' timp ce în societăţile cu clase antagoniste desvoltarea economică se des- 
făşoară inevitabil în condiţiile luptei de neîmpăcat dintre clasele antagoniste, 
în condiţiile revoluțiilor sociale violente, în socialism, salturile, care au loc în 
toate domeniile vieţii, se manifestă de obicei sub forma trecerii treptate dela 
vechea la noua calitate sub forma acumulării treptate a calității noi şi a dispa- 
riției calităţii vechi. Aceste salturi nu duc la ciocniri violente între clase şi nici 
la revoluții sociale, deoarece la noi nu există clase antagoniste. Exprimând inte- 
resele fundamentale ale întregului popor, Partidul Comunist şi Siatul Sovietic 
folosesc legile economice în interesele oamenilor muncii, iar poporul sovietic 
sprijină prin toate mijloacele iubitul său Partid Comunist şi Statul său socialist. 

Parlicularitatea calitativă a societăţii socialiste în comparaţie cu cea capi- 
talistă reiese clar din exemplul desvoltării bazei economice a societăţii socia- 
liste. Trecerea dela: socialism la comunism înseamnă în primul rând trecerea 
radicală dela o economie, economia socialismului, la o altă economie, superioară, 
la economia comunismului; aceasta va reprezenta un salt în desvoltarea for- 
țelor de producţie şi a relațiilor de producţie, ca şi în desvoltarea culturii. Acest 
salt se va produce însă treptat, fără explozie, lucru care este condiţionat de 
caracterul deosebit al legilor, al forțelor motrice şi al contradicţiilor societăţii 
socialiste. 

` In condiţiile “socialismului, desvoltarea economică are loc nu prin revoluţii 
sociale violente, ci prin schimbări treptate; aici vechiul nu se desființează pur 
si simplu complet, ci îşi schimbă natura, potrivit cu particularitățile şi sarcinile 
noului, menținându-și pentru un anumit timp forma sa veche. Noul nu nimi- 
ceşte pur şi simplu vechiul, ci pătrunde treptat în el, îi schimbă natura şi func- 
țiile, fără a-i sfărâma forma; forma veche este conştient folosită pentru desvol- 
tarea noului. 

Se ştie că în societatea noastră socialistă sunt folosite cu succes astfel de 
categorii economice ale capitalismului ca, de pildă, marfa, banii, băncile. Acest 
fapt. este condiţionat de particularitățile apariției şi desvoltării societăţii socia- 
liste. Socialismul este faza iniţială, inferioară a comunismului, în condiţiile căreia 
circulația mărfurilor şi economia bănească se menţin. In socialism, societatea 
nu are încă la dispoziţie relații economice gata pregătite care să corespundă în 

întregime societății comuniste mature. Societatea socialistă foloseşte, în interesul 
construirii comunismului, unele categorii economice ale capitalismului, care s'au 
format în decursul istoriei. Aceasta nu înseamnă însă că în economia socialistă 
categoriile capitalismului îşi menţin puterea şi rămân neschimbate. In condițiile 
socialismului ele se schimbă în mod principial, radical. Clasicii marxismului ne 
învaţă să facem o strictă deosebire între conţinutul şi forma procesului eco- 
nomic. În societatea socialistă, arată I. V. Stalin, dela vechile categorii ale capi- 
talismului s'a menţinut mai ales forma; în fond însă, ele s'au schimbat în mod 
radical, potrivit cu nevoile desvoltării economiei naţionale a socialismului. 

In societatea capitalistă, marfa, banii, comerțul, băncile, exprimă, după 
cum se ştie, relaţiile de dominație şi supunere, contradicţiile antagoniste dintre 
burghezie şi proletariat. Ele reprezintă un instrument de exploatare a masselor 
populare, un instrument pentru obţinerea profitului capitalist maximal. 

In societatea socialistă, marfa, banii, comerțul, servesc desvoltării economiei 
socialiste. Ele exprimă aici relaţiile noi, socialiste dintre oameni în procesul 
producţiei. De aceea şi rolul lor social este cu totul altul. In condiţiile socialis- 
mului mai sunt şi alte multe forme vechi care au căpătat un conţinut principial 
nou, socialist. Aceasta nu înseamnă, fireşte, că la noi nu apar forme noi şi că, 
în general, nu dispar niciun fel de forme vechi. 

Marxiştii pornesc dela faptul că negarea dialectică a vechiului include o 
succesiune. De exemplu, în procesul revoluţiei culturale, în procesul creării cul- 
turii socialiste, negarea culturii vechi nu înseamnă înlăturarea ei nihilistă, ci 
prelucrarea critică şi înglobarea într'o sinteză nouă, superioară, a tuturor elemen- 
telor înaintate, progresiste care au fost cucerite până acum în istoria gândirii 
umane şi a practicii. Aceasta se referă nu numai la domeniul culturii, ci şi la 
celelalte domenii ale vieţii. 


DESPRE CONTRADICȚIILE ÎN SOCIALISM ŞI CĂILE DE BIRUIRE A LOR 


Victoria socialismului şi lichidarea antagonismelor de clasă şi naţionale nu 
înseamnă că societatea socialistă este liberă de orice contradicții şi de orice 
luptă. Desvoltarea tuturor proceselor prin contradicții, prin lupta dintre forțe şi 
tendinţe opuse a fost caracterizată de Lenin ca nucleul dialecticii. Contradicţiile, 
lupta dintre vechi şi nou, dintre ceea ce moare şi ceea ce se naşte constitue 
conţinutul intern al oricărui proces de desvoltare, al trecerii fenomenelor dela o 
stare calitativă la alta. 

Contradicţiile sunt inerente tuturor proceselor şi fenomenelor: ele sunt 
inerente şi societăţii socialiste. Problema este următoarea: care este caracterul 
acestor contradicții, unde este sursa lor, care este însemnătatea lor, care sunt 
căile şi mijloacele pentru rezolvarea lor, pentru biruirea lor? Este inadmisibil 
să se confunde contradicţiile antagoniste ale capitalismului cu contradicţiile 
neantagoniste ale socialismului. V. I. Lenin a subliniat în mod deosebit că anta- 
gonismele şi contradicţiile nu sunt unul şi acelaşi lucru. Antagonismele sociale 
sunt nimicite odată cu lichidarea exploatării şi a claselor exploatatoare. Contra- 
dicţii rămân şi în socialism. Lupta dintre vechi şi nou, ca lege generală a des~ 
voltării, se manifestă concret şi în societatea socialistă. Societatea sovietică 
socialistă se desvoltă în condiţiile acţiunii contradicţiilor externe şi interne, 
interdependente şi intercondiţionate. 

Dialectica materialistă ne învaţă că izvorul mişcării, izvorul desvoltării, al 
progresului nu se află în afara fenomenelor, a lucrurilor, a obiectelor, ci rezidă 

în însăşi fenomenele şi obiectele lumii materiale, în însăşi esenţa lucrurilor. 
Marxism-leninismul a dovedit că în procesul desvoltării, contradicţiile interne au 
rolul hotărîtor. 

Fiecărei formaţiuni sociale fi sunt proprii anumite contradicții specifice. 
Astfel, de pildă, principala contradicţie a capitalismului este cea dintre caracterul 
social al producţiei şi forma privat-capitalistă a însuşirii. Orânduirea capitalistă 
condamnă massele muncitoare la foame şi ruină, coboară necontenit nivelul, 
şi aşa scăzut, al consumului masselor, puterea lor de cumpărare. Grizele periodice 
de supraproducţie, şomajul etc.— toate acestea sunt expresia şi rezultatul contra- 
dicţiei fundamentale a capitalismului. Ascuţirea acestei contradicții este provo- 
cată de acţiunea legii economice fundamentale a capitalismului contemporan, 
ale cărei trăsături şi cerinţe principale constau, după cum se ştie, în asigurarea 
profitului capitalist maxim prin exploatarea, ruinarea şi pauperizarea majorităţii 
populaţiei ţării respective, prin aservirea şi jefuirea sistematică a popoarelor din 
alte ţări, mai ales din ţările înapoiate, în sfârşit, prin războaie şi prin militari- 
zarea economiei naţionale, utilizate pentru asigurarea profiturilor celor mai 
ridicate. Acţiunea acestei legi ascute în mod inevitabil contradicţiile antagoniste 
dintre burghezie şi proletariat înăuntrul fiecărei ţări capitaliste, contradicţiile 
dintre ţările imperialiste, pe de o parte, coloniile şi ţările dependente, pe de 
altă parte, precum şi contradicţiile dintre statele imperialiste înşile. 

Societatea socialistă este diametral opusă societăţii capitaliste. In societatea 
socialistă, construită în U.R.S.S., există o concordanţă deplină între forţele de 
producţie şi relaţiile de producţie, deoarece aici caracterul social al procesului de 
producţie este întărit prin proprietatea socială asupra mijloacelor de producţie. 
Relaţiile de producţie ale socialismului dau câmp liber desvoltării forţelor de pro- 
ducţie. Aceasta exclude crizele şi anarhia producţiei în condiţiile socialismului 
şi creează posibilitatea creşterii neîncetate a producţiei. 

Ar fi însă greşit să se presupună că modul de producţie socialist nu cunoaşte 
niciun fel de contradicţie în procesul desvoltării sale. 

Se ştie că principiul fundamental al socialismului spune: « dela fiecare după 
capacităţile sale, fiecăruia după munca sa ». Acest principiu trebue respectat cu 
stricteţe în prima fază a comunismului. Dece nu poate fi aplicat imediat princi- 
piul: « dela fiecare după capacităţile sale, fiecăruia după nevoile sale »? In primul 
rând pentrucă nivelul producţiei atins în prima îază a comunismului este încă 
insuficient pentru a satisface pe deplin şi sub toate aspectele nevoile tuturor 
membrilor societăţii. Acţiunea legii economice fundamentale a socialismului care 
cere asigurarea satisfacerii maximale a nevoilor mereu crescânde ale întregii 
societăţi prin creşterea şi perfecţionarea neîntreruptă a producţiei socialiste pe 
baza tehnicii celei mai înalte, urmăreşte lichidarea treptată a contradicţiei dintre 
nivelul atins în producţia socială şi nevoile crescânde ale membrilor societăţii, 
urmăreşte crearea condiţiilor care să facă posibilă trecerea la principiul funda- 
mental al comunismului. Această contradicţie va fi biruită datorită creşterii 
impetuoase a forţelor de producţie, datorită creării unei abundenţe de articole 
de consum şi datorită trecerii radicale dela economia socialismului, la o economie 
superioară, la economia societății comuniste. In condiţiile socialismului, apare 
permanent şi este rezolvată în mod planificat contradicţia dintre nevoile crescânde 
ale membrilor societăţii şi diviziunea existentă a muncii pe diferitele ramuri 
de producţie. Această contradicţie va fi proprie şi fazei superioare a comunismului. 
$pre deosebire de contradicţiile capitalismului care duc la catastrofe sociale, la 
pieirea orânduirii burgheze — contradicţiile socialismului sunt contradicții şi 

greutăți ale creşterii, care includ în sine posibilitatea rezolvării lor pe baza întăririi 
orânduirii socialiste. 

In ţara noastră se desvoltă cu succes industria grea — baza creşterii şi per- 
fecționării neîntrerupte a producţiei sociale. Pe baza industriei grele desvoltate, a 
construcţiei de maşini care creşte rapid, societatea sovietică are posibilitatea să 
îmbunătățească neîncetat activitatea industriei uşoare şi alimentare, menită să 
satisfacă nevoile imediate ale poporului de articole de larg consum. La oamenii 
sovietici, cererea de mărfuri, variate prin sortimentul lor şi de o calitate superioară, 
creşte neîncetat. Partidul şi Guvernul sovietic iau toate măsurile pentru a mări 
producţia articolelor de larg consum. In cursul cincinalului se prevede lărgirea 
considerabilă a producţiei de produse ale industriei uşoare şi alimentare. Anul 
acesta se va produce peste plan o mare cantitate de mărfuri de larg consum: 
țesături, încălțăminte, îmbrăcăminte, mobilă, produse alimentare ete. Calitatea 
produselor se îmbunătăţeşte simțitor. O asemenea grijă permanentă pentru popor 
nu există şi nu poate exista într'un stat burghez. 

Până la apariția operei lui I. V. Stalin « Problemele economice ale socialis- 
nului în U.R.S.S. » în rândurile unei părți dintre economiştii, f losofii şi juriştii 
sovietici, era răspândită o interpretare greşită asupra concordanţei depline dintre 
relaţiile de producţie socialiste şi caracterul forţelor de producţie ale socialismului. 
Această concordanţă nu era considerată în mod dialectic, ci metafizic, în afara 
mişcării şi a desvoltării. Unii filosofi şi economişti credeau greşit -că în cursul 
desvoltării nu apare niciun fel de contradicții între forţele de producţie ale socia- 
lismului şi relaţiile socialiste de producţie. 

Astfel, în articolul « Unele probleme ale dialecticii în lumina lucrării lui 
I. V. Stalin cu privire la lingvistică », publicat în culegerea « Problemele materia- 
lismului dialectic şi istoric în lucrarea lui I. V. Stalin „„Marxismul şi problemele 
lingvisticii“:», V.P. Certcov scria: « In socialism acționează o lege principial 
deosebită: nu contradicţia, ci concordanța deplină dintre relaţiile de producţie 
şi forțele de producţie ale societăţii »!. Autorul spune just că în socialism « acţio- 
nează o lege principial deosebită », dar el greşeşte atunci când exclude din des- 
voltarea socialismului, contradicţiile. Mai sunt şi alte câteva lucrări în care găsim o 
interpretare greşită a concordanţei depline dintre forțele de producţie şi relaţiile 
de producţie, în cadrul socialismului. 

Asemenea concepţii sunt contrare tezelor fundamentale ale marxismului cu 
privire la dialectica desvoltării forțelor de producţie şi a relaţiilor de producţie. 
Marxismul ne învaţă că forţele de producţie nu sunt numai elementul cel mai 
mobil, cel mai revoluţionar, ci şi elementul determinant în desvoltarea producţiei. 
Caracterul şi starea forţelor de producţie: determină şi caracterul relațiilor de 
producţie corespunzătoare, iar relaţiile de producție, la rândul lor, influențează 
activ desvoltarea forţelor de producţie. Relaţiile de producţie pot avea totodată 
un rol dublu în istoria societăţii. Aceasta este în funcție de faptul dacă ele cores- 
pund sau nu nivelului şi stării forțelor de producţie ale societăţii. Relaţiile 
de producţie vechi, pe cale de dispariţie, intră în conflitt cu forţele de producţie 
care au crescut, se transformă în cătuşe ale acestora, frânează desvoltarea lor. 
Acest conflict se manifestă într'un mod cât se poate de pronunţat şi de ascuţit 
în societatea burgheză contemporană, în care relaţiile de producţie s'au transformat 


1 V. P. Certcov, Problemele materialismului dialectic şi istoric în lucrarea lui 
L V. Stalin e Marxismul şi problemele lingvisticii e, Academia de Ştiinţe a U. R.S.S., 1951, 
ed. a II-a completată, p. 319. 

în una din cele mai mari frâne pentru forţele de producţie, pe care le condamnă 
la lâncezire. 

Relaţiile de producție noi, corespunzătoare caracterului şi stării forţelor 
de producție au un rol cu totul diferit: ele constitue forţa principală şi hotăritoare, 
care determină desvoltarea continuă şi puternică a forțelor de producţie. Reali- 
tatea răstoarnă teoriile metafizice, care neagă rolul pozitiv activ al noilor relaţii 
de producţie ca principal motor al forţelor de producţie. Teoriile care susțin că 
în socialism nu există şi nu poate exista niciun fel de contradicţie între relațiile 
de producţie şi forţele de producţie ale societăţii, sunt greşite. 

In desvoltarea producţiei socialiste există diferite feluri de contradicții. 
Astfel, de pildă, în anii de după război s'a constatat o discordanţă serioasă între 
mecanizarea agriculturii, care crescuse considerabil şi posibilităţile limitate ale 
colhozurilor mici de a folosi tehnica complexă şi realizările ştiinţei agrobiologice 
înaintate. In timp ce în perioada inițială a construcţiei colhoznice, când înzes- 
trarea agriculturii cu maşini era relativ scăzută, colhozurile mici jucau un rol 
progresist; acum, când statul sovietic a desfăşurat o largă reţea de stațiuni de 
maşini şi tractoare înzestrate cu o tehnică puternică, când electrificarea producţiei 
agricole creşte, iar satul colhoznic se îmbogăţeşte cu cadre de mecanizatori, 
colhozurție mici au început să frâneze desvoltarea continuă a forţelor de producţie 
ale agriculturii. Pornind dela interesele de producţie ale colhozurilor şi ţinând seama 
de dorinţa colhoznicilor înşişi, Partidul Gomunist şi Statul Sovietic au înfăptuit, 
după cunt'se ştie, comasarea colhozurilor mici. Realizarea acestei măsuri a creat 
condiții mai favorabile pentru creşterea continuă a forţelor de producţie din 
agricultură, pentru întărirea orânduirii colhoznice. 

Proprietatea colhoznică, gospodăria obştească a colhozurilor constitue una 
din cele mai importante surse pentru ridicarea buneistări materiale a țărănimii 
sovietice, pentru ridicarea nivelului ei cultural şi a conştiinţei ei. Forma colhoz- 
nică a proprietăţii socialiste constitue baza economică a educării ţărănimii în 
spiritul colectivismului, a îmbinării juste a intereselor obşteşti şi personale, baza 
desvoltării forţelor creatoare şi a aptitudinilor oamenilor muncii din agricultură. 
Dovada convingătoare a acestui lucru o găsim în patriotismul țărănimii colhoz- 
nice, patriotism care s'a manifestat cu toată amploarea în anii Marelui Război 
pentru Apărarea Patriei, în activitatea de producţie a colhoznicilor, care creşte 
din an în an, în lupta pentru sporirea fertilității ogoarelor şi a productivității 
creşterii vitelor, în ridicarea nivelului agrotehnic al agriculturii socialiste. Țără- 
nimea sovietică se distinge, în imensa ei majoritate, prin înalta conştiinţă a datoriei 
față de Patrie. Ea dă pilde de slujire cinstită şi devotată a Patriei socialiste. Din 
aceasta se vede marele rol al orânduirii colhoznice. Proprietatea colhoznică şi 
circulația mărfurilor sunt folosite astăzi cu succes pentru desvoltarea economiei 
socialiste. Ele sunt şi vor fi de folos societății sovietice în procesul trecerii dela 
socialism la comunism. Partidul nostru priveşte însă mai departe. El porneşte 
dela indicaţiile clasicilor marxismului că socialismul trebue să se transforme 
inevitabil în comurism. lar comunismul, a arătat Į. V. Stalin, este incompa- 
tibil cu existenţa celor două forme de proprietate socialistă — a întregului popor 
şi colhoznică, de grup — şi cu circulaţia mărfurilor. In faza superioară a comi- 
nismului vom avea o singură formă de proprietate socială, proprietatea întregului 
popor, şi o singură formă de repartiție, repartiţia directă. Necesitatea circulaţiei 
mărfurilor va dispare. Ridicarea proprietății colhoznice la nivelul proprietăţii 
întregului popor va întări şi mai mult rolul relaţiilor de producţie socialiste ca 
principal motor al desvoltării forţelor de producţie ale Y.R.S.S. 

Ridicarea proprietăţii colhoznice la nivelul proprietăţii întregului popor este 
însă o chestiune de viitor; aceasta este perspectiva desvoltării noastre pe calea spre 
comunisin. Această ridicare poate fi realizată numai în viitor, pe baza creşterii 
impetuoase a forțelor de producţie, pe baza unei puternice şi continue întăriri a 
orânduirii colhoznice. 

Bazându-se pe sprijinul activ şi unanim al colhoznicilor, Partidul Comunist 
şi Slalul Sovietic desvoltă şi întăresc prin toate mijloacele forţa principală a 
colhozurilor gospodăria obştească — întăresc proprietatea colhoznică şi creează 
aslfel condiţiile materiale necesare pentru rezolvarea sarcinilor noi în agricultura 
socialistă. Exprimând interesele vitale ale tuturor colhoznicilor cinstiţi, ale întregii 
noastre socielăţi, Partidul Comunist şi Statul Sovietic stau de strajă intereselor 
gospodăriei obşteşti. In perioada de după război, organizaţiile de partid şi sovietice 
au înfăptuit o serie de măsuri importante pentru lichidarea încălcărilor sta- 
tutului artelului agricol, pentru continua întărire organizatorico-economică a 
colhozurilor, pentru reglementarea organizării muncii. Ele au început să abordeze 
într'un mod mai concret rezolvarea problemelor practice mai importante ale con- 
strucţici colhoznice. Sporirea productivităţii muncii, întărirea continuă a proprie- 
tăţii colhoznice, mărirea bogăției obşteşti a colhozurilor — iată sarcina primor- 
dială a organizaţiilor de partid şi sovietice, a tuturor oamenilor muncii din agri- 
cultură. 

Clasicii inarxisin-leninismului au avertizat în repetate rânduri că nu se poate 
sări peste etapele nedesăvârşite ale desvoltării. 

In literatura noastră propagandistică putem găsi o interpretare simplistā, 
şi de aceea nejustă, a trecerii dela circulația mărfurilor la schimbul de producție 
în societatea socialistă. Unii autori încearcă să prezinte schimbul de produse 
ca sarcina principală şi primordială a zilei. Astfel, E. Carnauhova scrie în broşura 
ei « Despre lichidarea deosebirii esenţiale dintre oraşe şi sate » următoarele: « In 
etapa actuală schimbul de produse se transformă în mijlocul principal, în veriga 
hotăritoare a perfecţionării relaţiilor de producţie la sate, deci şi în întreaga 
societate »!. 

Un asemenea punct de vedere este greşit; trecerea la schimbul de produse 
este o chestiune de perspectivă îndepărtată. Această chestiune mai trebue 
studiată şi elaborată în continuare. 

Un singur lucru este cert şi anume că pentru trecerea la schimbul de produse, 
trebuc pregătite în prealabil condițiile materiale corespunzătoare. Printre acestea 
au o însemnătate primordială: ridica:ea continuă a productivității muncii în 
ind istrie, sporirea în proporţii uriaşe a producţiei industriale şi îmbunătăţirea 
caliluţii ei. Statul trebue să aibă la dispoziţie toate rezervele mereu crescânde de 
articule industriale pe care orasul le livrează statului. Sunt necesare de asemenea: 
sporirea avuţiei obşteşti a colhozurilor, mărirea considerabilă a productivităţii 
la hectar a luturor culturilor agricole, mărirea numărului de vite — proprietate 
obşleasca si sporirea productivităţii lor — pe scurt, puternica şi continua desvol- 
tare a agriculturii socialiste. 

\lenfia principală trebue concentrată în prezent asupra desvoltării pe toate 
căile a comerțului sovietic, asupra desfăşurării circulației mărfurilor între oraş 
şi sal. Un comerț perfect organizat reprezintă premisa necesară pentru trecere 
la schimbul de produse. Desvoltarea comerțului sovietic, ridicarea nivelului lui, 


1 E. Carnauhova, Despre lichidarea deosebirii esenţiale dintre oraşe şi sate. Gospo- 
litizdat, 193, p. 32. 

întărirea continuă a legăturilor economice dintre oraş (industrie) şi sat (agri- 
cultură) constitue principala sarcină practică, a cărei înfăptuire va reprezenta 
una din cele mai importante condiții pentru trecerea la schimbul direct de produse. 

Una din particularităţile desvoltării societăţii socialiste este faptul că în 
condiţiile politicii juste a partidului şi statului, contradicţiile dintre forţele de 
producţie şi relaţiile de producţie nu se pot transforma într'un conflict, în vreme 
ce în societatea cu clase antagoniste, conflictul dintre forțele de producţie şi 
relaţiile de producţie este inevitabil. Prin ce se explică aceasta? In primul rând 
prin faptul că în societatea socialistă nu există clase interesate în frânarea des- 
voltării forțelor de producţie; în al doilea rând prin faptul că Partidul Comunist 
descoperă din timp contradicţiile care se ivesc şi ia măsuri pentru rezolvarea 
lor; în construirea socialismului şi a comunismului, Partidul Comunist se călăuzeşte 
după ştiinţa marxist-leninistă cu privire la legile de desvoltare a societăţii, ştiinţă 
care permite nu numai o orientare justă în prezent, dar şi prevederea tendinţelor 
şi direcţia desvoltării fenomenelor şi proceselor vieţii sociale. 

Legea desvoltării planificate (proporţionale) a economiei naţionale dă orga- 
nelor de stat posibilitatea de a planifica just producţia socială şi de a asigura 
desvoltarea ei neîntreruptă. Posibilitatea obiectivă a desvoltării planificate a 
economiei sovietice, care rezidă în natura producţiei socialiste, nu se transformă 
însă dela sine în realitate, ci numai în urma activităţii multilaterale economico- 
organizatorice şi cultural-educative a statului sovietic. Condus de Partidul 
Comunist, statul sovietic organizează şi îndrumează desvoltarea economiei naţio- 
nale, asigură lichidarea discordanţelor, a disproporţiilor dintre ramurile economiei 
naţionale şi a contradicţiilor care se ivesc în procesul înaintării societăţii sovietice 
pe calea spre comunism. 

In U.R.S.S. a fost lichidată contradicţia seculară dintre oraş şi sat, dintre 
munca intelectuală și cea fizică. Dar la noi s'au mai menţinut deosebirile 
esenţiale dintre oraş (industrie) şi sat (agricultură), dintre munca intelectuală 
şi cea fizică. Aceste deosebiri generează, la rândul lor, contradicții în desvoltarea 
societăţii socialiste. Politica Partidului Comunist şi a Statului Sovietic urmăreşte 
să birue deosebirile esențiale dintre oraş şi sat, dintre munca intelectuală şi cea 
fizică. Pe baza creşterii neîntrerupte a producţiei socialiste, pe baza ridicării 
proprietăţii colhoznice la nivelul proprietăţii întregului popor, pe baza desvoltării 
continue a culturii sovietice şi a succeselor educaţiei comuniste a oamenilor 
muncii, deosebirile esențiale dintre oras şi sat, dintre munca intelectuală şi cea 
fizică vor fi lichidate treptat, iar limitele dintre clasa muncitoare, țărănime şi 
intelectualitate, vor dispare. 

Contradicţiile societăţii sovietice nu se limitează la domeniul producţiei 
materiale. Contradicţiile din domeniul vieţii materiale pot da şi dau naştere la 
anumite conlradicţii între grupele sociale ale societăţii noastre. Aceste contradicții 
dispar, sunt biruite în cursul construcției comunismului, pe baza comunităţii 
intereselor fundamentale ale acestor grupe, pe baza unității moral-politice a 
societăţii sovietice. Dar ele încă nu au dispărut complet şi nu vor dispare dela 
sine. 

Să luăm, de pildă, relaţiile dintre clasa muncitoare şi țărănime — cele două 
clase principale ale societăţii socialiste. Acestea sunt clase prietene, care îşi 
bazează viața pe munca colectivă în condiţiile proprietăţii socialiste asupra 
mijloacelor de producţie. Desvoltarea şi întărirea continuă a proprietății obşteşti 
asupra mijloacelor de producție apropie, unesc aceste clase, întăresc interesul lor 
comun pentru realizarea de noi succese în construirea comunismului. 

Aceasta nu înseamnă însă că la noi nu există nicio deosebire între claşa 
muncitoare şi țărănime, şi, deci şi unele contradicții între ele; dar aceste contra- 
dicţii nu sunt antagoniste. Trebue să ținem seama că clasa muncitoare şi ţără- 
nimea colhoznică îşi bazează în prezent munca pe două forme diferite de pro- 
prietate socialistă: pe proprietatea de stat, a întregului popor, şi pe proprietatea 
de grup, cooperatist-colhoznică. Fiind una din formele proprietăţii socialiste, 
proprietatea de grup, colhoznică, are particularităţile ei specifice, care o deose- 
besc de forma proprietății întregului popor. Artelul agricol se deosebeşte de o 
întreprindere de stat, ale cărei mijloace de producţie şi a cărei producţie sunt în 
întregime proprietate a statului, adică proprietate a întregului popor. Colhozul 
nu este o întreprindere de stat, ci o întreprindere cooperatistă. Pământul lucrat 
de colhozuri şi care le este dat în folosinţă fără termen, reprezintă proprietatea 
întregului popor. Principalele mijloace de producţie, folosite în colhozuri, sunt 
concentrate în S.M,T.-uri şi constitue de asemenea proprietatea întregului 
popor. Colhozul foloseşte munca membrilor săi şi repartizează veniturile între 
colhoznici după zile-muncă. Artelul agricol dispune de seminţele sale, care sunt 
reînoite anual şi folosite în producţie. Colhozurile dispun de producţia lor, obţinută 
din diferitele ramuri ale gospodăriei artelului, ca de proprietatea lor, după cum 
găsesc de cuviință. O mare partea acestei producţii care constitue surplusul 
producţiei colhoznice, se include prin intermediul pieţii în sfera circulației măr- 
furilor. Atunci când colhozurile nu au o conducere justă se pot produce mani- 
festările unor tendinţe antistatale, când interesele de grup se opun celor ale 
întregului popor. Inafară de aceasta, în conformitate cu normele stabilite de statutul 
artelului agricol, fiecare gospodărie de colhoznic are în proprietate personală o 
gospodărie auxiliară pe lotul de pământ de pe lângă casă — o casă de locuit, vite 
productive, păsări, inventar agricol mărunt. Obţinând produse în baza zilelor- 
muncă prestate, precum şi dela gospodăria lor personală, colhoznicii vin pe piață 
ca vânzători. Comerţul colhoznic este o formă a comerţului sovietic. Totuşi, 
în anumite condiţii, prin încălcarea principiilor comerțului sovietic, comerţul 
colhoznic poate crea în rândurile părţii înapoiate a colhoznicilor un teren favorabil 
pentru reînvierea tendinţelor de proprietar privat. Aceste tendinţe sunt duşmă- 
noase însăşi bazei orânduirii socialiste — proprietatea obştească asupra mijloa- 
celor de producţie. Ele vin în contradicţie atât cu interesele fundamentale ale 
clasei muncitoare, cât şi cu interesele fundamentale ale însăşi ţărănimii col- 
hoznice. 

Bazându-se pe sprijinul majorităţii covârşitoare a colhoznicilor, Partidul 
Comunist şi Statul £ ovietic luptă împotriva tendinţelor antistatale, împotriva 
rămăşiţelor men alităţii de proprietar privat şi a manifestărilor lor în colhozuri 
împotriva speculanţilor şi a el m 'ntelor hrăpăreţe, asigurând traducerea fermă 
în viaţă a statutului artelului agricol. Partidul Comunist şi Statul Sovietic întăresc 
prin toate mijloacele alianţa de nesdruncinat dintre clasa muncitoare şi țără- 
nime, unitatea moral-politică a societăţii sovietice, educă pe colhoznici şi pe toţi 
oamenii muncii în spiritul îmbinării juste a intereselor obşteşti şi personale, în 
spiritul grijii pentru sporirea continuă a avuţiei obşteşti a colhozurilor, ca bază 
a vieţii înstărite a colhoznicilor. 

Contradicţiile din desvoltarea societăţii socialiste îşi găsesc expresia şi în 
interacțiunea bazei şi suprastructurii. Această interacţiune este dialectică. Supra- 
structura trebue să oglindească la timp schimbările din bază, dar aceasta nu se 
produce în mod automat, dela sine. Partidul Comunist ia din timp măsuri pentru 
a aduce toate părțile suprastructurii socialiste în concordanţă cu baza, pentru a 

întări influența activă a suprastructurii asupra bazei. Baza economică a socie- 
tății noastre şi suprastructura care o deserveşte se desvoltă, se perfecționează, 
iar acest lucru nu se poate înfăptui decât prin lupta între vechi şi nou, Acest 
proces se desfăşoară pe baza biruirii a ceea ce este vechi, înapoiat şi a afir- 
mării a ceea ce este nou atât în sfera bazei, cât şi în sfera suprastructurii, In 
înaintarea sa progresivă, economia intră într'o anumită contradicție cu formele 
învechite, rămase în urmă ale conducerii economice, cerând ca ele să fie puse în 
concordanţă cu condiţiile noi ale desvoltării economiei naţionale, 

Să luăm de pildă construcţia aparatului de stat sovietic. In anii Puterii 
Sovietice a fost construit un aparat de stat nou, socialist, indisolubil legat de 
popor, care slujeşte poporul cu devotament şi cu cinste, Societatea sovietică înain- 
tează, In faţa ei se ridică sarcini noi legate de construirea comunismului. Ţinând 
seama de aceste sarcini, Partidul Comunist manifestă o grijă neobosită pentru 
perfecționarea continuă a aparatului de stat, pentru îmbunătăţirea activităţii 
sale în scopul satisfacerii sub toate aspectele a nevoilor materiale şi culturale 
crescânde ale membrilor societății, Partidul duce o luptă hotărîtă împotriva rămă- 
şițelor vechilor mentalități ale organelor de stat, împotriva manifestărilor de biro- 
cratism la unii salariați din aparatul de stat, care se rup de masse, împotriva 
încălcărilor legilor socialiste, a disciplinei de stat, împotriva cazurilor de tărăgă- 
neală birocratică, de nepăsare politică, de atitudine de gură-cască etc. 

Trasând şi înfăptuind perfecţionări în aparatul de stat, Partidul Comunist 
caută să-l facă tot mai elastic şi mai operativ în mobilizarea şi folosirea bogalelor 
posibilități şi rezerve ale orânduirii socialiste, să facă din el un aparat cât mai 
ieftin şi mai economicos. 

Fundamentalele transformări economico-sociale care au fost înfăptuite în 
U.R,S.S, pe baza victoriei socialismului, au dus la profunde schimbări în viața 
poporului. In conformitate cu acestea, sa schimbat şi conştiinţa masselor, In 
societatea noastră a fost lichidată pentru totdeauna baza socială de clasă, a domi- 
nației ideologiei reacționare burgheze. La noi domină indivizibil ideologia socia- 
listă, a cărei bază de neclintit este marxism-leninismul. Radicala schimbare în 
conştiinţa covârşitoarei majorități a membrilor societății sovietice îşi găseşte 
manifestarea concretă în primul rând în atitudinea cinstită şi conştiincioasă 
față de muncă, în slujirea intereselor statului, în respectarea normelor convie- 
ţuirii socialiste, în devotamentul față de cauza comunismului, 

In societatea socialistă mai există totuşi unele rămăşiţe ale ideologiei bur- 
gheze, ale psihologiei şi moralei de proprietar privat. In societatea socialistă 
rămâne valabilă cunoscuta teză a filosofiei marxiste despre rămânerea în urmă 
a conştiinţei oamenilor față de situaţia lor economică, $chimbările intervenite 
în situația economică a oamenilor se resfrâng asupra conştiinţei lor, dar nu dintro- 
dată, ci treptat; aceasta are loc în lupta împotriva concepţiilor şi ideilor vechi, 
pe cale de dispariţie, 

Conştiință comunistă nu se poate ivi la membrii societății în mod automat, 
Ea apare în urma uriaşei activități educative a partidului şi a statului, în proceşul 
luptei poporului sovietic pentru construirea comunismului, împotriva rămă- 
şițelor capitalismului, 

In anumite condiţii şi în special atunci când nu se duce o lupţă sistematiţă 
împotriva lor, rămăşiţele capitalismului pot chiar să se accentueze, Ace,te rămă- 
şițe au purtători concreţi şi ele nu rămân numai în conştiinţa lor, ci se manifestă 
în unele acțiuni ale oamenilor. Incercuirea capitalistă, duşmănoasă nouă, caută 
să folosească elementele şovăielnice ale societăţii sovietice — pe purtătorii con- 

cepţiilor burgheze — în scopurile ei subversive. De aici decurge primejdia acestor 
rămăşiţe şi necesitatea luptei hotărite împotriva lor, necesitatea unei înalte vigi- 
lenţe politice. 

In întreprinderile sovietice mai există cazuri de lipsuri nemotivate dela 
lucru, de întârzieri, şi de alte încălcări grosolane ale disciplinei muncii. Aceste 
cazuri arată că la o serie de membri ai societăţii socialiste, s'a mai menţinut 
concepția după care munca era considerată ca o povară, mai există la noi şi purtă- 
tori ai tradiţiilor capitalismului, care vor să trăiască fără muncă, « uşor » şi « liber », 
pe seama societății, a statului, pe seama poporului, adică să trăiască parazitar. 
Asemenea «obiceiuri » şi « tradiții» sunt într'o contradicţie ireductibilă cu orân- 
duirea socialistă a vieţii: socialismul şi munca sunt de nedespărţit. 

Intărirea proprietăţii socialiste — baza orânduirii socialiste — este o condiţie 
necesară pentru îmbunătăţirea continuă a situației materiale a poporului, pentru 
ridicarea nivelului lui cultural, pentru întărirea forţelor motrice ale desvoltării 
societății socialiste. 

Majoritatea covârşitoare a cetățenilor sovietici are o atitudine plină de grijă, 
o atitudine gospodărească faţă de proprietatea socialistă — de stat şi coopera- 
tist-colhoznică — şi este preocupată de extinderea ei. Cu toate acestea, în socie- 
tatea sovietică nu au fost încă extirpate cazurile de jefuire a proprietăţii socia- 
liste, de atitudine lipsită de răspundere faţă de păzirea acesteia. Partidul Comunist 
şi Stalul Sovietic educă l4 toţi oamenii muncii intransigenţa față de rămăşiţele 
orânduirii vechi. 

Statul socialist există în sistemul altor state. U.R.S.S. este bastionul păcii, 
democraţiei şi socialismului. In sfera relaţiilor reciproce dintre Uniunea Sovie- 
tică şi lumea capitalistă apar contradicții externe cu un caracter antagonist. 

Socialismul şi capitalismul reprezintă două moduri de producţie opuse: 
cel socialist se bazează pe proprietatea socială asupra mijloacelor de producţie, 
pe colaborarea tovărăşească şi pe ajutorul reciproc între oameni ai muncii liberi 
de exploatare ; cel capitalist se bazează pe proprietatea privată asupra mijloacelor 
de producţie şi pe exploatarea omului de către om. 

De aici nu rezultă însă nicidecum că, aşa cum susțin aţâtătorii la un nou 
război, coexistenţa şi desvoltarea paşnică a celor două sisteme ar fi cu neputinţă. 
Intemeietorii statului nostru, V. I. Lenin şi I. V. Stalin, au demascat demult această 
manevră propagandistică a ideologilor burgheziei, dovedind că în anumite con- 
diţii, când există dorinţa de a colabora, sistemele socialist şi capitalist pot pe 
deplin exista paşnic. 

Definindu-şi politica în problemele internaţionale, Partidul Comunist şi 
Guvernul Sovietic pornesc dela faptul că baza relațiilor Uniunii Sovietice cu 
țările capitaliste constă în admiterea coexistenţei celor două sisteme opuse. 
Această politică porneşte dela respectarea drepturilor popoarelor celorlalte ţări, 
atât mari, cât şi mici, dela respectarea normelor internaţionale şi a tuturor trata- 
telor încheiate d: Uniunea Sovietică cu alte state. In prezent nu există vreo 
problemă litig'oasă sau nerezolvată care să nu poată fi rezolvată pe cale paşnică, 
pe baza unei înţelegeri reciproce. Politica de pace elaborată de partid şi confir- 
mată de practica Statului Sovietic Socialist, este singura politică justă, cores- 
punzătoare intereselor vitale ale poporului sovietic, intereselor oamenilor muncii 
din întreaga lume. Această politică decurge din natura orânduirii sovietice sociale. 
Ea se bazează pe puterea mereu crescândă a Patriei socialiste, pe uriaşa superio- 
ritate a sistemului socialist faţă de sistemul capitalist, pe creşterea forţelor lagă- 
rului socialismului şi democraţiei. 

Imperialiştii se tem ca de moarte de mişcarea crescândă a popoarelor pentru 
pace, de colaborarea economică liberă. Politicienii războinici din ţările capitaliste 
caută să arunce popoarele în focul nimicitor al unui nou război. După cuin arată 
evenimentele din ultima vreme, ei se opun reglementării paşnice a problemelor 
internaţionale de importanţă vitală, complică în mod conştient rezolvarta aces- 
tora, recurg la aventuri şi provocări. 

Uniunea Sovietică opune acestei nepopulare şi primejdioase politici, pe care 
o duce lagărul imperialist în frunte cu S.U.A., o consecventă politică de pace în 
problemele internaționale, care corespunde intereselor fundamentale ale po- 
porului sovietic, ale popoarelor tuturor ţărilor, ale întregii omeniri progresiste. 


ROLUL ACTIVITĂŢII PRACTICE A PARTIDULUI COMUNIST ŞI A STATULUI 
SOVIETIC ÎN REZOLVAREA CONTRADICŢIILOR. 


Marea artă de conducere a Partidului Comunist constă în primul rând în 
faptul că el descoperă la timp contradicţiile în desvoltarea societăţii, că posedă 
priceperea de a îndrepta la timp eforturile poporului spre rezolvarea acestor con- 
tradicţii, spre biruirea obstacolelor, înlăturând implicit pericolul stagnării şi asi- 
gyrând mersul înainte. In societatea noastră, contradicţiile nu se rezolvă dela 
sine, ci în urma activităţii intense a clasei muncitoare, a tuturor oamenilor muncii, 
conduşi de Partidul Comunist. Partidul Comunist, exprimând interesele po- 
porului, mobilizează din timp massele la rezolvarea contradicţiilor în desvoltarea 
societății, pentru ca aceste contradicții să nu se transforme într'un conilict. 
Puternica forţă transformatoare a partidului nostru constă în faptul că el işi orga- 
nizează întreaga activitate în conformitate cu dialectica obiectivă a desvoltării 
societăţii socialiste. 

Conducând construirea comunismului. Partidul Comunist porneşte dela 
teza fundamentală a materialismului istoric cu privire la rolul hotăritor al masse- 
lor populare în desvoltarea societăţii. Adevăraţii creatori ai istoriei, care rezolvă 
practic, prin munca şi prin lupta lor, toate contradicţiile desvoltării sociale, sunt 
massele muncitoare — producătorii bunurilor materiale necesare pentru exis- 
tenţa societăţii. Partidul Comunist şi Statul Sovietic se sprijină în întreaga lor 
activitate pe massele muncitoare, întăresc permanent legătura lor cu massele, 
sprijină şi desvoltă iniţiativa şi activitatea masselor în opera de construire a 
societății comuniste. 

Statul Sovietic este cu adevărat un stat al poporului; el organizează efortu- 
rile întregii noastre societăţi şi le dirijează spre rezolvarea problemelor legate 
de desvoltarea economiei şi culturii socialiste. Statul burghez care se opune mas- 
selor populare ca o forţă străină, duşmănoasă lor, nu cunoaşte şi nu poate să 
cunoască această funcție — funcția economico-organizatorică şi cultural-educa- 
tivă. Statul Sovietic asigură creşterea neîncetată a nivelului cultural tehnic al 
poporului sovietic, ridicarea conştiinţei sale comuniste. Cu cât nivelul conştiinţei 
masselor largi ale poporului este mai ridicat, cu atât munca în întreprinderile, 
colhozurile şi instituțiile noastre se desfăşoară cu mai mult succes. 

Partidul Comunist şi Statul Sovietic folosesc toate mijloacele culturii socia- 
liste pentru educarea comunistă a masselor. Ele întăresc rolul activ al ştiinţei, 
literaturii şi artei, rolul agitaţici, propagandei şi presei în biruirea rămăşiţelor 
capitalismului din conştiinţa oamenilor, în ridicarea nivelului cultural al oamenilor 
muncii. Partidul Comunist introduce consecvent marxismul în toate :. murile 
de cunoştinţe, mobilizează pe oamenii de ştiinţă sovietici la lupta îinpotriva 

concepţiilor idealiste şi metafizice, împotriva prejudecăţilor de tot felul, la elabo- 
rarea problemelor actuale puse de construirea comunismului, întăreşte legătura 
dintre ştiinţă şi producţie. In țara sovietică, toate iniţiativele inovatoare, cău- 
tarea de noi căi pentru crearea abundenței de produse, pentru îmbunătăţirea 
continuă a vieţii poporului, sunt sprijinite cu căldură. Călăuzindu-se după teoria 
marxistă a cunoaşterii, oamenii de ştiinţă sovietici studiază experiența con- 
sirucţiei socialiste în U.R.S.$., luptă pentru victoria ideilor şi tendinţelor înain- 
tate, progresiste, împotriva rutinei şi inerției în ştiinţă şi tehnică, împotriva 
îndepărtării ştiinţei de viaţă, de producţie, şi ajută muncitorilor şi ţăranilor să 
învingă greutățile şi să meargă înainte, Partidul Comunist arată că literatura 
şi arta sovietică trebue să înfățişeze cu curaj contradicţiile şi conflictele din viaţă, 
să ştie să mânuiască arma criticii. 

Noile legi şi forţe motrice ale societăţii socialiste condiţionează şi noile forme 
de scoatere la iveală şi rezolvare a contradicţiilor din desvoltarea societăţii socia- 
liste. Una din principalele metode cu ajutorul cărora Partidul Comunist şi Statul 
Sovietic descoperă contradicţiile din desvoltarea societăţii socialiste, o constitue 
critica şi autocritica. Critica şi autocritica oglindesc şi exprimă lupta dintre vechi 
şi nou în societatea sovietică, Ele urmăresc întărirea orânduirii socialiste, spri- 
jinirea a tot ceea ce este înaintat, progresist, desrădăcinarea fenomenelor negative. 
Munca organizaţiilor de partid, sindicale şi economice nu poale fi îmbunătăţită 
fără a da în vileag cinstit şi deschis lipsurile şi greşelile în muncă; fără de aceasta, 
stagnarea, putrezirea sunt inevitabile. 

Partidul Comunist creează condiţii prielnice pentru desfăşurarea largă a 
autocriticii şi criticii de jos, pedepseşte cu asprime pe gâtuitorii criticii asigurând 
astfel un nou avânt al activităţii creatoare a masselor, întărirea forţelor motrice 
ale societății socialiste, Cu ajutorul criticii şi autocrilicii partidul scoate la iveală 
contradicţiile în germen, trasează căile şi mijloacele pentru rezolvarea lor. Auto- 
critica şi, în special, critica de jos constitue o dovadă a forței şi vitalităţii orânduirii 
sovietice, o dovadă grăitoare a interesului profund al poporului sovietic pentru 
înmulţirea victoriilor comunismului. 

Un mijloc eficace pentru rezolvarea contradicțiilor din societatea sovietică 
este întrecerea socialistă — metoda încercată de construire a comunismului. 
Intrecerea socialistă este forța motrice a desvoltării sociale, proprie exclusiv? 
formațiunei social-economice comuniste. Dela primele subotnice comuniste, 
care au luat ființă din inițiativa feroviarilor din Moscova în anii memorabili ai 
războiului civil, până la întrecerea socialistă a întregului popor — aceasta este 
calea desvoltării inițiativei creatoare a patrioţilor sovietici. Intrecerea socia- 
listă este expresia autocriticii revoluționare a masselor, vilal interesate în ridi- 
carea Patriei lor, în întărirea Statului Socialist. Intrecerea socialistă este critica 
prin fapte. Ea sparge normele tehnice învechite, contribue la statornicirea formelor 
şi metodelor înaintate de organizare a muncii şi de gospodărire, la descoperirea 
rezervelor suplimentare pentru sporirea productivităţii muncii, la mărirea pro- 
ducţiei şi la îmbunătăţirea calităţii ei. Oamenii muncii din societatea socialistă cresc 
şi se călesc în întrecerea socialistă în munca de zi cu zi pentru binele patrici, deba- 
rasându-se tot mai mult de povara vechiului, de râmăşiţele capitalismului. Partidul 
Comunist cultivă şi desvoltă sub toate aspectele inițiativa creatoare a masselor. 

Partidul Comunist — conducătorul şi organizatorul masselor de oameni 
ai muncii — se desvoltă el însuşi potrivit legilor dialecticii marxiste. Lenin şi 
Stalin ne învaţă că partidul revoluţionar proletar nu poate să se desvolte şi să 
se întărească, să-şi îndeplinească cu succes rolul de conducător, călăuzitor, învă- 

ţător şi organizator al clasei muncitoare, al oamenilor munzii, decât luptând cu 
intransigenţă împotriva oportunismului, împotriva oricăror manifestări de nestas 
tornicie, de ezitări sau şovăeli din partea unor elemente şi grupe supuse influenței 
ideologice şi politicii duşmănoase burgheze. Partidul nostru s'a desvoltat şi s'a 
călit în lupta neîmpăcată împotriva partidelor mic-burgheze din sânul mişcării 
muncitoreşti — narodnicilor, socialiştilor revoluționari, menşevicilor, anarhiş= 
tilor, naţionaliştilor burghezi, împotriva tuturor grupărilor antileniniste din sânul 
partidului însuşi — a naimiţilor şi a altor duşmani înrăiți ai clasei inuncitoare, 
duşmani ai poporului. Cadrele partidului cresc şi se călesc în lupta împotriva 
devierilor de tot felul dela marxism, dela politica partidului şi a Statului Sovietic. 

Caracterizând dialectica creşterii Partidului Comunist, I. V. Stalin a spus 
următoarele la Congresul al XV-lea al P.C. (b) al U.R.S.S.: «Partidul nostru 
este un organism viu. Ca şi în orice organism, în el are loc un schimb de substanţe: 
ceea ce este vechi, pe cale de dispariție m dispare, ceea ce este nou, în desvola 
tare — trăieşte şi se desvoltă. Pleacă unii, şi sus şi jos. Cresc alţii noi, şi sus şi 
jos, ducând lucrurile înainte. Astfel a crescut partidul nostru. Aşa va creşte el 
şi de acum înainte». 

Partidul Comunist este de nedespărţit de massele fără de partid. Fiind forța 
conducătoare şi îndrumătoare a societăţii sovietice, el trăieşte şi acționează în 
popor, este indisolubil legat de popor. 

Izvorul forței Partidului Comunist îl constitue devotamentul său față de 
învăţătura revoluționară a marxism-leninismului, legătura sa indisolubilă cu 
poporul, unitatea şi coeziunea rândurilor sale. Partidul Comunist al Uniunii 
Sovietice a făurit unitatea rândurilor sale în lupta intransigentă împotriva duşman 
nilor leninismului Această unitate constitue trăsătura cea mai caracteristică a 
situaţiei sale interne, a vieţii sale interne, constitue izvorul invincibilităţii sale. 

Lupta pentru întărirea continuă a unităţii rândurilor partidului capătă în 
actualele împrejurări o însemnătate uriaşă, deoarece în condiţiile trecerii treptate 
dela socialism la comunism şi ale creşterii neîncetate a activității masselor popun 
lare, rolul organizator şi îndrumător al partidului, răspunderea sa pentru soarta 
construcției comuniste cresc neobişnuit de mult. Partidul conduce ţara în condi- 
ţiile unei situaţii internaţionale complicate. In legătură cu aceasta, în Statutul 
P.C.U.S. este înscrisă, ca una din cele mai de seamă îndatoriri ale membrului 
de partid, îndatorirea de a păzi prin toate mijloacele unitatea partidului, ca 
principala condiţie a forţei şi tăriei partidului. 

Partidul Comunist creşte şi se întăreşte pe baza luptei împolriva devierilor 
dela politica elaborată de el, împotriva încălcărilor programului şi Statutului 
său. Conducătorii şi învățătorii Partidului Comunist, Lenin şi Stalin, au sublia 
niat în repetate rânduri că în partidul revoluţionar al clasei muncitoare nu pot 
exista două discipline — una pentru membrii de rând şi alta pentru conducă: 
tori. Partidul Comunist recunoaşte o singură disciplină, o singură lege pentru 
toţi comuniştii, independent de meritele lor şi de funcţiile pe care le ocupă. Forţa 
şi invincibilitatea Partidului Comunist constau în faptul că el birue la timp şi 
cu hotărire rămăşiţele individualismului mic burghez, ale atitudinii boiereşti, 
antipartinice față de disciplina de partid, desrădăcinează elementele de anar 
hism şi carierism, profund străine clasei muncitoare şi ideologiei acesteia. Respeca 
tarea întocmai şi necondiționată a Statutului de către toţi comuniştii, atât de 
către conducători cât şi de către membrii de rând ai partidului, este o condiţie 
absolut necesară pentru întărirea unităţii şi ridicarea capacităţii de luptă a Partis 
dului Comunist. 

Partidul taie din rădăcină manifestările de atitudine pasivă sau de atitu- 
dine formală a comuniştilor față de hotăririle lui, cazurile de lipsă de sinceritate 
şi de onestitate faţă de partid, elementele de îngâmfare, birâcratism şi de înde- 
părtare de masse Intări.rea continuă a rândurilor partidului nu este posibilă 
decât pe baza lichidării hotărîte a unor asemenea fenomene negative. 

Congresul al XIX-lea al Partidului Comunist al Uniunii Sovietice a chemat 
toate organizaţiile de partid să desvolte larg democraţia internă de partid, acti- 
vitatea şi inițiativa membrilor de partid, să desfăşoare autocritica şi în special 
critica de jos, să scoată la iveală lipsurile în muncă şi să obțină înlăturarea lor, 
să îmbunătăţească pregătirea politică a comuniştilor şi să ridice nivelul muncii 
ideologice. Indeplinirea acestor sarcini constitue condiţia principală pentru 
ridicarea capacităţii de luptă a organizaţiilor de partid. 

Pornind dela sarcinile imediate ale construirii comunismului în U.R.S.S., 
Partidul Comunist este permanent preocupat de întărirea Statului Sovietic, 
deoarece puterea statului socialist este una din cele mai importante condiții ale 
construirii victorioase a comunismului în Uniunea Sovietică şi ale apărării sigure 
a muncii paşnice a oamenilor sovietici împotriva acţiunilor aventuriere ale statelor 
imperialiste. 

Marea forţă a influenţei Partidului Comunist asupra desvoltării sociale se 
datoreşte faptului că în politica sa internă şi externă partidul se orientează întot- 
deauna după ceea ce este nou, înaintat, în desvoltare. Elementul nou, progre- 
sist este invincibil. Partidul Comunist educă în rândurile cadrelor simţul preţios 
al noului, el este totdeauna de partea elementului nou, înaintat, dirijează cu price- 
pere eforturile poporului spre crearea formelor înaintate, comuniste de viaţă. 
In aceasta constă izvorul succeselor sale, izvorul marelui său rol organizator, 
mobilizator şi transformator în desvoltarea societății sovietice care păşeşte ferm 
înainte spre comunism. 

UNELE TEXTE DIN OPERELE LUI V. I. LENIN 
CARE SE REFERĂ LA ROMÂNIA 


Pentru a veni tn ajutorul istoricilor care lucrează la intocmirea 
unor lucrări privind istoria modernă şi contemporană a homâniei, 
redacția revistei « Studii + publică periodic, incepând cu acest număr, 
texte ale clasicilor marzism-leninismului, privind fara noastră. In 
numărul de față publicăm texte din operele lui V. I. Lenin. 


€ ... Presa străină a tuturor ţărilor şi a tuturor partidelor este plină de 
ştiri, de telegrame, de articole cu privire la trecerea unei părţi din vasele flotei 
Mării Negre de partea revoluției ruse. Ziarele nu găsesc cuvinte pentru expri- 
marea uimirii lor, pentru caracterizarea suficient de puternică a ruşinii Ja care 
a ajuns guvernul autocrat. 

Culmea acestei ruşini a fost apelul guvernului țarist adresat României şi 
Turciei în care cere ajutor polițienesc împotriva marinarilor revoltați | Iată 
când s'a constatat, că « Turcii dinăuntru» sunt mai răi pentru poporul rus, 
decât orice « Turci dinafară ». Sultanul turc trebue să apere autocraţia ţaristă 
de poporul rus; — ţarulnu se poate sprijini pe forţele militare ruse şi el imploră 
ajutorul puterilor străine, Este greu să-ți imaginezi o mai bună dovadă a fali- 
mentului complet al puterii ţariste. Este greu să găseşti un materiał mai potri- 
vit pentru a lămuri soldaților armatei ruse rolul lor. 

Iată ce scrie ziarul « Times» în articolul de fond din 4 Iulie (st. n.)... 

« Slăbiciunea guvernului rus pe mare — scrie «Times » — îşi găseşte o 
surprinzătoare confirmare în nota cu care, după cum se comunică, s'a adresat 
către Poartă (adică către guvernul turc) şi către guvernul român. In această 
notă guvernul rus roagă statele menționate să considere pe marinarii revoltați 
din flota rusă, ca pe nişte criminali de drept comun, şi le avertizează că, în 
caz contrariu sunt posibile complicaţiuni internaționale. Cu alte cuvinte, 
guvernul țarist s'a înjosit până acolo, încât imploră pe sultanul turc şi pe regele 
român să fie atât de buni şi să presteze pentru el un serviciu polițienesc, pe care 
el însuşi nu mai este în stare să-l îndeplinească pentru sine... 

In ceea ce priveşte guvernul român, acesta a procedat just ignorând 
cererea de a considera pe marinarii revoltați ca pe criminalii de drept comun. 
Aceasta, desigur, era şi de aşteptat dela guvernul unei națiuni care se respectă 
pe sine însăşi. Guvernul român a ordonat ca să nu se dea nici provizii şi nici 
cărbuni vasului « Potemkin », dar în acelaşi timp el a comunicat celor 700 de 
marinari de pe vas, că dacă ei vor debarca pe litoralul României, vor fi consi- 
derați numai ca dezertori străini ». 

Aşa dar, guvernul român nu este de fel de partea revoluţiei, nici de cum ! 
Dar cu toale acestea, el nu vrea să se înjosească până la prestarea unui serviciu 
polițienesc pentru ţarul întregii Rusii, disprețuit şi urît de toţi. El refuză pe 
țar în cererea sa. El procedează în singurul fel în care poate proceda « guvernul 
unei națiuni care se respectă ». 

... Se comunică de asemenea, că atunci când torpilorul « Stremitelnâi »!, 
împreună cu alte câteva vase de război, a ajuns la Constanţa (România) în 
căutarea vasului « Potemkin », atunci guvernul român a arătat autorităţilor 
ruse că în apele româneşti ordinea este supraveghiată de armata română şi 
poliția română, chiar şi în cazul când «Potemkin » s'ar afla încă în apele 
româneşti. 

... Oare guvernul rus nu a ascuns poporului ştirile despre evenimentele 
din flota Mării Negre până când « Potemkin» nu s'a îndreptat liber spre 
România? 

In România crucişătorul revoluționar a transmis consulilor proclamația 
conținând declararea de război flotei țariste, confirmând faptul că, în ceea ce 
priveşte vasele neutre, el nu îşi va permite nici un fel de acțiuni duşmănoase. 

Revoluţia rusă a anunțat Europei despre războiul deschis al poporului rus 
contra farismului. De fapt, revoluţia rusă face cu aceasta o încercare de a 
vorbi în numele unui guvern nou, revoluţionar al Rusiei. Desigur, aceasta este 
numai o primă şi slabă încercare... » 


V. I. LENIN, Opere, ed. a IV-a rusă, v. 8, 
p. 533—534, 535—536 — 537, 10 Iulie 1905. 


« Rămas singur după moartea lui Marx, Engels a continuat să fie sfătui- 
torul şi conducătorul socialiştilor europeni. Lui i se adresau pentru sfaturi 
şi directive, în egală măsură, şi socialiştii germani a căror forță, cu toate per- 
secuļiile din partea stăpânirii, creştea repede şi necontenit, şi reprezentanții 
țărilor înapoiate, de pildă Spaniolii, Românii, Ruşii, care trebuiau să-şi chib- 
zuiască şi să-şi măsoare primii lor paşi. Cu toţii sorbeau din bogata comoară 
de cunoştinţe şi experiență a bătrânului Engels... » 

«... Votând rezoluţiile de simpatie faţă de muncitorii suedezi, care au 
organizat una din cele mai mari greve generale din ultima vreme, şi faţă de 
muncitorii din Spania, care au luptat eroic împotriva aventurii militare a guver- 
nului lor, precum şi rezoluţiile de protest împotriva bestialităţilor şi asasinatelor 
săvârşite de ţarism în Rusia, de către guvernele din Spania, România şi din 
Mexic, Biroul Socialist internaţional a trecut la problema principală a ordinei 
sale de zi — la problema sciziunilor din Olanda ». 


V. I. LENIN, Opere, ed. a IV-a rusă, v. 16, 
p. 123, 24 Decembrie 1909. 


«... Autorul este un ticălos bismarchist. Insă, cu toate acestea, cartea este 
foarte folositoare, ca o adunare de fapte şi un informator. 

Această simplă adunare de materiale dă tabloul imperialismului şi al 
mişcărilor democratice ca trăsătura principală a epocii (N. B. Pentru înţele- 


1 Se spune că pe vasul + Stremitelnâi» nu există mateloţi. Intregul efectiv aproape 
constă numai din ofiţeri. Aristocraţia împotriva poporului ! 

gerea « epocii » este foarte importantă). Pentru socialism însă, este foarte puțin 
importantă din cauza reacționarismului stupid al autorului. Este foarte carac- 
teristic faptul că idiotul de autor, care cu un pedantism penibil, dă date şi 
informații despre orice regişor, despre neamurile regişorilor, despre avorturile 
reginei olandeze (aici p. 440) etc., nu aminteşte deloc răscoala țăranilor din 
România din anul 1907 1». 
V. I. LENIN, Caiete despre imperialism. 
Ed. de Stat pentru literatură politică, ed. 
rusă, 1939, p. 615. 


4... Preţul petrolului era în 1902 de 6 copeici un pud, către anul 1904 
prețul se ridică la 14 copeici. După aceasta « saltul » prețurilor devine din ce în 
ce mai « vesel » astfel că după revoluția din 1905, prețul unui pud ajunge, în 
anii 1998—1909, la 21 copeici, iar în preajma anului 1912 până la 38 copeici. 

Astfel, preţurile au crescut cu mai mult de 6 ori în 10 ani! lar producţia 
de petrol a scăzut în această vreme dela 600—700 milioane de puduri, în anii 
1900—1902, până la 500—585 milioane de puduri în anii 1908—1912... 

Domnul ministru al industriei şi comerţului, apărând pe negustori şi 
industriaşi, care s'au înţeles între ei, a adus argumente de-a-dreptul uimitor 
de jalnice. 

Se măreşte cererea de combustibil — spunea el — creşte cererea de petrol 
pentru industria automobilelor şi cea aviatică, acest fenomen este « mondial», 
ne consolează domnul ministru, pe noi şi poporul rus, 

... Şi iată, pentru a impresiona pe ascultătorii neatenţi, domnul ministru, 
care apăra pe tâlharii petrolişti care se înţeleseseră între ei, a adus cifre despre 
America... însă numai pentru doi a i!! 

In ultimii doi ani, preţul petrolului în America s'a dublat, la fel şi în 
România ». 

V. I. LENIN, Opere, ed. a IV-a rusă, v. 19, 
p. 14—15, 26 Martie 1913 (8 Aprilie). 


«... Forma în care se manifestă această falsitate fundamentală a « kau- 
tskismului » variază dela țară la ţară. In Olanda, Roland-Holst, respingând 
ideea apărării patriei, susține unitatea cu partidul oportuniştilor. In Rusia, 
'Troţchi, respingând şi el această idee, susține de asemenea unitatea cu grupul 
oportunist şi şovin dela 4 Naşa Zaria». In România, Racovschi, declarând 
război oportunismului, ca fiind vinovat de falimentul Internaționalei, e gata 
totodată să admită legitimitatea ideii apărării patriei. Toate acestea sunt 
manifestări ale răului pe care marxiştii olandezi (Gorter, Pannekoek) l-au 
denumit «radicalism pasiv » şi care se reduce la înlocuirea marxismului revo- 
luţionar prin eclectism în teorie şi prin servilism sau neputinţă în fața oportu- 
nismului în practică ». 

V. I. LENIN, Opere. Ed. P.M.R, 1932, 
v. 21, p. 306, 


1 Printre altele, în «Calendarul Istoric European + din anul 1907, despre această 
răsccală se găsesc numai comunicatele guvernamentale (p. 540), în care se afirmă că marinarii 
ruşi de pe Potemkin « au fost un element periculos de ațâţare ». - 

€... Adevărul este însă că războiul este dus de «tripla (şi cvadrupla) 
înţelegere » nu pentru Belgia: adevărul acesta este perfect de bine cunoscut, 
şi numai ipocriţii îl ascund. Anglia acaparează coloniile Germaniei şi cotropeşte 
Turcia, Rusia cotropeşte Galiţia şi Turcia, Franţa vrea Alsacia-Lorena, ba chiar 
şi ţărmul stâng al Rinului; cu Italia s'a încheiat un tratat în vederea împăr- 
ţirii prăzii (a Albaniei şi a Asiei Mici); cu Bulgaria şi România se duc negocieri 
tot în vederea împărţirii prăzii ». 

V. I. LENIN, Opere, Ed. [P.M.R. 1952, 
v. 21, p. 299 


« Dacă ţarismul s'a convins că chiar cu tot ajutorul din partea socie- 
tăţii liberale, cu tot zelul comitetelor industriei de război, cu tot concursul 
dat cauzei nobile de sporire a munițiilor din partea domnilor Plehanovi, Gvoz- 
devi, Potresovi, Bulkini, Cirkini, Ciheidze « salvarea țării», nu glumiţi 1), Kropot- 
kini şi de cealaltă servitorime, chiar cu toate acestea şi cu situaţia actuală a 
forţelor militare (sau a slăbiciunii militare) ale tuturor aliaţilor posibili atraşi 
în război, nu se poate obţine mai mult, nu se poate învinge mai puternic Ger- 
mania sau aceasta costă peste măsură de mult (de exemplu, costă încă pier- 
derea a zece milioane de soldaţi ruşi, pentru a căror recrutare, instruire şi 
echipare trebue încă atâtea miliarde şi atâţia ani de război), în acest caz ţarismul 
nu poale să nu caute pace separată cu Germania. 

Dacă « noi » vom căuta o pradă peste măsură de mare în Europa, atunci 
« noi » riscăm să slăbim definitiv resursele « noastre » militare, să nu primim 
aproape nimic în Europa şi să pierdem posibilitatea de a primi ceea ce e al «nostru» 
în Asia, — astfel judecă ţarismul şi judecă just din punctul de vedere al inte- 
reselor imperialiste. Judecă mai just decât flecarii burghezi şi oportunişti ca 
Miuliukovii, Plehanovii, Gucikovii, Potresovii. 

Dacă nu putem lua mai mult în Europa, chiar după alipirea României şi a 
Greciei (dela care « noi »am luat totul, ce am putut), atunci să luăm ce se poate! 

Anglia acum nu poale să ne dea «nouă p nimic». 


V. I. LENIN, ed. a IV-a rusă, v. 23, p. 119, 
6 Noembrie 1916. 


«Piaţa mondială a petrolului » — scria Jeidels în 1905 — este încă 'şi 
astăzi împărţită în fond între două mari grupe financiare: « Trustul petrolului > 
american (Standard Oil Comp.), aparţinând lui Rockefeller, şi stăpânii petro- 
lului rusesc din Bacu, Rotschild şi Nobel. Ambele grupe sunt strâns legate 
între ele; situaţia lor monopulistă este însă ameninţată, în ultimii ani de cinci 
duşmani: 1. secătuirea izvoarelor americane de petrol; 2. concurenţa firmei 
Mantaşev din Bacu; 3. izvoarele de petrol din Austria şi 4. acelea din Ro- 
mânia; 5. izvoarele de petrol de peste Ocean, în deosebi în coloniile olan 
deze (două foarte bogate firme — Samuet şi Shell — care sunt legate şi cu 
capitalul englez). Cele din urmă trei grupe de întreprinderi sunt în legă- 
tură cu mari bănci nemţeşti, în frunte cu uriaşa « Banca Germană». Aceste 
bănci au desvoltat în mod independent şi metodic industria petrolului, de 
pildă în România, cu scopul de a-şi avea punctul «lor » de sprijin. In 1907, 
suma capitalurilor străine plasate în industria română de petrol era evaluată 
la 185 milioane franci, din care 74 milioane erau germane. 

Incepu lupta, care în literatura economică se şi numeşte lupta pentru 
« împărţirea lumii 2. Pe de o parte, « Trustul petrolului» al lui Rockefeller, 

dorind să acapareze totul, fondă o +societate-filială » chiar în Olanda şi începu 
să cumpere izvoare de petrol în India olandeză, urmărind în chipul acesta 
să dea o lovitură duşmanului său de căpetenie, trustului anglo-olandez « Sheel ». 
Pe de altă parte, « Banca Germană » şi celelalte bănci berlineze se străduiau 
«să păstreze » « pentru ele » România şi să o unească cu Rusia împotriva lui 
Rockefeller. Acesta din urmă dispunea de un capital incomparabil mai mare 
şi de o organizare minunată pentru transportul petrolului şi pentru livrarea 
lui către consumator. Lupta a trebuit să se termine aşa cum s'a şi terminat, 
în 1907, cu înfrângerea completă a « Băncii Germane », căreia îi rămase să aleagă 
una din două: sau să-şi lichideze, cu pierderi de milioane, « interesele de petrol » 
sau să se supună. « Banca Germană » îşi alese a doua alternativă şi încheie cu 
« Trustul petrolului » un contract foarte desavantajos pentru ea. 


V. I. LENIN, Imperialismul stadiul cel mai 
înalt al capitalismului. Ed. P.M.R., 1950, p. 77—78. 


« Piedica cea mai mare pentru începerea unei propagande şi agitaţii siste- 
matice în acest sens în toate ţările nu este nicidecum «oboseala masselor » 
la care, în mod mincinos, se referă Scheidemann-ii plus Kautski ş.a.m.d. — 
« massele nu au obosit încă să tragă şi vor trage încă în mai mare măsură în 
timpul primăverii, dacă duşmanii lor de clasă nu se vor înţelege în privința 
împărţirii Turciei, României, Armeniei, Africii etc., — piedica cea mai mare 
este încrederea unei părți a muncitorilor conştienţi în social - imperialişti 
şi în social - pacifişti; nimicirea încrederii în aceste curente, idei, feluri de 
politică trebue să devină sarcina principală a zilei ». 


V. I. LENIN, Opere, ed. a IV-a rusă, v. 23, 
p. 203, 7 Tanuarie 1917 (25 Decembrie 1916). 


« Grupul statiilor din Europa de răsărit— Rusia, Austria, Turcia (aceasta 
din urmă trebue considerată acum mai just, din punct de vedere geografic, 
un stat asiatic, iar din punct de vedere economic «o semicolonie ») şi cele şase 
state balcanice mici: România, Bulgaria, Grecia, Serbia, Muntenegru şi Albania 
— ne arată dela prima privire un tablou care se deosebeşte fundamental de cel 
precedent. Nici un singur stat dintre acestea nu are o structură națională 
pură ! Doar statele mici din Balcani pot fi numite state naţionale, totuşi nu 
trebue să uităm că şi în acestea populaţia de naționalitate străină alcătueşte 
dela 5%, până la 10%, că un număr enorm (în comparaţie cu numărul întreg al 
reprezentanţilor naţiunii respective) de Români şi Sârbi trăiesc în afara sta- 
telor «lor», că în general «formarea statelor » în Balcani, în sensul național- 
burghez, nu s'a terminat nici chiar prin războaiele, am putea spune, « de eri», 
din anii 1911—1912 ». 


V. I. LENIN, Opere, ed. a IV-a rusă, v. 23, 
p. 270—271, Ianuarie 1917. 


« ...Oare burghezia română şi bulgară nu ne-au asigurat luni întregi, 
în modul cel mai solemn, că pregătirile de război sunt dictate « numai» de 
apărarea neutralității? 

Există oare motive serioase, ştiinţifice pentru stabilirea în această problemă 
a unei deosebiri principiale între burghezia ţărilor aguintite şi cea eveţiană? 

Desigur că nu! Cand ni se arată că în România şi în Bulgaria burghezia 
este cuprinsă de o anumită pasiune de cuceriri şi anexări, iar în ceea ce priveşte 
burghezia elveţiană acest lucru nu se poate constata, aceasta nu poate îi consi- 
derată ca o deosebire principială. Interesele imperialiste se manifestă, după 
curn ştim cu toţii, nu numai în achiziţii teritoriale, ci şi în cele financiare. 
Nu trebue să scăpăm din vedere că burghezia elveţiană exportă capital de cel 
puţin 3 miliarde de franci, adică exploatează în mod imperialist popoarele 
înapoiate. Aceasta-i un fapt. Un alt fapt este şi acela că capitalul bancar elve- 
ţian este legat şi împletit cât se poate de strâns cu capitalul bancar al marilor 
puteri, că în Elveţia etc., « Fremdenindustrie » înseamnă o împărțire perma- 
nentă a bogăției imperialiste între marile puteri şi Elveţia. Pe lângă aceasta 
Elveţia se găseşte pe o treaptă mult mai ridicată de desvoltare a capitalis- 
mului decât România şi Bulgaria; despre vreo mişcare populară « naţională » 
nu poate fi nici vorbă în Elveţia: această epocă de desvoltare istorică a luat 
sfârşit pentru Elveţia cu multe secole în urmă, ceea ce nu se poate spune despre 
nici unul din statele balcanice amintite mai sus ». 


V. I. LENIN, Opere, ed. a IV-a rusă, v. 23, 
p. 253—254, Ianuarie 1917. 


4 .,.Luaţi numărul de azi al ziarului q Deni ». Acolo Vodovozov, un om 
cu nimic vinovat în materie de bolşevism, fiind însă un democrat cinstit, 
declară: eu sunt duşman al tratatelor secrete, permiteţi-mi să vorbesc despre 
tratatul cu România. Tratatul secret cu România există, şi constă în faptul 
că România va primi o serie întreagă de popoare străine, dacă ea va lupta de 
partea aliaţilor. La fel sunt toate tratatele celorlalţi aliaţi. Fără un tratat, ei 
nu ar merge să sugrume pe ceilalți». 


V. I. LENIN, Opere, ed. a IV-a rusă, v. 24, 
p. 374, 14 (27) Mai 1917. 


«... Numai datorită faptului că revoluţia noastră a avut loc în acest feri- 
cit moment, când nici unul din cele două grupuri uriaşe de tâlhari nu a putut 
să se arunce imediat unul asupra celuilalt şi nici să se unească împotriva 
noastră — numai de acest moment al relațiilor politice şi economice interna- 
ţionale a putut să profite şi a profitat revoluția noastră ca să facă acest strălucit 
marş triumfal în Rusia europeană, ca să treacă în Finlanda, să înceapă să 
cuprindă Caucazul şi România ». 


V. I. LENIN, Opere, ed. rusă, v. 27, p. 71, 
6—8 Martie 1918. 


« lată de ce pentru noi apare acum un nou pericol. care nu s'a desfăşurat 
încă, în întregime, care nu este pe deplin vizibil şi pe care imperialiştii anglo- 
francezi îl pregătesc pe ascuns, pe care noi trebue să-l înţelegem cât mai clar, 
pentru ca, prin conducătorii masselor să ducem în masse cunoaşterea acestui 
pericol, pentrucă Englezii şi Francezii nici în Siberia şi nici la Arhanghelsc 
nu au avut un succes mare, — dimpotrivă au suferit o serie de înfrângeri; 
iar acum ei îşi îndreaptă forţele pentruca să atace Rusia din spre Sud, fie din 


www.dacoromanica.ro 


UNELE TEXTE DIN OPERELE LUI V. I. LENIN 145 


Dardanele fie pe Marea Neagră, fie pe uscat prin Bulgaria şi România. Deoa- 
rece aceşii oameni acţionează păstrând secretul militar, noi nu putem arăta 
în ce măsură este pregătită această campanie şi care din cele două planuri 
sau, poate, şi un al treilea, va fi ales de ei; tocmai aici stă pericolul, că nu putem 
şti cu precizie. Insă noi ştim foarte precis că aceasta se pregăteşte, că presa 
acestor ţări scrie uneori nu destul de prudent, câte un ziarist anunţă deschis 
scopurile principale, respingând toate cuvintele mincinoase despre alianța 
naţiunilor ». 
V. I. LENIN, Opere, ed. a IV-a rusă, v. 28, 
p. 100—101, 23 Octombrie 1918. 


« Insă au rămas astfel de state, cum este România, care nu a încercat să 
lupte cu Rusia, şi altele, cum este Polonia, unde există o clică militară dominantă 
de aventurieri şi o clasă exploatatoare dominantă. Noi ştim că ei nu pot aduna 
forțe mari împotriva noastră, şi în acelaşi timp noi ştim că pentru noi cel mai 
scump lucru este păstrarea păcii şi posibilitatea deplină de a consacra toate 
forţele refacerii economiei, şi noi trebue să fim extraordinar de atenți. Noi 
suntem în drept să spunem că greutăţile principale ale politicii internaţionale 
sunt în spatele nostru, dar noi am fi foarte uşurateci, dacă am închide ochii 
la posibilitatea unor noi încercări. 

Desigur, când la noi a fost lichidat definitiv frontul lui Vranghe!, când 
România, într'un moment favorabil pentru ea, nu s'a hotărît să pornească 
războiul, acum devine mai puțin probabil că ea se va hotărî pentru război; 
nu trebue însă să uităm că clasa conducătoare din România şi Polonia se găseşte 
într'o situaţie aproape de aceea pe care putem să o numim absolut disperată. 
Ambele ţări sunt vândute cu ridicata şi cu amănuntul capitaliştilor străini. 
Ele sunt pline de datorii şi nu au cu ce să le achite. Falimentul este inevitabil. 
Mişcarea revoluţionară a muncitorilor şi ţăranilor creşte mereu. De multe ori, 
în asemenea situaţie, guvernul burghez s'a aruncat ca un zăpăcit în cele mai 
smintite şi mai nechibzuite aventuri, pe care nu au cum să le explice, decât 
prin situaţia lor disperată şi fără de ieşire ». 


V. I. LENIN, Opere, ed. a IV-a rusă, v. 32, ”3 
p. 94—95, Februarie 1921. 


4 Noi am suportat o astfel de greutate a războiului imperialist, pe care este 
îndoielnic să o fi suportat oricare alt popor. După aceasta noi am suportat 
greutatea războiului civil, pe care ni l-au impus reprezentanţii claselor domi- 
nante care apărau Rusia emigrantă — Rusia moşierilor, Rusia capitaliştilor. 
Noi ştim, ştim foarte bine, câte dezastre nemaipomenite aduce cu sine războiul 
pentru muncitori şi țărani. 

De aceea noi trebue să tratăm această chestiune în modul cel mai atent 
şi cu cea mai mare precauţiune. 

Suntem dispuşi să facem cele mai mari concesii şi sacrificii ca să păstrăm 
pacea, dar nu de orice fel şi nu fără limită, — iar acei, din fericire, puţini la 
număr, reprezentanţi ai partidelor războinice şi ai clicelor acaparatoare ale 
Finlandei, Poloniei şi României, care se joacă cu aceasta, să-şi bage bine în cap 


acest lucru ». 
V. I. LENIN, Opere, ed. a IV-a rusă, v. 33, 

ADUNATE DE 
GH. MATEI şi M. DAMASCHIN 


Inregistrat Nr. 1563—16/X 
din 1900 


TELEGRAMĂ * 


Prezentată la Buda 
Ministru de Interne 


Buc. 


Revolta ia proporţii serioase; comune întregi se opun la aplicarea legii. La sosirea 
armatei în comuna Buda au ieşit înaintea ei cu ciomege şi pietre; căpitanul comandant a 
fost rănit şi căzând jos, soldaţii văzând acest spectacol au tras fără ordine cu cartuşe pline; 
sunt 3 morţi şi 7 răniţi; subprefectul plăşii, fugind gonit de revoluționari, a căzut mort 
într'o vale. Armata care pentru un timp de o oră n'a putut înainta a sosit la localitatea 
subprefecturii unde mă găsesc şi unde revoltaţii au vroit să intre spărgând uşile şi ferestrele. 
Acuma s'au liniştit plecând pe la casele lor. Am cerut încă armată, dar regimentul R. Sărat 
nu mai are decât 100 oameni. 


Rog dispuneţi a se trimite dela Tecuci un escadron cavalerie. 


Prefect Alexandrescu 
[Rezoluţie:] 


16/X./900 
S'a dat ordin. 
General Lahovary 


Inregistrat Nr. 1562—16/X 
din 1900 


TELEGRAMĂ 
Prezentată la G. Bucureşti 
Ministru General Lahovary 
Bucureşti 


Escadronul ce aţi dat ordin să se trimită din Brăila nu va pleca decât la 4 dimineaţa 
şi nu va ajunge decât la 8! „, ceeace este prea târziu, căci prefectul mi-arată că este temere 


* Documentele care n'au indicaţia de unde sunt luate se găsesc în depozitul Biblio- 
tecii Acad. R.P.R., secţia manuscrise, neinventariate. 

de nouă răscoală la noapte; rog dispuneţi a se trimite imediat şi din Tecuci cu destinaţia 
în staţia Sihlea, unde va aştepta o secţie de gendarmi, pentru a-i conduce la Buda. Esca- 
dronul din Tecuci poate ajunge încă în astă noapte, ordine sunt date pentru tren special 
din Tecuci care va pleca la cererea comandantului. Rog comunică-mi dispoziţia ce vei fi 


luat; este temere de răscoală şi în celelalte sate şi după nenorocirile întâmplate, este bine 
să avem la îndemână trupe suficiente. 


Olănescu 
[ Rezoluţie:] 
16/X/900 
S'a dat ordin 
General Lahovary 


Inregistrat Nr. 1564—16/X 
din 1900 


TELEGRAMĂ 
Prezentată la R. Sărat 


General Lahovary 
Ministru de Resboiu 
Bucureşti 


Sosit aci, prefectul cu judecătorul de instrucţie şi procurorul sunt la Buda. Acolo se 
găseşte 300 soldaţi fără nici un ofiţer superior. Pornesc 4 ore dimineaţa cu trăsura acolo. 
Las ordin escadronului să vie acolo direct. 


[Rezoluţie:] General Comăneanu 
16/X/900 

Văzut 

General Lahovary 


Inregistrat Nr. 1565—16/X 
din 1900 


TELEGRAMĂ 
Prezentată la R. Sărat 


General Lahovary 
Ministru de Resboiu 
Buc. 


Rog ordonaţi ca escadronul de roşiori din Tecuciu ce aţi dat ordin să se oprească în 
Sihlea, să vie la R. Sărat. Telefonat prefectului în Buda nimic nou alarmant. 


[Rezoluţie:] General Comăneanu 
16/X/900 


S'a răspuns că are escadronul sub ordinele sale. 
General Lahovary 

5 
Inregistrat Nr. 1566— 16/A 
din 1900 
TELEGRAMĂ 
Prezentată la G. R. Sărat 
Urgeni 


Ministru de Resboiu 
Bucureşti 
Sosit Râmnic 7.55 a. m. Plec imediat Buda. 
Lt. Colonel Cremiău 
[Rezoluţie:] 
19/X/900 
Văzut 
General I.ahovary 


Inregistrat Nr. 34—17/X 
din 1900 
TELEGRAMĂ 
Prezentată la Tecuciu 
General Lahovary 
Ministru de Resboiu 
Bucureşti 


Ordinul executat. Escadronul căpitan Angheleanu din Reg. 3 Roşiori. Florescu plecat 
tren special Sihlea, ora 6.25 minute dimineața. 


(Rezoluţie:] General Manu 
19/X/900 539 
Văzut. 
General Lahovary 
7 
Inregistrat Nr. 35/17/X 
din 1900 
TELEGRAMĂ 


Prezentată la Dumitreşti 
General Lahovary 
Ministru de Resboiu 
Bucureşti 


Mă găsesc cu prefeciul în comuna Dumitreşti. Incepând de dimineaţă comisiunile să 
opereze vorbind şi explicând legea locuitorilor, s'a liniştit, revenind din rătăcirea în care 
se găseau de rău voitorii lor. Locuitorii din Cătunul Pleşeşti se arată recalcitranţi. Am trimis 
50 oameni infanterie şi patrule necontenit de cavalerie; acuma este linişte. 


Diseară mă întorc în Buda. 
General Comăneanu 


(Rezoluţie:] 
17/10/1900 
Văzut. 

Secr. General 


Colonel Mareş è 

Districtul R. Sărat 1900 Octombrie 15 
Comuna Buda Reg. Nr. 38/17/X/1900 
Nr. 23 


Domnule Ministru, 


Din cele ce mi s'a raportat şi făcut cunoscut D-lui Prefect reiese cu prisosinţă că neno- 
rocirea intâmplată aci în ziua de 14 Oct., de a fost morţi şi răniţi, se datoreşte lipsei de 
energie a comandantului detaşamentului, fricii de care au fost cuprinşi toţi oamenii şi nepu- 
tința de a rezista nici două minute sătenilor îngrămădiţi, retrăgându-se detaşamentul în 
loc de a înainta şi sătenii imprimând mişcarea şi voinţa lor detaşamentului. Sunt convins 
că dacă şeful regimentului R. Sărat No. 9 ar fi trimis un maior cu detaşamentul s'ar fi evitat 
această nenorocire. 

Detaliurile voi avea onoarea a le consemna în raportul meu, ce-l voi prezenta la întoar- 
cerea mea de aci. 

Acum, la orele 4 p.m. totul este liniştit, însă s'a luat toate măsurile ce am crezut de 
cuviinţă. 

La Buda am 250 oameni sub comanda unui maior şi un pluton Călăraşi-Brăila, unde 
mă găsesc şi eu cu Dl. Prefect, Procurorul General dela Curtea de Galaţi şi cu tot apa- 
ratul Parchetului Trib. R. Sărat. Operaţiile s'a început şi se continuă în linişte. Sa arestat 
din instigatori şi s'a început instrucția. 

La Deduleşti am instalat escadronul de Roşiori din Tecuciu sub comanda căpitanului 
Angheleanu, cu consemn de a asigura liniştea şi a aştepta sosirea noastră şi a comisiunilor, 
pentru a începe operaţiunea. In această comună pare, după indiciile culese, că locuitorii 
sunt îndârijiţi şi ar fi gata să se opună când vor începe să opereze comisiunile; în acest 
caz voi trimite acolo un pluton de infanterie de 50 oameni. 

La Dumitreşti am instalat escadronul de Călăraşi-Brăila, sub comanda Dlui. Lt. 
Colonel...*, dându-i consemnul de a asigura liniştea şi patrula şi a asigura telegraful şi 
telefonul. Aci oamenii asemenea par învrăjbiţi, profitând de aceste două sărbători şi cea 
mai mare parte sunt într'o stare de beţie îngrijitoare. Am trimis un pluton de 50 oameni 
infanterie sub comanda unui căpitan şi la ordinele comandantului cavaleriei; iar în scopul 
de a fi mai siguri am trimis pe substitutul Orăşeanu cu ordinele luate dela Procurorul 
General, ca în anumite cazuri să axiseze chiar. Mâine vom merge acolo şi comisiunile vor 
începe operaţiunile; atunci vom constata dacă locuitorii vor persista a se opune. Vă voi 
ţine în curent. 

Totuşi pot a vă asigura că o altă nenoricire nu va mai avea loc, dacă comandanții vor 
executa ordinele ce am dat şi recomandaţiile personale repetate ce le-am făcut. Eu voi 
fi totdeauna acolo unde comisiunile vor opera. 

Cred d-le Ministru că va trebui a lăsa câteva zile toate aceste detaşamente în comunele 
sus menţionate, până ce se va termina operaţiunile Comisiilor şi Controlori. 

Tot aci este locul de a vă face cunoscut că gendarmii rurali au avut o conduită exem- 
plară şi un curaj nemărginit, ţinând piept mulţimii cu tot devotamentul. 

Zilnic vă voi ţine în curent de tot ce se va petrece aci. 

General Comăneanu 
S'a executat 
Şeful Biroului 
Maior Th. Petrescu 


* Text ilizibil. 

[Rezoluție:} 
17/10/900 


Se va răspunde telegrafic generalului Comăneanu că dânsul este autorizat a trimite 
trupele în garnizoanele lor îndată ce ar crede de cuviință. Il rog a face personal un raport 
asupra modului cum s'a purtat detaşamentul din reg. R. Sărat nr. 9 şi mai ales ofiţerii 
săi. In privința Lt. Teodorescu se va cere comandantului Jandarmeriei a face raport de 
darea în judecată pentru părăsire de post faţă de turburători. 


Ministru 
General Lahovary 


Districtul R. Sărat 1900 Octombrie 16 
Comuna Buda Intr. Nr. 39/17/X/ 900 
Nr. 25 
Domnule Ministru, 


Ca urinare raportului nostru sub nr. 23, am onoare a vă face cunoscut cele ce urmează: 

Locuitorii comunei Dumitreşti erau rău povăţuiţi de agenţi cari dorea să semene vrajbă. 
Astăzi urmând ca comisiunile să înceapă operaţiunile, de dimineaţă am pornit acolo cu 
prefectul şi strângând locuitori, vorbindu-le şi dându-le detaliuri de aplicarea legii sau 
calmat şi s'a înlesnit astfel operaţiile comisiunilor. 

Am fost înștiințat din cătunul Pleşeşti că locuitorii sunt înrăiţi şi sunt hotărâți a se 
opune comisiunilor ce este a începe operațiunile mâine, la 17 curent. Am ordonat a se orga- 
niza patrule de călăraşi care să cutreere acel cătun şi am trimis plutonul de infanterie 
din Dumitreşti, ca să ocupe acel cătun. 

La Deduleşti a inceput comisiunile să opereze fără ca să fie supărate, cu toate că locui- 
torii păreau recalcitranţi. Escadronul de Roşiori ocupând acea comună a influenţat mult. 

La Buda se continuă operaţiunile fără să fie oprite de nimeni, dominând linişte com- 
plectă. Parchetul instrumentează; s'a început percheziţii şi adună armele dela locuitori. 
S'a constatat că dezordinea aci s'a plăsmuit, de aci au plecat ordinele, aci a fost focarul. 

Mâine 17 curent, se va lansa mandate de arestare în Deduleşiti, iar în Pleşeşti vor începe 
comisiunile să lucreze. 

Eu voi porni în Deduleşti şi apoi mă voi duce în Pleşeşti. Sunt încredinţat că nu se va 
mai întâmpla nici o nenorocire, iau răspunderea. Totuşi gândesc că trupele trebuie a rămâne 
aci până ce se va termina operaţiunile şi pentru aceasta cred că va mai dura 5 sau 6 zile. 

Rog a mă autoriza ca atunci când voi găsi de cuviinţă şi în de acord cu Prefectul 
să trimit trupele în garnizoanele lor, raportându-vă din ajun. Aştept ordin. 

Aci este locul a completa informaţiile culese asupra faptului dela 14 Octombrie. DI 
Locot. Teodorescu, comand. jandarmilor din R, Sărat, ar fi dosit, în momentul când sătenii 
ataca armata şi localul subprefecturii, iar jandarmii neţinând seama au stat la postul lor 
şi au luptat ca bravi; au ţinut ei opt piept la 100 de săteni. Acest fapt mi-l afirma pre- 
fectul că l-a constatat el însuşi şi din care cauză era să cază victima oamenilor răsvrătiţi, 
dacă jandarmii urma pe comandantul lor. 

Eu ajungând în Buda, am găsit pe acest oficer într'o stare de plâns, întins pe o velinţă 
pe scândurile unei odăiţe cu piciorul stâng gol şi bandajat fiindu-i scrântit, căzând când 
sărea un gard. , 

Alt fapt: între sătenii răniţi s'a constatat un soldat din trupa cu schimbul, care era 


printre oamenii revoltați. Este grav rănit, poate chiar să moară. 


General Comăneanu 

10 
Inregistrat Nr. 1590—18/X/900 


TELEGRAMĂ 
Prezentată la Buda 


General Lahovary 
Ministru de Resboiu 
Bucureşti 


Azi dimineaţă mers cu prefectul şi procurorul general în cătunele Pleşeşti şi Dumitreşti, 
bănuite ca recalcitrante. Le-am ocupat cu detaşamente mixte, s'a vorbit locuitorilor şi astfel 
am putut începe în Pleşeşti operaţiunile fără rezistență. S'a arestat cei dârzi. 

Raport detailat pornesc diseară. Linişte în toată regiunea ocupată. 


[Rezoluție:] General Comăneanu 
18/10/900 
Văzut 
General Lahovary 
11 
Secretariatul General Conf. pers. 


Nr. 45 din 18 Oct. 1900 
Dlui General Comăneanu 
Comand. Div. 5-a 
Buzău 
Ca urmare rap. Dv. nr. 25 binevoiți a ne arăta numele soldatului din trupa cu schimbul, 


care s'a constatat că a luat parte la turburările din jud. R. Sărat şi ce dispoziţiuni s'a luat 
contra lui, pentru a se preveni asemenea fapte pe viitor. 


i Colonel Mareş 


12 


Secretariatul General Conf. pers. 
Nr. 47 din 18 Oct. 1900 


D-lui Inspector General al Jandanneriei 
Rurale 


Din rapoartele primite la acest minister asupra turburărilor ce au avut loc în comuna 
Buda şi împrejurimi din jud. R. Sărat, reese că comandantul jandarmilor rurali, locot. 
Theodorescu a dosit dela post în momentul când sătenii atacau armata şi localul subpre- 
fccturii, iar jandarmii, neţinând seama de şeful lor, au stat la post şi au luptat ţinând 
piept ici opt oameni, la 100 de săteni, scăpând pe prefectul judeţului dela o moarte sigură, 
Numitul locot. a fost văzut în comuna Buda de către Dl. General Comăneanu, comand. 
div. 5-a infanterie, cu piciorul stâng scrântit şi bandajat, fiind rănit în sărituri peste gar- 
duri, când a dosit. d 

Dincvoiţi a face cercetare şi a dispune trimiterea locot. Theodorescu din jandarmeria 
rurală înaintea judecății, pentru părăsire de post față de turburători şi a propune acestui 
departament pe jandarmii rurali, grade inferioare, cari merită distincţiuni onorifice pentru 
purtarea lor exemplară în împrejurări aşa de grave, Rezultatul cercetărilor şi propunerile 
Dvs, veţi binevoi a-l înainta de urgență ministerului, 

Ministru 
General de div. J. Lahovary 

Inregistrat 48/19/X/900 
TELEGRAMĂ 
Prezentată la Runda 
General Lahovary 
Ministru de Resboiu 
Bucureşti 


Situaţia zilei de azi este următoarea: am trimis 17 oameni din Buda sub escortă peni- 
tenciarul R. Sărat cu mandat de depunere. Am arestat din Deduleşti şase din nouă capi 
de revoltă şi aduşi la Buda; pe cei trei îi caut. Asemenea am adus 11 oameni compro- 
mişi şi arestaţi aci. Operaţiile sau terminat în Buda, Deduleşti şi Pleşeşti. Astăzi s'a început 
în cătunul Muceşti şi Damileşti, continuă operaţiile în Dumitreşti, 5 controlori pentru ter- 
minare. Am trimis o patrulă în Chiojdeni să recunoască sentimentul locuitorilor, căci mâine 
încep acolo operaţiile de constatare. Oficerul le-a explicat aplicarea legii şi s'a arătat mul- 
tumiri. Asemenea trimit mâine dimineață o patrulă Jiţia tot în scopul de recunoaştere, 
Aceste două comuni sunt afară de regiunea revoltată. In caz de a .nu se întâmpina rezi- 
stenţă, dupe două sau trei zile trimit trupele în garnizoanele lor. Totul se petrece în 
linişte. 

General Comăneanu 
[Rezoluţie:] 
19/10/900 
Văzut 
General L.ahovary 


14 
Inregistrat Nr. 49/19/10/900 


TELEGRAMA 
Prezentată la Buda 
General Lahovary 
Ministru de Resboiu 
Bucureşti 


Un fapt care sunt dator a-l raporta: între cei arestați la Pleşeşti, am găsit un soldat 
aflat în concediu, din şcoala de artilerie şi geniu, anume Negoiţă Grama, ordonanță la 
maior Iliescu. L-am trimis garnizoanei R. Sărat ca să-l trimită corpului respectiv şi să-l 
dea judecății. Dânsul a alergat între cei dintâi să tragă clopotele la biserică; aşa aduna 
locuitorii să se opună armatei, care sosea să ocupe cătunul, 

General Comăneanu 
[Rezoluţie:] 


19/10/900 
Văzut 
General Į ahnvay 
15 . 
Districtul R. Sărat 1900 Octombrie 17 
Comuna Buda Intr. Nr. 54/19/X/900 


Nr. 29 


Domnule Ministru, 
Eri noapte am primit ştiinţă că oamenii Qin cătunul Pleşeşti sunt tare învrăjbiţi şi 
că în sfaturile lor au decis să se opue comisiunilor ce ar opera la dânşii, ba încă, când 


www.dacoromanica.ro 


154 DOCUMENTE PRIVIND UNELE RĂSCOALE ŢĂRĂNEŞTI DIN ANUL 1900 


detaşamentul de infanterie ce trimisesem din Dimitreşti şi de care v'am făcut cunoscut, 
a ajuns în sat, unii din locuitori au forţat pe dascălul bisericii să tragă clopotele. Mişcarea 
astfel manifestată, au trimis vorbă şi celor din cătunul Dănileşti să se opue şi dânşii, aşa 
că aceşti locuitori paşnici până aci, declară că şi dânşii se vor opune; trebuie de notat 
că aceste două cătune fac parte din aceeaşi comună. 

Atiând aceasta, ain trimis imediat un pluton din călăraşii ce avem în Buda, să ocupe 
cătunul Dănileşti şi să impiedice orice dezordine până la sosirea noastră, căutând a le 
vorbi şi a-i povăţui să se liniştească. 

Asemenea am dat ordin Lt. colonel Caramitu din Dimitreşti ca în dimineaţa zilei de 
17 să trimită un pluton în Pleşeşti. Azi de dimineaţă am pornit cu prefectul şi Procurorul 
General pentru cătunele Dăniieşti şi Pleşeşti, luând încă un pluton din escadronul de roşiori, 
din Deduleşti, pe unde treceam. 

Ajunşi la Dănileşti, am găsit oameni la primărie şi vorbindu-le şi explicându-le legea 
şi cum se va aplica măsurătoarea vaselor şi scăzământul ce li se vor face, oamenii s'au 
calmat, au mulţumit şi au făgăduit că nu vor mai rezista. 

De dimineaţă insă pornisem din Buda un pluton de 50 oameni în Dănileşti, aşa că 
cătunul era ocupat la sosirea noastră de călăraşi şi infanterie. Neapărat că a influențat 
mult sosirea trupelor şi ocuparea cătunului. De aci ne-am îndreptat spre Pleşeşti şi cum 
acest cătun cra din cel mai tare bănuit, am luat şi plutonul de călăraşi din Dănileşti, 
lăsând numai infanteria şi însoţiţi de amândouă plutoanele de cavalerie am ajuns în Ple- 
şeşti ; aci am găsit infanteria sub arme şi plutonul de călăraşi trimis din Dimitreşti. Săteni 
cu preoţi şi fruntasi erau adunaţi în mijlocul satului şi vâzând toate aceste trupe întocmite 
in faţa lor — de unde până aci aveau tonul ridicat şi ameninţător — au schimbat atitudinea. 
Am chemat pe fruntaşi şi aim cerut să formuleze plângerile ce au. 

Erau şi aceştia induşi în eroare de agenţi răuvoitori şi învrăjbiţi sistematic de cei mai 
fără căpătâiu. S'a început a le explica Legea şi modul de aplicare a ei, s'a ordonat comi- 
siunilor a începe operaţiunile în prezenţa noastră, şi a ne arăta ce nemulțumiri întâmpină 
la măsurătoarea vaselor, în adevăr au recunoscut că au fost în rătăcire dupe spusele unora 
şi altora. Ne-au numit pe aceşti oameni şi cum dânşii nu venise pe piață cu toți locuitorii, 
am trimis dupe dânşii şi i-am arestat, trimiţându-i sub escortă la Buda. Pe cei care comisese 
chiar bătăi asupra locuitorilor paşnici, parchetul a ordonat anchetarea. 

Am rămas acolo până după amiazi şi comisiunea lucrând fără a întâmpina rezistenţă, 
am trimis plutonul de roşiori în Deduleni, plutonul de călăraşi din Dimitreşti în cantona- 
mentul Său, iar plutonul de călăraşi din Buda, escortând pe cei arestaţi, la Buda, la car- 
tierui meu, rămânând în Pleşeşti numai plutonul de infanterie, nemai prezentând nici o 
teamă. 

Am dat ordin comand. de detaşamente de infanterie din Pleşeşti şi Dănileşti să fie în 
intimă legătură, ca în orice caz să-i dea ajutor la caz de trebuință şi până ar ajunge acolo 
alte trupe ce aşi trimite. 

Am dat ordin Dlui Lt. Col. Caramltu ca zilnic să aibă ochiul asupra acestor două cătune, 
trimițând de dimineață şi după amiază câte o patrulă din Dimitreşti, parcurgând această 
regiune a celor două cătune. Gândesc că nu voiu întâmpina nicio rezistenţă şi operaţiunile 
se vor efectua conform Legii. 


Am inspectat la intoarcerea mea cătunul Deduleşti; am găsit asemenea linişte şi comi- 
siunile vor termina până mâine operaţiunile lor. Aci în Buda astăzi s'au terminat cu totul 
constatările şi comisiunile vor fi îndreptate spre Dimitreşti şi cătune. Cred că Joi se vor 
termina constatările şi în Dimitreşti. Atunci toţi controlorii, afară de doi, îi voi trimite 
la cătunele Picşeşti, Dănileşti şi Muccşti, a termina cât se poate mai de grabă. lar pe 

ceilalţi doi ti voi trimite să înceapă operaţiunile în comunele din jurul şi apropierea regiunii 
revoltată, ca să mă încredinţez dacă se poate urma fără ajutorul armatei... 


[Rezoluţie :] General Comăneanu 
19/10/900 
Lucrat cu Nr. 116 şi 117 din 31 Oct. 1900. 
Ministru 
General Lahovary 
16 

Inregistrat Nr. 56/20/10/900 

TELEGRAMĂ 


Prezentată la Buda 
General Lahovary 
Ministru de Răsboiu 


Situația de astăzi a zonei ocupate este următoarea: am expediat sub escortă la peni- 
tenciarul R. Sărat opt arestați cu mandat de depunere, s'a terminat constatările din cătu- 
nele Dănileşti şi Muceşti; în Dimitreşti continuă mâine — gândesc a se termina şi acolo — 
aşa că întreaga regiune revoltată a fost terminată. Am trimis comisiuni din Chiojdeni şi 
Bisoca pentru a mă încredința de atitudinea locuitorilor, am trimis o patrulă în Jiția cu 
recunoaştere, a găsit telefonul distrus, luat dispoziţii a-l repara, spiritul oamenilor liniştit, 
mâine trimit un controlor acolo să înceapă operaţiunile. Am dat ordin escadronului roşiori 
din Deduleşti a pleca mâine R. Sărat să se îmbarce pentru Tecuci. Asemenea mâine trimit 
o companie infanterie din Deduleşti şi Muceşti la Buda... 

General Comăneanu 
[Rezoluţie:] 


20/10/900 
Văzut 
General J. Lahovary 
17 
Inregistrat Nr, 57/20/10/900 
TELEGRAMĂ 


Prezentată la Tecuciu 
General Lahovary 
Ministru de Răsboiu 
Bucureşti 
Ordinul Nr. 474 executat; trimis două escadroane reg. 1 roşiori sub comanda maior 
Baranga tren special Bucu ora 4,35 d. 


[Rezoluţie:] General Manu 
20/10/900 Nr. 543 
Văzut 
General Lahovary 
18 
Inregistrat Nr. 59/20/10/900 
TELEGRAMĂ 


Prezentată la Buda 
General Lahovary 
Ministru de Răsboiu 
Bucureşti 
Patrula trimisă Jitia a arestat un locuitor, Stan Dumitrescu, ca instigator şi agent al 
unuia Pella din Râmnic, confiscat la paie lui acte care, justifică aceste acuzaţii, L-am trimis 

parchetului R. Sărat sub escortă, căci de aseară judecătorul de instrucţie şi procurorul au 
plecat la Râmnic, Prefectul îmi comunică ordinul Dv. relativ la mişcarea din Podgorie; 
când termin aci, cel mai târziu mâine, Sâmbătă, pornesc la Râmnic să iau înţelegere cu 
prefectul. Cele două escadroane le ţin încă până ce voi decide cu Podgoriele. Linişte aici. 


[Rezoluţie:] General Comăneanu 
20/10/900 


Văzut 
General Lahovary 


19 


Districtul R. Sărat 1900 Octombrie 19 
Comuna Buda Inregistrat Nr. 61/20/X/900 
Nr, 37 


Domnule Ministru, 

Ca urmare telegramei mele vă rog a cunoaşte că dacă nu am pornit toate trupele aci 
concentrate în garnizoanele lor, este teama ce am avut de comuna Bisoca, care este limi- 
trofă jud, Buzuu, unde sunt informat că spiritul locuitorilor nu este liniştit. Am dispus ca 
comisiunea de constatare să inceapă cu Chiojdeni, la proprietatea d-lui Marghiloman, ca pildă 
pentru locuitorii atât din Chiojdeni cât şi din Bisoca. Tot astfel am considerat şi comuna 
Jiţia. Pentru acest sfârşit an lăsat pe Dl. colonel Caramitu la Dimitreşti cu escadronul, cu 
ordin de a da asistență administratorului financiar din Chiojdeni, în caz de va cere ajutor. 
Aci în Buda mai rețin o companie de infanterie de 130 oameni până ce se va termina în 
Dimitreşti şi mă voi încredința că trupa nu mai este trebuincioasă,.. 

Profit pentru a vă face cunoscut că soldatul din trupa cu schimbul care a luptat în 
rândurile revoltaţilor în contra trupei este împuşcat în picior, este f. grav şi este probabil 
că va trebui a i se face amputaţia dela coapsă, aşa că poate chiar să moară. Dânsul este 
din comuna Deduleşiti, această comună are cea mai rea reputaţie... 

Rog să binevoiţi a-mi da ordine dacă după întoarcerea mea la Buzău pot veni a mă 
prezenta Dv. şi a vă mulțumi de deplina confienţă ce mi-aţi acordat. 


General Comăneanu 


D sale 
Dlui General de Divizie Lahovary 
Ministru de Răsboiu 


Reg. Nr, 78/23/10/900 


TELEGRAMĂ 
Prezentată la R. Sărat 
General de Divizie Lahovary 
Ministru de Răsboiu 
Bucureşti 
Sunt informat că astă seară la ora 11 soseşte aci o comisiune a presei ca să meargă 
in regiunea comunelor dela Buda, să facă anchetă asupra faptelor petrecute. Considerând 
că liniştea nu este total restabilită în judeţ şi mai cu seamă în comunele din Podgorie, 
limitrofe acelei regiuni şi fiind răspunzător de situaţie fac cunoscut măsurile ce am crezut 

La sosirea lor aci, un căpitan să le comunice ordinul meu că nu permit a se trans- 
porta în comune, fiind încă o stare anormală. In cazul de a nu respecta acest ordin şi totuşi 
vor merge la Buda, am dat ordin jandarmilor de acolo de a nu le permite a face ancheta, 
punându-le în vedere ordinul meu. Dacă însă vor insista, să-i pornească sub escortă la Râmnic, 
Am tăcut cunoscut această măsură prefectului... 


General Comăneanu 
[Rezoluţie:] 
23/10/900 


S'a răspuns de aprobare. 
General Lahovary 


Reg. Nr. 84/24/10/900 
TELEGRAMĂ 
Prezentată la G. Sihlea 
General de Divizie Lahovary 
Ministru de Răsboiu 
Bucureşti 


In interesul chestiunii Urecheşti, Păunescu şef de birou în ministerul de răsboiu trebuie 
mutat urgent la divizia Focşani şi cel de acolo în locul lui. Rog nu refuzaţi. Comunicaţi 
decizia Dvs. 


General Comăneanu 


[Rezoluţia:) 
24/10/900 
A se comunica telegrafic că în principiu nu refuz cererea, dar am nevoie de explicații 
prin poştă. 
General Lahovary 


i 22 
Secretariatul General 
Contidenţial 
Nr. 88—25 Octombrie 1900 


D-lui General Pilat, 
Comandant. Corpului 3 Armată 
Galaţi 


Binevoiţi a face cunoscut d-lui General Comăneanu Achil, Comand. div. 5 infanterie, 


mulţumirile mele pentru zelul, inteligenţa şi energia cu care şi-a îndeplinit misiunea în 
jud. R. Sărat, 


Ministru 
General de Divizie, Lahovary 
23 
Râmnicu Sărat 1900 Octombrie 23 
Nr. 41 Reg. Nr. 90/25/10/900 


Domnule Ministru, 


Din cele patru comune din Podgorie care sunt bănuite că vor să reziste în a se aplica 
legea asupra ţuicii, numai comuna Urecheşti este îndărjită şi nu s'a putut încă ajunge la 
înţelegere; mai cu seamă că aşteaptă rezultatul ce va gpbţine delegatul lor după audiența 

ce i s'a acordat de M. S. Regele la Sinaia. In acelaşi timp, locuitorii au cumpărat toate 
cutiile cu iarbă de puşcă şi gloanţe ce le avea un cârciumar din localitate. Incercări de a-i 
linişti se pune în mişcare în toate direcţiile: 

Di. I. Fridman care are influenţă asupra acestui sat, căci locuitorii se hrănesc pe 
moşia D-sale, prin oamenii săi de confienţă din ad-ţia moşiei sale şi chiar el înșuşi caută 
a le explica că sunt rău povăţuiţi. Dl. prefect, prin mijloacele sale lucrează tot în acest 
sens şi aci se prezintă cazul Păunescu, pentru care v'am rugat a consimţi a-l muta la 
Focşani. Păunescu are un socru, un preot din Urecheşti, om cu vază şi cu influenţă asupra 
locuitorilor; dânsul ne-a promis că va lucra ca agent al nostru în a potoi spiritele şi ca 
preţ al acestui serviciu cere ca ginerele său să fie adus la Focşani,.ca să-l aibă în apro- 
piere de dânsul. Oricum, acest om este de folos nouă. Am crezut de cuviință a supune 
cazul Dv., în scop de a putea cu acest mijloc să se evite nenorociri. Rog dar a binevoi 
a aproba această mutare, eu i-am anunţat-o, ca să poată lucra în sensul vederilor admini- 
straţiei. Tot aci este locul a vă ruga să binevoiţi a profita de prezentarea delegatului din 
Urecheşti la Sinaia, înaintea M. S. Regelui şi a insista ca să făgăduiască că întorcându-se 
în sutul său să primească dânsul mai întâi a i se măsura borhotul şi ţuica şi astfel a tace 
să primească şi ceilalţi locuitori aplicarea legii. Susțin aceasta fiindcă este singurul om 
influent din acel sat, care conduce cum vroeşte întregul sat. El a dat semnalul de revoltă, 
tot dânsul poate potoli lumea. 

Vom urma astfel, convergind spre Urecheşti, ca astfel să dăm pildă de moaeraţiune... 
Insă dacă nici prin acest procedeu nu vom putea obţine supunere din parte-le şi având 
în vedere că sunt armaţi şi hotărâți a rezista, considerând încă că faza parlamentară nu a 
isbutit, când va fi să începem operaţia în aceea comună trimit acolo trupele de care dispun, 
eu însumi dau semnalul de soinaţiune luând şi pe Procuror şi de voi fi silit a-i şarja, dela 
început voi căuta a le imprima pedeapsa ce merită, fără a le da timp a ataca trupele, pentru 
a nu lăsa să se reproducă greşeala dela Buda. Vă voi ţine în curent zilnic. 


General Comăneanu 


D-sale 
Domnului General de divizie Lahovary, 
Ministru de Răsboiu 


24 
Intr. Nr. 98/27/X/900 


TELEGRAMĂ 
Prezentată la R. Sărat 
General de Divizie Lahovary 
Ministru de Răsboiu 
Bucureşti 


Primesc ştire că locuitorii comunei Bordeşti sunt revoltați, nu primesc cu nici un preţ 
legea, a tăiat comunicaţia telefonică între Tâmboeşti şi Bordeşti; s'a ordonat restabilirea 
Pornit acolo două escadroane de cavalerie, un detaşament de infanterie, eu cu prefectul 
pornesc acolo însoţiţi de procuror şi judecătorul de instrucție. Vă voi ţine în curent. 


General Comăneanu 


[Rezoluţie:] 
27/10/900 

Văzut 

General Lahovary 


www.dacoromanica.ro 


DOCUMENTE PRIVIND UNELE RĂSCOALE ŢĂRĂNEŞTI DIN ANUL 1300 159 


Intr. Nr. 101—27/X/900 


TELEGRAMĂ 
Prezentată la R. Sărat 
General de Divizie Lahovary 
Ministru de Război 
Bucureşti 


Bănuesc în Podgorie se pregăteşte de rezistenţă armată; revolta din Bordeşti este numai 
un început. Profit de escadroanele de roşiori care ajung astăzi din Plocşti la Buzău pentru 
a se tmbarca imediat, de a veni la Râmnic şi a veni în Podgorie, a putea să previn neno- 
rociri. Am dat ordin comandantului divizionului de Buzău a se îmbarca imediat. Am dat 
ordin gara Buzău a pregăti un tren ca să se îmbarcheze divizionul. Rog aprobaţi măsura 
şi daţi ordinele ce veţi găsi de cuviinţă. 


General Comăneanu 
Nr. 49 
[Rezoluţie:] 
27[X.1900 
Văzut 
General Lahovary 


26 
Intr. Nr. 102/10/900 
TELEGRAMĂ 


Prezentată la Tâmboeşti — telefon 
General de Divizie Lahovary 
Ministru de Războiu 
Bucureşti 


Ajuns la Tâmboeşti, ales ca cartier general, trimis escadronul de cavalerie la Bordeşti 
să recunoască şi dacă se va putea să-l ocupe. Acum ajunge aci detaşamentul de infanterie 
pentru ocupare, hotărit voesc a ocupa întreaga zonă Tâmboeşti, Bordeşti, Dragosloveni, 
Popeşti, Urecheşti şi lacul din Baban, dacă se va putea fără rezistenţă. 


General Comăneanu 


Nr. 54 
[ Rezoluţie:] 
27/X/900 
Văzut 
General Lahovary 
27 

Confidențial Buzău, 27 Octombrie 1900 

R. Sărat 


Intr. Nr. 104/27/X/900 


Domnule Ministru, 
La ordinul Dvs. n. 900 am onoare a răspunde: Căpit. Luca nu cunoaşte regulamen- 
tele, de aceea nu a cunoscut nici somaţiunea ce a luat cu trupa când a mers în satul 
Buda. nici a ştiut să facă recunoaşterea satului, pentru a-şi da seama pe unde poate merge, 

cum trebuie a-şi dispune trupa şi ce număr de locuitori poate întâmpina ca să-i reziste, 
adică de-a vedea ce trebuie să facă ca să aibă succes a-i îndepărta şi a evita cu multă 
probabilitate ca să dea focuri cu cartuşe de război şi astfel a omort şi răni câţiva oameni, 
cum s'a întâmplat. 

A intrat cu compania de 150 oameni în sat, a mers în coloană de marş şi la o coti- 
tură ce face satul pentru a lua şoseaua drept la sub-prefectură, în depărtare ca la 300 m, 
a format secţii având la 10 paşi înainte tiraliori cot la cot în număr de 10—12 oameni, 
iar D-sa postându-se între întâia secţie şi tiraliori; ajungând în această formaţie ca la 
80—100 m. de subprefectură şi văzând pe locuitori pe şosea, adunaţi înaintea sub-prefec- 
turii, fără să fie agresivi, a oprit dispozitivul, în loc de a înainta şi ajunge la sub-prefectură, 
unde în poartă îl aştepta prefectul cu toţi ceilalţi. Locuitorii văzând că trupa nu înain- 
tează ci se opreşte, s'a îndreptat cu toţi spre dânşii şi văzând numai cei 12 oameni cu 
armele la mână şi invitaţi a se retrage, unii din cei care erau prin curţile ce bordau şoseaua 
au aruncat câteva pietre, — acest exemplu imediat a fost imitat şi de ceilalţi, căci pietrele 
erau pe şosea la îndemână, aşa că trupa s'a găsit imediat bombardată din toate părţile cu 
pietre chiar în această nenorocită formațiune dacă înaintau cu avânt, sunt convins că puteau 
a-şi deschide drumul, dar din contră, cei 12 tiraliori s'au întors stânga împrejur, a căzut 
pe întâia secţie; toate celelalte au început şi dânsele retragerea şi astfel au urmat a se 
retrage ca la 200 in. înapoi, dacă nu mai mult, până la o răspântie, unde era o mai mare 
lărgime de desfăşurare şi unde s'a oprit. Atunci acei locuitori resvrătiţi, vezând retragerea 
trupei, turbaţi cum erau, s'au luat dupe dânşii şi a început a-i bombarda şi mai mult cu 
pietre, bolovani şi ciomege. Aci trupa oprindu-se a început a face foc cu cartuşe oarbe, patru 
soldați din trupă au fost loviți împreună cu Căpit. Luca. Căpitanul cade jos ameţit, trupa 
rămâne fără comandant, căci Locot. Ionescu în loc să iasă în capul detaşamentului să ia 
comanda, din contra, Locotenentul se retrage la cea din urmă sub-impărţire şi nici stri- 
gătele locuitorilor nu l-a deşteptat, dânşii strigau: Dle locotenent vino în faţă dacă-ţi dă 
mâna, iar Sub-Locot. Hristofor Ion, care era în faţă, striga inutil la oameni să înainteze, 
căci nimeni nu'l mai asculta. Aci a fost momentul când zece din soldaţi au tras cu cartuşe 
de război, consumând 28 de cartuşe; hotărtre luată dela sine, văzând situaţia încordată, 
Căpitanul căzut sub lovituri de pietre, sângele curgând pe feţele celor patru camarazi ai 
lor, neapărat au încărcat armele cu cartuşe de războiu. 

Cum vedeţi, Dle Ministru, soldaţii detaşamentului au rămas necomandaţi, nu avea 
cine să-i conducă, Căpitanul demoralizat mai mult decât se justifică prin lovitura ce pri- 
meşte şi Locotenentul prins de frică. 

Tot aci este locul, Dle Ministru, a vă raporta de întreaga stare ce am găsit relativ la 
oficerii acestui regiment şi care am rămas cu totul nemulţumit. Cunoaşteţi din rapoartele 
ce am avut onoare a vă inainta zilnic, că în ziua de 12 Octombrie Regim. R. Sărat a mai 
trimis un al doilea detaşament având doi căpitani şi doi oficeri în sub ordine. In locul 
lui Căpit. Luca am însărcinat pe Căpit. Constantinescu Alex., iar Căpit. Constantiniu Ion 
comanda celeilalte companii. 

Organizând măsurile de ocupare a regiunii revoltate şi organizând patrularea în toate 
direcţiile, am trimis pe Căpitanul Constantiniu a ocupa cătunul Dănileşti. L'am pornit 
noaptea; ajuns şi instalat acolo a executat ordinele ce le dedesem. A doua zi dimineaţa 
am mers să-l inspectez, lam găsit asemenea umflat la figură, cerându-mi voe a-l evacua 
la Râmnic; neapărat că i-am acordat cererea, nemai fiind util. Mă întreb ce se poate 
aştepta dela asemenea oficeri în momente serioase. dacă nu poate face faţă unui marş de 
noapte şi unui serviciu mai activ. Memoriul său dealtfel confirmă că este un rău oficer. 


Cum vedeţi, din trei căpitanii; daeoni ro cu unul. 

Nici Căpitanul Constantinescu Alex. nu a răspuns serviciului cu care l'am însărcinat. 
Pe dânsul îl trimisesem a ocupa cătunul Pleşeşti. Primind răspunsul comisiunei că a ter- 
minat operaţiunile şi că a doua zi de dimineaţă trebuia să înceapă în cătunul Munceşti, 
am ordonat ca imediat Căpit. cu detaşamentul să părăsească Pleşeşti, să treacă la Mun- 
Ceşti, unde avea să însoţească comisiunea de operaţiune în dimineaţa zilei ce urmează. 
Distanţa Pleşești-Munceşti se poate parcura în 3—4 ore; dânsul putea părăsi Pleşeşti cel 
mai târziu la 4 ore p. m. şi la opt seara să ocupe Munceşti. In loc de a urma ast-fel, vine 
şi opreşte la Dănileşti, cei ce'i era în drum, campează lângă detaşamentul ce'l avem acolo, 
doarme noaptea şi în loc de a se pune în marş la orele 6 dimineaţa şi să fie la opt ore 
cel mai târziu la Munceşti, rămâne acolo, şi la 9 ore dimineaţa 'mi telegrafiază să-i permit 
a lua mâncarea în Dănileşti unde se află şi apoi să pornească la Munceşti, când eu credeam 
că este deja de cu seară în acel cătun,., 

Pentru acest fapt am pedepsit pe Căpit. Constantinescu Alex, cu zece zile închisoare... 

Căpit. Iliescu, comand. Comp. 10 cu reşedinţa în comuna Berceni, care neapărat urma 
să ştie prin agenţii sei, cu câteva zile mai înainte de ceeace se organizează pe teritoriul 
Companiei sale şi a veni în aceste comune, a povăţui pe locuitori şi a lua măsurile dictate 
în ast-fel de împrejurări, dar în ziua de 12 Octombrie pleacă din Berceni la sub-prefectură 
Pleşcoi din județul Buzău pentru a lua înţelegere cu subprefectul acelei plăşi în privința 
recensământului cu care era însărcinat şi trebuia să înceapă a 2-a zi, la 15, Acolo nu 
s'a putut face nimic şi în loc de a se întoarce la compania sa, a alergat la Buda despre care 
fapt se duseră svon în toată ţara, dânsul se mulţumeşte a trece pe lângă această regiune 
şi a merge să asiste la înmormântarea sub-pretectului, care a murit de frică în Buda fără 
să caute a se prezenta mie, 

Nici o grije, nici o ordine, nici un comandament, nici un control nu am găsit în regiunea 
acestei companii teritoriale, 

Rezultă dar cu prisosinţă că o dezordine şi confuzie totală domină în comandament. 

< Propune apoi ce pedepse să se dea ofiţerilor >. 

[Rezoluţie:) 

Eşit Nr. 105/27/X/900 
D-lui Comandant al Corpului 3 Armată. 

Binevoiţi a cunoaşte că însărcinând pe dl, Comandant al Diviz. V cu o misiune spe- 
cială în regiunea răsculată, i-am cerut prin deosebit ordin a-mi relata în special faptele şi 
a dovedi purtarea ce a avut oficeri şi trupa în această împrejurare. Vă trimit raportul ce 
i-am cerut spre a vă cere să binevoiţi a ordona măsurile ce legea prevede pentru pedepsirea 
oficerilor ce au avut o aşa tristă purtare în faţa răscoalei. 

Veţi binevoi a-mi arăta ce pedepse aţi hotărit, fie disciplinare, fie chiar pentru unii 
de ordine judiciară, spre a le aprecia şi spori la cas, 


Ministru 
General Lahovary 


28 


Intr, Nr. 108/28/X/900 
TELEGRAMĂ 
Prezentată la Tamboeşti 

General de Divizie Lahovary 

Ministru de Războiu 

Bucureşti 

Ocupat la orele 4 s. comuna Bordești. arestat 8 locuitori instigatori şi capi de revoltă, 
i-am pedepsit violent. Dl. judecător instructor sosit şi anchetează; las aci infanteria şi 

escadronul Călăraşi. Am pus să înceapă operațiile. Locuitorii din cătunul Gura Caliţei 
s'au semnalat asemenea ca revoltați. Pornesc acum escadronul roşiori a pune mâna pe cătun, 
eu cu prefectul pornesc acolo, cartierul pentru noapte îl am la Dragosloveni; aştept la 
noapte sosirea divizionului Buzău. 


General Comăneanu 


Nr. 55 
[Rezoluţie:] 
28 X/900 
Văzut 
Ministru General Lahovary 

29 

Râmnicu Sărat 1900 Octombrie 28 
Comuna Cucu Intr. Nr. 115/30/10/900 


Nr. 62 


Domnule Ministru 


Dacă am cerut Dvs. ca divizionul de Roşiori din Buzău să se oprească aci, a fost că 
am fost anunţat în acelaş timp de revolta locuitorilor din Bordeşti şi cătunul Gura Caliţei, 


una de alta în depărtare de 20— 25 km şi de teamă de a nu se întinde răsvrătirea şi în 
comunele cele mari, Popeşti şi Urecheşti, care lăsase bănuiala prin cuvintele lor ţinute în 
fiecare zi în faţa autorităţilor comunale. In adevăr am avut dreptate de a lua această măsură. 
Cei din Bordeşti tăese pari de servit telefonul şi se pregătea de rezistență, amenințând 
că va împuşca pe toţi care vor îndrăsni să pătrundă la dânşii. Imediat am pornit cu două 
escadroane de cavalerie şi două companii de infanterie; am ajuns pe două părţi ale satului, 
mai repede decât se aşteptau; locuitorii credeau că a doua zi trupele vor sosi acolo, Astfel, 
ocupând satul de două părţi, am putut pune mâna pe capii răsvrătitori şi pentru pilda 
tuturor din jurul lor, am pedepsit. După ce judecătorul de instrucţie a ajuns, i-am dat 
în primirea parchetului. 

Potolind spiritele, am pornit la Cucu, pentru a lua măsuri pentru cătunul Gura Caliţei. 
Aci locuitorii erau cu totul răsvrătiţi. O bandă.de 40 inşi s'au dus la primăria Lacul Baban, 
unde controlorul începuse operaţiunile de constatare, Va oprit din lucru, Pa ameninţat 
şi Va prevăzut că”l va tăia de va cuteza să vie la dânşii în cătun, s'a întors la dânşii acasă 
ca să ia măsuri de rezistență şi a pornit curieri în cătunul Tirşeni, care face parte din comuna 
Dragosloveni, ca să se prepare de revoltă. Fiind informat de aceasta, am pornit imediat 
un escadron în Lacu-Baban pentru a proteja comisiunea, a face ca să nu se turbure 
liniştea până a doua zi în zori de ziuă ca să se ocupe Gura-Caliţii, 

Divizionul de Roşiori, sosiți seara la Gara Gugeşti, până în ziua l-am pornit prin Popeşti 
direct să cază în acest cătun odată cu escadronul din Lacu-Baban; în acelaş timp o com- 
panie din Bordeşti, prin păduri şi peste dealuri, în linie dreaptă, am îndreptat-o spre acest 
cătun tot în zori de ziuă, ca să abordeze cătunul odată cu trupele celelalte de cavalerie. 
In adevăr, la 6!/ ore dimineaţa, când încă mare parte din locuitori dormeau, trupele sco- 
borau în cătun şi'l ocupa, le-a pus imediat pe capi cari organizau revolta şi i-a arestat, 
i-am pedepsit şi pe aceştia. 

La Tirkeşti am trimis o patrulă imediat şi a arestat pe cei care încerca să revolteze 
pe locuitori de acolo, ast-fel stăpân pe această regiune, comisiunile au început a lucra şi 
liniștea a fost restabilită, influențând mult asupra comunelor din prejur. 

Am găsit cărămizi în sânul locuitorilor arestați. 

Mă veţi scuza D-le Ministru dacă am fost silit să recurg la măsura de a-i pedepsi 
aspru, dar am făcut-o atât în interesul ordinei, cât şi al locuitorilor din regiune, ca să-i 


feresc de a-i pedepsi În urmă cu gloanţe, 
General Comăneanu 


Confidenţial 

[Rezoluţie:] 
30/X/900 
La dosar, 
General Lahovary 

30 
R-Sărat 1900 Octombrie 30 
Nr. 63 Intr. Nr. 120/31/X/900 


Domnule Ministru, 

Liniştea restabilindu-se în regiunea revoltată din acest judeţ şi nemai fiind trebuinţă 
de trupele trimise în acest scop, am onoare a vă face cunoscut că am trimis în garnizoana 
sa şi escadronul din Regimentul Brăila Nr, 11. 

<Propune apoi pe ofiţerii cari vor fi decoraţi». 

Aci este locul a vă solicita o favoare,,, 

In tot timpul dela 15—30 Octombrie, toţi oficerii au făcut cheltuieli suplimentare şi 
mai cu seamă că toţi căutau a specula şi profita, mărind preţurile tuturor obiectelor de 
consumaţie,,, Consequent, Domnule Ministru, vă rog să binevoiţi a lua în considerare 
şi a da ordine ca intendenţele respective să aprobe ca îndemnitate de misie întreagă 
suma, .,, iar corpurilor respective să înainteze conpturile pe aceste sume. 

Regiunea R-Sărat a dat ordin ca pe toţi soldaţi din trupa cu schimbul arestaţi de prin 
comunele revoltate, ca răsvrătitori şi părtaşi la rebeliune, să fie daţi judecății pentru a-şi 
lua pedeapsa cea mai aspră, 

General Comăneanu 
(Rezoluţie: ] 
Lucrat cu Nr, 123 din 1 Nov, 1900 


31 
Secretariatul General. Eşirea Nr, 142 
din 11 Noembrie 1900 
Domnului General Pilat 
Comand, Corpului 3 Armată 
Domnule Comandant, 3 
Deşi am recunoscut zelul şi activitatea cu care Dl, General Comăneanu, Comand, 
diviziei 5-a a îndeplinit misiunea cu care s'a însărcinat în jud, R, Sărat, cu ocazia turburărilor 
ivite în această regiune, totuşi rezultă atât din rapoartele sale cât şi din informaţiile date 
de autorităţi că în două localităţi a ordonat pedepsirea unor săteni cu lovituri. Regret 
că a depăşit astfel drepturile ce avea şi oricare ar fi fost nevinovăția intenţiunei sale.., 
nu pot admite acte ce dau loc la protestări întemeiate pe o lipsă dela drepturile conferite 
de Lege, 

Veţi binevoi dar, Dle Comandant, a arăta printr'un ordin o mustrare dlui Comandant 
al Diviziei 5 pentru acest fapt şi a-i arăta că este totdeauna preferabil a uza de energie în 
limitele legalităţii, cât de crudă ar fi, decât de a întrebuința mijloace de represiune 
neprevăzute de lege, 

Ministru de Războiu 
General Lahovary 

< Extras dintr'un raport al prefectului de R. Sărat», 


Pe de o parte, am înştiinţat parchetul; pe de alta, am luat înțelegere cu d. general 
Comăneanu, care a dispus trimiterea cavaleriei, sub comanda dlui Colonel Caramliu, inainte, 
spre a ocupa comuna Bordeşti, mai dispunând şi trimiterea în acea comună a unui deta- 
şament de infanterie, sub comanda d-lui maior Mănescu, tot la comuna Bordești, unde, 
după informaţiunile ce ni se dau, locuitorii amenințau rezistenţa cu arme, apoi am plecat 
şi noi însoţiţi de d. procuror Sărăţeanu şi d. judecător de instrucţie, Manea. 

Ajungând la comuna Tâmboeşti, vecină cu comuna răsculată Bordeşti, s'a raportat 
dlui general Comăneanu că cavaleria a sosit deja acolo şi a ocupat satul, după care, ne-am 
continuat drumul, 

Ajungând la Bordeşti, am găsit comuna ocupată de cavalerie; la primărie, adunaţi în 
număr de vreo 11 locuitori, dintre cei indicaţi ca capi de revoltă, iar ceilalţi locuitori stând, 
pe la casele lor în linişte. Imediat noi, d. procuror şi d. jude instructor am intrat în primărie, 
iar d. general a rămas afară, între armată. D. judecător de instrucţie a început cercetarea 
faptelor, cum s'au petrecut în comună, luând mai întâi şi informaţii dela notar, şi, pe când 
eram atenţi la cele ce ni se narau de notar, de odată se auzi un sgomot afară şi, uitându-ne 
pe fereastră am văzut cum doi soldaţi băteau cu cureaua pe unul din sătenii arestaţi. 

Am invitat îndată în localul primăriei pe d. general şi cu toţii i-am atras atenţia asupra 
faptului petrecut. D-sa ne-a declarat că singur a dat acest ordin şi-şi asumă răspunderea, 
având convingerea că numai prin aplicarea unor asemenea corecţii la acei cari, cu toate 
explicaţiile date, cu toate avantajele ce li s'au făcut prin lege, nu vor să înţeleagă şi urmează 
calea răsvrătirilor, va putea înăbuşi revoltele ce tind a lua proporţii amenințătoare şi în 
celelalte sate de podgorie. Am întâmpinat dlui General astfel de măsuri aşa că pe lângă 
responsabilitatea d-sale şi noi, autorităţile civile, putem fi responsabili, explicaţiuni cari au 
avut de efect încetarea bătăii, contramandată fiind de însuşi d. general, iar d, judecător 
de instrucție a continuat cu anchetarea judiciară. 


x 


Sosind în cătunul Gura Caliţei, am găsit satul ocupat de armată, s'au luat dispoziţiuni 
de a se aresta toţi acei cari în ziua precedentă ni s'a indicat de autoritatea comunală că 
au luat parte la revoltă, ridicând pe locuitori de pe la casele lor cu ameninţări şi s'a dus 
la primărie, îinpiedecând pe controlori de a lucra. Am dispus înaintarea lor parchetului 
căci d. procuror şi d. judecător de instrucţie au rămas în comuna Bordeşti până a doua 
zi, anchetând acolo... Cum însă mă găseam bolnav... M'am retras în casa unui sătean 
din Gura Caliţei, Ion Militeanu, rămănând d. general a opera arestarea celor urmăriţi, 
cărora am fost informat că le-a aplicat, ca şi la Bordeşti, aceeaşi corecţiune. 


(Desb. Ad. Deputaţilor, 30 Nov, 1900). 


A 


< Extras dintr'un raport din 9 Noembrie 1900 al lui N, Sărăţeanu, procuror al tribu- 
nalului Râmnicu-Sărat >. 


In dimineaţa zilei de 27 Octombrie, d. prefect Alexandrescu ne-a înștiințat verbal că 
locuitorii comunei Bordeşti s'au revoltat, au alungat controlorii, cari erau duşi în acea comună 
spre a aplica legea ţuicei, au tăiat şi liniile telefonice... d. general Comăneanu, fiind înştiin- 
tat şi d-sa a şi trimis trupa de infanterie şi cavalerie a ocupa satul. 

Imediat, sesizând pe dl. jude-instructor am pornit la faţa locului şi pe drum ne-am întâlnit 
cu d. Prefect şi d. general cu cari continuând călătoria, am ajuns aproape în acelaş timp 
în comuna revoltată. Aci am găsit satul în cea mai mare linişte, ecupat de armată, sub 
conducerea d-lui colonel Caramlin, iar în faţa primăriei, vreo 11 locuitori arestaţi, ca 
şefi ai răscoalei, Noi cu d-nu jude instructor am intrat în primărie... uitându-ne pe fereastră 
am văzut cum doi soldaţi băteau cu curele (trăgători) un locuitor trântit jos. Pentru respectul 
datorit autorităţii militare, am invitat pe d. general... şi i-am atras atenţia.... D-sa ne-a 
declarat că din ordinul d-sale se fac acestea şi îşi asumă răspunderea, întru cât voeşte ca 
prin acestea să dea exemplu şi să pună capăt revoltei.,. 

Noi, împreună cu d. jude-instructor, am rămas în Bordeşti, unde d-sa, continuând 
ancheta, a dovedit că din cei 11 arestaţi, numai trei erau vinovaţi, şi anume: Constantin 
Năstase, Constantin al Babei şi Răducan Enuţă, contra cărora au şi deschis acţiune publică... 
In afară de cei trei de mai sus, s'au mai găsit culpabili încă: Vasile Constandache, Dinuţă 
Rezescu şi Vasile Stoian, cari pentru moment erau dispăruţi din comună, 

In ziua de 28 Octombrie, ancheta fiind terminată acolo, ne-am reîntors la Râmnic. 
D. prefect şi d. general s'au reîntors la 29, odată cu armata, cari au adus arestaţi 21 locuitori, 
bănuiţi a fi instigatori. 

D. jude instructor, pe cei care noi i-am găsit vinovaţi de răsvrătire, deschizând în contra 
lor acţiune publică, i-a cercetat dacă au fost bătuţi şi numai trei din ei au declarat că au 
fost bătuţi de soldați, dar mau nicio pretenţie şi nu înţeleg a cere darea în judecată a unci 
persoane... 


Procuror, N. Sărăţeanu. 


(Desb. Ad. Deputaţilor, 30 Nov. 1900). 


83 
REVOLTA DELA BUDA 


ORDONANȚA D-LUI JUDECĂTOR DE INSTRUCȚIE 


« Noi Cristea M. Manea, jude instructor al Tibunalului Jud. Râmnicu Sărat. 
Văzând actele de procedură penală redactate contra indivizilor! 

1) Ştefan Chitroianu, de 28 ani, domiciliat în comuna Buda, căsătorit. 

2) Vasile Iordache, de 24 ani, domiciliat în comuna Dediuleşti, căsătorit. 

3) Ion Neculaiu Lăudatu, de 37 ani, domiciliat în Buda, căsătorit. 

4) T. Zaharia, de 25 ani, domiciliat în Buda, căsătorit. 

5) Constantin Popescu, de 30 ani, domiciliat în Buda, căsătorit. 

6) Negoiţă Bursuc, 32 ani, domiciliat în Buda, căsătorit. 

7) Ion Ginerica zis şi Oncică, de 48 de ani, domiciliat în com. Buda, căsătorit, 
8) Tudor Negoiţă zis şi Marchidan, de 39 ani, domiciliat în Buda, căsătorit. 

9) Petrache Nişcoveanu As şi Slavaston, de 40 ani, domiciliat în Buda, căsătorit. 
10) Radu Chiriţoiu, de 37 ani, dom. în Buda, căsătorit, 

11) Petrache Stanciu Guzu, de 26 ani, din Buda, căsătorit. 

12) Radu Bătaie, de 35 ani, din Buda, căsătorit. 
13) N. Trăsnitu, de 41 ani, din Buda, căsătorit. 
14) Panaite Mănescu, de 50 ani, domiciliat în Buda, căsătorit, 

15) Petcu Anton Nica, de 36 ani, domiciliat în Buda, căsătorit. 
16) Nicolae Mânzală, de 48 de ani, domiciliat în Buda, căsătorit. 
17) Dumitrache Christoiu, de 33 ani, dom. în Buda, căsătorit, 
18) Stan Anghel, de 29 ani, din com. Dediuleşti, căsătorit. 

19) Gheorghe N. Mocanu, de 36 ani, din Dediuleşti, căsătorit. 

20) Radu Voicu zis şi Chioară de 60 ani, din Dediuleşti, căsătorit. 

21) Ion Drăgoiu, de 54 ani, din comuna Dediuleşti, căsătorit. 

22) Oprea Constantin, de 35 ani, din Dediuleşti, căsătorit. 

23) Filip Panaite, de 48 ani din comuna Dediuleşti, căsătorit. 

24) Neagu Rădulescu, de 31 ani, din Dediuleşti, căsătorit. 

25) Tudor Enache zis şi Buzatu, din Dediuleşti, căsătorit. 

26) Negoiţă Chitroianu, de 50 ani, din comuna Buda, căsătorit. 

27) Enache Fâştoc, de 40 ani, din Buda, căsătorit. 

28) Mihăilă Petrea, zis şi Petruş, de 40 de ani, din comuna Dediuleşti, căsătorit. 
29) Duinitru Moscu, de 36 ani, cojocar, din Buda, căsătorit. 

30) Vasile Gheorghiţă, de 48 ani din Dediuleşti, căsătorit. 

31) Stoica Muşat, de 44 ani, din comuna Dediuleşti căsătorit. 

32) Radu Manea, de 29 ani, muncitor, din comuna Dediuleşti, căsătorit. 
33) Stan Al. Mocanu, de 28 ani, din comuna Buda, căsătorit. 

34) Ion Miroiu, de 58 ani, din Buda, căsătorit. 

35) Gh. Panaite, de 55 ani, din comuna Dediuleşti. , 
36) Dumitru Gh. Panaite, de 26 ani, din comuna Dediuleşti, căsătorit. 
37) Marcu Gavrilă, de 58 ani, din Buda, căsătorit. 

38) Radu Buruiană, de 47 ani, din Buda, văduv. 

39) Petrea Lupu, de 36 ani, din Dediuleşti, căsătorit. 


Toți români, muncitori, afară de Filip Panaite, care e cârciumar ne decoraţi decât acesta 
cu serviciul credincios şi trecerea Dunărei; au fost condamnaţi numai Neagu Rădulescu, 
la 15 zile pentru furt şi Marcu Gavrilă, prin anul 1868, la un an închisoare. 

Deţinuţii în arestul preventiv local sunt inculpații: St. Chitroianu, V. Iordache, Negoiţă 
Bursuc, Tudor Negoiţă, Radu Chiriţoiu, Gh. N. Mocanu, Stoica Muşat, Radu Manea, în 
baza mandatelor noastre de depunere Nr. 4802, 4803, 4807, 4809, 4811, 4820, 5058, 5131, 
iar ceilalţi inculpaţi afară de Negoiţă Chitroianu, Ion Miroiu, Gh. Panaite Marcu, Gavrilă, 
Radu Buruiană şi Petrea Lupu, care dela începutul instrucției au fost lăsați liberi, au fost 
deţinuţi şi ei, dar în cursul instrucției au fost puşi îm libertate. 

Inculpaţii cu rechizitoarele introductive a D-lui Procuror din 15, 16, 17, 18 ,19, 21 
Octombrie şi 11 Decembrie, St. Chitroiană, C. Popescu, N. Bursuc, Ion Ginerica, N. Trăsnitu, 
Filip Panaite, Enache Fâştoc şi Lupu Petrea pentru faptele prevăzute şi penate de art. 
47 comb. cu 170 şi 171 c.p., iar ceilalţi inculpaţi pentru faptele prevăzute şi pen. de art, 
170 şi 171 c.p. 

Văzând că din actele de instrucțiune penală dresate în cauză rezultă următoarele: 
In ziua de 25 Septembrie a.c., corpurile legiuitoare au fost convocate în sesiune extraordinară, 
spre a se pronunţa asupra mai multor proecte de legi de natură urgentă. Printre proectele 
propuse a fost şi acel modificator a unor dispoziţiuni din legea importului asupra beuturilor 
spirtoase, propus de dl. Ministru de finance. Iar mobilul ce l-a îndemnat pe D-sa să vie cu 
un asemenea proect se vede din răspunderea de motive ce-l însoţeşte şi din care rezultă cum 
că a voit a se uniformiza chipul perceperei taxei alcoolului, întru cât după legea ce era 
atunci în vigoare se făcea o distincţie între alcoolurile preparate din cereale, asupra cărora 
taxa se percepea pe grad şi alcoolurile preparate din fructe, taxa percepându-se pe hectar. 

Modul perceperei alcoolurilor din fructe fiind dăunător atât fiscului, permițând o fluc- 
tuaţie prea mare în produsele impozitului, cât şi producătorului, întru cât plata pe hectar 
fiindu-i lesnicioasă în timpul când recolta e abondentă, contrar în anii de lipsă şi deci prin 
menţionatul proect se decidea că după cum se încasează taxa dela alcoolurile preparate 
din cereale tot aşa să se încaseze şi dela alcoolurile preparate din fructe, adică taxa de 

grad. Acest proect fiind admis de secţiunile camerei a fost citit de d-l reportor Vlădescu în 
şedinţa dela 3 Octombrie a.c. 

Camera l-a votat în şedinţa din 5 Octombrie, Senatul în şedinţa din 6 Octombrie a.c., 
aşa că devenind lege a fost promulgată la 7 Octombrie. 

Inainte însă cu câteva zile de prezentarea acestui proect corpurilor legiuitoare, marele 
«critic + Presa » a început a-l analiza şi a-şi da părerile, cari natural că nu puteau fi uniforme, 
<i difereau după aprecierile fiecăruia şi conform principiului « quod capita, tot sensu ». 

Şi cum gazetele azi sunt foarte citite nu numai în oraş ci şi la ţară, căci şi acolo preotul, 
învățătorul, primarul sau notarul, cârciumarul şi chiar unii locuitori cu cunoştinţă de carte 
primeşte gazete, această lege cât şi criticile făcute asupra ei, încă de atuncea a început a 
pătrunde şi pe acolo, dar cum nu toţi cei ce citesc gazete au şi pregătirea de a le pricepe, 
apoi cum pe depozitarii mari de ţuică, ca cârciumarii, proectul de lege-i cam atingea, expli- 
caţiile date locuitorilor a fost greşite, prezentată fiind lor legea ca o lege impilătoare; tot 
şi pentru moment dânşii nu dau nicio atenţie şi nici nu se preocupă de legea care are să 
vină. Cam tot prin acel timp unii fie din convingerea cum că legea ce se propunea n'ar fi 
salutară, fie din spiritul de contradicţie, fie în fine din spiritul egoistic, că legea i-ar fi 
atins, având depozite mari de ţuică, a început a împărți petiţii tipărite adresate către d-nii 
Deputaţi, cerând a nu vota legea; aşa că în ziua de 24 Septembrie, D-l Zamfir Negru pro- 
prietar din Comuna Dediuleşti, acest județ, trecând spre Bucureşti, în gara Ploeşti, i sa 
dat de un d-n două petiţii după chipul menţionat mai sus, şi una din aceste petiţii semnând-o, a 
adresat-o D-lui deputat Oroveanu, iar una, a păstrat-o şi când s'a întors în comună a dat-o 
lui Neagu Rădulescu pădurar al statului, din acea comună, care strângând la primărie pe 
«onsăteni a transcris-o şi semnat-o şi aşa semnată, cârciumarul Filip a adus-o D-lui Vespa- 
sian Pella, avocat, pentru ca D-sa prin mijloacele de cari va dispune să o aducă la cunoş- 
tință camerei. 

Aşa că din acel timp locuitorii comunei Dediuleşti şi prin chipul acesta a început a lua 
cunoştinţă cum că are să propue o lege asupra ţuicei şi deşi poate că nu le mulțumea, dar 
nemulțumirea şi-a arătat-o pe cale pacinică permisă de constituție, apoi dânşii în urma nu 
s'au mai interesat ce soartă a avut petiția lor şi nici dacă legea s'a votat sau nu. 

In urma promulgărei menţionatei legi, ea a fost publicată în Monitorul Oficial Nr. 154 
din 1900, din 8 Octombrie şi apoi prin organul Prefecturei, acest număr de Monitor a fost 
distribuit la toate comunele din judeţ, pe lângă aceasta prefectura locală cu adresa Nr. 
6176, din 10 Octombrie 1900, a trimis subprefecturilor respective estrase din dispoziţiunile 
legci, pentru ca dânsele la rândul lor să dispuie ca aceste estrase să fie afişate pe la uşile 
primăriilor şi localurilor frequentate mai mult de săteni, spre a putea ei lua cunoştinţi de 
Jege şi de dispoziţiunile ei. 

Iar în ziua de 11 Octombrie agenţii financiari căpătând ordin de a începe aplicarea legei 
din comunele de munte, unde fabricarea ţuicei se face pe o scară mai întinsă, fiindcă 
în comunele de podgorie fabricarea țuicei se face în mic, controlorii I. V. Sandru şi V. 
Theodoru pleacă spre a începe operaţiunile de măsurătoare, cel întâi în comuna Buda, iar 
cel din urmă în Dumitreşti, în drumul lor se opresc în comuna Dediuleşti, dela care locui- 
torii acelei comune au auzit cum că legea pentru care petiționaseră ei a fost votată şi 
urmează a fi aplicată, totuşi văzând că operaţiile nu încep dela comuna lor pentru moment 
au rămas liniştiţi; de aci controlorii şi-au continuat drumul, controlorul Sandru oprindu-se 
in Buda, iar controlorul V. Theodoru, continuând drumul spre Dumitreşti. 

In dimineața zilei de 12 Octombrie controlorul Şandru, mergând la primărie, pune în 
vedere primarului cum că trebue să-l însoţească în a începe măsurătoarea borhotului; în 
acelaşi timp, locuitorii aflând cum că legea despre care auzia ei fie dela negustorii din oraş, 
fie dela cârciumari şi preot cum că are să se voteze, în adevăr că a fost votată şi contro- 
1orul a şi venit să o aplice, a început a se aduna la primărie spre a auzi şi din gura lui cum 

glăsueşte legea, aşa că pe când controlorul şi cu autoritatea comunală se pregăteau să por- 
nească prin comună şi să înceapă operaţiile de măsurătoare se trezesc cu sătenii adunaţi, 
la început în număr mic, care se mărea din ce în ce. 

Controlorul a început a le citi legea şi în acelaşi timp a le-o esplica, însă locuitorii 
comentând greşit legea şi esplicaţiunile date, a început ei a-şi esplica, după mintea lor slabă, 
unii spunând că-i obligă a plăti taxa borhotului în termen de 60 de zile, fie că ar prepara 
sau nu ţuica, alții că o taxă trebuia să plătească borhot şi alta pentru ţuică ce ar prepara-o 
în urmă, în fine, alţii că taxa urmează a fi plătită imediat, aşa că din cauza acestor interpretări 
greşite date de ei legei, dănşii au crezut-o subjugătoare şi a început a striga, că nu o primesc, 
că preferă mai bine să taie căzile decât să plăteacă taxă pentru el, aşa că controlorul văzând 
că toate sforţele sale esplicative nu pot avea nici un rezultat convingător, a cerut sprijinul 
Suprelecturei şi însoţit de D-l Dumitriu Suprefect, Primarul şi notarul comunei s'a dus la 
preotul Sofronie, crezând că aci nu vor întâmpina nicio piedică şi apoi odată începând 
aplicarea legei, locuitorii nu se vor opune, însă au fost înşelaţi în aprecieri, întru cât locuitorii 
i-a urmărit şi intrând în curtea preotului să măsoare, iar preotul, fie că intimidat de opunerea 
locuitorilor, fie că şi lui nu-i plăcea taxele impuse de lege, a început a spune controlorului 
că el preferă mai bine să tae căzile şi să arunce borhotul, aşa că atât Di. controlor, cât şi 
d. sub-prefect, văzând că locuitorii continuă a fi iritaţi, a crezut că e prudent că să amâne 
până a doua zi începerea operaţiunilor şi s'au retras. 

Totuşi locuitorii nu s'au calmat şi a început a se consfătui că ce trebue să facă; în cele 
din urmă s'a hotărit ca să facă o telegramă D-lui Ministru de linance să ceară ca să-i lase 
a-şi prepara mai întâi din borhot ţuica şi când o vor pune în consumaţie, atunci să li se 
perceapă o taxă de 3 bani de grad şi chiar în dimineaţa zilei de 13 Octombrie s'au adunat 
în număr mare la primărie; aci notarul le-a scris telegrama, însă pe când se adunau parale 
pentru costul telegramei, locuitorul N. Trăsnitu a început a-i sfătui ca să nu facă telegrama, 
să nu se lege ei singuri; că cui face telegrama? nu tot acelui ce a făcut legea? Ci mai 
bine să stea cu toporul lângă cadă şi cine va veni să-i măsoare borhotul, să-l culce lângă 
cadă, că el aşa are să facă; aşa că aceste îndemnări i-a făcut pe locuitori să renunţe de a 
mai da telegrama. 

In timpul acesta, D-nii controlori şi suprefect, însoţiţi de primar şi de notar, au plecat 
să măsoare borhotul la cârciumarul Stan Mihăescu; locuitorii cum au auzit de aceasta, au 
început a se aduna şi ei în număr destul de mare pe lângă cârciumă şi au început a-l 
amenința pe cârciumar ca să nu lase să i se măsoare borhotul, căci are să fie rău de 
e). in timpul acesta Radu Chiriţoiu se şi repede şi smuceşte cotul de măsurat din mâna 
notarului şi-l rupe, iar cârciumarul, intimidat de locuitori, fără a ameninţa sau a spune 
ceva autorităţilor, ia toporul şi dă de vreo două ori în cada cu borhot, voind a o tăia, însă 
este oprit de controlor şi de suprefect, care găsesc şi de data aceasta că este mai prudent 
de a amâna operaţiunea şi toate cele petrecute a le aduce la cunoştinţa D-lui prefect, în 
acelaş timp dresând şi acte în cauză. 

In urma acestora, locuitorii au începuta ţinea din nou conciliabule ce trebue să facă şi 
svonindu-se printre ei cum că D-l prefect a fost anunţat şi că are să vină a doua zi şi 
are să aducă şi armata, s'au hotărît ca şi ei să anunţe pe vecinii lor Dediuleşteni şi Dănu- 
leşteni de aceasta. 

Pentru aceasta, Constantin Popescu, om cu ştiinţa de carte, ficiorul dascălului bisericei, 
cât şi Ion Ginerică, zis şi Oncică, încep a îndemna pe Negoiţă Bursuc, care mavea niciun 
strop de borhot şi pentru care legea-i era indiferentă şi pe St. Chitroianu, ca să meargă 
la Dediulești şi să-i îndemne ca pentru a doua zi să vină cu toţii la Buda, că are să vină D-l 
prefect şi procuror şi armata şi să se opună la măsurarea borhotului. In acelaşi timp Enache 
Fâştoc, locuitor fruntaş din cătunul Muceşti le-a promis că el merge la Dănuleşti să-i îndemne 
şi pe ei să vină a doua zi la Buda. 

Negoiţă Bursuc şi Ştefan Chitroianu ascultându-le îndemuul consătenilor săi se şi duc 
în seara aceleiaşi zile la Dănileşti, unde unul mergând în partea satului din deal şi celalt 
în vale, a îndemnat pe săteni să se adune pentru a doua zi la Buda să se opună la măsu- 
rarea borhotului. In drumul lor s'au întâlnit şi cu Vasili Iordache, ajutorul de primar a acelei 
comune, care, ca autoritate comunală, în loc să-i împiedice pentru a continua a face astfel 
de propagandă, el din contră le-a dat şi el sprijinul, mergând cu ei prin sat. In aceiaşi 
noapte doi locuitori din Dediuleşti, anume Radu Manea şi Lupu Petrea se îndreaptă spre 
Băbeni, ca să îndemne şi pe locuitorii din această comună să vină a doua zi la Buda, dar 
ei n'âu avut mulţumirea să-şi vadă planul realizat întru cât au dat de casa primarului Th. 
Dumitrescu, care fiind om naţional şi înțelegând gravitatea faptului, în loc să le promită 
sprijinul, i-a alungat din comună. 

In aceiaşi zi D-l prefect Alexandrescu, fiind înștiințat de cele petrecute în comuna Buda, 
D-sa a sesizat parchetul, iar în ziua de 14 Octombrie împreună cu D-l Procuror Sărăţeanu, 
D-l administrator financiar şi şeful birou DI Pătărlăgeanu au plecat spre Buda şi trecând 
prin comuna Dediuleşti, primarul acelei comune i-a înștiințat cum, că o parte din locuitori 
sunt chemaţi la sediul sub-prefecturei într'o cercetare cu o ovreică Păsculeasa, D-l prefect 
i-a dat ordin să-i oprească de a se duce la Buda, continuându-și drumul. 

Ajunşi la Buda cam pe la orele 8 dimineața, au găsit locuitorii acestei comuni adunaţi 
în fața sub-prefecturii ; imediat, atât d-l prefect, cât şi d-l procuror au intrat în mijlocul lor, 
au început a le spune că legea fiind votată, urmează a fi aplicată şi că în zadar se mai opun, 
căci ori ce vor face, legea tot va fi aplicată, a chemat apoi înăuntru sub-prefecturei pe doi 
din fruntaşii satului, anume: N. 'Trăsnitu şi Iordache Popescu, le-a explicat matematiceşte 
cum că legea nu-i împovărătoare, cum cred ei, aşa că aceştia, intrând în mulţime, a căutat să o 
calmeze, apoi D-l Prefect a trecut urmat fiind de locuitori, la cârciumarul Stan Mihăescu 
şi ca probă a măsurat o cadă de borhot, explicând cât trebue să plătească, explicaţiuni care 
păreau a da rezultatul dorit, acel al liniştirei spiritelor, întrucât locuitorii începuseră a se 
arăta satisfăcuţi şi a se împrăştia, iar D-nii prefect, procuror şi ceilalţi funcţionari ce-i înto- 
vărăşea au trecut spre localul poştei, unde urmau să ia prânzul. Insă, pe când se aflau 
încă acolo le vine vestea cum că pe şosea numărul locuitorilor s'a îngroşat şi că din cauză 
că unii din ei sunt ameţiţi de beutură, sunt într'o completă agitaţie, lucru ce i-a făeat pe 
d-nii prefect şi procuror să intre din nou în mijlocul mulţimei, dar de data asta nu mai avură 
succesul ce-l obținuse cu o oră mai înainte, întru cât propaganda din ajun a lui St. 
Chitroianu şi Negoiţă Bursuc obținuse punctele dorite de ei, deoarece Dediuleştenii venise 
în corpore şi cum majoritate din ei erau beţi, rămâne refractari la orice explicaţiuni. 

D-nii prefect şi procuror, văzând că acum nu mai sunt ascultați, că explicaţiunile şi 
consiliile date de D-lor nu produc niciun efect salutar, că agitația locuitorilor în loc să des- 
crească, creşte, că dânşii susțin una, că mai bine varsă borhotu! şi unul dintre ei, Panaite 
Mănescu, merge cu îndrăzneală până acolo că-şi ia cojocul din spate, aruncându-l asupra 
prefectului, spunând să i-l ia şi pe acela; că locuitorii nu vor să se împrăştie, ci staţio- 
nează în număr de câteva sute în faţa sub-prefecturei, a telefonat regimentului să trimită 
150 soldaţi şi, spre a garanta liniştea, D-l Procuror ne-a sesizat. 3 

Aşa că, cam pe la ora unu p.m., însoţit de D-l Căpitan Luca, sub a cărui comandă s'a 
dat 150 soldaţi şi de grefierul nostru, am plecat spre Buda, dar în trecerea noastră prin 
comuna Dediuleşti, ne-am văzut înconjurați de vreo 40—50 oameni, vociferând că ei nu vor 
să lase să se măsoare borhotul. 

Am încercat a le explica legea cu scop de a-i calma, dar văzând că dânşii rămân refrac- 
tari, ne-am continuat drumul. Inainte de a intra în Satul Buda, D-l căpitan a dat soldaţilor 
explicaţiile necesare, apoi la intrarea în sat a aşezat fruntea, compusă din 12 soldați cu 
baionetele în armă, cu ordin de a nu lăsa mulțimea ce circula a intra printre soldați, 
după care imediat venia d-l căpitan Luca, sub-locotenent Cristofor, noi şi grefierul nostru şi 

apoi grosul armatei cu D-l Locotenent Ionescu. In timpul acesta, în faţa sub-prefecturei, 
locuitorii în număr de vreo 5—6 sute, fără a fi înarmaţi cu ciomege staţiona pe şosea şi 
pareau liniștiți, iar D-nii prefect şi procuror cum au auzit că armata se apropie, a ieşit 
ia poarta sub-prefecturei, dând ordin locuitorilor să se dea într'o parte, ordin ce pentru 
moment a fost ascultat şi locuitorii s'au şi retras puţin, aşa că ajungând la o distanţă 
cam de vreo douăzeci de metri de unde se putea vedea subprefectura, întru cât până la acea 
distanţă, din cauza unei curbe ce face gardul Bisericei, nu s'a putut vedea nimic, am observat 
că mulţimea staţiona liniştită, dar într'o clipă, cum ea a dat cu ochii de armată, a începuta 
vocifera şi a se năpusti asupra armatei, aruncând cu pietre, aşa încât era o adevărată ploaie 
d» pietre, nimeni nu mai eram sigur de viaţă, o aplecare a capului într'o parte sau alta era 
salvarea vlejei. 

In timpul acesta D-l Căpitan Luca, înfruntând ploaia de petre, trecu înaintea vârtului, 
somând mulţimea a se retrage, dar cuvintele lui nici nu puteau ajunge la urechile agitaţilor, 
acoperite fiind de strigătele lor, iar dânsul căzu, lovit de o piatră în cap. In acelaşi timp, o 
parte din soldaţii din frunte, fiind şi ei loviți de pietre, încep a se retrage, iar mulţimea 
agitată, devenea atât de îndrăzneață, încât intra până în baionetele soldaţilor; atunci a 
inceput a se trage focuri cu cartuşe oarbe, dar se vede că unii din soldaţi la vederea căpi- 
tanulul lor căzut lovit, a crezut că e timpul să tragă şi cu cartuşe pline şia şi tras, dar 
imediat căpitanul s'a ridicat, am început împreună a soma din nou mulţimea a se retrage, 
in care timp se şi opri focurile, întru cât câțiva din locuitorii agresivi căzuse împuşcaţi. 

Dupe aceasta, d. căpitan a comandat din nou înaintarea şi locuitorii, deşi se mai încearcă 
a se opune, dar pierduse din curagiu, aşa că am putut înainta spre subprefectură. 

In timp ce mulţimea se aruncase asupra armatei, o parte din ea s'a reîntors spre subpre- 
fectură, strigând că să omoare pe cei ce a adus armata, adică pe prefect şi procuror, aşea că 
Procurorul şi sub-prefectul plăşei, Dumitriu, a căutat să-şi scape viaţa prin fugă şi procuro- 
rul a reuşit să şi-o scape dar Subprefectul fiind suferind de inimă, pe când fugea a căzut mort, 

DI. Prefect impreună Ad-financiar şi şef de birou Pătărlăgeanu a reuşit să intre în sub- 
prefectură, însă au fost urmăriţi de o parte din locuitorii agresivi şi în special trei locuitori 
din Dediuleşti, Stoica Muşat, ajutorul de primar V. Iordache şi consilierul C. Mocanu 
înarmaţi cu ciomege smulse din gardul lui C. Mocanu, au început a lovi în uşa sub-prefecturei 
încercând a o sparge şi a pune mâna pe D-lor şi poate că reuşeau, dar norocul a fost că 
geandarmii au venit la timp şi cu un curaj demn de imitat au reuşit să evacueze curtea 
sub-nrefecturei, ţinând piept locuitorilor agitaţi, cari aruncau cu pietre şi în ei, până la 
sosirea armatei, care, ocupând localul subprefecturei, locuitorii s'au liniştit, retrăgându-se 
pe la casele lor. In ziua de 15 Octombrie începând investigaţiile, cu ajutorul D-lor Negrescu 
şi căpitan Abramescu, am constatat că pe lângă căpitan, care a suferit de o plagă în regiunea 
occipitală dreaptă, a mai fost răniţi de pietrele locuitorilor agitaţi soldaţii: Racoviţeanu 
Constantin având o plagă cauzată la partea externă a pleoapei superioare drepte, Leica 
Ion o escoriaţie echimatică pe lobalul nasal, Bercaru Stan o plagă deasupra sprâncenei stângi, 
Cheptea Ştefan o contuzie la regiunea radi carpiană a mânei drepte, aghiotantul de geandarmi 
Gh. Popovici o escoriaţie echimotică în regiunea dorsală a piciorului drept, Papadopol, 
şeful secției Buda, o plagă în regiunea frontală, geandarmul Damian Dumitru o chimosă la 
partea extero-internă, terţiu inferior a braţului drept, toate aceste leziuni urmând a fi 
vindecate dela 4—8—10 sau 12 zile, fără incapacitate de lucru. Dintre locuitori, Neculaiu 
Bucălău din Dediuleşti a rămas mort, străpuns fiind de baionetă, Dobre Baciu şi Radu 
Stan Baciu, morţi prin inpuşcare şi opt locuitori răniţi, iar aplicarea legii a început a se face 
din aceeaşi zi, în cea mai mare linişte. 

Faptele petrecându-se astfel după cum au fost descrise, rămâne să stabilim mai întâi 
pe care din inculpaţi urmează să-i facem responsabili de dânsele şi apoi cum trebue să fie 
calificate în drept. 

In privinţa punctului întâi, cu toate greutăţile întâmpinate în aducerea dovezilor, întru 
<ât pe de o parte foarte puţini din inculpaţi au avut francheţa a mărturisi faptele cumise, 
iar majoritatea a căutat să tăgăduiască în totul comiterea lor; ceva mai mult, inculpaţii 
din Dediuleşti, căutând să justifice prezenţa lor în ziua de 14 Octombrie la Buda, că fiind 
chemaţi în cercetare cu o ovreică Păsculeasa, lucru inesact, deoarece din tabloul celor chemaţi 
în acea cercetare, tablou primit de noi cu adresa sub-prefecturii nr. 2372/900, se constată 
că numai trei din inculpaţi fusese chemaţi, anume: Gheorghe Mocanu, I. Drăgoiu şi Th. 
Negoiţă. 

Pe de altă parte majoritatea martorilor oculari fiind consăteni de ai lor a căutat să se 
solidarizeze şi în consecinţă să ascundă adevărul, totuşi, din dovezile adunate s'a constatat cu 
suficienţă că faptele descrise mai sus au fost comise de următorii inculpaţi: 

1) Neculaiu Trăsnilu, (72), în ziua de 13 Octombrie, pe când locuitorii din Buda 
făceau telegrama către D-l ministru de finance, i-a îndemnat să nu o mai dea, ca să nu 
se lege ei singuri, ci mai bine să dea cu toporul în cel ce va veni să măsoare borhotul, 
în urma căror, locuitorii nau mai dat telegrama şi s'au hotărit să-l asculte; dovedindu-se 
aceasta cu depoziţiile martorilor N. Dima (439), Ion D. Mânzală (479), coinculpaţii C. 
Popescu (40), Radu Chiriţoiu (60). 

2) Ion Ginerica zis şi Oncica (46) şi 

3) Costică Popescu (40) sunt acei te a indemnat pe St. Chitroianu şi Negoiţă Bursuc 
de a merge la Dediuleşti să-i îndemne să vină a doua zi spre a se opune D-lui Prefect şi 
armatei şi pentru a-i hotări pe Chitroianu şi Bursuc să comită acest fapt le-a dat câte 
10 b. să cumpere câte o pâine, promițându-le că în urmă le vor mai da câte 50 bani, 
fapt mărturisit de ei (40, 46) de coinculpaţii St. Chitroianu şi Negoiţă Bursuc (13, 12), 
cât şi la confruntările făcute între ei (45). 

4) Ştefan Chitroianu (13), 5) şi Negoiţă Bursuc (42) în seara zilei de 13 Octombrie a 
mers fn comuna Dediuleşti şi a îndemnat pe locuitorii acelei comuni să vină a doua zi la 
Buda să se opună d-lui Prefect şi armatei, ca să nu se măsoare borhotul, iar Negoiţă 
Bursuc în ziua de 14 Octombrie a aruncat cu pietre asupra geandarmilor, fapte mărtu- 
risite de preveniţi (13, 42), de martorii Ion Negulescu (449), St. I. Moisescu (454), Dumitra 
N. Bucălău (425), Constantin Andrei Balan (467) Iordăchescu Ion (430) şi de co- 
inculpaţii Vasile Iordache (45) Panaite Filip (139), Radu Manea (264), Petrea Lupu 
(403). 

6) Radu Manea, 7) Petrea Lupu (403) au mers la Băbeni, îndemnând pe primarul 
acelei comuni să trimeată oameni pentru a două zi 14 Octombrie la Buda, ca să se opună să 
se măsoare borhotul şi Radu Manea în ziua de 14 Octombrie a aruncat cu pietre în 
armată, fapte mărturisite în parte de inculpaţii (264, 403), de martorii T. Dumitrescu (505), 
Grigore Bragău (607) St. I. Moisescu, (454) Iordache Popescu (433) N. I. Dima (439) Stan 
Mihăescu (443). 

8) Radu Chiriţoiu (66) în ziua de 13 Oct. a.c., pe când controlorul Şandru venea să 
măsoare borhotul la Stan Mihăescu, s'a repezit şi cu furie a luat cotul din mâna notarului 
rupându-l, iar în ziua de 14 Octombrie a aruncat cu pietre asupra geandarmilor, fapte mărtu- 
risite în parte de prevenitul (66) de martorii Grigore Papadopol (421) Iordăchescu (430), 
Iordache Popescu (433), N. I. Dima (439), C. Andreiu Bălan (467), I. D. Mânzalescu (479) 
şi de coinculpaţii Şt. Chitroianu (13), Petcu Anton Nica (76). 

IX) Radu Buruiană, (402), X) Tudor Enache Buzatu (159), XI) Stan Anghel (100), 
XII) lon Drăgoiu (112), XIII) C. Oprea (114), XIV) Marcu Gavrilă (401), XV) Ion 
Miroiu (328); XVI) Panait Dumitru (400), XVII) Gheorghe Panait (329), XVIII) Rădăuță 
Pioară (110) au aruncat cu pietre asupra soldaţilor şi a noastră în ziua de 14 Octombrie, 
rănind la cap pe Dl. căpitan Luca şi pe vreo 4 soldaţi şi, deşi inculpaţii tăgăduesc comi- 
terea acestui fapt, dar cum că ei l-au comis, aceasta se dovedeşte cu depoziţiile martorilor: 


www.dacoromanica.ro 


172 DOCI MENTE PRIVIND UNELE RĂSCOALE ȚĂRĂNȘTI DIN ANUL 1900 


C. Marcu (427), Iordache Popescu (433), Popovici Gheroghe geandarm (446) St. I. Moisescu 
(454), I. D. Mânzălescu (479) Neagu Bucur (482), coinculpaţii Costică Popescu (40), Radu 
Chiriţoiu (66). 

XIX) Ion Nieolici Lăudalu (338) a aruncat cu pietre asupra armatei şi apoi s'a reîn- 
tors şi s'a năpustit asupra sub-prefecturei, luptând cu geandarmii spre a putea pătrunde 
înăuntru, unde era închis DI. Prefect. 

XX) Th. Negoiță Marchidan (48) iarăş a aruncat cu pietre asupra armatei şi apoi 
întorcându-se spre sub-prefectură, a început a distruge gardul lui C. Marcu şi a aruncat 
spre mulţime, a da în geandarmi, apoi chiar el rupea ciomege în bucăţi şi arunca în geandarmi, 
si, deşi numai inculpatul din urmă recunoaşte în parte faptul, totuşi că ei au comis faptele 
menționate, rezultă din depoziţiile martorilor C. Marcu (427), Iordăcheescu (430), Iordache 
Popescu (433), C. Bălan (467), C. St. Dima (500) şi mărturisirile coinculpaţilor C. Popescu 
(40), Negoiţă Bursuc (42). 

XXI) Stoica Muşat (255), XXII) Consilierul Gheorghe N, Mocanu (108), au aruncat 
cu pietre în armată şi apoi amândoi, împreună cu XXIII) ajutorul de primar al comunei 
Dediuleşti, Vasile Iordache, care tocmai în ziua de 14 Octombrie îşi găsise timpul să-şi dea 
dimisia din primărie şi care cu o seară mai înainte umblase prin sat cu Şt. Chitroianu şi N. 
Bursuc, îndemnând lumea să vină la Buda, înarmaţi cu ciomege, a urmărit pe D-l prefect 
până în balconul (sub-prefecturii) şi cum d-sa s'a închis înăuntru, cei trei inculpați au început 
a da cu pari în uşa sub-prefecturei, voind a o sparge, strigând să iasă prefectul să-l omoare, 
dar au fost îndepărtați de geandarmi fapte tăgăduite de preveniţi dar dovedite cu depoziţiile 
martorilor C, Marcu (427), $t. I. Moisescu (454), A. Iordăchescu! (430), V. Dobre geandarin 
(432), Iordache Popescu (433), C. Bălan (467), Luca Dobrescu (496), I. Pătărlăgeanu (562), 
N. Eustațiu (639), G. Papadopol (446), mărturisirile coinculpaţilor Radu Chiriţoiu (65), 
Negoiţă Bursuc (43). 

XXIV) Panaile Mănescu (74) a aruncat cu cojocul în Prefect, fapt mărturisit atât 
de inculpat cât şi de martorii Gh. Râpeanu (481), Luca Dobrescu (496), Georgescu (516), 
Gh. Popovici (446). 

XXV) Pelrache Slavaston (50) a rupt bucăţi de lemne din gardul lui C. Marcu, arun- 
când spre geandarmi. 

XXVI) N. Mânzală (78), XXVII) T. Zaharia (19). 

XXVIII) Dumitru Marcu (246), XXIX) Slan Al. Mocanu (331), XXX) D. Christoiu 
(80), XXXI) Petrache Stanciu Guzu (68), XXXII) Petcu Anton Nica (76) au aruncat cu 
pietre asupra geandarmilor cari nu i-au lăsat a intra în sub-prefectură, fapt mărturisit 
întru totul de inculpatul Petcu Anton Nica, de martorii C. Marcu (427), Iordăchescu (430), 
V. Dobre (432), Popovici Gh. (446), Grigore Papadopol (421), Georgescu Vasile, Ilicaru Vasile, 
Radu Gheorghe (275), C. St. Dima (500), Iordache Popescu (433). 

Rămâne acum să vedem ce calificare urmează să dăm faptelor petrecute în zilele de 13 
şi 14 Octombrie, să fie calificate rebeliune, după cum a făcut-o D-l Procuror în rechizi- 
toriile instructive sau unile din ele constitue un delict ce are puncte asemănătoare cu 
rebeliunea, dar în acelaş timp şi de deosebire şi anume, delictul de ultragiu? Pentru a 
răspunde la această cestiune trebue să analizăm care sunt mai întâi elementele cerute de lege 
pentru existenţa rebeliunei şi pentru a delictului de ultragiu. 

Ca să fie rebeliune, art. 170, C.p. cere trei elemente: 

1) Un atac ori o rezistenţă cu violenţă prin fapt. i 

2) Acest atac sau rezistenţă prin fapt să fie exercitat contra unui funcţionar administrativ 
sau judecătoresc. 

3) Ca funcţionarul în momentul când se exercitează contra lui violenţa să fie în lu- 
crarea executărei unei legi, a unui ordin, a unei autorităţi publice, a unui mandat sau 
hotăriri judecătoreşti. 

La delictul de ultragiu tot trei elemente se cer, ca şi la rebeliune, întru cât art. 
182 şi 183 c.o. cere: 

1) Un gest, un cuvânt, o scrisoare care să fie de natură a atinge onoarea. 

2) Acestea să fie adresate unui funcţionar sau chiar unui cetăţean însărcinat cu un 
serviciu public. 

3) Apoi ca ele să fie adresate funcţionarului sau cetăţeanului însărcinat cu serviciu 
public, pe când acesta s'ar găsi în exercițiu sau să se raporte la un act a func- 
“ţiunei lor. F 

Ori, din elementele decrise atât la rebeliune, cât şi la ultragiu, se vede că asemănarea 
intre ele constă în aceea că ambele se manifestă prin acte de o culpabilă nesupunere, însă 
deosebirea este în înprejurarea că la rebeliune cel ce a suferit, trebue să fie numaidecât 
funcţionar, pe când la ultragiu poate să fie şi un cetățean însărcinat cu serviciu public; 
apoi la rebeliune trebue să fie exercitată asupra celui ce o suferă numai decât o violenţă prin 
fapt, ci şi o ofensă prin cuvinte şi în fine la rebeliune funcţionarul trebue să fie în aplicarea 
unci legi sau ordin, pe când există ultragiu ori de câte ori funcţionarul sau cetăţeanul 
învestit cu serviciul public este în exerciţiul funcţiunii sale. Şi acum să ne reintoarcem la 
iaptele petrecute şi analizându-le să vedem care din amândouă delicte ar constitui, rebe- 
liune sau ultragiu. 

Mai întâi, Vineri 13 Octombrie, locuitorii s'au strâns în număr mare pe lângă cârciuma 
lui Stan Mihăescu, pe când controlorul cu ceilalţi funcționari se ocupau să măsoare borhotul, 
aplicând legea ţuicei; dar s'au opus ei? nu, nau ameninţat pe funcţionari, ci numai s'a 
adresat cârciumarului, amenințându-l pe el că dacă va lăsa să-i măsoare borhotul au să-l 
bată, aşa că cu toată această adunare de oameni, funcţionarii tot puteau să-şi continue 
operaţiunile: dacă unul din locuitori, anume Radu Chiriţoiu, probabil sub influenţa îndemnului 
dela primărie a lui N. Trăsnitu, care a făcut pe locuitori să nu dea telegramă D-lui Ministru 
de Finance, sfătuindu-i ca să culce lângă cadă pe cei ce vor veni să le măsoare şi bazat şi pe 
numărul mare al locuitorilor adunaţi, nu s'ar fi aruncat asupra notarului, smulgând cotul 
de măsurat ori acest fapt coprinde elementele rebeliunei, întru cât cele trei elemente ale 
rebeliunei prev. de art. 170 şi 173 c.p. sunt coprinse, atât atacul prin fapt, cât şi acest 
atac a fost exercitat contra notarului ce-l însoțea pe controlor, apoi aceşti funcţionari în 
acel moment erau în aplicarea legei ţuicei şi aici urmează că şi faptul comis de N. Trăsnitu 
care înainte ca Chiriţoiu să fi comis acest fapt, i-a îndemnat pe locuitori să sc poarte astfel, 
intră în prevederea aceloraşi articole combinate cu 47 c.p. 

Faptul că în ziua de 14 Octombie a.c. Panaite Mănescu a aruncat cu cojocul asupra 
D-lui Prefect, coprinde elementele de ultragiu prev. şi gen. de art. 183 c.p. 

Faptul cum că în aceiaşi zi inculpaţii, cari până la venirea armatei erau agitaţi, dar nu 
ireverenţioşi faţă de D-nii prefect şi procuror, când a venit armata, s'a năpustit asupra ei, 
aruncând cu pietre şi spărgând capul D-lui Căpitan Luca şi a câtorva soldaţi, apoi în urmă s'a 
repezit asupra sub-prefecturei, voind a sparge uşa şi a pune mâna pe prefect, după care a aruncat 
cu pietre în geandarmii ce-i îndepărtase din localul sub-prefecturei, aceste fapte nu constitue 
rebeliune, întru cât lipseşte unul din elementele fără de care nu poate exista acest delict, 
anume elementul al treilea, căci în adevăr există atacul făcut contra funcţionarilor şi celor 
învestiți cu serviciul public, dar acei funcţionari în acel moment nu erau în executarea unei 
legi, căci atât prefectul, cât şi procurorul nu aplicau legea ţuicei; altora le inculpa în acel 
moment aplicarea legei, anume funcţionarilor financiari, ori ei în acea zi nici nu s'au 
încercat să înceapă operaţiunile şi nu se ştie dacă locuitori se opunea, apoi armata, 
ia era şi nu era să aplice legea! ia fusese chemată pentru ca să garanteze liniştea 
satului. 

Lucrurile s'ar fi schimbat, dacă agenţii financiari ar fi încercat aplicarea legei şi aceste 
rezistenţe s'ar fi comis faţă de ei; atunci în adevăr ar fi fost rebeliune; urmează deci ca să 

fie calificate de ultragiu, la care elementul ultim nu este cerut şi anume delictul prevăzut 
şi penat de art. 183 şi 196 c.p., întru cât, după cum am menționat mai sus, căpitanul, mai 
mulți soldați şi gendarmi au fost răniți. Faptele comise în seara zilei de 13 Octombrie de: 
Ion Ginerica, C. Popescu,’ St. Chitroianu, Petrea Lupu, Negoiţă Bursuc, Radu Manea, şi 
Vasile Iordache, din a căror cauză s'a comis faptele petrecute în ziua de 14 Octombrie, urmează 
a fi calificate de provocare la ultragiu, prevăzut şi penat de art. 183, 186, 47 şi 40 c.p., 
în privinţa celor trei din urmă, întru cât ci a luat parte şi în ziua de 14 Octombrie, smul- 
gând pari din gardul lui C. Marcu şi dedea mulțimei să dea în geandarmi este prevăzut şi 
penat de art. 183, 186 comb. cu art. 47 c.p. 

In ce priveşte inculpaţii Enache Fâştoc, Panaite Filip, Neagu Rădulescu, Radu 
Bătale, V. Gheorghiţă, Negoiţă Chitroianu întru cât din complectul instrucțiunei nu se 
constată că şi dânşii au comis faptele de mai sus, căci deşi Enache Fâştoc a spus în ziua de 
13 Octombrie locuitorilor din Buda că dânsul va merge la Dănuleşti, să îndemne locuitorii 
de acolo să vină la Buda, totuşi nu s'a dus, ci a plecat cu fructe la Galaţi, iar ceilalţi cinci 
deşi au fost în ziua de 14 Octombrie pe la subprefectură, dar ei nu au aruncat cu pietre 
şi nici nu s'au purtat necuviincioşi faţă de D-nii Prefect şi Procuror, apoi Radu Bătaie şi 
N. Chitroianu au fost în ziua de 13 Octombrie printre locuitorii ce se adunase la Stan cârciu- 
marul, când controlorul a venit să măsoare borhotul, dar dânşii nu s'au opus la aceasta, 
în consecinţă urmează a fi scoşi de sub urmărire. 

Pentru aceste motive, în unire cu rechizitorul definitiv al D-lui Procuror şi în baza 
art. 131 şi 129 pr. p, 


Declarăm: 


Că este loc de urmărire contra indivizilor Ştefan Chitroianu, Ion Ginerica, zis şi Oncică 
Constantin Popescu, Petrea Lupu, pentru delictul prev. şi penat de art. 183 şi 186 comb. 
cu 47 şi 40 c.p. Negoiţă Bursuc, Vasile Iordache, Radu Manea pentru delictele prev. şi pen. 
de art. 183, 186 comb. cu 47 c.p. Neculai Trăsnitu pentru delictul prev. şi pen. de art. 
170, 173 comb. cu 47 c.p. Radu Chiriţoiu pentru delictele prev. şi pen. de art. 170, 173, 
186 comb. cu 40 c.p. Panaite Mănescu pentru delictul prev. şi pen. de art. 183 c.p. Tudor 
Zaharia, Ion Neculiciu Lăudatu, Petrache Stanciu Guzu, Petcu Anton Nică, Nicolae Mån- 
zală, Dumitrache Christoiu, Gheorghe N. Mocanu, Radu Voicu zis şi Chioară, Stan Anghel, 
Ion Drăgoiu, Oprea Constantin, Tudor Enache zis şi Buzatu, Dumitru Moscu, Stoica 
Muşat, Stan Al. Mocanu, Ion Mixoiu, Gheorghe Panaite, Dumitru G. Panaite, Marcu 
Gavrilă, Radu Buruiană, pentru delictele prev. şi pen. de art. 186 c.p. 

Că nu este loc de urmărire contra indivizilor Ştefan Chitroianu, Enache Fâştoc, Mihăilă 
Petrea zis şi Petruş, Vasile Gheorghiţă, pentru delictele ce li se impută, şi 


Ordonăm: 

A se preschimba mandatele de depunere decernate contra inculpaţilor Ştefan Chitroianu, 
Vasile lordache, Negoiţă Bursuc, Gheorghe N. Mocanu, Stoica Muştar, Radu Manea, Radu 
Chiriţoiu şi Tudor Negoiţă zis şi Marghidan, în mandate de arestare. 

Dosarul cauzei se va înainta în judecata onor. Tribunalului local, după ce mai întâi 
D-l Procuror general al curţii de apel din Galaţi va binevoi a lua cunoştinţă de prezenta. 

Părţi civile nu sunt constituite. 

Cheituieli penale 337 lei şi 60 bani. 

Dată în cabinetul nostru de instrucţiune, astăzi 


4 Ianuarie 1901. . 
„Ida Instr. C, Manea 
(Renaşterea, 21 şi 28 Ian. 1901, R. Sărat). 


m oa Sa ro 

84 
Intr, Nr. 135/6/X 1/900 
TELEGRAMĂ 
Prezentată la Bucureşti 


Urgent 
Ministrului Rezboiu 


Bucureşti 


Urmare telegramelor nr. 9170 şi 9173, dupe cererea procurorului Putna, am dat ordin 
generalului Rasti chiar astă noapte o companie cu un etectiv 100 oameni. 


General Pilat 
Nr. 9174 
(Rezolutie:] 5/11/900 


Văzut: 
General Lahovary 


85 


Intr. Nr. 136/6/X1/900 
TELEGRAMĂ 
Prezentată la Buzău 
Ministru de Războiu 
Bucureşti 


Comandantul Diviziei a 6-a comunică telegrafic că, dupe cererea Prefectului Putna, a 
trimis 100 artilerişti călări pentru calmarea agitaţiei din comuna Găuri, plasa Vrancea. 


General Pilat 
9170 


[Rezoluţie:] 5/11/900 


Văzut 
General fahovary 


86 
Intr. Nr. 137/6/X 1/900 


TELEGRAMĂ 
Prezentată la Buzău 
Urgentă 
Ministru de Răsboi 
Bucureşti 


Urmare telegramei n. 9170, generalul Rasti *mi telegrafiază că cei 100 artilerişti ar 
fi ineficaci pentru calmarea agitaţiunei comunei Găuri. Cere trimiterea de Roşiori din Tecuci, 
fiind mai apropiaţi, prin Mărăşeşti şi mai bine armaţi. 

Am dat moment ordine telegrafic generalului Manu, Tecuci, a trimite comuna Găuri, 
plasa Vrancea, două escadroane sub comanda unui maior a se pune la dispoziţia auto- 

rităţilor civile şi juridice. Rog telegrafiaţi urgent dacă aprobaţi dispoziţiile luate sau luaţi 
Dvs. altele direct. Am comunicat acest ordin şi gencralului Rasti, 


General Pilat 
9173 
[Rczoluţie:] 
5/11/900 
S'a respuns din cabinet a lua 
toate măsurile ce va crede de 
cuviinţă. 
General Lahovary 


87 
Nr. 159, 18/11. 
TELEGRAMĂ 
Prezentată la Focşani 
Finance 
Bucureşti 


Astăzi locuitorii comunei Găuri, în număr de 200—300, s'au opus la măsurătoarea 
borhotului. Controlorul încetat lucrarea. In urma măsurilor luate de Dl. Prefect, a pornit 
la localitate procurorul şi judele instructor însoţiţi de armată. 

p. Administrator. 


Diamandescu 
25.248 
[Rezoluţie:] 
5/11/900 
S'a dat concursul armatei. 
General Lahovary 
88 
G. 3. Arm. Reg. Nr. 144/20/11/900 


Eşire conf. Nr. 1185 


Domnule General, 


Conform ordinului Dvs. telegrafic nr. 9176, comunicat cu al Diviziei 6-a Infanterie 
nr, 9234, în noaptea de 5—6 Noembrie m'am transportat la Găuri, unde se anunţase o 
revoltă a ţăranilor. Ajuns la Vidra dimineaţa, am găsit 100 călăreţi din Artilerie cu 4 oficeri, 
pe comandantul Companiei teritoriale şi pe comandantul Companiei de Jandarmi rurali cu 
8 călăreţi. Tot în Vidra se găseau autorităţile civile compuse din Prefectul județului, Jude- 
cătorul de instrucţie, Procurorul şi sub-prefectul. Imediat am luaţ informaţii prin telefon 
de starea spiritelor locuitorilor din Găuri şi din răspunsurile căpătate am putuţ deduce 
că nu va fi trebuință de forţa armată pentru a se calma cei ce aveau veleităţi spre revoltă. 
La ora 9a.m. am pornit la Găuri, împreună cu autorităţile civile şi jandarmii rurali. Pentru orice 
precauţiune am luat şi un număr de 12 călăreţi cu un oficer din artilerie, care să ne urmeze 
până la intrarea în sat. Restul trupei am lăsat-o în Vidra... 
Imediat după sosirea noastră, s'au adunat între 150—200 locuitori, cari au începuta 
vocifera contra dispoziţiunilor nouei legi asupra alcoolului, Poziţiunea noastră devenea din 

«e în ce mai grea prin faptul că fiecare din noi eram înconjurați de un grup de oameni care 
căutau cu toţi a arăta relele ce apasă asupra lor şi nu ascultau deloc ceeace voeam a le spune. 
A trebuit două ore de explicaţiuni dintr'o parte şi alta... 

Nemulţumiri şi veleităţi spre revoltă s'au manifestat şi'n satele Purcei şi Secături, 
cătune ale comunei Găuri, unde a trebuit să mergem şi să calmăm oamenii. Abia la ora 8!/a 
seara am putut fi înapoi la Vidra. 

Escadroanele de Roşiori ce ştiam că au ordin a veni la Vidra şi Găuri nu s'au arătat 
deloc, aşa că nici nu ştiu ce au devenit, nici dacă s'au contramandat venirea lor de vre-o 
autoritate superioară. Am stat în Vidra până a 2-a zi, 7 Noembrie, ora 1 p.m., împreună cu 
autorităţile civile, pentru a ne asigura că locuitorii sunt astâinpăraţi şi apoi ne-am întors 
la Focşani. 

Ceeace am putut observa cu oarecare grije pentru viitor în această tristă misiune este 
lipsa de încredere completă a ţăranilor în cuvintele şi acteie autorităţilor. Găsesc că este 
locul a marca Dv. tânguirile ce am cules dela ţărani pentru ca să puteţi deduce de unde provine 
această lipsă de încredere şi starea de agitaţie a spiritelor. 

1. Impozitele pentru fonciar apasă mult mai mult pe sărac decât pe bogat, cu toate 
că legea este aceiaşi pentru toţi. Mi-arătau locuri ponorite, compuse numai din ardză stărâ- 
mată, netrebnice pentru orice fel de cultură or vegetaţiune, taxate că produc 40 lei pe hectar, 
astfel de locuri aparţineau săracilor, pe când din contră terenuri proprii culturilor or păşu- 
natului, cari aparţineau celor bogaţi, erau taxate că dau un venit anual de 20 lei la hectar.- 
Aceste evaluări nedrepte s'au făcut de cei bogaţi ai satului de oare ce făceau parte la întoc- 
mirea rolurilor în comisiunile de recensământ. 

2) Autoritatea civilă în timpul legei vechi a alcoolului a lăsat pe un antreprenor al axi- 
zelor comunei să perceapă taxe ilegale şi pentru care posedă probe suficiente. In această 
privinţă am atras atenţiunea dlui Procuror şi judecător de instrucţie a lua act, de oare ce 
mulți din cei de faţă posedau acte doveditoare de sumele cu care au fost înşelați. 

3) Evaluarea suprafeţelor de vii şi a livezilor de pruni este făcută după starea locuitorilor, 
iar nu după buna dreptate, dând a înţelege că cinstea lipseşte cu desăvârşire agenţilor însăr- 
cinaţi cu ast-fel de operaţiuni. Ni se mai plângeau că sunt bogătașşi care posedă 12 hectare 
de vie şi plătesc taxa filoxerei şi foncierei pentru 1 hectar. 

4) Pentru locurile ce împrejmuesc locuinţele lor plătesc 4 feluri de dări: foncieră, 
jiloxeră, pruni şi pentru alcool, şi aceasta pentru motivul că pe acel loc au câţiva butuci 
de vie, pruni şi păpuşoi. 

5) Locurile date lor pentru cultură, cu excepţie cele aparţinând bogaţilor, nu le produce 
nimic, Ei din această cauză sunt robiţi la proprietarii mari, unde au învoeli foarte grele şi 
unde muncesc toată vara, ca să aibă ce mânca iarna. 

6) Taxele după legea veche a alcoolului li s'a perceput până la 1 Aprilie 1901, contrar 
dispoziţiunilor legii care spune că plăţile să se facă trimestrial, iar nu pe 1 an anticipat 
şi că ei ca să scape de perceptor care le sefestrase până şi cămăşile femeilor, au fost siliţi a 
se împrumuta pe la bogaţii locului cu dobândă de sută la sută, devenind ast-fel robii 
acestora. 

Din toate tânguirile lor am dedus că actuala lege a alcoolului nu a fost decât un pretext 
mai inult ca să se revolte contra autorităţilor. Că se comit în dauna lor o mulțime de 
acte reprobabile şi care nu pot ajunge până la auzul celor ce ar fi în măsură să le 
curme. 

Că în viitor, pentru a se înlătura revoltele şi a le reda încrederea în legi şi autorităţi, 
trebuie să se procedă cu cea mai mare dreptate şi băgare de seamă în evaluările pământurilor 
şi averilor supuse la taxe. Se găsesc printre dânşii indivizi cu oarecare cunoştinţe de carte 
și de legi şi care-i aţâţă, mărind chiar adevărul, atunci când li se dă ocaziunea a observa o 


protecţiune or nedreptate. FI 

Am crezut ca o datorie pentru mine ca aceste plângeri să le aduc la cunoştinţa Dv., 
cu speranţa că se vor sesiza autorităţile ţinute a cerceta şi ancheta asupra celor mai sus 


arătate şi pentru a aduce pe viitor liniştea şi bunul traiu în populaţiunea rurală 
astă-zi este nemulțumită. 


ce 
Lt. Colonel 
Cotescu 
D-sale 
Dlui General de Divizie Pilat Constantin 
Comand. Corp. 3 Armată— Galaţi 


39 
Reg. 50,10 900 
TELEGRAMĂ 
Prezentată la Cab. Cons. de Miniştri 


Urgent 
D-lui Ministru de Război 


Bucureşti 


Prefectul de Buzău imi comunică telegrafic că locuitorii din comuna Ungurii s'au 
răsvrătit şi că au bătut crunt pe controlorul care voia să înceapă constatările pentru aplicarea 
legii. Sunt acum peste 300 resculaţi; prefectul îmi cere armată ca să poată merge în loca- 
litate şi linişti spiritele. Rog daţi ordin să se pună la dispoziţia sa un regiment de cavalerie, 
dacă este posibil luat din garnizoanele a căror regimente nu se recrutează din judeţul 


Buzău. Ministru C. Olănescu 


[Rezoluţie:] 

19/10/900 

S'au trimis 'două escadroane de Roşiori 
şi escadronul Ploeşti, 

General Lahovary 


40 
Reg. 51/19/10/900 
TELEGRAMĂ 
Prezentată la Gara Ploeşti 
Ministrului de Război = 
Bucureşti 


La ordinul telegrafic nr. 571 escadronul plecat din gară la ora 1,40 noaptea. 


Comandantul garnizoanei, 
General Candiano 
nr. 52 
{Rezoluție:] 
19/10/900 
Văzut 
General Lahovary 

41 
Reg. Nr. 55/20/10/900 


TELEGRAMĂ 
Prezentată la Cab. C. Miniştri 


Urgent 


Ministru de Război 
Bucureşti 


Prefectul găseşte insuficient un regiment de cavalerie, rog dați ordin colonelului Cocea a 
pune la dispoziţia sa un batalion infanterie. 


Ministru Olănescu 
[Rezoluţie:] 
20/10/900 
S'a dat ordin 
General Lahovary 


42 
Reg. Nr. 67/21/10 900 


TELEGRAMĂ 


Prezentată la Pârscov 
Ministru de Război 


Intrat în satul Pârscov cu serviciul de siguranţă la ora 2? ,, fiind informat că ţăranii 
sunt răsvrătiţi şi sunt înarmaţi cu bolovani şi arme, ajunşi la primărie am găsit peste 300 
oameni care ne-au primit cu urlete şi ameninţări. In persoană i-am somat să se liniştească 
şi să asculte consiliile D-lui Prefect, ca să le explice noua lege a ţuicii. Țăranii vociferau 
şi amenințau că nu vor să ştie nici de lege, nici de guvern. Cu multă greutate am putut 
pentru moment a-i potoli şi am rugat pe Dl. Prefect să læ vorbească. Dl. Prefect abia începu 
să lc vorbească de lege şi ţăranii mai rău revoltați, mai rău sberau şi nu ascultau. Cu toate 
acestea, până la ora 5!/,, atât D-nii Prefect, procuror, judecător cât şi subsemnatul şi 
ofiţerii superiori le dădeam necontenit sfaturi şi consilii a se supune şi de a asculta. Rezul- 
tatul a fost că primeam dela întreg satul ameninţări şi grave insulte. Atunci le-am cerut 
să ne deschidă drumul pentru a trece cu trupa la locurile noastre de adăpost; ţăranii au 
refuzat continuând cu ameninţări şi grave insulte. Dl. procuror şi jude instructor intervenind 
i-a somat a se retrage la casele lor. La această somaţie, atacul începe din partea ţăranilor 
cu bolovani şi arme asupra escortei subsemnatului şi chiar asupră-mi lovindu-mă grav 
cu bolovani în piept şi retrăgându-mă am primit alte lovituri în spate; asemenea lovituri 
au primit şi maiorul Baranga şi locotenentul Răsvan, precum şi escorta şi oamenii din cava- 
lerie. Invălmăşeala deveni generală, ţăranii adăpostiţi prin case şi livezile din prejurul 
drumului încep un atac înverşunat cu bolovani şi arme. Subsemnatul căzând jos, câţiva 
soldaţi din infanterie 'mi veni în ajutor, trăgând în sus întâi, iar pe urmă în ţărani, cari 
ne urmăreau, In retragerea noastră, subsemnatul am fost de asemenea lovit cu bolovani. 
Pe la spate, pe când cavaleria se recrăgea, a fost întâmpinată de ţărani ascunși în grădini 
trăgând focuri de pistoale şi puşti. Femeile se repezeau la caii ofiţerilor şi trupă, apucând 
caii de dârlogi şi nu lăsau dârlogii din mână, decât când erau lovite pese mână. Până 
acum este un ţăran mort şi trei răniţi. Iar din trupă vreo cinci soldaţi răniţi. 


Colonel Cocea 
[Rezoluţie:] 
21/10/900 
Văzut ` 
General J, Lahovary  WWW.dacoromanica.ro 

43 
Reg. 68/21/X/900 


TELEGRAMĂ 
Prezentată la Pårscòv 
Ministru de Interne 


Bucureşti 


Am ajuns în comuna Pârscov pe la orele 21/,, țăranii în număr de peste 300 aşteptau 
la primărie, pe care o ocupaseră. Am înaintat cu armata până la o distanță de 100 metri 
şi impreună cu dl. Jude Instructor am înaintat în faţa lor, venind lângă ei, am început a 
le explica legea şi modul ei de aplicare. Ei vociferau necontenit şi după mai multe vorbe 
schimbate, am cerut să se pună pe două linii şi le-am explicat legea, dar ei nu voiau cu 
niciun preţ să înţeleagă, cereau suprimarea legii şi nu voiesc să audă de terciu căci zic ei, 
terciu nu dă 20 vedre rachiu şi le este mai grea taxa ca pe ţuică. Ain cerut cu dl. Jude instructor 
cu dl. Colonel, toată lumea să-i convingem; aveau atitudinea f. dârză. Nu voiau să înţeleagă 
de nimic, Am parlamentat cu ei în grupuri şi individual până la orele 5!/2, când începând 
să înopteze, am rugat pe locuitori ca acum să se retragă fiecare pela casele lor şi dimineaţa 
vom reîncepe convorbirile. Ei n'au voit însă cu niciun preţ să ne lase a ne mai apropia de pri- 
mărie şi se întrerupsese comunicaţia telefonică. Armata era de 6 ore în picioare şi călăreţii 
nu descălecase depe cai de acelaşi timp. Dl. coionel 'mi spunea că trebuie să începem a lua 
măsurile de siguranţă pentru noapte, să aranjăm patrulele prin sat şi să facă serviciul de 
siguranţă, mai ales că erau încunoştinţaţi că toate satele vecine sunt agitate şi gata a veni 
asupra noastră; pentru aceasta, Dl. Jude Instructor a făcut somaţiile necesare cu sunete 
de trompete la intervaie f. mari şi aceste somaţii au fost repetate rar şi cu glas tare de dl. 
Colonel Cocea, la aceste somaţii şi la sfatul dat de mine şi de dl. Jude instructor chiar 
şi după somaţii, ei în loc să se risipească, ne-au atacat violent cu pietre şi ciomege. Bolovanii 
curgeau cu grămada dintr'o ogradă cu pruni şi din casele vecine şi curtea primăriei. In acest 
timp, caii cavaleriei care era în spatele nostru, atacați fără veste, s'a produs o încurcătură 
între cai pe şoseaua f. îngustă şi dintre râpe unde se afla, de care au profitat țăranii a se 
năpusti mai cu furie, fugărindu-i. Infanteria care era făcută front mai în sus de primărie, 
unde o trecusem înainte de somaţii, văzându-se atacată, văzând pe Dl. Colonel Cocea 
căzând depe cal, a tras câteva focuri în sus, atacul ţăranilor deveni mai violent asupra infan- 
teriei, descărcând câteva puşti cu alice şi atunci s'au tras câteva focuri individuale în țăranii 
care atacau cu ciomege. In acest moment, s'a găsit un mort şi trei răniţi, iar nu morţi cum 
v'am comunicat în momentul când abia se liberase primăria şi telefonul, adică imediat după 
atac. A mai fost lovit Dl. maior Baranga, Dl. Lt. T. Vasiliu Resvan şi dintre soldaţi au 
primit lovituri, an scăpat cu dl. Jude ca prin minune şi numai în învălmăşeala cailor. 
Pentru un moment este linişte şi s'au luat măsuri de siguranţă. Ne temem în timpul nopţii 
de un atac al satelor vecine agitate. Satul fiind f. accidentat, livezi şi grădini, drumul ingust 
şi î. multe văi şi dealuri acoperite de livezi. Dl. Colonel Cocea este grav rănit şi suferă de 
respiraţie. Țăranul mort este cel ce a lovit pe dl. Colonel Cocea cu bolovani. În toate satele 
din Plai toţi locuitorii cu care ne-am întâlnit pe drum ne-au comunicat că spiritele sunt 
f. agitate şi locuitorii mai toţi sunt f. îndâriiţi. 


Bărbulescu 

Reg. 71 21 10 300 
TELEGRAMĂ 


Prezentată la C.M.I. 


General Lahovary Ministru de Resboi acasă la D-sa sau la Minister, unde se va afla. 
Bucureşti 
Prefectul Buzău telegrafiază că Colonelul Cocea arată că trupa de infanterie dupe 3 
nopţi de nedormire şi 2 zile sub arme şi cu marșuri îndelungate estec cu totul obositor. 
Rog dar, trimiteţi încă un batalion de infanterie, tot efectivul din localitate fiind numai 
de 500 oameni şi răsculații cu satele vecine mai numerosi. 


Ministru Olănescu 
[Rezoluţie:] 
21/10/900 
S'a dat ordin a se trimite Bat. 7 Vânători. 
Secretar General 
Colonel Mareş 


45 
Reg. Nr. 72/21/10/900 


TELEGRAMĂ 
Prezentată la Pârscov 


Ministru de Război 
Bucureşti 


Astă noapte pela orele 1, ante-posturile din infanterie au fost atacate de grupe mari 
de ţărani cu arme de foc şi bolovani, ante-posturile i-au respins cu energie. Am găsit azi 
dimineaţă pe câmp doi ţărani răniţi; ei sunt dintre capii revoltei. Ante-posturile an 
prins şi parte din țăranii care-i atacau şi au fost inchişi. Acum liniştea stabilită. 

Se începe lucrările perceptorilor. 

Colonel Cocea 

[Rezoluţie:] 
21/10/900 
A se vedea rezoluţia d-lui Ministru pe 
Contra pagină. 
Secretar General 

Colonel Mareş 
Rezoluţia: 
1) Ordin telegrafic la Galaţi să pornească But. 7. Vânători la Buzău. 
2) Ordin D.C.F. a le organiza tren. 
3) Ordin Colonelului Cocea, Pârscov-Buzău că fi trimit Bat. 7. 
Vânători la Buzău să înştiinţeze la Buzău pe comandantul de 
piaţă despre localitatea unde au să-l trimită. 
4) Ordin generalului Comăneanu ca să nu trimită escadroanele 
ce are În garnizoanele lor până la al 2-lea ordin. 


General lLahovary 

46 
Reg. Nr. 74/22[10/900 
TELEGRAMĂ 


Prezentată la G. Galaţi 
Ministru de Războiu 
Bucureşti 


Ordinul telegrafic 63, Batalionul 7 Vânători sub 


controlul  Căpit. Condcescu, 255 
oameni, 15 ofiţeri, pornit Buzău, ora 1,50. p.m. 


Sub Şef stat major 
Corp 3 armată 


Maior Theodorescu 
Nr. 240 
[ Rezoluţie:) 
21/10/900 
General Lahovary 


47 


Conf. pers. 

Nr. 121 din 31 Octombrie 1900 

Depeşe poştală 

Dlui General Comăneanu, comand. div. 5 Inf., 
la Buzău 


Binevoiţi a cunoaşte că Dl. Ministru doreşte să veniți la Bucureşti spre a vă vedea după 
terminarea misiunei cu care aţi fost însărcinat. 


D. ordin 
S. G. 
Colonel Mareş 


48 
Intr. nr. 841/6/X1/900 
Geandarmeria Rurală 
Compania Dâmbovița 
nr. 1981 


Domnule Ministru, 


Ca urmare telegramei noastre nr. 1963 am onoare a raporta că transportându-mă 
în comuna Ocniţa, împreună cu dl. Prefect, Judecător de instrucție şi procuror, dupe 
ancheta făcută la faţa locului s'au arestat 8 indivizi, spiritele s'au liniştit, astfel că func- 
ţionarii fiscului, şi continuă operaţiunile. Insă după cererea prefecturii s'a lăsat 3 gen- 
darmi la acea comună pentru a da concursul controlorilor la aplicarea legei la băuturile 


spirtoase. 
Comand. Companiei 


Căpitan Atanasiu 
[Rezoluţie:)] 
7/11/1900 


Văzut 
General Lahovary 

UNELE DOCUMENTE PRIVIND PARTICIPAREA 
MUNCITORILOR TEXTILIŞTI DIN BUHUŞI 


LA RĂSCOALA TARANILOR DIN 


1907 


DOCUMENTE ADUNATE DE 
J. BENDITER 


In urma unor cercetări făcute la arhiva 
Tribunalului din Piatra Neamţ, a fost 
găsit un dosar întitulat «Răscoala locui- 
torilor din comuna Costişa-Buhuşi, dosar 
Nr. 1084/1908 din 12 Martie 1907» care 
conţine un material ce vine să îmbogăţească 
istoria frământărilor sociale din Moldova. 
Ceea ce aduce ca un element deosebit mate- 
rialul găsit este legătura dintre ţăranii 
răsculați şi muncitorii dela fabrica de postav 
Buhuşi în timpul răscoalei. 


« ...locuitori din Buhuşi, înpreună cu 
țărani s'au dedat la devastări, au ocupat 
străzile principale, vociferau şi strigau să li 
se dea pămînt. Armata din cauza numărului 
mare al locuitorilor nu putea să-i liniştească e. 


(Dosar Nr. 1084 1908 
din 12 Martie 1907, p. 30). 


€ ... Duminică 4 Martie a.c. de dimineaţă 
au început a se aduna în grupuri de oameni 
ca lucrători de fabrică, ţărani, astfel că 
s'au dus la şcoala de băieţi înainte însă de a 
se opri aici au manifestat pe străzi în mod 
turbulent. A doua zi Luni dimineaţă, după 
plecarea din localitate a inspectorului comu- 
nal la Roznov, unde a fost chemat pentru 
a restabili liniştea, fiindcă şi acolo izbucnise 


răscoala... au îngeput a se aduna în gru- 
puri ţărani, lucrători din fabrică şi agri- 
cultori, precum şi locuitori de profesie 


plutaşi, plecând cu toţi la Oficiul Postal 
unde au început a manifesta cerind Diri- 
gintelui să li se dea răspunsul la telegrama 
ce ei dăduse de ieri Duminică pe la ora 
4 domnului Prim Ministru, căruia îi cereau 
să le dea păminturi. Marţi dimineaţă, până 
la ora 10 a fost linişte. La această oră însă 
au început a se aduna săteni în grupuri. 
Atunci s'au postat santinelele. Cu toate 
acestea locuitori buhuşeni s'au strâns în 
grup destul de mare, Toţi aceştia strigau 
la soldaţi ca să nu dea într'ânşii, fiindcă ei 
luptă a le da şi lor pămint. Pe la orele 12, 


ieşind dela fabrica de postav un număr de 
peste 200 lucrători se întâlniră cu cei de 
mai sus. Cu toţi uniţi au plecat pe stradă, 
ducindu-se la primărie şi de acolo la curtea 
proprietaţi ». 
(Din memoriul arendașului moșiei Alecu Istrati, 
dosar Nr. 1084 1908, p. 33—34). 


a ...față de evenimentele petrecute în 
această comună, ele s'au făcut de nişte 
lucrători dela fabrica din localitate şi 
parte din comunele învecinate ». 


(Din declaraţiile către procuror, 
dosar Nr. 1084 1908, p. 238). 


«... din dosarul cauzei rezultă că în cele 
trei zile cît numiții au umblat prin Costişa 
şi Buhuşi, autorităţile şi armata au intervenit 
pentru a menţine liniştea. Intervenţia a 
fost însă zadarnică iar atitudinea incul- 
paţiilor era aşa, încît a fost nevoie ca în 
citeva rânduri să se tragă focuri spre a-i 
înprăştia. Mai mult încă la primăria din 
Costişa, judecătorul de instrucţie care se 
afla prezent, înpreună cu autorităţile locale 
şi cu o companie de soldaţi, au trebuit 
să lupte piept la piept cu mulţimea înfu- 
riată. 


(Din expunerea Parchetului, 
dosar Nr, 1084 1908, p. 635). 


«... văzînd că inculpaţii trimişi odată 
cu menţionatul rechizitoriu sunt opriţi la 
arestul preventiv din localitate, văzînd 
că arestul se află situat la marginea oraşului, 
aşa că aducerea inculpaţilor la cabinetul 
nostru ar putea provoca incidente faţă de 
agitația spiritelor, din cauza răscoalei în 
vederea acestora, dispunem a ne trasporta 
înpreună cu domnul procuror şi grefierul 
nostru la arestul preventiv din Buhuşi 
pentru luarea interogatorilor inculpaţilor ». 

(Ordonánja judecătorului de Instrucție 
a 


Tribunalului Neamţ, 
dosar Nr. 1084 1908, p. 43). 

RECENZII 


FALSIFICAREA EVENIMENTELOR ISTORICE” 


« Marile evenimente ale lumii», New-York, 1950 


Editura P. F. Collier and Son Corporation din New York a reeditat seria isto- 
rică în multe volume denumită « Marile evenimente ale lumii ». Potrivit afirma- 
ției autorilor prefeţei, această serie de volume este singura istorie universală de 
acest gen şi este destinată masselor largi de cititori. 

Ce reprezintă în realitate această aşa zisă «istorie universală »? Ea este o 
culegere de articole şi materiale cu privire la diferite evenimente care, după 
părerea autorilor, sunt cele mai însemnate din istorie. Conţinutul culegerii arată 
însă că scopul principal al ediției nu este abordarea ştiinţifică a procesului istorie 
universal, ci falsificarea istoriei în favoarea intereselor politice ale imperialiştilor 
din S.U.A. şi alegerea arbitrară a evenimentelor şi faptelor, care sunt prezentate 
într'o lumină falsă. 

Autorii încearcă prin toate mijloacele să ascundă adevăratele lor scopuri 
sub masca unei pretinse « obiectivități şi spirit ştiinţific » In prefaţă, ei caută 
să-şi dovedească deplina lor imparţialitate în alegerea materialului istoric. Pentru 
a imprima întregii serii un aspect exterior ştiinţific şi obiectiv, ei inserează pe 
lângă articolele unor istorici şi politicieni reacționari contemporani, fragmente 
din operele autorilor antici, precum şi articole ale «corifeilor» istoriografiei 
burgheze din secolele XVIII şi XIX. 

Insuşi faptul că, începând din anul 1908, seria « Marile evenimente ale lumii » 
a fost reeditată de mai multe ori, constitue o dovadă că această serie ocupă 
un loc însemnat în propaganda mincinoasă al cărei scop este de a justifica poli- 
tica imperialistă a cercurilor guvernante din S.U.A. Analizând această serie pseu- 
doştiințifică, ne convingem odată mai mult de adevărul profund al cuvintelor 
marelui Lenin: «A ne aştepta să găsim o ştiinţă imparțială în societatea robiei 
salariate este o naivitate tot atât de prostească ca şi aceea de a te aştepta 
dela industriaşi la imparţialitate în problema dacă salariile muncitorilor trebuesc 
mărite reducând profiturile capitalului » 1. 

Lucrarea în zece volume a editorilor americani se distinge prin caracterul 
ei extrem de reacţionar şi prin sărăcia de «idei » care sunt prezentate cititorului 
ca un fel de «filosofie a istoriei ». Baza «teoretică » a seriei « Marile evenimente 
ale lumii» o constitue diferitele curente idealiste ale epocii imperialismului şi, 
în primul rând, pragmatismul. 

Pragimatismul propovădueşte incognoscibilitatea lumii, neagă cauzalitatea, 
adevărul obiectiv, nu recunoaşte previziunea ştiinţifică. Pragmatiştii prezintă 
procesul istoric ca un haos al întâmplărilor, ca un rezultat al arbitrarului subiectiv. 


* Din « Comunist s, Nr. 10, 1953. 
1 V. JI. Lenin, Opere, ed. rusă, v. XIN, p. 3. 

lată dece într'o ediţie care pretinde că abordează cele mai însemnate eveni- 
mente ale istoriei mondiale, nu se face nici cea mai neînsemnată încercare de a 
generaliza faptele istorice. Avem în fața noastră un amestec de diferite eveni- 
mente şi fapte, care ilustrează neputinţa istoriografiei burgheze contemporane 
de a explica în mod ştiinţific desvoltarea societăţii. Legile economice obiec- 
tive de desvoltare a societății omeneşti sunt aici cu desăvârşire ignorate. Autorilor 
burghezi reacționari le este complet străină ideea înlocuirii progresive a forma- 
țiunilor social-economice, care sunt subordonate atât legilor lor specifice de qes- 
voltare, cât şi legilor generale pentru toate formațiunile. 

Pragmatiştii proclamă utilitatea drept criteriu al adevărului. Ei propovă- 
duesc folosirea oricăror mijloace pentru atingerea scopului. După această filo- 
sofie cu adevărat iezuită, orice crimă sângeroasă, orice trădare a clicilor cârmui- 
toare față de massele populare este justificată. Călăuzindu-se după această « învă- 
țătură », autorii ediţiei analizate declară ca fiind rațional şi util în istoria omenirii 
numai ceea ce este avantajos pentru clasa dominantă şi aleg faptele istorice din 
acest punct de vedere. 

Aşa arată această aşa zisă «filosofie a istoriei» din seria «Marile eveni- 
mente ale lumii ». Ea este un indiciu viu al crizei extrem de profunde şi al decli- 
nului gândirii filosofice şi istorice în America contemporană. Tratarea subiectiv- 
idealistă a fenomenelor sociale, care constitue trăsătura principală a filosofiei 
reacționare americane contemporane, este aplicabilă în întregime la studiul 
istoriei societății omeneşti. 

Numai materialismul istoric dă o înțelegere cu adevărat ştiinţifică a proce- 
sului istoric mondial. Numai atunci când istoria este tratată de pe poziția marxis- 
mului, ea încetează de a mai fi o îngrămădire de « întâmplări », iar studierea ei se 
transformă în ştiinţă. 


x 


Lucrarea în zece volume începe cu articolul « Originea Civilizației ». Tratarea 
problemei originii omenirii şi a apariției celor mai vechi societăți uimeşte prin 
sărăcia ei de idei. Autorul articolului ignorează îndelungata istorie a omenirii 
dinainte de apariția primelor formaţiuni de stat, adică întreaga perioadă a exis- 
tenţei societății dinainte de apariția claselor. Astfel, cadrul istoriei se îngustează 
cu multe milenii şi este ignorată perioada existenţei relaţiilor gentilice, fără a 
căror studiere înțelegerea societăţii împărțite în clase şi a statului nu este cu 
putinţă. Este locul să spunem că problema originii claselor şi a statului este oco- 
lită în acest articol. 

In primele două volume ale seriei, consacrate în special lumii antice, lipseşte 
caracteristica orânduirii sclavagiste, a esenței, originii şi desvoltării ei. Economia 
societății sclavagiste, caracterul proprietăţii antice, situația sclavilor şi multe 
alte probleme din cele mai importante ale istoriei formaţiunii sclavagiste sunt 
trecute cu desăvârşire sub tăcere, totul reducându-se în special la anumite fapte 
privind istoria politicii externe. Mai mult, chiar adevărul istoric este denaturat 
în mod brutal. Astfel, de pildă, autorul articolului « Originea civilizației », men- 
ționat mai sus, se strădueşte foarte serios să convingă pe cititor că în Egiptul 
antic ar fi existat, chipurile, feudalismul 2. 

Bazându-se pe tezele marxismului şi pe diferite surse, istoricii sovietici au 
demonstrat fără putință de tăgaqă că în Egiptul antiç domina orânduirea scela- 


1 Marile evenjmenţe ale lumii, v. I, p. 3. 

vagistă. Nu există niciun fel de date convingătoare, care să confirme existenţa 
relaţiilor feudale într'o perioadă atât de îndepărtată a istoriei omenirii. 
Afirmațiile autorului articolului sunt neîntemeiate şi nu au nicio bază 
ştiinţifică. 

In volumul al doilea este inserat articolul cu privire la desvoltarea feuda- 
Jismului. Zadarnic am căuta în acest articol o analiză ştiinţifică a feudalismului. 
Autorul zugrăveşte un tablou idilic al societăţii feudale, bazată, chipurile, pe 
« temelia trainică » a « fidelității » şi « ajutorului reciproc » între seniori şi vasali, 
întfe feudali şi țăranii iobagi. El estompează contradicţiile de clasă din societatea 
feudală şi propovădueşte teoria falsă a « armoniei » intereselor sociale ale claselor 
antagoniste ale acestei societăți. 

Considerând ştiinţa istoriei ca o servitoare a burgheziei imperialiste, autorii 
prezintă în toate cele zece volume o serie de «idei» politice în sprijinul cărora 
ei aleg în mod tendențios materialul istoric şi falsifică faptele. 

Una din aceste idei, folosită ca instrument de influenţă ideologică asupra 
cercurilor largi ale cititorilor, este proslăvirea deşănțată a cuceririlor, cultul 
« imperiilor mondiale », preamărirea entuziastă a războaielor nedrepte, de cuce- 
rire. Prin faţa cititorilor se perindă şirul nesfârşit al « marilor » cuceritori din 
trecut — Ramses al II-lea şi Cirus, Alexandru Macedon şi Cezar, Carol cel Mare, 
Ghinghis-han şi Tamerlan. Sângeroasele lor «vitejii », bătăliile şi războaiele lor 
sunt zugrăvite într'o formă extrem de idealizată. Nicăieri nu se vorbeşte despre 
nenumăratele nenorociri şi suferinţe pe care aceşti cuceritori le-au pricinuit popoa- 
relor subjugate. In felul acesta ideologii burgheziei imperialiste reacționare caută 
să găsească în trecutul istoric fundamentarea şi justificarea planurilor de cotro- 
pire ale agresorilor contemporani. 

Problema şi rolul personalităţii în istorie este tratată în ediția analizată de 
pe poziţii extrem de subiectiviste şi idealiste. Pe avantscena istoriei universale 
sunt promovate exclusiv «marile» personalități — împărații, comandanții de 
oşti, cărmuitorii, întemeetorii religiilor « universale ». Numai lor li se atribue un 
rol activ şi creator în istorie, numai faptele lor merită, după părerea autorilor 
seriei, să fie înglobate între evenimentele mari. Din punctul lor de vedere, prin- 
cipala forţă motrice a procesului istoric nu este legea istorică obiectivă, ci voinţa 
unor anumite personalități proeminente. 

Istoria masselor populare, istoria oamenilor simpli, care au creat cu sudoa- 
rea şi sângele lor bogăţiile imperiilor, nu interesează pe autori. Ei trec sub tăcere 
rolul hotăriîtor al poporului în desvoltarea istorică. Pentru massele largi, care sunt 
adevărații creatori ai istoriei, nu s'a găsit loc în paginile acestei ediţii în multe 
volume, al cărei scop este — după cum spun autorii prefeţei — acela de a arăta 
evenimentele care au influențat asupra istoriei progresului omenirii. 

Intreaga ediție este străbătută de denaturarea conştientă a problemei luptei 
de clasă şi a rolului ei în istorie. Inlocuirea revoluționară a unei orânduiri sociale 
printr'o altă orânduire mai înaintată este pe-de-a'ntregul negată. Iată un exemplu 
grăitor. In două volume, consacrate istoriei societăţii sclavagiste, care, după cum 
se ştie, a fost sguduită de o înverşunată luptă de clasă, de răscoale în massă ale 
sclavilor, ale colonilor, ale ţărănimii ruinate, nu se pomeneşte decât o singură 
dată despre prima răscoală a sclavilor din Sicilia (138—132 î.e.n.) şi aceasta numai 
în două rânduri 1. Cea mai însemnată răscoală a sclavilor, aceea care a avut loc 
sub conducerea lui Spartac, este în mod conştient ignorată. Autorii nu consi- 


1 Marile evenimente ale lumii, v. II, p. 44. 

deră probabil această răscoală drept unul din marile evenimente ale istoriei uni- 
versale. In zadar ar căuta cititorul în paginile « Marilor evenimente ale lumii » 
informații despre mişcările masselor populare care au sguduit imperiul roman 
în secolele III—V şi care au contribuit la pieirea societății sclavagiste. 

Răscoalele ţărăneşti antifeudale din Evul Mediu sunt de asemenea trecute 
sub tăcere sau intenționat denaturate. Unei răscoale ţărăneşti atât de importante 
din Evul Mediu, cum este răscoala condusă de Walt Taylor în Anglia (1381) i 
se acordă numai o frază 1 iar despre răscoala lui Dolcino din Italia de Nord (1304 

1307), despre răscoala antifeudală de sub conducerea lui Ivailo (1277— 1280) 
din Bulgaria şi despre multe alte mişcări populare nici nu se pomeneşte. Răscoala 
țăranilor din Franţa, cunoscută sub numele de « La Jacquerie » (1358) este expusă 
sub o formă denaturată ; comportarea ţăranilor răsculați este zugrăvită în culo- 
vile cele mai negre 2, Una din cele mai importante mişcări antifeudale şi de elibe- 
rare naţională din Cehia — războaiele husite (1419—1434) — este prezentată 
ca o mişcare religioasă 3. Marele război țărănesc din Germania (1525), căruia 
Fr. Engels i-a consacrat minunata sa lucrare, este efectiv aruncată în întregime 
peste bordul istoriei, se pierde în mişcarea reformistă î. Despre lupta de clasă 
din oraşele medievale nu se pomeneşte nimic. Luptătorilor pentru libertatea po- 
porului — Walt Taylor, John Bull, Thomas Miintzer, Ivan Bolotnicov, Stepan 
Razin şi multor altora — nu li s'a găsit loc în această lucrare, care promite să tra- 
leze «lupta veşnică a omului pentru libertatea individuală şi eliberarea de sub 
jug » 5. Câtă ipocrizie este în aceste fraze sforăitoare ale autorilor ediţiei, care nu 
admit nicăieri nici măcar să se pomenească despre eroii populari ai trecutului, 
în timp ce faptele sângeroase ale lui Atila, conducătorul hoardelor Hunilor ê 
sunt zugrăvite în culori vii. 

Trăsătura cea mai caracteristică a ediţiei constă în desconsiderarea la maxi- 
mum a istoriei popoarelor din Orient şi Europa răsăriteană. Istoria ţărilor din 
Orient, în special a Chinei şi Indiei, nu este tratată decât din punctul de vedere 
al poftelor expansioniste ale puterilor europene, subliniindu-se totodată în fel 
şi chip rolul «civilizator » al acestor puteri în răsărit 7. In această lucrare, che- 
mată, chipurile, să pună în lumină principalele evenimente ale istoriei universale, 
nu se face nici cea mai mică încercare dea da o istorie a marelui popor chinez, a 
marii sale culturi multiseculare, precum şi o istorie a Indiei şi a altor ţări din 
Orient. Această ignorare intenţionată a istoriei popoarelor din Orient dovedeşte 
tendinţa camuflată de a împărţi popoarele lumii în popoare «superioare » şi 
« inferioare », adică de a reînvia aiurelile rasiste. 

Istoria popoarelor din Europa răsăriteană şi centrală şi în primul rând a Sla- 
vilor este fie denaturată, fie trecută sub tăcere. Acordând atenție chiar unor 
fapte de mică însemnătate din istoria ţărilor din Europa occidentală şi America, 
falsificatorii burghezi trec în mod intenţionat sub tăcere multe evenimente de 
importanţă mondială, legate de popoarele slave. Istoria medievală a Poloniei, 
Cehiei, Bulgariei, precum şi a altor ţări din Europa de Sud-Est — Ungaria, 
România, Albania — dispare aproape cu totul din câmpul de observaţie al auto- 


1 Marile evenimente ale lumii, v. III, p. 170. 
2 Ibidem, v. III, p. 164—170. . 
3 Ibidem, p. 191—199. 

4 Ibidem, v. IV, p. 34. 

3 Ibidem, v. I, p. 4. 

* Ibidem, v. II, p. 171 şi urm. 

7 Ibidem, v. III, p. 83—91, 317—327, etc. 

rilor acestei serii. Aceasta nu este, desigur, o simplă întâmplare, ci consecința 
directă a orientării generale europocentriste a întregii ediţii. 

Neavând posibilitatea de a trece sub tăcere marele popor rus, față de caie 
simpatiile cresc pretutindeni zi de zi, inclusiv în America, autorii recurg la o 
falsificare grosolană a istoriei sale şi în special a istoriei originii statului rus. In 
această ediție se reînvie teoria normană, demult îngropată şi profund greşită 
asupra originii vechiului stat rus. In articolul « Originea Rusiei »1 se propovă- 
dueşte tocmai această teorie antiştiinţifică şi, bineînţeles, fără niciun fel de temei 
se neagă, sau pur şi simplu se trec sub tăcere, datele primelor izvoare ale cerce- 
tărilor arheologice, care dovedesc fără putință de tăgadă că Slavii răsăriteni 
au fost întemeetorii statului vechi rus. Sensul politic al reinvierii falsei teorii 
normane asupra originii statului rus este cât se poate de limpede: tendinţa de 
a diminua rolul istoric al poporului rus. 

Ceea ce este cu deosebire caracteristic pentru întreaga ediţie este desconsi- 
derarea totală a istoriei culturii populare, ignorarea minunatelor valori materiale 
şi spirituale create de popoarele lumii de-a-lungul veacurilor, estomparea carac- 
terului de clasă al culturii şi ideologiei în societatea sclavagistă şi în cea feudală, 
analizate în primele patru volume. In schimb, autorii manifestă un interes deosebit 
faţă de problemele religiei şi ale bisericii catolice, idealizează fățiş papalitatea 
şi obscurantismul medieval 2. 

Perioada istoriei contemporane, care a început după revoluția burgheză 
din Anglia din secolul al XVII-lea, este mai plină de evenimente importante decât 
toate perioadele anterioare. Feudalismul a fost înlocuit de o formațiune socială 
nouă, mai progresistă — capitalismul. 

Revoluţia burgheză franceză dintre anii 1789—1794 a avut o însemnătate 
deosebită pentru istoria trecerii dela feudalism la capitalism. Ea a răsturnat 
feudalismul în Franţa şi a exercitat o influenţă revoluționizatoare asupra multor 
altor ţări. Cum este interpretat evenimentul de importanță mondială a revo- 
luţiei franceze în această lucrare în multe volume? 

Autorii au hotărît să se folosească şi aici de un text străin, şi anume de frag- 
mente dintr'o carte tipărită în Franţa cu peste 70 de ani în urmă. Adoptarea 
unor opere învechite, nesigure şi antiştiinţifice, constitue prin el însuşi un fapt 
remarcabil care dovedeşte odată mai mult sărăcia de minte şi neputinţa de a 
creea a autorilor « Marilor evenimente ale lumii ». In cazul de față însă, alegerea 
textului adoptat este foarte caracteristică. Ei au recurs la una din cele mai false 
şi mai ticăloase lucrări — la cartea lui H. Taine « Originea Franţei contemporane », 
scrisă în cea mai mare parte curând după evenimentele Comunei din Paris din 
anu 1871. In acea vreme presa reacționară împroşea cu noroi şi calomnii pe 
comunarzi şi pe toţi revoluționarii, inclusiv pe iacobini, revoluționarii burghezi 
ai secolului al XVIII-lea. Cartea lui H. Taine este unul din pamfletele furi- 
bunde şi calomnioase care nu au nimic comun cu ştiinţa. Taine cunoştea atro- 
cităţile împotriva comunarzilor în anul 1871; el ştia că chiar după căderea 
Comunei, în acele zile când niciun pericol nu mai amenința burghezia, burghezii 
parizieni, « domnii » şi « doamnele », scoteau ochii muncitorilor ucişi şi-şi revărsau 
furia lor bestială asupra cadavrelor comunarzilor. Şi totuşi această răzbunare 
a burgheziei pariziene din 1871, H. Taine a atribuit-o în mod calomnios popula- 
ţiei muncitoare din Paris. 


1 Marile evenimente ale lumii, v. II, p. 269—278. 
2 Ibidem, p. 163—169, 315—326 etc, 

Falsificatorii americani l-au depăşit însă chiar şi pe H. Taine; ei au ales 
în mod arbitrar din cartea sa fragmente care se referă numai la un singur episod 
al revoluției — la răfuiala poporului cu contrarevoluţionarii care se aflau în închi- 
sorile Parisului. Această răfuială a avut loc într'un moment când cea mai mică 
încetineală în lupta împotriva contrarevoluţiei putea fi deosebit de primejdioasă 
şi cu consecinţe grele pentru popor. Menţionând numai acest episod şi intitulându-l 
« Imperiul teroarei » (1793—1794), autorii nu s'au sfiit să recurgă la un fals gro- 
solan: ei au substituit istoria unei perioade întregi, perioada dictaturii iacobine 
(1793—1794), cu un episod pentru zilele din Septembrie 1792 când dictatura 
iacobină nu mai exista. 

Cititorul nu va găsi în această serie istorică nu numai descrierea mişcărilor 
proletare revoluţionare (de pildă, a răscoalelor din Lyon din 1831 şi 1834, a răs- 
coalei muncitorilor din Paris din Iunie 1848, a Comunei din Paris din 1871), dar 
nici măcar descrierea revoluţiei burgheze franceze din 1830. Revoluţia burghezo- 
democratică din 1848 din Franţa este prezentată prin fragmente din opera înve- 
chită şi plină de greşeli a lui William Taylor 1. Desigur că este imposibil să se 
extragă din aceste fragmente date cu privire la situaţia masselor populare şi 
la lupta lor din ajunul şi din timpul revoluției din 1848. Aici nu se pomeneşte 
nimic despre organizaţiile revoluţionare secrete ale muncitorilor parizieni, care 
au fost inițiatorii revoluţiei din Februarie 1848. Fragmentul trunchiat « Revo- 
luţia franceză din 1848 », care n'a fost dus nici până la deschiderea Adunării Cons- 
tituante (Mai 1848), este dintr'odată înlocuit în această lucrare în zece volume 
cu o înşirare confuză a evenimentelor revoluțiilor din 1848 din Italia, Austria, 
Ungaria, Germania. Fragmentele din vechea lucrare a lui W. Allison Philipps 
nu ne dau nicio idee despre însemnătatea istorică a revoluțiilor din 1848 şi a 
mişcărilor naţionale din acea vreme, care sunt menţionate numai în treacăt. Lupta 
națională a numeroase popoare europene din aceeaşi perioadă a anilor 1848 — 
1849: a Polonezilor, Slovacilor, Sârbilor, Horvaţilor, Slovenilor, Irlandezilor, 
Grecilor, Valahilor şi Moldovenilor este trecută sub tăcere. 

« Marile evenimente ale lumii » nu rezistă la critică nici în ceea ce priveşte 
istoria economiei şi a tehnicii. Cititorul va căuta în zadar aici materiale cu privire 
la crizele economice. Citind această lucrare în zece volume nu ne putem face o 
idee nici despre formarea pieții mondiale, nici despre desvoltarea economică a 
unor anumite țări. De pildă, fragmentele folosite privind revoluţia industrială 
din Anglia nu fac decât să inducă în eroare pe cititor, îl împiedecă să înţeleagă 
succesiunea cronologică şi legătura cauzală a evenimentelor. Astfel, în volumul 
al VI-lea al « Marilor evenimente ale lumii » se tratează mai întâi problemele 
politicii economice a Angliei în anii când revoluţia industrială se desăvârşea 
deja è şi numai mai departe, după alte câteva articole, aproape la sfârşitul volu- 
mului 2, se dă un studiu fugitiv şi confuz al inovațiilor tehnice care au apărut 
în perioada iniţială a revoluţiei industriale. Aici, ca şi în multe alte locuri, autorii 
înhamă în mod conştient « căruţa înaintea calului », căutând să deruteze pe cititor, 
să-l îndepărteze pe cât se poate mai mult de adevărata ştiinţă care descoperă 
legile obiective ale desvoltării omenirii. La tratarea revoluţiei industriale autorii 
au folosit cu o deosebită predilecție confuzia intenţionată în expunerea eveni- 
mentelor, omisiunile, trecerea sub tăcere şi alte procedee de falsificare. In definitiv, 


1 Marile evenimente ale lumii, v. VI, p. 269—275. 
2 Ibidem, p. 233—239. 
3 Ibidem, v. VI, p. 299—309. 

tocmai ca urmare a revoluțiilor industriale a apărut clasa proletariatului din 
fabrici şi uzine, din marea industrie, acest gropar al orânduirii capitaliste. 

Autorii lucrării au ascuns cititorului american contribuţia uriaşă, de nepre- 
țuit a poporului rus la cultura, tehnica, ştiinţa, literatura şi arta mondială. Citi- 
torul nu va găsi în această ediţie nicio informaţie asupra genialelor lucrări ale 
lui Lomonosov, asupra invențiilor lui Polzunov, Culibin, Popov, asupra desco- 
peririlor ştiinţifice ale lui Lobacevschi, Butlerov, Mendeleev, Secenov, Pavlov; 
despre Belinschi, Herzen, Cernişevschi... Oamenii care-şi dau osteneala să 
studieze cele zece volume ale « Marilor evenimente ale lumii » nu vor găsi în ele 
absolut nimic despre marile genii ale culturii care au ieşit din sânul popoarelor 
patriei sovietice. 

Remarcăm între altele că în această lucrare în zece volume faptele de arme 
ale poporului rus au fost în mod intenţionat fie ascunse, fie « eliminate » cu desă- 
vârşire din istoria universală. De pildă, bătălia dela Borodino din 1812 — una 
din cele mai minunate victorii militare ale armei ruse — este în mod fals zugră- 
vită în această lucrare ca o încăerare «fără învingători şi învinşi »1. Expunând 
evenimentele războiului din Crimeea, autorii lucrării au umbrit în mod artificial 
atât victoria Ruşilor la Balaclava cât şi întreaga epopee eroică nemuritoare dela 
Sevastopol. In istoria în mai multe volume a războiului din Crimeea, englezul 
Kinglake era entuziasmat de vitejia trupelor ruseşti. Autorii au extras însă 
din opera lui Kinglake numai descrierea înfrângerii Ruşilor în lupta dela 
Inkerman 2. 

Intreaga istorie socială a desvoltării modului de producţie capitalist este 
cu totul ascunsă cititorilor: în întreaga lucrare nu există nicio pagină despre 
condițiile mizere de viaţă ale oamenilor muncii, despre jefuirea lor de către moşieri 
şi burghezie, despre lupta eroică a oamenilor muncii împotriva exploatării capi- 
taliste crescânde, despre organizaţiile, uniunile, partidele lor politice de luptă. 
Apariţia organizaţiilor internaționale ale proletariatului, apariția marxismului, 
a Internaționalei I-a ca şi a Internaționalei a II-a, naşterea bolşevismului şi ieşirea 
lui pe arena internaţională, revoluţia din Rusia din 1905, care a trezit popoarele 
din răsărit şi care a exercitat o uriaşă influență asupra masselor muncitoare din 
țările occidentale — toate acestea sunt evenimente care nu au atras atenţia auto- 
rilor lucrării în zece volume. Dar iată unde apar adevăratele evenimente « mari »: 
« încoronarea lui Alfons al XIII-lea », «încoronarea regelui Eduard al VII-lea ». 
Unor asemenea evenimente li se consacră capitole separate. 

Se falsifică de asemenea şi istoria S.U.A. Problema formării şi desvol- 
tării statului american, a politicii sale externe sunt prezentate într'o lumină falsă. 
Un exemplu caracteristic de trecere sub tăcere a rolului poporului american în 
istoria S.U.A. îl constitue interpretarea subiectivistă a războiului civil din 1861 — 
1865, care a avut, după cum arăta Lenin, o importanţă istorică, mondială, 
progresistă şi revoluționară, în care poporul american şi-a demonstrat tradiţiile 
sale revoluţionare. Dar falsificatorii americani ai istoriei se tem de tradiţiile 
revoluționare ale poporului lor şi fac tot posibilul pentru ca oamenii muncii ameri- 
cani să le uite. Ei nu au pomenit niciun cuvânt despre participarea masselor popu- 
lare, şi în special a Negrilor, la războiul civil. Eliberarea Negrilor este prezen- 
tată ca un fel de «act generos » al guvernului 2. 


1 Marile evenimente ale lumii, v. VI, p. 129. 
2 Ibidem, p. 347—356. 
3 Ibidem, v. VII, p. 63. 

Trebue subliniat că şi războiul pentru independenţă care, după cum spunea 
Lenin, a fost unul din marile războaie cu adevărat eliberatoare, cu adevărat revo- 
luționare, este tratat de pe poziţii analoage. Un asemenea război nu ar fi putut 
avea loc şi nu ar fi putut fi victorios fără participarea poporului. Dar cititorul 
va căuta în zadar în « Marile evenimente ale lumii » o descriere a activităţii masse- 
lor populare. Intreaga luptă revoluționară este redusă la activitatea anumitor 
cârmuitori şi generali. Nu este de mirare că în numeroasele articole consacrate 
istoriei S.U.A. lipseşte o istorie a poporului american, lipseşte o istorie civilă 
internă a Americii. 

Istoria politicii externe a statului american nu este expusă în mod obiectiv. 
In articolul « Naşterea imperiului american », războiul de cotropire al S.U.A. 
îinpotriva Mexicului (1846—1848) este expus ca o «apărare » împotriva «expan- 
siunii » Mexicului. Autorul justifică, drept firească şi legitimă, anexarea la S.U.A. 
a mai mult de jumătate din teritoriul mexican 1. Volumul al VII-lea cuprinde 
un vast material cu privire la războiul americano-spaniol din 1898 şi în special 
cu privire la desfăşurarea operaţiunilor militare. Dar autorii nu scapă niciun 
cuvânt despre caracterul războiului sau cu privire la faptul că acesta a fost primul 
război imperialist al Statelor Unite pentru reîmpărțirea lumii, că începând cu acest 
război, S.U.A. au pornit fățiş pe calea cuceririlor imperialiste şi a luptei pentru 
dominaţia mondială. 

Propunându-şi să abată pe cititor dela înțelegerea justă a istoriei societăţii 
şi în special a epocii capitalismului în stadiul premonopolist şi în cel monopolist, 
autorii seriei caută să ascundă cauzele şi sensul unor astfel de fenomene ca răz- 
boaiele imperialiste. Imperialismul generează în mod fatal războaiele, care apar 
ca un rezultat inevitabil al desvoltării forţelor economice şi politice mondiale 
pe baza capitalismului monopolist contemporan. Or, după părerea autorilor seriei, 
primul război mondial a apărut nu ca rezultat al putrezirii întregului sistem capi- 
talist şi al luptei statelor capitaliste pentru dominația mondială, ci datorită acţi- 
unilor unor anumite personalităţi. Astfel, « asasinatului dela Sarajevo » i se atribue 
o importanţă aproape primordială în deslănțuirea primului război mondial 2. 

In această ediţie se denaturează în mod grosolan chiar şi desfăşurarea pri- 
mului război mondial. Ea prezintă cititorului date extrem de fragmentare despre 
operaţiunile armatelor engleze, franceze, ruse şi altele. In acelaşi timp, operaţi- 
unile trupelor americane sunt descrise în mod amănunţit. Descrierea mersului 
operaţiunilor militare este, de fapt, limitată la perioada dintre 28 Aprilie şi 11 
Noembrie 1918, adică la perioada de participare a S.U.A. la războiul din Europa. 
Articolul încearcă să convingă cititorul că participarea trupelor americane a fost 
hotăritoare pentru rezultatul primului război mondial 2. 

Falsificatorii istoriei încearcă să ascundă cauzele intrării S.U.A. în primul 
război mondial. Este ştiut însă că monopolurile din S.U.A. se aflau printre prin- 
cipalele forțe care au deslănţuit războiul. Mai mult decât oricare altă putere 
imperialistă, Statele Unite s'au îmbogăţit de pe urma războiului, transformând 
chiar şi cele mai bogate țări capitaliste în vasali ai lor. Editorii lucrării caută să 
absolve miliardarii şi milionarii americani de răspunderea pentru pregătirea acestui 
război şi pentru târîrea poporului american în măcelul mondial. Participarea 
S.U.A. la război este zugrăvită ca o luptă pentru « drepturile omului ». Despre 


1 Marile evenimente ale lumii, v. VI, p. 230—231. 
2 Ibidem, v. IX, p. 1. 
3 Ibidem. 

adevăratele scopuri, scopurile imperialiste ale participării S.U.A. la primul război 
mondial, nu se vorbeşte absolut nimic. 


Or, rezultatele anchetei cu privire la cauzele intrării S.U.A. în primul război 
mondial sunt bine cunoscute, Din această anchetă efectuată în 1934 de Comisia 
senatorială a lui Ney reiese că monopolurile din S.U.A. poartă răspunderea directă 
pentru pregătirea războiului şi pentru târirea în război a poporului american. 
Războiul este un business avantajos pentru magnații capitalului, însă tocmai 
acest lucru caută să-l ascundă autorii ediţiei. 


In 1917 a început perioada celor mai însemnate şi măreţe evenimente din 
istoria universală. In Octombrie 1917 a învins în Rusia revoluția socialistă care 
a deschis o eră nouă în desvoltarea societății omeneşti. Particularitatea caracte- 
ristică a acestei perioade o constitue prăbuşirea sistemului capitalismului mondial 
unic, scindarea lumii în două lagăre — lagărul socialismului şi lagărul capitalis- 
mului,. 


Ca şi în părţile precedente ale « Marilor evenimente ale lumii » în volumele 
IX şi X se trece sub tăcere istoria unei serii de țări şi popoare, istoria unor conti- 
nente întregi. Cititorul nu va găsi în această lucrare de zece volume nu numai 
un studiu complet de istorie, dar nici măcar fapte separate despre U.R.S.S., 
despre China, țările Asiei, despre popoarele Orientului Mijlociu şi Apropiat, despre 
popoarele Africii. Autorii au redus istoria bogată în evenimente a popoarelor 
la un număr de fapte, în majoritatea cazurile neînsemnate, alese în mod 
tendenţios. De pildă, unor asemenea fapte «istorice» ca erupția Vezuviu- 
lui şi cutremurul din San Francisco li se consacră articole deosebite. Iar unui 
astfel de eveniment, de o uriaşă însemnătate în istoria omenirii, cum a fost Marea 
Revoluţie Socialistă din Octombrie din Rusia, i s'au acordat literalmente numai 
7 cuvinte 1. 


Măsurile înfăptuite de Puterea Sovietică pentru realizarea păcii în întreaga 
lume şi pentru ridicarea bunei stări a oamenilor muncii, măsuri care au atras 
atenția şi simpatia popoarelor din toate țările, nici nu sunt pomenite în această 
lucrare. Autorii ei au ascuns cititorului un act istoric atât de important al guver- 
nului sovietic cum este Decretul asupra păcii, care a proclamat principiile funda- 
mentale ale politicii externe a Puterii Sovietice. Ei au adoptat dela început cursul 
trecerii sub tăcere şi al denaturării politicii externe de pace a Uniunii Sovietice. 
Niciun singur cuvânt nu pomenesc ei despre revoluțiile din Germania, Austria 
şi din alte ţări, care au urmat după Revoluţia din Octombrie din Rusia. Ei trec 
de asemenea sub tăcere şi faptul că puterile imperialiste au încercat să sugrume 
patria tuturor oamenilor muncii, — tânăra Republică Sovietică — şi să restau- 
reze capitalismul în Rusia. Lumea întreagă cunoaşte rolul activ pe care l-a jucat 
burghezia americană în această « invazie a celor 14 state » împotriva Rusiei Sovie- 
tice. Acesta este un fapt istoric incontestabil. Despre acest fapt au fost scrise 
multe cărţi, inclusiv în Statele Unite. Trecerea lui sub tăcere nu face decât să arate 
cât de neobiectiv şi cu câtă rea credință procedează autorii « Marilor evenimente 
ale lumii » în relatarea faptelor istorice, 


La timpul său, când Țara Sovictelor făcea abia primii paşi pe calea con- 
strucţiei socialiste, burghezia şi presa ei au organizat «un complot al tăcerii » în 
ce priveşte succesele noastre. Indeplinirea cu succes a primului cincinal a făcut 


1 Marile evenimente ale lumii, v. IX, p. 21. 

însă să eşueze acest complot. Lumea capitalistă a fost nevoită să vorbească despre 
realizările Uniunii Sovietice. 

Editorii acestei lucrări ar fi vrut să organizeze din nou un «complot al 
tăcerii »; ei nu vor să se împace cu faptele unanim cunoscute care dovedesc forţa 
de nebiruit a socialismului, ei se tem de adevărul istoric, se tem că popoarele vor 
putea trage din acest adevăr concluziile de care au nevoie. Expunând istoria 
modernă a ţărilor capitaliste, autorii ediţiei fac: tot posibilul pentru a ascunde 
cititorilor faptele şi evenimentele care arată procesul de putrezire a sistemului 
capitalist. In această lucrare în zece volume nu se arată, de pildă, că ţările capi- 
talismului au trecut în anii 1929—1933 prin una din cele mai profunde crize 
economice şi că în a doua jumătate a anului 1937 a început o nouă criză economică 
care a grăbit începutul celui de al doilea război mondial. Scopul acestei falsificări 
este clar: să ascundă caracterul vicios al sistemului capitalist, inevitabilitatea 
crizelor economice în ţările capitalismului. 


In schimb, autorii nu-şi precupeţesc cuvintele de laudă la adresa fascismului. 
Venirea la putere a fascismului prin teroare este zugrăvită ca «o victorie legală 
obținută pe cale constituțională »ł, iar acțiunile sale sângeroase sunt prezen- 
tate ca «realizări grandidase »2. Preamărind dictatura fascistă, autorii caută 
să mascheze esenţa fascismului ca dictatură a elementelor celor mai reacționare, 
celor mai şovine, celor mai imperialiste ale burgheziei, ca un fenomen ce caracte- 
rizează intensificarea procesului de putrezire a capitalismului, agravarea crizei 
sale politice — criza democraţiei burgheze. 


Cu o deosebită râvnă sunt falsificate cauzele originii celui de al doilea război 
mondial. Autorul articolului consacrat istoriei isbucnirii acestui război caută 
să ascundă adevărul cu privire la cauzele eşecului tratativelor anglo-franco-sovie- 
tice din primăvara şi vara anului 1939, să prezinte situaţia astfel ca şi cum pute- 
rile occidentale, în special Anglia şi Franţa, ar fi căutat « să creeze un front activ 
de luptă împotriva expansiunii naziste» 3. Ele ar fi dorit, chipurile, să realizeze 
în vara anului 1939, un acord cu Uniunea Sovietică, dar Uniunea Sovietică ar 
fi refuzat aceasta 4. Or, întreaga lume ştie că tocmai guvernul sovietic a făcut 
tot ce era posibil pentru realizarea unui acord cu puterile occidentale şi pentru 
crearea unui front unic de luptă împotriva agresiunii hitleriste. Incercarea de a 
evita răspunsul la întrebarea cu privire la adevărata politică a cercurilor guver- 
nante din Anglia şi Franţa din acel moment fatal nu face decât să dovedească 
că autorii lucrării nu au conştiinţa curată. Cine nu ştie că în acea perioadă, cercu- 
rile guvernante ale statelor occidentale continuau vechea lor politică de instigare 
a Germaniei hitleriste împotriva Uniunii Sovietice. Ele căutau să pună Uniunea 
Sovietică în situaţia unei izolări internaţionale, să-i impună un acord nedrept 
şi inegal în drepturi. 


In articoieie consacrate evenimentelor din ajunul războiului, politica de 
complicitate cu agresorii fascişti este justificată în fel şi chip sub pretextul că 
aşa zisele state democratice — Anglia, Franţa, S.U.A. — nu ar poseda suficiente 
forțe pentru a organiza riposta împotriva agresorului. Această versiune falsă, 
scornită pentru a justifica politica de deslănţuire a războiului, a fost de mult 


Marile evenimente ale lumii, v. IX, p. 279. 
Ibidem, p. 341. 
Ibidem, p. 16. 
Ibidem, p. 20. 

demascată de realitatea faptelor. Principala cauză a concesiilor făcute statelor 
agresive de către Anglia, Franţa şi S.U.A. a constat în renunțarea acestor ţări 
la politica securității colective, a ripostei colective dată agresorului, şi în trecerea 
la o politică care însemna în fapt deslănțuirea războiului. Această politică era 
menită să atragă în război pe rivalii lor din lumea capitalistă, să-i instige împo- 
triva Uniunii Sovietice, să obţină o istovire reciprocă a părţilor beligerante, pentru 
a intra ulterior în acțiune la momentul oportun şi a-şi dicta condiţiile partici- 
panţilor la război. 


Acesta era sensul faimoasei politici « miincheneze » a puterilor occidentale, 
politică de stimulare a agresiunii fasciste şi de deslănţuire a celui de al doilea 
război mondial. In înfăptuirea acestei politici, cercurile conducătoare din Statele 
Unite au avut un rol important. Totuşi, autorii « Marilor evenimente ale lumii p 
trec toate aceste lucruri sub tăcere, căutând în zadar să scoată basma curată 
pe miincheniştii englezi, francezi şi americani. 


In articolul « München », transacţia ruşinoasă dintre cele patru puteri figu- 
rează ca un «act de împăciuire ». Vorbind despre trădarea de către miinche- 
nişti a poporului cehoslovac, autorul recunoaşte cu cinism că reprezentanţii celor 
patru puteri au găsit cu uşurinţă un limbaj comun la conferință deoarece « nimeni 
din ei nu a fost nevoit să vorbească în limba cehă »!. Cu alte cuvinte, niciunul 
dintre ei nu era preocupat de interesele popoarelor Cehoslovaciei. 


Justificând târgul încheiat cu agresorii fascişti pentru organizarea războ- 
iului împotriva U.R.S.S., autorii « lucrării » în mai multe volume trec sub tăcere 
şi încercările unanim cunoscute ale unei înţelegeri directe între reprezentanţii 
S.U.A. şi cârmuitorii Germaniei fasciste, cât şi acţiunea de instigare a hitleriş- 
tilor la războiul împotriva Uniunii Sovietice. 


In seria « Marile evenimente ale lumii», nu numai evenimentele care au 
precedat cel de al doilea război mondial, ci şi mersul şi urmările războiului sunt 
denaturate în mod grosolan. Volumul al X-lea cuprinde peste douăzeci de arti- 
cole cu privire la cel de al doilea război mondial. Dar şi aici domneşte cu desă- 
vârşire bunul plac în alegerea şi tratarea faptelor istorice; autorii caută să exage- 
reze importanţa faptelor care le sunt pe plac, chiar dacă sunt de mică importanţă, 
şi să diminueze evenimentele cu adevărat importante. Ei prezintă debarcarea 
aliaţilor în Africa de Nord ca pe cel de al doilea front?, expun pe larg opera- 
ţiunile militare ale armatei americane în Oceanul Pacific. In acelaşi timp însă, 
ei trec sub tăcere în mod arbitrar evenimentele cu adevărat măreţe ale războiului 
de eliberare. Măraţul eroism al Uniunii Sovietice, care a salvat popoarele Europei 
şi Asiei de ameninţarea robiei fasciste, a intrat în istoria universală ca un fapt 
incontestabil. Popoarele lumii recunosc acest merit istoric al Uniunii Sovietice 
şi nutresc față de ea un sentiment de adâncă recunoştinţă. 


Totuşi, dintre toate arliicolele privind desfăşurarea războiului, numai unul 
este consacrat rolului Uniunii Sovietice în război: articolul cu privire la lupta 
dela Stalingrad. Autorii nu au putut ocoli acest eveniment. Dar s'au străduit 
mult să-l denatureze, să-i diminueze însemnătatea. O parte considerabilă a arti- 
colului privitor la cea mai mare luptă din istoria războaielor este scrisă pe baza 


1 Marile evenimente ale lumii, v. IX, p. 359. 
2 Ibidem, v. X. p. 136. 

arătărilor şi scrisorilor soldaților germani, dar se trece în mod conştient sub tăcere 
eroismul ostaşilor sovietici, influența hotăritoare a bătăliei dela Stalingrad asupra 
întregii desfăşurări a celui de al doilea război mondial. 


Autorii denaturează şi trec sub tăcere marile merite ale U.R.S.S. în sdrobirea 
fascismului, ei caută să ascundă rolul Statului Sovietic în istoria universală, să 
diminueze uriaşa influență pe care ţara socialismului o exercită asupra desvoltării 
omenirii pe calea progresului. 


Ultima parte a volumului cuprinde perioada dela terminarea celui de al 
doilea război mondial şi până la începutul războiului dus de Statele Unite împo- 
triva Coreei. Dar şi aici sunt ocolite cele mai însemnate probleme ale politicii 
internaţionale, ca de pildă problema organizării de după război a Germaniei şi 
Japoniei. Este adevărat că există articole despre Germania şi Japonia, dar în ele 
se vorbeşte numai despre situația din aceste țări în momentul capitulării lor şi 
nu se suflă niciun cuvânt despre istoria lor din perioada de după război. Autorii 
evită în mod conştient să se ocupe de lupta popoarelor pentru reglementarea 
paşnică a problemelor germană şi japoneză pe baza acordurilor adoptate de 
aliaţi. 


Aceeaşi metodă este aplicată şi în privinţa unei serii de alte probleme impor- 
tante ale perioadei de după război. In articolul privitor la Organizaţia Naţiunilor 
Unite se vorbeşte despre conferinţa dela San Francisco, care a avut loc în 1945 
şi care a vestit înfiinţarea acestei organizaţii internaţionale. Autorul povesteşte 
despre tot felul de combinaţii de culise în legătură cu conferința, însă cititorul 
nu poate afla pentru ce a fost convocată conferinţa, ce hotăriri a luat şi ce a însem- 
nat crearea Organizaţiei Naţiunilor Unite pentru cauza păcii. Este uşor să recu- 
noaştem aici metoda favorită a presei reacționare americane de a înşira o mulțime 
de basme, senzaţii, presupuneri, bănueli, pentru ca în cele din urmă să ascundă 
fondul chestiunii, sensul evenimentelor. Cititorul nu va afla nici cu ce s'a ocupat 
O.N.U. în momentul creării sale şi nici ce hotăriri s'au luat. 

Tocmai teama de adevărul istoric, de faptele reale, îi împinge pe autorii ediţiei 
la falsificarea istoriei. In această lucrare de zece volume nu există o istorie a 
perioadei de după război, ci numai o adunătură de fapte alese arbitrar şi expuse 
într'o lumină falsă. Cititorul nu va găsi în articolele despre această perioadă expli- 
cația semnificației pentru popoarele lumii a victoriei în cel de al doilea război 
mondial asupra forţelor reacţiunii internaţionale — fascismul german şi mili- 
tarismul japonez. El nu va afla aici că o serie de popoare din Europa şi Asia au 
instaurat în țările lor ca urmare a acestei victorii, regimuri cu adevărat demo- 
cratice. El nu va citi niciun singur cuvânt despre victoria de importanţă isto- 
rică mondială a poporului chinez. Cititorul nu va afla nimic despre Uniunea 
Sovietică, despre succesele ei din perioada de după război. Spre deosebire de 
țările capitaliste, Statul Sovietic nu numai că şi-a refăcut într'un termen scurt 
economia sa naţională, în pofida distrugerilor uriaşe pe care le-a suferit, dar a 
realizat şi o depăşire considerabilă a nivelului antebelic de producție, a devenit 
şi mai puternic, prestigiul său internaţional a crescut într'o măsură conside- 
rabilă.- 


Autorii aşa zisei «istorii universale» se tem să recunoască acest adevăr 
obiectiv. Mai mult, ei amenință popoarele iubitoare de pace, preamăresc politica 
de intimidare a altor state. Astfel, articolul « Veacul atomic» cheamă făţiş la 


www.dacoromanica.ro 


RECENZII 4197 


folosirea bombei atomice împotriva popoarelor care nu doresc să se supună dic- 
tatului cârmuitorilor imperialişti 1. 


Metoda calomniei este folosită pe o scară deosebit de largă cu privire la 
țările lagărului democratic, a căror întărire nu este pe placul cercurilor reacțio- 
nare din țările capitaliste. In articolul despre Cehoslovacia, autorul încearcă să 
prezinte victoria forţelor democratice din Cehoslovacia din Februarie 1948 drept 
«inirigi ale Moscovei ». Lumea întreagă ştie însă că reprezentanţii oficiali ai pute- 
rilor imperialiste în Cehoslovacia şi spionii şi diversioniştii trimişi acolo, împreună 
cu reacționarii cehi au căutat să înfăptuiască în Februarie 1948 o lovitură de stat, 
să lipsească popoarele Cehoslovaciei de cuceririle democratice obţinute în urma 
victoriei asupra fascismului german şi să restaureze în Cehoslovacia un regim 
reacționar. Victoria din Februarie a poporului cehoslovac a făcut să eşueze aceste 
planuri ale reacţiunii şi a dus definitiv Cehoslovacia pe calea democrației şi socia- 
lismului, 

In articolul privitor la intervenţia americană în Coreea este prezentată versi- 
unea falsă despre aşa zisa «agresiune » a Coreei de Nord. S.U.A. şi «forțele 
armate ale O.N.U. » au fost, chipurile, nevoite să intervină în problema coreeană 
pentru «a apăra democraţia ». Toate acestea se afirmă în ciuda bunului simţ 
şi a faptelor unanim cunoscute, publicate chiar şi în presa burgheză, fapte care 
dovedesc că războiul din Coreea a fost pregătit şi început de către cercurile reac- 
ţionare din America. . 


x 


Am analizat diferitele părți ale seriei americane «Marile evenimente ale 
lumii ». După cum vedem, de-a-lungul tuturor celor zece volume autorii falsifică 
istoria desvoltării omenirii din timpurile cele mai vechi până în zilele noastre. 
Caracterul antiştiinţific al acestei ediţii se manifestă în primul rând prin aceea 
că ea neagă legătura reciprocă şi condiţionarea reciprocă a evenimentelor istorice, 
neagă legile de desvoltare a societăţii. Istoria este prezentată ca o îngrămădire 
de fenomene izolate şi întâmplătoare. Faptele istorice sunt trecute sub tăcere 
sau denaturate în spirit tendenţios, de dragul intereselor claselor guvernante ale 
lumii capitaliste, 

Negarea legii procesului istoric, renunțarea la înţelegerea ştiinţifică a legilor 
desvoltării sociale, la previziunea ştiinţifică, constitue o metodă obişnuită a isto- 
riografiei burgheze. Istoricii burghezi reacţionari văd cu spaimă în grandioasele 
evenimente din ultimul timp o confirmare a faptului că orânduirea capitalistă 
nu este eternă, că ea este condamnată istoriceşte, că ea va fi înlocuită de o orân- 
duire socială nouă, superioară, care aduce omului adevărata libertate a persoanei, 
eliberarea de sub jug şi exploatare. Tocmai de aceea ei caută prin toate mijloacele 
să treacă sub tăcere legile desvoltării societăţii, să ascundă faptul că capitalismul 
este condamnat istoriceşte şi că triumful comunismului este inevitabil. 


Z. UDALȚOVA, F. POTEMKIN, B. CRÂLOV 


1 Marile evenimente ale lumii, v. X, p. 404. 

ATLAS PENTRU ISTORIA EVULUI MEDIU 
Sub redacția generală a acad: micia ului E A  Cusminski și a docen- 
tului A, P. Lvvandu ski 
Moscova, Direcţia generală a geodeziei şi cartcgrafivi de pel ângă Sovietul 
Miniştrilor U.R.S.S., 1952, in folio (5) + 55 p. cu 70 hărţi. 


Apariţia atlasului de istorie a evului 
mediu, lucrat de un colectiv de istorici sovie- 
tici, sub conducerea unuia din medieviştii 
de seamă ai Uniunii Sovietice, Acad. Cosmin- 
schi şi a docentului Levandovski, constitue 
o serioasă contribuţie a ştiinţei istorice 
sovietice în domeniul istoriei medii generale. 

Pentru istoricii din ţara noastră care se 
ocupă cu istoria generală a evului mediu, 
apariţia acestui atlas este de o deosebită 
importanţă, punându-le la dispoziţie un in- 
strument de lucru, întocmit de către istoricii 
sovietici după cele mai riguroase metode 
ştiinţifice ale istoriei şi geografiei istorice. 
Necesitatea unui atlas cu adevărat ştiinţific 
de istorie generală era resimţită de către 
istoricii din ţara noastră, care, de cele mai 
multe ori, erau nevoiţi să folosească atlase 
istorice străine. Reflectând poziţia de ciasă 
a autorilor lor, atlasele istorice burgheze 
ascund sau denaturează în mod intenţionat 
uneie aspecte esenţiale ale istoriei, ceea ce 
împiedecă lămurirea unor probleme sau 
chiar îndrumă la înţelegerea greşită a lor. 
Astfel, se acordă o atenţie insuficientă pro- 
blemelor economice, lipseşte permanent pre- 
zentarea luptei de clasă şi, promovându-se 
naţionaiismul şi şovinismul, cosmopolitismul, 
care toate merg mână în mână, se exagerează 
rolul ţărilor apusene şi centrale ale Europei 
şi se subestimează acela al ţărilor slave şi al 
istoriei celorlalte continente. 

Istoricii români care se ocupă cu istoria 
ţării noastre primesc de asemenea un ajutor 
binevenit, prin apariţia atlasului sovietic, 
care le indică în chip just situaţia ţării noas- 
tre în cadrul istoriei generaie. 

Dar apariţia atiasului sovietic de istoria 
evului mediu rezolvă mai ales lipsa de mate- 
rial didactic ştiinţific dela facultăţiie de isto- 
rie în special, precum şi din şcolile medii, 
punându-le la îndemână un instrument de 
lucru alcătuit în chip ştiinţific şi metodic. 
Intr'adevăr, harta istorică ajută pe elevi şi 
pe studenţi, ca şi cadrele didactice de altfel, 
să fixeze în spaţiu desfăşurarea evenimen- 
telor istorice şi situaţia economică, politică 
etc. a unei ţări sau regiuni, într'o anumită 
etapă a procesului istoric. 

Atlasul se adresează nu atât elevilor, cât 
mai ales profesorilor din şcolile medii sovie- 
tice şi studenţilor institutelor superioare, 
care au astfel un preţios îndreptar în muncă. 
Incepând cu anul universitar 1952—1953, 


WWW. 


atlasul a fost folosit şi în facultatea de Isto- 
rie din Bucureşti, la seminariile de Istorie 
generală medie, fiind de un real folos în munca 
cu studenţii, care au putut astfel să urmă- 
rească pe hartă desvoltarea istorică multila- 
terală a lumii în perioada orânduirii feudale. 


* 

Superioritatea ştiinţifică şi metodică a 
atlasului sovietic de istoria evului mediu, 
faţă de atlasele istorice burgheze, se explică 
prin aceea că la alcătuirea lui s'a ţinut per- 
manent seama de realizările medievistice 
sovietice, care tratează istoria pe baza meto- 
dei de cercetare şi interpretare materialist- 
dialectică şi istorică, înfăţişând istoria popoa- 
relor sub aspectul multilateral al desvoltării 
lor economice, sociale, politice şi culturale. 
Atlasul sovietic, consecvent acestei metode 
ştiinţifice de prezentare a istoriei, înfăţi- 
şează pe bază de hărţi istoria popoarelor în 
timpul orânduirii feudale, sub multiplele 
laturi ale desvoltării lor. 

Astfel desvoitarea economică a societăţii 
feudale este redată prin harta economică a 
Europei şi a Orientului Apropiat (Nr. 18), 
prin prezentarea hărților unor centre indus- 
triale şi comerciale desvoltate ca Flandra 
(Nr. 18 v) şi Italia de Nord (Nr. 18 b). Harta 
economică a Europei şi Orientului Apro- 
piat în secolele XI—XIII înfăţişează în 
chip amănunţit desvoltarea forţelor de pro- 
ducție din aceste regiuni, indicându-se cen- 
trele industriale şi comerciale, precum şi 
bogăţiile naturale mai importante, dându-se 
o egală atenţie atât ținuturilor apusene, 
cât şi celor răsăritene ale Europei. Chiar dacă 
unele atlase istorice burgheze tratează des- 
voltarea economică în evul mediu, se referă 
aproape numai la Europa apuseană şi cen- 
trală, neacordând nicio atenţie Europei 
răsăritene şi celorlalte continente, ca de pildă 
harta economică a Europei Centrale la 1500, 
din atlasul istoric al lui Putzger, cu refe- 
rinţe doar la Germania, Franţa şi Anglia 1. 

O hartă anexă (Nr. 18 a), prezintă legătu- 
rile de comerţ dintre diferitele ţări ale Euro- 
pei şi Orientului Apropiat în veacurile XI— 
XIII, care permite să se urmărească direc- 
ţiile schimbului de mărfuri. Socotesc că era 
necesară de asemenea şi o hartă a drumu- 


1 Putzger, Historischer Schul-A tlas, Ediţia 
a 58-a, Leipzig, 1940, p. 77—78. 

rilor comerciale din evul mediu, referitoare 
nu numai la aceste regiuni, ci şi la acelea 
ale Asiei. 

O importanţă deosebită se acordă în atlas 
planurilor oraşelor medievale din secolele 
XIII—XV, care prezintă desvoltarea luată 
de Roma, Constantinopol, Paris, Praga, 
Veneţia, Novgorod (Nr. 19). 

Un bogat loc ocupă în atlas înfăţişarea 
luptei de clasă de-a-lungul evului mediu, 
reprezentată prin răscoalele sclavilor şi ale 
colonilor, prin mişcările ţărăneşti şi frămân- 
tările orăşeneşti. 

In ilustrarea trecerii revoluţionare dela 
sclavagism la feudalism, autorii folosesc cele 
două teze ale lui I. V. Stalin şi anume că 
« Revoluţia robilor a lichidat pe stăpânii de 
robi şi a desfiinţat forma sclavagistă de ex- 
ploatare a maselor celor ce muncescs! şi, 
a doua, €... ne-romanii, adică toți ebar- 
barii » s'au unit împotriva duşmanului co- 
mun şi au răsturnat ca o furtună imperiul 
roman 22, indicaţii care ne arată legătura 
strânsă dintre răscoalele sclavilor şi colo- 
nilor şi cucerirea popoarelor migratorii. Pe 
baza acestei învățături autorii înfăţişează 
harta imperiului roman în secolele al IV-lea 
şi al V-lea ale erei noastre, indicând prin 
puncte roşii provinciile în care s'au produs 
mai intens mişcările sclavilor şi colonilor şi 
anume: Galia, Nordul Italiei, Sicilia, Egiptul 
etc. şi trasează şi direcţia drumurilor popoa- 
relor migratorii, arătând astfel cercetăto- 
rului în chip sugestiv legătura dintre cele 
două forţe care au determinat prăbuşirea 
imperiului sclavagist roman (Nr. 1 şi 2). 

Urmând învățătura marxistă că e Lupta 
de clasă între exploatatori şi exploataţi este 
trăsătura fundamentală a orânduirii feudale + 
autorii atlasului acordă un loc important 
înftățişării luptei de clasă dintre feudali şi 
iobagi, prezentând cele mai însemnate miş- 
cări ţărăneşti din evul mediu. 

Astfel sunt înfăţişate prin puncte roşii: 
mişcarea lui Toma Slavonul din Bizanţ din 
821 (Nr. 13), lupta împotriva şerbizării a 
ţăranilor liberi din Mecklenburg din 1166 
(Nr. 35), răscoala lui Dolcino din Nordul 
Italiei din 1303—1307 (Nr. 43), Jacqueria 
din Franţa din 1358 (Nr. 29), răscoala lui 
Walt Taylor din 1381 (Nr. 29), mişcările ţără- 
neşti din Catalonia din 1462 şi 1486 (Nr. 33), 
prezentarea largă a războiului țărănesc ger- 
man din 1525 (Nr. 50), mişcările ţărăneşti 
din Franţa din secolul al XVII-lea (Nr. 55), 


1 I. Stalin, Problemele leninismului. Ed. 
P.M.R., 1948, ed. a II-a, Bucureşti,p. 660. 

2 Ibidem, p. 691. 

3 Istoria P.C. (b)al U.S. Ed. P.M.R., 1952, 
ed. a III-a, p. 174. 


războaiele ţărăneşti din Ucraina de sub con- 
ducerea lui Bogdan Hmielniţchi din 1648— 
1651 (Nr. 61), mişcările ţărăneşti din China 
din anii 1628—1644 (Nr. 66) etc. 

Mişcările meseriaşilor şi muncitorilor din 
oraşe din pragul apariţiei capitalismului şi 
frământările burgheziei în ascensiune sunt 
şi ele înfăţişate în atlas, ca de pildă: răscoala 
lucrătorilor ţesători, Ciompii din Florenţa 
din 1378 (Nr. 43), răscoala oraşelor flamande 
din secolul al XVI-lea, care constitue prima 
revoluţie burgheză (Nr. 56), frământările 
orăşeneşti din secolul al XVII-lea din Franța 
(Nr. 55) şi din Italia (Nr. 57). De asemenea 
este prezentată o hartă cu frământările oră- 
şeneşti şi ţărăneşti dela mijlocul secolului al 
XVII-lea din întreaga Europă, printre care 
este semnalată revoluţia burgheză din Anglia 
(Nr. 70). 

Această înfăţişare, sub multiplele sale 
aspecte, a luptei de clasă în orânduirea feu- 
dală este elementul cel mai important şi 
totdeodată nou, pe care îl prezintă atlasul 
sovietic faţă de vechile atlase burgheze. 

Situaţia şi evenimentele politice sunt 
redate în strânsă legătură cu frământările 
sociale ale vremii, arătându-se interdepen- 
denţa care există între mişcările masselor. 

Procesul de feudalizare a Europei apusene 
după destrămarea imperiului carolingian şi 
începutul fărămiţării feudale este exempli- 
ficat în harta Nr. 10, care înfăţişează formarea 
noilor state feudale ale Franţei, Germaniei 
şi Italiei. 

Autorii atlasului prezintă desvoltarea unei 
ţări arătând, cu etape, chipul în care se desfă- 
şoară procesul istoric. Astfel se înfăţişează 
felul în care se realizează centralizarea Fran- 
tei, începând cu primele încercări din seco- 
lele XII—XIV (Nr. 28) şi terminând cu 
secolul al XV-lea (Nr. 30) şi al XVI-lea 
(Nr. 54), desvoltarea Angliei între secolele 
XII-XVI (Nr. 27, 29, 30, 53), desvoltarea 
şi adâncirea fărămiţării feudale din Germa- 
nia (Nr. 34, 42) şi din Italia (Nr. 43, 57), 
etapele recuceririi Spaniei dela Mauri prin 
lupta de eliberare dusă de poporul spaniol 
(Nr. 31—33), creşterea statului Moscovei 
între 1462—1533 (Nr. 37), în secolul al 
XVI-lea (Nr. 58—59) şi în veacul al XVII- 
lea (Nr. 60—61), desvoltarea Poloniei (Nr. 
10 b, 36, 53), a Ungariei (Nr. 64), întinderea 
imperiului otoman (Nr. 46—47) etc. De 
asemenea sunt prezentate şi hărţi politice 
generale ca: Europa la sfârşitul secolului al 
V-lea (Nr. 8), în secolul al XI-lea (Nr. 20), 
în secolul al XVI-lea (Nr. 52) şi în secolul al 
XVII-lea (Nr. 70). Asia în secolele IV— XII 
(Nr. 15—17) şi în secolele XIII—XIV (Nr. 
25), care permit cercetătorului să vadă 
ansamblul problemelor, sub aspectul lor poli- 
tic şi social. Momentele de seamă din istoria 

evului mediu se bucură de o deosebită atenţie, 
consacrându-li-se hărţi separate, în care se 
poate urmări desfăşurarea evenimentelor. 
Astfel sunt ilustrate Cruciadele (Nr. 20— 22), 
lupta poporului rus, a celorlalte ţări slave şi 
a Ungariei împotriva năvălirii mongole (Nr. 
24), războiul de 100 de ani (Nr. 27—29), 
războiul de 30 de ani (Nr. 69). 

Harta descoperirilor geografice din seco- 
lele XIV—XVI prezintă, pe lângă elemen- 
tele cunoscute, un aspect nou, până acum 
ţinut în umbră de atlasele burgheze şi anume, 
rolul exploratoriior ruşi, în cercetarea Ocea- 
nului Ingheţat de Nord şi a Siberiei (Nr. 48). 

Atlasul de istoria evului mediu dă de ase- 
menea atenţia cuvenită manifestărilor ideo- 
logice ale vieţii societăţii feudale, prezen- 
tând înfiinţarea şi desvoltarea universită- 
ilor medievale din Europa (Nr. 19), reforma 
protestantă din Germania (Nr. 49), lupta 
dintre catolicisin şi protestantism în Europa 
centrală şi apuseană (Nr. 67). 

Astfel, datorită faptului că atlasul sovietic 
prezintă istoria popoarelor în timpul orân- 
duirii feudale sub multiplele aspecte ale vieţii 
economice, sociale, politice şi ideologice şi 
scoate în evidenţă — şi acesta este elementul 
nou faţă de atlasele vechi — lupta claselor 
exploatate, istoria evului mediu ne este înfă- 
țişată nu numai sub aspectul static aj unei 
ţări sau continent într'o anumită epocă 
istorică, sub forma de hartă politică, ci şi 
sub aspectul dinamic al luptei masselor 
populare pentru înlăturarea orânduirii feu- 
dale, pentru progresul societăţii. 


x 


Autorii atlasului sovietic dau atenţia 
cuvenită tuturor ţărilor Europei şi celor din 
celelalte continente. 

Astfel harta Nr. 4 prezintă imperiul bizan- 
tin şi popoarele slave în secolele al VI-lea şi 
al VII-lea, care, spre deosebire de atiasele 
burgheze, ca de pildă Putzger, unde lumea 
slavă este redată sub termenul generic de 
« populaţii slave +, sunt arătate în chip mai 
larg, cu specificarea numelor lor şi a statelor 
pe care le-au constituit (statul lui Samo, 
ţaratul bulgar etc.). Aceeaşi lume slavă, 
atât de superficial tratată în atlasele bur- 
gheze, este amplu redată în harta Nr. 5, 
unde de asemenea sunt înfăţişate popula- 
țiile slave din secolele al VIII-lea şi al IX-lea 
şi statele întemeiate de ele. Pentru secolele 
următoare, istoria ţărilor slave, ca statul 
Kievului (harta Nr. 11), statul Moscovei 
(Nr. 37, 58—59, 60, 61), Polonia, Cehia, 
Bulgaria şi Serbia etc., se bucură de o deose- 
bită atenţie, potrivit cu rolul istoric al fiecă- 
reia dintre ele. 

Autorii înfăţişează hărţile Asiei Mici şi 


Asiei de Sud-Vest în secolul al XI-lea (Nr. 
14), precum şi a Indiei şi Chinei, începâna 
din secolul al IV-lea până în secolul al XVII- 
lea (hărţile Nr. 15—17, 66), Frământările 
sociale de aici sunt expuse pe larg, ca de pildă 
mersul răscoalei ţăranilor chinezi din anii 
874—883 (Nr. 16) şi din anii 1628—44 
(Nr. 66), de care nici nu se pomenea în atla- 
sele burgheze. 
x 


Spre deosebire de atlasele istorice burgheze, 
care sunt lucrate de o persoană, atlasul 
istoric sovietic este întocmit de un colectiv 
de medievişti, sub conducerea academicia- 
nului E. A. Cosminski. Această muncă în 
colectiv a dat autorilor posibilitatea să se 
consulte şi să facă schimb reciproc de expe- 
Tienţă, ceea ce a contribuit în bună măsură 
la înaltul nivel ştiinţific şi metodic al lucrării. 

Hărțile sunt prezentate în chip metodic, 
lăsându-se la o parte amănuntele neesenţiale 
ale infăţişării situaţiei politice ale unor ţări 
din timpul fărămiţării feudale, cu nenumă- 
ratele subimpărţiri teritoriale ale statelor- 
domenii, ca de pildă din Germania, care ar 
îngreuna urmărirea procesului istoric şi se 
înfăţişează, cu o atentă cântărire, aspectele 
esenţiale ale problemei. 

Datorită acestei bune prezentări metodice, 
hărţile atlasului pot fi urmărite şi înţelese şi 
de către începători în domeniul istoriei, ca 
de pildă studenţii şi elevii, precum şi de către 
oamenii dornici de a cunoaşte desfăşurarea 
istoriei, dar care nu au la bază studii speciale 
sau mai largi. 

Atlasul este prezentat în condiţii tehnice 
superioare, cu hărţile executate cu o deose- 
bită îngrijire, frumos colorate, cu legende 
desvoltate, care permit înţelegerea hărților 
şi cu un indice bogat, care permite găsirea 
cu uşurinţă a țărilor, regiunilor şi popoarelor 
aflate în cuprins. 


x 


In atlasul sovietic de istoria evului mediu 
sunt înfăţişate, de asemenea, şi elemente 
care se referă — în cadrul unor hărţi gene- 
rale — la istoria ţării noastre. Astfel, harta 
Nr. 5 înfăţişează convieţuirea Slavilor şi 
autohtonilor pe teritoriul patriei noastre în 
secolele VIII—IX, indicându-se prin cuvân- 
tul de Valahi sau Volohi populaţia rămasă 
aici după alungarea Romanilor; de asemenea 
se înfăţişează întinderea ţaratului bulgar în 
regiunea Olteniei şi Munteniei la sfârşitul 
secolului al IX-lea (Nr. 8 şi 12) şi existenţa 
cneazatelor româneşti din secolele IX—XI 
(Nr. 13), hărţi care subliniază aşa dar conti- 
nuitatea elementului autohton pe terito- 
riul R.P.R. în secolele VIII—XII. Legătu- 
rile populaţiei de pe teritoriul ţării noastre 

cu marele popor rus sunt ilustrate de harta 
care arată întinderea statului din Kiev până 
la Dunărea de Jos (Nr. 13). Se înfăţişează 
de asemenea hărţile Ţării Româneşti şi 
Moldovei dela întemeierea lor şi până în 
secolul al XVII-lea, în cadrul unor hărţi 
referitoare la Sud-Estul sau centrul Europei, 
Autorii sovietici au înfăţişat just situaţia 
“Țărilor Române faţă de imperiul otoman, 
neprezentându-le ca o parte integrantă a 
lui, ci ca ţări vasale, colorate în aceeaşi colo- 
are, dar de nuanţă deosebită (Nr. 52, 58, 
70 etc.). 

Atlasul sovietic de istoria evului mediu 
este un instrument de lucru binevenit şi 
foarte necesar facultăţilor noastre de Istorie. 
De accea este necesar ca bibliotecile facul- 


tăţilor de Istorie să şi-l procure neîntâr- 
ziat, pentru folosirea lui la seminariile de 
istorie medie. 

M.I.S. ar putea să-şi ia asupra sa sarcina 
traducerii şi tipăririi acestui atlas în limba 
română, care astfel ar servi cu şi mai mult 
folos Universitățile şi chiar şcolile medii, 
De asemenea întocmirea unor hărți murale 
necesare facultăților de Istorie şi şcolilor 
medii, după hărţile atlasului sovietic, ar fi 
deosebit de binevenite, datorită faptului că 
materialul didactic folosit azi — hărţi înve- 
chite lucrate după concepţia burgheză asupra 
istoriei — nu mai corespund necesităţilor 
predării istoriei orânduirii feudale la un 
înalt nivel ştiinţiiic şi ideologic. 

Radu Manolescu 


M. V. JIJCA: Emelian Pugaciov 


Moscova, 1950, Ed. de Stat pentru literatură ştiinţifică, 
Bucureşti, 1953. 


Acest studiu este o amănunțită povestire 
istorică, bazată în cea mai mare parte pe 
material documentar extras din arhive, 
despre răscoala populară din Rusia, din 
anii 1773—1775. 

Pe la mijlocul secolului al XVIII-lea au 
avut loc în Rusia nenumărate răscoale ale 
inasselor ţărăneşti. Aceste mişcări spontane 
aveau însă un caracter local, ceea ce făcea 
ca ele să fie repede înăbuşite într'un loc, 
pentru ca să isbucnească în altul. Dintre 
toate aceste răscoale, mişcarea condusă de 
Emilian Pugaciov a fost cea mai însemnată, 
atât prin faptul că ea a cuprins un teritoriu 
vast, cât şi prin faptul că la ea au luat parte 
toate păturile sociale şi naţiunile asuprite 
din partea de Răsărit a Rusiei. Ea a dat 
mult de lucru statului țarist şi a grăbit, în 
1774, terminarea războiului cu Turcia. 

M. V, Jijca expune cauzele economice, 
sociale şi politice ale acestor necontenite 
frământări, arătând situaţia înrăutățită şi 
mai mult a ţăranilor în sistemul avonoraliel 
feudalo-iobăgiste în condițiile desvoltării 
circulației mărfurilor şi exportului de cereale, 
prin exploatarea ţărănimii muncitoare şi a 
lucrătorilor din întreprinderi, prin politica 
de asuprire şi exploatare a popoarelor con- 
locuitoare, care erau pur şi simplu jefuite de 
bogăţiile naturale ale pământului lor. Arătând 
starea mizerabilă a masselor ţărăneşti, auto- 
rul descrie în amănunt situaţia specială a 
fiecărei categorii de ţărani, drepturile neli- 
mitate ale nobililor feudali asupra lor, întă- 
rite prin ucazul Ecaterinei a Il-a, din anul 
1765; descrie situația popoarelor oprimate, 


a Başchirilor, acapararea şi mai lacomă a 
pământurilor lor după reprimarea răscoalei 
lui Batirşe; situaţia cazacilor de pe laic, 
conflictele dintre cazacii de rând şi cei înstă- 
riţi, în care întervenind administraţia cen- 
trală, cazacii de pe Iaic şi-au pierdut privi- 
legiile, precum şi nemulţumirile cazacilor 
de pe Don, 

Profitând de toate aceste frământări şi 
nemulțumiri permanente şi de svonul răs- 
pândit printre cazaci, cum că Petru al III-lea 
trăieşte, că el se ascunde şi că fusese înlă- 
turat dela domnie de nobili din cauza dra- 
gostei lui faţă de ţărani, cărora, chipurile, 
ar fi vrut să le creeze o stare mai bună, au 
apărut mai mulţi impostori, care, dându-se 
drept acel ţar «bun», adunau popor în 
jurul lor, 

M. V. Jijca arată cum, după multe şi 
variate peregrinări, Emelian Pugaciov, cazac 
de pe Don, din staniţa Zimovieiscaia, ajunge 
între cazacii de pe Iaic şi, cunoscându-le 
nemulţumirile, se dă drept împăratul fugar 
şi strânge în jurul său mulţi cazaci, mai ales 
din cei care erau urmăriți pentru acţiunile 
lor de nesupunere. 

In luna Septembrie a anului 1773, în 
fruntea a 70 de cazaci, Emelian Pugaciov 
începe acţiunea lui de răsvrătire, care avea 
să răscoale regiuni întregi cu populaţie 
foarte variată (Tătari, Başchiri etc.) unite 
prin suferinţă şi prin nădejdea unei vieţi mai 
bune, Această răscoală, neînsemnată la 
început, s'a transformat repede într'un 
adevărat război țărănesc, prin alăturarea 
masselor de ţărani de toate categoriile şi a 

lucrătorilor din întreprinderi. Ea avea să 
cuprindă imensul teritoriu care se întindea 
dela orăşelul Gurico (Marea Caspică) pe 
tot cursul Iaicului (Ural), până la Ecate- 
rinburg şi Congur, dela Ufa la Stavropol şi 
Samara, pe Volga de mijloc, până la Don. 

Povestirea se desfăşoară pe etape, crono- 
logic, urmărindu-se cursul evenimentelor, 
întinderea răscoalei pe măsură ce răsvrătiţii 
repurtau succese, creşterea continuă a for- 
telor lui Emelian Pugaciov. Narațiunea 
faptelor, foarte amănunțite, este întreruptă 
de unele caracter zări, menite să contureze 
rolul şi personalitatea lui Emelian Pugaciov 
şi condiţiile în care au luptat el şi tovarăşii 
lui. 

Acest « țar al nădejdii » promitea cazacilor: 
e apele, mările şi câmpiile, solda în bani... 
pâine, plumb şi pulbere »; Başchirilor, Cal- 
mucilor şi mahomedanilor: «pământ, apă 

. credinţa şi rugăciunea »; poporului: e scu- 
tiri de dări »; rascolnicilor: e dreptul de a-şi 
face cruce şi de a purta barbă, după vechiul 
obicei ù şi tuturor le promitea libertatea. 

Ucazurile lui mobilizatoare sunt redate ca 
o oglindire a problemelor arzătoare, a reven- 
dicărilor masselor asuprite şi de asemenea 
pentru a fi cunoscută frumuseţea redac- 
tării lor. Emelian Pugaciov se adresa fiecă- 
rula în limba sa, pe înțelesul său. 

Oastea răsculaților care creştea mereu era 
organizată cu multă pricepere şi iscusinţă 
de neobositul «+ Emelca » şi de tovarăşi ca 
Zarubin, Miasnicov, Pocitalin — primul gră- 
mătic al oastei — Ovcinnicov şi alţii mulţi 
care s'au dovedit a fi minunaţi organizatori 
şi buni şefi de oaste. Ei formaseră un « colegiu 
militar », care trebuia să rezolve toate pro- 
blemele curente ale armatei şi cele care se 
iscau. Dacă la început oastea răsculaților nu 
dispunea decât de armele capturate întâm- 
plător sau aduse de grupurile din armatele 
guvernamentale care treceau de partea lor, 
curând, mai ales în perioada asediului Oren- 
burgului, prin participarea la mişcarea 
lucrătorilor din întreprinderile din Uralul de 
Sud şi de Mijloc, răsculații au fost aprovizio- 
naţi de aceştia cu arme; regiunea Başchiriei 
şi ţinutul Stavropol-Samara atât de bogate 
indestulau oastea răsculaților cu cereale — 
afară de capturile făcute prin înaintări con- 
tinue. S'au înfiinţat regimente şi companii de 
Cazaci, Tătari, regimente de Calmuci şi 
Başchiri, care, ţinându-se seama de naţiona- 
lităţi, aveau comandanţi aleşi dintre ei. 
Aceste regimente aveau steag, arme, soldă, 
făceau exerciţii, aveau de păstrat o strictă 
disciplină. Abaterile erau aspru pedepsite. 
Dar cu toată străduinţa lui Pugaciov de a 
forma o armată adevărată, aceste sforțări 
nu au dat decât rezultate insuficiente, din 
cauza lipsei unei concepţii strategice unitare. 


RECENZII 


Diferitele grupuri acționau de multe ori 
independent şi cu toată vitejia în luptă, 
rezultate organizate, durabile, nu se puteau 
obţine. 

Succesele lui Pugaciov se datorau, deci, 
mai ales dragostei cu care era întâmpinat de 
masse şi înlesnirilor care decurgeau de aici. 

Descriind impresla pe care au făcut-o în 
capitală  veştile despre răscoală, autorul 
arată încercarea autorităţilor ţariste de a 
ţine ascunsă această răscoală, de teamă ca 
ea să nu isbucnească şi în alte regiuni şi 
pentru a nu fi dată pe faţă starea cruntă 
de asuprire a masselor ţărăneşti, care ducea 
la răsvrătire. Totuşi evenimentele sunt aflate, 
şi, prin corespondenţa trimişilor străini pe 
lângă Curtea imperială, ecoul lor ajunge şi 
în ţările Europei occidentale. La Moscova, 
lucrătorii manifestau simpatia lor faţă de 
mişcare. 

Pe măsură ce Ecaterina a Il-a îşi da 
seama că nu este vorba de o obişnuită 
răsmeriţă, ci de un adevărat război țărănesc, 
ea trimetea forţe din ce în ce mai mari împo- 
triva impostorului. Aceste armate, conduse 
de generali încercaţi (au luat parte la expe- 
diţiile de represalii generalii Kar, Freiman, 
Bibicov, apoi Goliţin, Michelson, Potiomchin, 
Ciorba, Pancin), erau uşor expuse înfrânge- 
rilor, deoarece teritoriul pe care se dădeau 
luptele era foarte întins, iar acţiunile tru- 
pelor erau în bună parte paralizate de atitu- 
dinea prietenoasă a populaţiei faţă de 
răsculați. Afară de aceasta, se mai întâmpla 
deseori ca grupuri din armata ţaristă să 
treacă de partea răsculaților. 

Participarea activă la luptă a masselor, 
întinderea răscoalei şi lipsa de încredere în 
propriile lor trupe, îi punea într'o situaţie 
din cele mai grele pe generalii trimişi să-l 
reprime pe Emelian Pugaciov. Ei căutau să 
lupte şi cu alte mijloace decât forţa, răs- 
pândeau ştiri false, făceau promisiuni de 
bani şi de alte recompense pentru cei care 
l-ar fi adus viu sau mort pe acest aprig 
duşman al lor. 

Clasa dominantă, strânsă în jurul Ecate- 
rinei a II-a, lua tot felul de măsuri de apărare 
%i zădărnicire a mişcării masselor., Au fost 
organizate miliții locale de nobili în mai 
multe oraşe (Cazan, Sviajsc, Simbirsc, Penza), 
iar trupele trimise împotriva răsculaților 
devin tot mai numeroase, mai ales după 
terminarea războiului cu Turcia. 

Pugaciov, îmbătat de încrederea pe care 
i-o arăta poporul strâns în jurul lui şi de 
succesele repurtate la început, dar cu forţele 
mult slăbite prin pierderea în luptă a unora 
dintre cei mai buni tovarăşi, nu mai poate 
face faţă, pe un teritoriu atât de întins, 
atacurilor înteţite şi suferă mereu noi pier- 
deri în oameni şi arme. In nenumărate rân- 

duri forţele lui nimicite sau împrăştiate se 
refac, pentru ca să înfrunte din nou atacurile 
armatelor ţariste, Dar după înirângerea sufe- 
rită lângă Cazan (în vara anului 1774), Eme- 
lian Pugaciov este nevoit să fugă cu un mic 
grup de răsculați şi ajunge în regiunea Volgei. 

Pentru a reda mai bine forţa mobilizatoare 
a lui Emelian Pugaciov, chiar atunci când 
rătăcea învins, autorul împrumută din cuvin- 
tele lui Puşchin: « Pugaciov fugea: dar fuga 
lui părea o invazie, Succesele lui nu fuse- 
seră nici când mai teribile şi nici când 
răscoala nu bântuise cu o asemenea forță. 
Spiritul de răsvrătire trecea dela un sat 
la altul... » 

Țăranii din Povoljie, numai la vestea 
apropierii dârzului luptător porneau să se 
răfuiască cu asupritorii lor, devastând regi- 
uni întregi, pentru ca să-l întâmpine apoi 
pe Emelian Pugaciov cu supunere şi ascultare, 

Totuşi, mişcarea, care în această fază 
este mai ales caracterizată prin preponde- 
renţa în rândurile răsculaților a ţăranilor 
şerbi, se apropia de înfrângerea ei, Aceşti 
ţărani care veneau acum să formeze oastea 
lui Emelian Pugaciov, erau neinstruiţi; din 
vechea oaste rămăseseră cadre prea puţine; 
atacurile trupelor ţariste, care urmăreau de 
aproape pe răsculați, nu le lăsa răgazul unor 
regrupări mai importante, a unei instruiri 
şi reorganizări mai temeinice, 

Cei mai mulţi dintre luptătorii minunaţi 
dela început nu mai erau; în schimb, prin- 
tre căpeteniile cazacilor care îl urmaseră pe 
Pugaciov, se aflau elemente nesincere, străine 
de popor, provenite dintre cazacii înstă- 
riţi. Aceştia, văzând situaţia grea în care se 
aflau, vrând să scape de cumplita răzbunare 
a țarinei şi cu preţul trădării să-şi salveze 
viaţa, au pus la cale prinderea şi predarea în 
mâinile autorităţilor a conducătorului lor, 
Autorul arată cum, pentru împlinirea acestui 
plan, ei l-au izolat pe Pugaciov de grupul de 
ţărani  şerbi, lucrători,  Başchiri, Tătari, 
Calmuci — toţi elemente devotate şi încre- 
zătoare în lupta lor. 

Emelian Pugaciov prins, a fost predat, pus 
într'o cuşcă, în lanţuri şi dus la Moscova, 

Prin sângeroase represalii a fost înăbuşită în 
curând şi răscoala, care continua încă în ţinu- 
tul Volgei, ca şi în Başchiria şi ținutul Camei, 

Ecaterina a II-a şi funcţionarii ei s'au 
purtat cu cea mai mare sălbăticie în perioada 
lichidării războiului țărănesc şi a judecării 
conducătorilor prinşi şi aruncaţi prin închi- 
sori, Torturile şi execuțiile aveau menirea 
nu numai de a răzbuna şi de a pedepsi neas- 
cultarea, dar şi de a înfricoşa pe aceia care 
ar mai fi avut gânduri de răsvrătire, 


Se dau detalii de felul feroce în care impe- 
riul nobililor a reprimat mişcarea ţărănească 
şi amănunte referitoare la execuţia lui Eme- 
lian Pugaciov, împreună cu alţi patru tova- 
răşi ai lui, la 10 Ianuarie 1775, în piaţa 
Bolotnaia din Moscova. 

Această carte privind materialul faptic 
despre războiul țărănesc din 1773—1775, 
scoate în evidenţă rolul şi adevărata figură 
a lui Emelian Pugaciov, 


Lucrarea este importantă prin lumina pe 
care o aruncă asupra epocii de neagră opri- 
mare, în care se sbătea, în această epocă 
istorică, atât țărănimea, cât şi popoarele 
subjugate din Rusia ţaristă, 


După ce sunt arătate cauzele răscoalei, 
întinderea ei, felul cum s'a desfăşurat lupta, 
înfrângerea, cauzele înfrângerii şi înăbuşirea 
răscoalei de către puterea ţaristă, autorul 
arată cum această răscoală a masselor, prin 
caracterul ei progresist a dat o lovitură puter- 
nică orânduirii bazate pe şerbie şi a grăbit 
sfârşitul oprimării feudale, Autorul arată 
apoi cum, cu toată minunata vitejie de care 
au dat dovadă massele populare în lupta lor 
înverşunată împotriva asupritorilor, cu toate 
excepţionalele însuşiri ale conducătorilor 
ridicaţi din popor, războiul țărănesc din 
1773—1775 nu putea să se termine decât 
printr'o înfrângere, deoarece el suferea de 
lipsurile proprii răscoalelor ţărăneşti: caracter 
spontan, neorganizat, fărâmiţat şi local, lipsa 
unor forțe militare bine organizate şi mai 
ales lipsa unei clase menită istoriceşte să 
conducă țărănimea în lupte. 

In încheiere, autorul subliniază prin cuvin- 
tele lui I, V, Stalin că: e Răscoalele ţărăneşti 
nu pot avea succes decât atunci când se 
îmbină cu răscoalele muncitoreşti şi când 
muncitorii conduc răscoalele ţărăneşti e, 


M. Cândea 


ABUSCH ALEXANDER: Germonia jidecatlă de un german 
Pais, Ed, Sociales, 1950, t. XVI, p. 324. 


Una din sarcinile principale ale ştiinţei 
istorice progresiste este reconsiderarea critică 
a istoriei Germaniei. 

Incă din a doua jumătate a veacului 
trecut, odată cu ridicarea burgheziei ger- 


mane, falsificarea istoriei Germaniei a înce- 
put în mod sistematic. Indepărtarea de rea- 
litate, crearea personalităţii sub formă mi- 
tică, făcând, dintr'o serie de fenomene obiec- 
tive perfect explicabile istoriceşte, fenomene 

«în sine», subiective, eterne, istoriografia 
burgheză germană s'a pus dela început în 
slujba reacţiunii 1. 

Este suficient să amintim că problema 
colonizării regiunilor de la Est de Elba în 
Evul Mediu a fost reluată şi făcută să justi- 
fice «Drang nach Osten s-ul burgheziei şi 
moşierilor germani. Intreaga istoriografie 
reprezintă acest caracter artificial al unei 
istorii puse în slujba unei idei: aceca a agre- 
siunii. De asemenea trebue să amintim, 
spre pildă, «interesul» cu totul suspect şi 
apoi pe deplin explicabil, pe care şcoala 
germană de istorie l-a manifestat începând 
cu Congresul de istorie dela Varşovia (1933), 
cu privire la Polonia şi la toate regiunile slave 
din răsărit. Ultima înfrângere a planurilor 
reacționare ale clasei dominante a venit, 
teribilă, necruțătoare, şi a spulberat toată 
arhiva de minciuni creată de-a-lungul unui 
secol. « Superioritatea » teutonă s'a prăbuşit. 

Cartea lui Alexander Abusch a fost scrisă 
în exil, în Mexico. După cum spune autorul, 
ea a fost scrisă în e atmosfera grea de indig- 
nare dureroasă şi de ură pe care crimele lui 
Hitler le-au provocat» şi-şi propunea «să 
definească din punct de vedere istoric res- 
ponsabilitatea poporului german şi să de- 
maşte în acelaşi timp pe principalii vinovaţi, 
magnații trusturilor şi moşierii s. Astfel 
de-a-lungul cărţii, Abusch va arăta lupta 
între forţele progresului şi cele ale reacţiunii. 

Necesitatea cunoaşterii adevăratei istorii a 
poporului german se impune azi mai mult 
ca oricând, mai ales că formarea unei Repu- 
blici democrate şi germane unite, doritoare 
de pace, va constitui o cotitură în istoria 
pacifică a Europei. 

Dela început, autorul spulberă conceptul 
antiştiinţific al unei Germanii pure, neatinse 
de contactul cu vecinii. Romanii, mânăs- 
tirile, Hohenstaufenii marchează pătrunderea 
în Germania a cuiturii latine. Incepând din 
secolul al XII-lea, germanizarea regiunii dela 
Est de Elba a adus Germanilor un aport 
bogat de sânge slav şi în secolul al XIX-lea, 
încă după împărţirea Poloniei, Slavii emi- 
grează mereu în interiorul Germaniei. Sub 
Marele Elector, 20.000 de hughenoți fran- 
cezi s'au refugiat în Prusia. Uuii din urmaşii 
lor au intrat în rândurile moşierimii şi chiar 
în rândurile armatei. Deci nu poate fi vorba 
nicidecum de un popor «de rasă pură » care 
şi-a păstrat un caracter rasial independent 
de-a-lungul veacurilor. 

La inceputul secolului al XVI-lea, Ger- 
mania se găseşte la o răscruce. Instituţiile ei 
se învechiseră. Se desvoltaseră acele ele- 


1 Cf. Zandberg D., Istoricii germani în 
slujba imperialismului germau. « Voprost 
istorii s, 1948, Nr. 11. 

mente care erau să fie chemate să dea naştere 
unei lumi noi: efortul ţăranilor de a scutura 
corvezile marilor seniori laici şi eclesiastici, 
revendicările micilor cavaleri care cereau 
secularizarea şi împărţirea marilor moşii 
bisericeşti şi, în oraşe, aspiraţiile unei bur- 
ghezii în ascensiune care voia să se elibereze 
şi să fie apărată de arbitrariul nobilimii 
feudale, de către conducerea împăratului. 

Dar ce au însemnat cele cinci secole care 
au urmat proclamării sfântului imperiu 
romano-german? se întreabă Abusch. El 
constată că niciodată acest imperiu nu a fost 
un tot unitar. « Reichul» acesta al împă- 
raţilor germani era un conglomerat de teri- 
torii cucerite la întâmplare, dela Marea Me- 
diterană la Oceanul Atlantic şi până la 
Marea Nordului. In Germania propriu zisă, 
autoritatea imperială a slăbit treptat de-a- 
lungul acestor cinci secole. Creşterea rapidă a 
marii proprietăţi funciare laice şi eclesias- 
tice face din puterea imperială, în special 
sub Habsburgul Maximilian, e putere deşartă. 
Structura socială a acestor secole se resimte 
şi ea de transformarea domeniilor. Vechile 
comunităţi ale Mărcilor e Markengenossen- 
schaften », în care se desvoltase satul german, 
dispar şi are loc continua accentuare, a trans- 
formării țăranilor liberi în şerbi. Şi mica nobi- 
lime, deposedată de marii nobili şi principi 
sărăceşte, şi o parte din ea dă naştere la 
noua categorie, specifică istoriei Germaniei, 
a cavalerilor hoţi (Raubritter). 

Totuşi din rândul acestei clase, scrie 
Abusch, se vor ridica elemente ca Ulrich 
von Hütten şi Franz von Sickingen, care vor 
angaja lupta pentru a sfărâma puterea cle- 
rului şi a principilor. Romantismul ger- 
man, care a influenţat puternic literatura 
şi gândirea germană, a creat mitul unui 
ev mediu german idilic, iluminat de misti- 
cismul unui Meister Eckhart, Iohann 
Tauler şi Heinrich Suso. Dar a lua aceste 
fenomene secundare drept realităţi princi- 
pale, înseamnă a goli istoria medievală a 
Germaniei de adevăratul ei conţinut, de 
lupta de clasă. O luptă ascuţită se duce 
între principii teritoriali şi oraşele unite în 
confederaţii. In 1338 armatele princiare, 
sub comanda ducelui de Bavaria, înving 
trupele confederației oraşelor din Sudul 
Germaniei. Astfel, dintr'odată, oraşele din 
Franconia, Suabia, Rinul de Sus, recad în 
puterea apăsătoare a principilor. In 1450, 
Nirenberg şi alte 40 de oraşe sunt învinse. 
Puterea Hansei, limitată la o fâşie subţire 
pe ţărmul Germaniei de Nord, n'a putut 
împiedeca înfrângerea oraşelor din Sudul 
Germaniei. Astfel, în urma acestei analize a 
lui Abusch, apare una din primele cauze ale 
înapoierii Germaniei. Feudalitatea nu fusese 
înlăturată ci din contră, ieşise întărită, 


www.dacoromanica.ro 


RECENZII 


205 


Burghezia germană nu reuşise să înlăture 
feudalismul. In sânul oraşelor germane, con- 
tradicţiile social-economice sunt adânci 1. 

Aşa numita democraţie comunală, de care 
şcoala Istorică germană a făcut atâta caz, go- 
lind-o de adevăratul ei conţinut, era de fapt 
dominaţia unei minorităţi asupra majorităţii. 
Era dominaţia câtorva familii care se îmbo- 
găţiseră prin comerţ şi camătă. Şi în sânul 
corporațiilor lupta de clasă era ascuţită. Ex- 
cluderea riguroasă, consemnată în statutele 
breslelor, a celor ce nu făceĘ1u parte din ele, 
avea ca scop să apere aceste bresle de in- 
filtrarea şerbilor, fugiţi dela ţară şi veniţi la 
oraş. Dintre aceşti şerbi fugiţi, din populaţia 
cea mai săraci a oraşului, calfe, meseriaşi 
săraci, argaţi, militari, se recrutau lucrători, 
Democraţia comunală nu era însă pentru ei 
şi le refuza cele mai elementare drepturi. 
Răscoalele comunale continue dela Liibeck, 
“Weimar, Rostock, Hamburg, Magdeburg, 
Bautzen, din prima jumătate a secolului al 
XV-lea, apoi de-a-lungul secolului, cele dela 
Köln, Bamberg, Ehrturt, Mainz, Speyer etc. 
ne a ată că vuepirte de a exista o armonie, 
lupta de clasă lua forme din ce în ce mai 
ascuţite în Germania. 

La sfârşitul secolului al XV-lea, Germania 
oferea o imagine tragică a fărămiţării teri- 
toriale prin puternicele antagonisme sociale. 
cu seniorii ei autocraţi, atotputernicia secu- 
lară a episcopilor, cu ţăranii şi şerbii ei, asu- 
pra cărora apasă sarcini de nesuportat. La 
aceasta se adaugă o economie primitivă care 
se bazează pe troc şi pe redevenţe, cu o mică 
nobilime săracă şi ticăloşită până a cădea în 
tâlhărie. In oraşe, lupta între clase se ascu- 
ţea din ce în ce mai mult. 

Arta şi literatura se resimt şi ele de frămân- 
rările acestei epoci, Tipografia — descope- 
rire revoluţionară — răspândeşte imaginea 
şi cuvântul cu repeziciune. Multe gravuri 
diracea vreme ne înfăţişează lupta ţăranilor 
pentru libertate. Arta progresistă reflecta 
elanul acestei societăţi pline de frământare: 
gravurile anonime reprezentau suferinţele 
ţăranilor, operele lui Diirer, Cranach, Hol- 
bein, pe patricienii cei bogaţi şi puternici, pe 
principii laici şi eclesiastici. Abusch susține 
că arta epocii reformei germane este o armă 
în lupta de clasă. 

Gravura în lemn devine o armă de luptă 
specifică a revendicărilor ţărăneşti, care se 
exprimă prin sarcasm contra exploatato- 
rilor lor, 

Dar această epocă plină de frământări 
conţine germenii marii drame germane mo- 
derne.  Caracterizând consecințele acestei 


1 Cf. Stoclițcaia Tereşcovici V. V., Oraşul 
german în epoca războiului țărănesc. «e Vest. 
Mosc. Universitetae», 1950, 4. 


drame, Abusch afirmă: «e... victoria for- 
ţelor ostile libertăţii, în marile lupte sociale 
care s'au angajat la începutul secolului al 
XVI-lea, a influenţat şi a frânat luptele ce 
aveau să vină pentru libertatea interioară 
a Germaniei. Această victorie a avut drept 
consecinţă că forţele ostile libertăţii au ştiut 
mai uşor să-şi menţină influenţa lor egoistă 
şi nefastă asupra destinelor ţării» (p. 13). 

Fr. Engels scrie în introducerea clasicei 
sale lucrări « Războiul țărănesc german s: 
« Şi poporul german îşi are tradiţia sa revo- 
luționară. A fost un timp când Germania a 
dat naştere unor caractere care pot sta ală- 
turi de cei mai buni revoluționari din alte 
ţări, când poporul german a dat dovadă 
de o tenacitate şi o energie care ar fi avut 
cele mai strălucite rezultate la o naţiune 
centralizată, când ţărani şi plebei germani 
zămisleau idei şi planuri care-i fac adesea 
pe urmaşii lor să se cutremure. 

Infrângerea libertăţii germane în marele 
război al țăranilor trebue considerată o neno- 
rocire naţională care a cufundat istoria 
germană pentru trei secole în bezna reac- 
ţiunii » 2. 2 

La această răscruce a istoriei germane, 
constată Abusch, numai alianţa cu țărănimea 
a majorităţii locuitorilor din oraşe şi a micii 
nobilimi ar fi putut da naştere naţiunii 
germane. Ea ar fi putut distruge cu trei 
secole înainte şerbia şi printr'o centralizare 
a statului ar fi putut grăbi procesul desvol- 
tării economice. Dar mica nobilime, şi bur- 
ghezia prin exponentul ei principal Luther, 
au trădat şi au părăsit singura cale posibilă 
de a păstra libertăţile poporului german. 
Infrângerea ţăranilor însemnează înfrângerea 
libertăţii şi asuprirea unui popor pentru încă 
câteva secole. 

Ulterior apare statul prusac şi începutul 
desvoltării acelui spirit care în anii imperia- 
lismului se va identifica cu militarismul cel 
mai brutal. In studierea fenomenelor istorice 
care au dus Germania în pragul dezastrului, 
Abusch vede în studiul istoric al prusianis- 
mului una din cheile necesare înţelegerii, dar 
nu singura. Cele două secole care merg dela 
domnia Marelui Elector până la crearea 
noului imperiu bismarckian reprezintă epoca 
în care s'a constituit în esenţa ei toată orga- 
nizaţia militară a statului prusac, ca şi 
ideologia ci de stat. 

Statul prusac se naşte prin cuceririle 
violente, brutale, contra Slavilor. Hohenzol- 
lernii încurajează pe cavalerii teutoni, care 
până la marea înfrângere dela Grünwald 
atacau fără încetare regiunile slave, 


2? Engels, Războiul țărănesc german, Ed. 
P.M.R., ed. a II-a, 1950, p. 25. 

Dinastia se sprijină tot timpul pe moşieri. 
Aceştia la rândul lor smulg Hohenzoller- 
nilor fel de fel de privilegii, prin care îşi 
întăresc poziţia lor. Una din cauzele pentru 
care această moşierime a putut dăinui atâtea 
secole şi să imprime spiritul ei reacţionar, 
mai mult de două secole, în Germania, 
este înăbuşirea, din partea Hohenzollernilor, 
a oricărei dezvoltări a oraşelor. In 1443, ei 
inăbuşe răscoala burghezilor din Berlin, 
cunoscută sub numele de răscoala « nemulțu- 
miților berlinezi +. Această politică de vio- 
lenţă a avut consecinţe dezastruoase. Prusia 
şi Brandenburgul au fost lipsite de mari 
oraşe comerciale şi de o burghezie puternică, 
care s'ar fi putut opune elementelor feudale. 
In schimb, nobilimea a pus mâna pe comerţ, 
ceea ce a contribuit şi mai mult la slăbirea 
elementului orăşenesc. Punând accentul pe 
înăbuşirea dezvoltării oraşelor, Abusch spul- 
beră vechea legendă a unui Brandenburg 
nisipos neproductiv, exploatată de istorio- 
grafia burgheză germană pentru a proslăvi 
pe Hohenzollerni. Concomitent cu această 
acaparare din partea nobilimii a comerţului, 
a impozitelor, nobilimea reuşeşte să înro- 
bească țărănimea. In 1653, hotăririle dietei 
confirmă nobilimii din Brandenburg « pri- 
vilegiul de a poseda domenii senioriale, 
dreptul de seniorie asupra întregii suprafeţe 
a domeniului, dreptul suveran asupra țăra- 
nilor, scutirea ei de orişice impozit şi vamă, 
dreptul ei de a cere corvezi dela ţărani». 

Puterea nobilimii era întărită şi de exis- 
tența unei armate, în care toate funcţiile 
importante erau conduse de ea. Astfel, a 
inceput  infiltraţia elementelor  moşiereşti 
prusace în armată, care începe să devină 
unul din elementele principale ale statului 
reacţionar prusac. Nu este o simplă întâm- 
plare că regele sergent aloca din venitul 
statului de 8 milioane de taleri, 7 milioane 
de taleri pentru armată. Revoluţia din 1848 
în Germania n'a reușit să înlăture dominaţia 
acestei moşierimi care, puternică în aparatul 
de stat, şi-a găsit mai apoi reprezentantul 
ci clasic, în Bismarck. Astfel, în urma ana- 
lizei lui Abusch, prusianismul apare ca un 
rezultat al unor forţe reacționare care şi-au 
menţinut dominaţia lor nefastă mai mult 
de trei veacuri şi care a dus la repetate catas- 
trofe. 

A doua tentativă de libertate germană, 
cum o numeşte Abusch, a fost începută şi 
facută în timpul războaielor napoleoniene. 
O serie de reforme care erau necesare şi care 
trebuiau să înlocuiască forme şi instituţii 
învechite, s'au lovit de opoziţia monarhiei 
şi a moşierilor. Exponentul acestor reforme, 
Stein, a avut de luptat contra piedecilor 
ridicate de clasele posedante. La 9 Octom- 
brie 1807, Stein a promulgat edictul de 


abolire a servajului. Această lege prevedea 
că, începând din ziua de Sf. Martin 1810, în 
Prusia nu se vor mai găsi decât țărani 
liberi. Acest act a stârnit furia moşierilor 
care au iansat atunci axioma ruşinoasă: 
« Mai bine trei bătălii ca la Iena, decât 
un edict din Octombrie s. Toate acţiunile 
s'au lovit mereu de încercările reacţiunii de 
a impiedeca realizarea reformelor. Statul 
prusac continua să-şi păstreze vechea lui 
organizare. Dacă războiul de eliberare german 
contra invadatorului străin reprezenta un 
progres, începutul unei conştiinţe naţionale, 
el conţinea totuşi germenii unor contra- 
dicţii interne. Abusch arată că: «e... răz- 
boiul pe care monarhiile putrede l-au dus 
contra lui Napoleon reprezenta un progres, 
deoarece odată cu introducerea Codului 
Napoleon, s'a cerut şi eliberarea ţăranilor. 
Războiul de eliberare trebuia să se fi trans- 
format în război popular revoluţionar, în 
război pentru libertate, pentru a sdrobi 
toate barierele care opreau dezvoltarea bur- 
gheziei şi trebuia să facă din Germania o 
naţiune liberă şi înfloritoare. Par în locul 
unui război pentru libertate, a avut loc o 
restaurare a tuturor forţelor învechite reac- 
ţionare şi, pe plan suprastructural, vântul 
romantismului a început să sufle cu putere 
în literatură, drept, filosofie. Victoria reac- 
țiunii a obosit spiritele, chiar şi pe cele ale 
opoziţiei » Şi Abusch, referindu-se la supra- 
structura acestei epoci, arată că: «această 
teutomanie a fost produsul corupt al unei 
epoci în care curentele sociale progresiste 
erau înnăbuşite. Romantism, fantasmagorii, 
misticism medieval mişunau. Fiind lipsită 
de o experienţă practică şi de o tradiţie în 
lupta pentru democraţie şi revoluţie, Ger- 
mania s'a aruncat în teutomanie ». 

A treia tentativă de libertate şi a doua 
revoluţie germană, cea din 1848, avea să 
se termine şi ea neterminată. Aşa cum a 
arătat Engels în prefața la « Războiul ţără- 
nesc german s, prima şi a doua tentativă 
germană de a se libera de sub jugul reac- 
țiunii, a fost folosită de mari principi şi regi. 
Revoluţia germană din 1848 a fost înfrântă 
din următoarele trei motive: pe de o parte, 
burghezia îmbogăţită a preferat un com- 
promis cu dinastia şi cu nobilimea de teama 
poporului, de pe altă parte, partidele demo- 
crate mici burgheze şi ţărăneşti nu s'au 
înţeles la timp să întreprindă o acțiune con- 
secventă şi îndrăzneață; şi în sfârşit tânăra 
clasă muncitoare era încă prea slabă la 
această epocă pentru a putea lua conducerea 
luptei democrate în Germania. La aceasta 
se adăuga răspândirea şi fărimiţarea vieţii 
economice şi politice germane, care în epoca 
1848 — 1849 aducea un element cu totul nou: 
pentru prima dată dela marele război ţără- 

nesc, lupta pentru libertate venea de jos. 
Marx şi Engels au înţeles ceea ce era nou în 
această revoluţie. Victoria contrarevoluţiei 
din 1849 nu putea să fie o concluzie, ci 
începutul unei noi lupte a masselor populare 
germane pentru libertatea lor. De aceea 
Marx şi Engels scriau în 1851, într'una din 
scrisorile lor către ziarul New York Daily 
Tribune: «chiar dacă poporul german n'a 
dus la bun sfârşit prima sa revoluţie, el s'a 
angajat în mod real pe o cale revoluţionară ». 

Abusch dedică un capitol special legendei 
socialismului prusian, distrugând o falsi- 
ficare a istoriografiei burgheze. Pentru a 
lupta contra socialismului ştiinţific, profe- 
sorii germani au inventat în a doua jumă- 
tate a secolului al XIX-lea «socialismul de 
stat prusian » şi au proclamat pe Frederic 
al II-lea drept idealul încoronat al socialis- 
mului prusian. In galeria strămoşilor + socia- 
lismului prusian + figurează şi Bismarck. 
Nicio măsură economică şi socială nu justi- 
fică această ridiculă afirmaţie. Dacă însă 
acest aspect trebue negat cu hotărire, nu 
poate fi negat faptul că în evenimentele 
ulterioare militare şi politice, acţiunile lui 
Frederic al II-lea au servit drept model 
urmaşilor lui. Şi Abusch dă numai un singur 
exemplu: «Această metodă, care consistă 
în a depăşi inamicul printr'un atac, şi de 
a justifica acest atac, aducând cu tine aşa 
zise dovezi documentare că ţara invadată 
era legată cu coaliția duşmană, o regăsim 
însuşită sub Wilhelm al ll-lea cu prilejul 
invaziei Belgiei şi sub Hitler cu prilejul 
agresiunilor succesive contra Norvegiei, Olan- 
dei, belgiei şi contra Uniunii Sovietice. La 
Frederic găsim elementele fundamentale + ale 
socialismului prusian +, lipsa de drepturi şi 
crunta exploatare a propriului său popor; 
încrederea exagerată în propriile forţe; 
subestimarea inamicului în timp de război; 
violarea tratateior semnate în mod solemn; 
agresiunea comisă prin trădare contra ţărilor 
fără apărare şi în sfârşit « ura şi amărăciunea 
în toată Europa » Cu Bismarck lucrurile 
stau la fel de simplu. Făcând analiza poli- 
ticii sociale a lui Bismarck, Abusch cons- 
tată că el a recunoscut în mod instinctiv 
punctul slab al burgheziei germane: ea s'a 
arătat uşor accesibilă seducerilor unui naţio- 
nalism războinic, deoarece straturile sale 
superioare, ajunse târziu la o forţă econo- 
mică şi la un interes politic, trăiau sub frica 
noii forţe sociale: proletariatul. 

Din 1848 lucrul acesta pare evident. Dar 
politica lui a sufocat şi distrus în această 
burghezie orice idealism politic. Realizarea 
durabilă şi nefastă a lui Bismarck a fost că 
a creat pentru 60 de ani, până la venirea lui 
Hitler la putere, un tip de burghez (ilustrat 
magistral de scriitorul burghez H. Mann în 


romanul său: « Supusul »), caracterizat prin- 
tro corupţie naționalistă şi militaristă şi că 
a menţinut mereu trează teama burgheziei 
în faţa «pericolului roşu e. 

Bismarck a căutat toată viaţa lui să 
examineze şi să facă faţă unei probleme, 
care se ridica din ce în ce mai mult în faţa 
statului monarho-moşieresc: problema clasei 
muncitoare. Bismarck a încercat să pună 
mâna pe mişcarea muncitorească şi să o 
distrugă prin trei mijloace: 

1. prin relaţiile sale cu Ferdinand Lassalle 
şi partizanii săi, din Mai 1863 

2. prin legea de excepție contra socialiş- 
tilor, din 1878 

3. prin înfiinţarea către 1880 a instituţiilor 
de asigurări contra accidentelor şi bolilor, a 
asigurărilor muncitoreşti etc. 

Abusch scoate la iveală că sunt cunoscute 
azi şi reconfirmate de corespondenţa desco- 
perită în 1928, legăturile lui Bismarck cu 
Lassalle. Dacă trădarea lui Lassalle nu a 
avut consecinţe imediate, aceasta se dato- 
reşte morţii lui premature. Dar consecinţele 
de mai târziu au fost dezastruoase şi au 
arătat unde a putut să ducă socialismul 
prusian. In lupta sa contra mişcării munci- 
toreşti, Bismarck a încercat cea mai mare 
înfrângere. După 12 ani de lupte, partidul 
social-democrat a renăscut mai puternic ca 
niciodată. Dar bătrânul dela Friedrichsruhe 
nu putea bănui ce urmări dezastruoase va 
avea virusul bismarcko-lassallian (cum fl 
numeşte Abusch) asupra mişcării social- 
democrate. După revoluţia din Noembrie 
1918, această otravă a paralizat pentru 
totdeauna social-democraţia, incapabilă de 
o adevărată acţiune revoluţionară şi demo 
crată. Astfel acest capitol ne arată care sunt 
originile trădării social-democrate. 

Vorbind despre Kant, Schiller şi Goethe, 
Abusch observă că ei s'au depărtat de viaţa 
germană zilnică prin felul lor de a gândi, 
deoarece viața germană a epocii lor, cu 
frontierele sale meschine şi cu absenţa unei 
burghezii conştiente şi revoluţionare era în 
întârziere asupra propriilor ler concepţii. 
Depărtarea aceasta de realitate a fost carac- 
terizată de Marx în felul următor: 

+ Germanii prezintă celorlalte popoare acest 
regat aerian al visului, regatul esenței fiinţei » 
ca închegarea şi ţinţa întregii istorii univer- 
sale; în toate domeniile, ei consideră visu- 
rile lor ca tot atâtea judecăţi definitive cu 
privire la faptele altor naţiuni e. 

Romantismul, curent literar al epocii n'a 
fost un fenomen limitat numai la Germania, 
dar în curând au început su apară trasătu- 
rile specifice germane ale acestui curent. 
Ideea romantică, care reneagă viaţa, culmi- 
nează în cuvintele po-tului Novalis: « Lumea 
devine vis, visul devine lume +, Şi Abusch 

afirmă — problema ar fi trebuit adâncită — 
că: e Dacă burghezia germană în 1848 ar fi 
dat ca urmare a filosofiei şi literaturii sale 
clasice şi acţiuni clasice, dacă ea ar fi arătat 
o înţelegere realistă printr'o revoluţie demo- 
cratică, de a face ea însăşi națiunea germană, 
un personaj despotic ca Bismarck n'ar fi 
putut apare. Nicio dovadă istorică nu per- 
mite să negăm că în Germania de asemenea 
un stat constituit pe calea revoluţiei n'ar 
fi dus la o cultură burgheză şi democrată. Nu 
unitatea statului german a fost aceea care 
a provocat declinul culturii burgheze, ci 
forma bismarckiană şi wilhelmiană sub for- 
mula căreia s'a constituit statul» (p. 128). 

Acest capitol dedicat de Abusch «rega- 
tului interior al Germanilor, arată pe 
deplin unde cşuează ruptura dintre gândire 
şi acţiune şi ea nu are o mică urmare în 
catastrofele ce aveau să vină. Totdeodată, 
cl arată încă odată cât de legată este supra- 
structura de bază. 

Poporul german a asistat în 1871 la unifi- 
carea Germaniei, dar această unificare n'a 
fost opera lui, ci a forţelor feudale şi mili- 
tariste. Marx scrie în 1871, că Germania sub 
conducerea lui Bismarck era 4... un despo- 
tism militar, împestriţat cu forme parla- 
mentare, amestec de proprietate feudală şi 
de infiuenţă burgheză, cu o construcţie 
birocratică şi susținută de poliţie s» Cance- 
larul de fier a ridicat diguri puternice contra 
curentelor democratice în sânul poporului 
german, mai puţin prin legile particulare ca 
aceea contra socialiştilor, cât prin ridicarea 
unui întreg edificiu feudal şi militarist. In 
timp ce, de jur împrejur, naţiunile moderne 
s'au constituit pe baze burgheze şi demo- 
cratice, Germania, în pragul secolului al 
XX-lea, era condusă de despotismul feudal. 
In conducerea statului şi a armatei, se 
aflau  moşierii, iar burghezia, îi asculta 
orbeşte,  neimpotrivindu-se niciodată. De 
aceea Abusch observă: « Cum nu a avut loc 
o revoluţie democrată, imperialismul german 
a venit pe lume cu casca de soldat prusac ». 

Ultima parte a cărţii, dedicată celor 70 
de ani din istoria Germaniei, cuprinde una 
din cpocile cele mai dramatice ale istoriei 
poporului german. Este epoca când, antrenat 
de capitalişti, moşieri, militari, el a mers pe 


calea agresiunii. Amănuntele abundă în 
cartea lui Abusch. 

Dar şi în această ultimă parte, poporul 
nu se lasă învins. Figurile lui Bebel, K. 
Liebknecht, Rosa Luxenburg, Clara Zetkin, 
Thălman au arătat că toată istoria germană 
nu putea fi confundată cu reacţiunea. In 
timpul hitlerismului, voinţa de pace a ger- 
manilor antifascişti n'a fost înfrântă. In 
procesul din 1935 dela Wuppertal, condu- 
cătorul a 628 militanţi ai sindicatelor acuzaţi 
de activităţi ilegale, Hoppe, mutilat de 
război, a declarat: « Am suferit focul dela 
Verdun şi cunosc atrocitățile războiului, dar 
războiul era un joc de copii în comparaţie 
cu ororile din pivnițele Gestapoului». In 
încheierea acestei recenzii trebue amintiţi 
aceia care, cu preţul vieţii lor, au rezistat 
barbariei naziste şi care au dovedit că Ger- 
mania poate să dea caractere, că există şi 
o Germanie a progresului. Numele lui Ernst 
'Thălman, Wilhelm Leuschner, Sophie Scholl, 
Eva-Maria Busch, Liselette Hermann, Edgar 
André, Karl von Ossietzky, iată doar câţiva 
dintre miile de eroi cari au murit opunându- 
se fascismului, citați în lucrarea lui Abusch. 

Această lucrare îşi pune drept scop să 
explice în primul rând cititorului german 
cauzele obiective ale teribilei catastrofe, 
Abusch reuşeşte să combată o serie de fal- 
suri pe care şcoala istorică burgheză fascistă 
le-a încetățenit în toate manualele, în cursu- 
rile universitare etc. Eliminând imaginea 
unui ev mediu idilic, el arată starea de îna- 
poiere economică şi socială a Germaniei până 
în prima jumătate a secolului al XIX-lea. 
Desigur că pe tărâmul istoriei germaniei 
rămân încă multe de făcut. Totuşi, o serie de 
probleme nu sunt adâncite, altele sunt prea 
sumar trasate sau chiar ignorate. Nu lipsesc 
şi unele interpretări nejuste. Dar cartea 
are şi o semnificaţie. Ea arată unde poate 
duce orice încercare de a subjuga popoarele. 
Şi mai ales lucrarea lui Abusch devine un 
avertisment după recentele provocări fasciste 
dela Berlin. Ea este în acelaşi timp un apel 
la unitatea poporului german, unitate pe 
care trebue să o recâştige ca popor liber. 
Aceasta face ca lucrarea, cu toate lipsurile, 
să fie utilă şi valoroasă, 


Theodor Sotirescu 


ZOLTÁN I. TOTH: Varga Katalin (Ecaterina Varga) 


Budapesta, Miivelt Nép 


Sub îngrijirea Societății maghiare de 
istorie apar publicaţii de popularizare desti- 
nate masselor largi populare. Ele îşi pun ca 
scop prezentarea evenimentelor istorice din 


1 Századok, Nr. 1, 1952. 


Könyvkiadó, 1951, p. 69. 

trecut, având la bază un material ales cu 
grijă, într'o expunere simplă, uşor de înţeles 1, 
In această serie de publicaţii a apărut şi lucra- 
rea lui Zoltán I.T6th, despre Ecaterina Varga. 

In lucrare se prezintă, în cadrul descrierii 
situației iobagilor mineri din domeniul fiscal 
al Zlatnei şi a vieţii pline de asuprire a popu- 
laţiei din Munţii Apuseni, activitatea revolu- 
ţionară a Ecaterinei Varga. Lucrarea se 
ocupă de viaţa Ecaterinei Varga şi prelu- 
crează materialul nou descoperit cu ocazia 
ultimelor cercetări. 

Istoriografia burgheză s'a străduit să 
treacă sub tăcere viaţa Ecaterinei Varga, 
una din faptele de luptă ale trecutului comun 
român şi maghiar. Vencel Bir6, care în lucra- 
rea sa « Istoria Transilvaniei > apărută în 1944 
la Cluj afirma că voia «să valorifice în scop 
educativ pe seama poporului trecutul istoric 
al Transilvaniei »ẹ nu face nicio menţiune 
despre Ecaterina Varga. Această atitudine 
este caracteristică pentru cele mai multe 
din lucările istoriografiei burgheze române 
şi maghiare. Vorbind despre istoria Transil- 
vaniei, anterioară anului 1848, istoricii bur- 
ghezi au încercat să ocolească sau, cel mult 
să caracterizeze în treacăt, în câteva cuvinte 
aruncate la întâmplare, mişcarea din munţii 
Apuseni şi rolul pe care îl avusese Ecaterina 
Varga. Istoricii burghezi maghiari, în momen- 
tele în care se vedeau constrânşi să vorbească 
despre ea, o prezentau în lumina rapoar- 
telor şi părerilor ostile ale moşierilor feudali 
drept o eaventurieră +. In locul acestui 
calificativ, istoricii burghezi români găseau 
altele tot de felul acesta, şi nu este intâm- 
plător, de pildă, faptul că fascistul Silviu 
Dragomir, pentru a justifica acţiunea trădă- 
toare a lui Andrei Şaguna, o caracterizează 
astfel: « Ecaterina Varga poate fi socotită ca 
o provocatoare ». 

Tóth Zoltán îşi formulează astfel scopul 
lucrării sale: « ... astăzi când poporul român 
şi maghiar au scăpat fiecare de asupritorii 
lor, a sosit timpul să putem da dreptate 
istorică acestei figuri demne de a fi cin- 
stită, din trecutul nostru comun, care şi-a 
riscat şi şi-a dăruit viaţa pentru cauza 
iobăgimii asuprite + (p. 23). 

In primul capitol, autorul schiţează tre- 
cutul locuitorilor munţilor Apuseni, pre- 
zintă lupta de clasă a iobagilor mineri, luptă 
născută din relaţiile de producție existente 
atunci. Această parte — la fel ca şi lucrarea 
sa mai mare e Mişcările ţărăneşti din Munţii 
Apuseni până în 1848»! îmbogățeşte cu 
noi date valoroase istoria poporului. Pe lângă 
caracterul mobilizator şi educativ pe care îl 
are, primul capitol are şi un neajuns, şi 
anume are prea multe date, ceea ce face ca 
să fie prea încărcat. 

In capitolele următoare este înfăţişată 
viața Ecaterinei Varga, solidarizarea ei cu 


lupta poporului din munţii Apuseni, dife- 
ritele faze ale acestei lupte, mijloacele între- 
buinţate, toate fiind analizate succint şi cu 
multă strădanie de a lămuri problema. Sunt 
utile şi acele părţi în care se expun variatele 
mijloace întrebuințate de funcţionarii came- 
rari şi domnii comitatului, solidarizaţi în 
ura lor comună, pentru a lipsi pe ţărani de 
conducătoarea lor, pe care ei o numeau 
«doamna noastră + sau «e doamna moților e. 
Foarte caracteristice, având o mare putere 
educativă, sunt şi acele părţi în care se 
arată colaborarea tuturor claselor dominante, 
atât a cotropitorilor austriaci, cât şi a moşie- 
rilor feudali maghiari şi a reprezentanţilor 
reacţiunii clericale române, în acţiunea de a 
lua în captivitate pe Ecaterina Varga. Este 
justă şi demascarea lui A. Şaguna ca trădător 
al poporului român. Unele părţi însă, în care 
nu se face separaţia în cadrul burgheziei 
româneşti, care nici pe departe nu era uni- 
tară, nu sunt cele mai reuşite. Faţă de carac- 
terizarea lui A. Şaguna ca «personalitatea 
cea mai marcantă din conducerea intelectua- 
lităţii române » e mult mai necesară eviden- 
ţierea faptului că Şaguna era reprezentan- 
tul intereselor curţii imperiale, aliate cu 
marea burghezie din Austria şi al moşie- 
rilor feudali, de aceea A. Şaguna trebue 
despărţit ae păturile progresiste din acea 
vreme ale burgheziei româneşti din Tran- 
silvania, 

In încheierea lucrării, vorbind despre 
învățămintele pe care le oferă viața Ecate- 
rinei Varga, Zoltán I. Tóth scrie — între 
altele — următoarele: « Ecaterina Varga este 
pilda colaborării popoarelor în lupta pentru 
libertate şi totodată pilda sprijinului reci- 
proc între poporul maghiar şi poporul român:? 
Aşa cum concepe autorul personalitatea Eca- 
terinei Varga, ea formează e legătura care 
uneşte poporul maghiar şi cel român în 
lupta lor pentru libertate, împotriva asupri- 
torului comun » °. 

Una din cele mai importante sarcini ce 
revin istoricilor noştri este de a valorifica 
moştenirea istorică progresistă, de a scoate, 
pe temeiul unor cercetări mai aprofundate 
ale izvoarelor, lucrări de popularizare. 

Epoca în care a trăit Ecaterina Varga are 
încă multe probleme nelămurite şi scoaterea 
la lumină a materialului referitor la viaţa 
ei poate fi un îndemn la continuarea cerce- 
tărilor. Nu demult, la Arhivele Statului din 
Cluj, cu prilejul aranjării unor materiale 
documentare, arhiviştii noştri au strâns la 
un loc documentele care s'au redactat cu 
prilejul pregătirii procesului Ecaterinei Varga. 
Materialul acesta, de pildă, cuprinde ascul- 


1 Parasztmozgalmak az Erdélyi Erchegy- 2 p. 69. 
s6hen 1848—ig. Budapesta, 1951, p. 288. 3 p, 68. 

tări de martori din care autorităţile vor să 
afle părerile moţilor, ale locuitorilor din 
partea locului şi din imprejurimi asupra Eca- 
terinei Varga, precum şi scrisori din care 
reies legăturile lui A. Șaguna cu guvernatorul 
general, contele József Teleki ş.a. Cercetă- 
torii caută acum procesele verbale ale ora- 
şului Braşov, materialul documentar privitor 
la pr cesul pe care l-a avut Ecaterina Varga 
cu : cgustorii brașoveni şi altele. 


Zoltán I. Tóth, tace un serviciu util istorio- 
grafiei maghiare şi române, prin lucrarea sa 
despre Ecaterina Varga, prin scoaterea la 
lumină a moştenirii istorice progresiste a 
trecutului comun al celor două popoare şi 
popularizarea acestuia. Totodată lucrarea 
este și un îndemn pentru cercetările ulte- 
rioare în această direcţie. 


István Imreh 

| BORIS DMITRIEVICI GRECOV| 


După o boală grea şi lungă, a încetat din viață, în vârstă de 71 de ani, pro- 
eminentul istoric şi om de ştiinţă sovietic, militant pe tărâmul social, membru 
in Prezidiul Academiei de Ştiinţe a U.R.S.S., deputat în Sovietul Suprem al 
U.R.S.S., locţiitor al preşedintelui Comitetului Sovietic pentru Apărarea Păcii 
— academicianul Boris Dmitrievici Grecov. è 

Primele lucrări ştiinţifice ale lui B. D. Grecov cu privire la istorie au apărut 
în anul 1908, însă activitatea sa ştiinţifică a început să se desfăşoare deosebit 
le rodnic după Marea Revoluţie Socialistă din Octombrie. Academicianul 
3, D. Grecov este autorul a peste 200 de lucrări ştiinţifice. Printre ele sunt lu- 
crări fundamentale ca: « Rusia chieveană », « Ţăranii în Rusia » şi altele. In ultimii 
ani, B. D. Grecov a publicat o serie de lucrări cu privire la istoria dreptului slav 
vechi. Pentru lucrările sale în domeniul istoriei, i s'a conferit de trei ori Premiul 
Stalin. 

B. D. Grecova îmbinat activitatea ştiinţifică de cercetare cu o intensă acti- 
vitate pedagogică şi ştiinţifico-organizatorică. Activitatea pedagogică a început-o 
în anul 1910, activitate pe care a continuat-o până în ultimele zile ale vieţii 
sale. Fiind profesor la Universitatea de Stat din Moscova şi şei de catedră 
la Istoria U.R.S.S. în cadrul Academiei de Ştiinţe Sociale de pe lângă C. t. 
al P.C.U.S., B. D. Grecov a pregătit un mare număr de specialişti în istorie. 
Incepând din anul 1935, B. D. Grecov a fost membru activ al Academiei de 
Ştiinţe a U.R.S.S., în cadrul căreia de mai multe ori a condus Secţiunea de 
Istorie şi Filosofie, Institutul de Istorie, Institutul de Cercetări Slave şi Ins- 
titutul de Istoria Culturii Materiale. De asemenea, a fost membru activ al 
Academiei de Arhitectură din U.R.S.S. 

B. D. Grecov a fost un luptător activ pentru pace. El a fost locţiitorul pre- 
sedintelui Comitetului Sovietic pentru Apărarea Păcii şi în această calitate, 
a participat la câteva congrese pentru apărarea păcii. 

B. D. Grecov a lucrat mult ca membru al Prezidiului Comitetului slav din 
U.R.S.S. El a acordat o mare atenție studierii istoriei țărilor de democrație 
populară. A fost ales membru al Academiilor de Ştiinţe din R. P. Polonă şi 
R. P. Bulgaria şi numit doctor în Filosofie la Universitatea din Praga. In anul 
1952, cu prilejul Lunii Prieteniei Româno-Sovietice, Acad. Grecov a vizitat 
țara noastră. Conferințele pe care le-a ținut, precum şi părerile pe care le-a 
emis la consfătuirile cu istoricii din ţara noastră, au slujit cercetătorilor în lămu- 
rirea multor probleme de Istoria R.P.R. n 

Guvernul U.R.S.S. a acordat o înaltă preţuire activităţii lui B. D. Grecov, 
conferindu-i de două ori «Ordinul Lenin», « Ordinul Steagul Roşu al Muncii » 
şi alte medalii, 

Militant înaintat al ştiinţei sovietice, organizator neobosit al muncii ştiin- 
ţifice, pedagog, patriot, savant, luptător activ pentru cauza păcii şi progresului, 
aşa va rămâne pentru totdeauna şi în memoria oamenilor de ştiinţă din ţara 
noastră, Boris Dmitrievici Grecov. 


PREZIDIULUI ACADEMIEI DE ȘTIINȚE A U.R,S.S. 


MOSCOVA 
CALUJSKAIA 14 


Cu profundă emoție şi nemărginită durere am aflat vestea încetării din viață 
a marelui savant sovietic, istoric, membru al Prezidiului Academiei de Ştiinţe 
a U.R.S.S., academician profesor Boris Dmitrievici Grecov. 

Viaţa şi activitatea academicianului Boris Dmitrievici Grecov, pusă în 
slujba poporului, a dirăției între popoare, a întăririi prieteniei între poporul 
român şi marele popor sovietic, este un îndemn pentru toți oamenii de ştiinţă 
din Patria noastră de a-şi mări eforturile lor în slujba construirii socialismului 
şi apărării păcii. 

Transmitem Academiei de Ştiinţe a U.R.S.S. şi îndureratei familii, 
sincerele noastre condoleanţe, asigurându-le că amintirea marelui savant 
sovietic va rămâne neştearsă în inimile noastre. 


PREZIDIUL ACADEMIEI R.P.R. 


ACADEMIEI DE ŞTIINŢE A U.R.S.S. 


SECŢIUNEA DE ISTORIE 


MOSCOVA 
CALUJSKAIA 14 


Vestea încetării din viaţă a marelui istorie sovietic, academicianul Boris 
Dmitrievici Grecov, ne-a sguduit profund. 

Istoricii din patria noastră împărtăşesc din tot sufletul lor marea durere 
a oamenilor de ştiinţă din Uniunea Sovietică, care pierd în persoana academicia- 
nului Grecov un mare savant, un luptător activ pentru desvoltarea ştiinţei 
istorice, pusă în slujba poporului şi apărării păcii. 

Luând parte la marea durere a oamenilor de ştiinţă din Uniunea Sovietică, 
vă asigurăm că în activitatea noastră ştiinţifică vom folosi bogata experiență 
a istoriografiei sovietice, pentru a ridica ştiinţa istoriei din patria noastră 
la înălţimea măreţelor sarcini ale construirii socialismului şi apărării păcii. 


SECŢIUNEA DE ISTORIE 
e A ACADEMIEI R.P.R. 

ACADEMIEI DE ŞTIINŢE A U.R.S.S. 
INSTITUTUL DE ISTORIE 


MOSCOVA 
CALUJSKAIA 1414 


Vestea morţii proeminentului om de ştiinţă, istoricul Boris Dmitrievici 
Grecov, a întristat adânc colaboratorii şi conducerea Institutului de Istorie al 
Academiei R. P. R. Opera Acad. Boris Dmitrievici Grecov, un exemplu al 
ştiinţei istorice sovietice, a ajutat munca istoricilor români în cercetarea istoriei 
masselor populare din patria noastră. 

Impărtăşim frăţeşte durerea Dvs. şi, după exemplul oamenilor de ştiinţă 
sovietici, vom căuta consolarea în a sluji cu mai mult zel cauza poporului nostru, 
a prieteniei româno-sovietice, a păcii. 


DIRECȚIA INSTITUTULUI DE ISTORIE 
AL ACADEMIEI R. P. R. 

DIN PARTEA REDACŢIEI 


Redacţia revistei „Studii“ aduce la cunoștință că 
stă la dispoziția colaboratorilor și cetitorilor revistei, în 
toate zilele lucrătoare, între orele 17 şi 20. 

In prima sâmbătă a fiecărei luni, între orele 17 şi 
20, au loc discuţii critice cu privire la conţinutul revistei. 
Tofi colaboratorii și cetitorii revistei sunt invitaţi căldu- 
ros să participe la aceste desbateri critice. 

Sediul redacției se află în București, Bulevardul 
Generalissimul Stalin Nr. 1, tel. 287.43. 

